
TROYLUS AND CRYSEYDE. 

INCIPIT LIBEB axmrTVS. 
I. 

fPROCHEN gan the fatel tlestyn^, 
That Joves hath in dispossisioun, 
And to yow, angry Parcas, sustren thre, 
Comitteth to don execucioune ; 
For whiche Criseyde most out of the towne, 
And Troilus shal dwellen forth in pyne. 
Til Lachesis his thred no longer twyne. 

n. 

The golde tressed Phebus, heigh on lofte, 

Thries hadde alle with his hemes clere. 

The snowes molte ; and Zephinis as ofte lo 

Ybrought ayeyn the tender leves grene, 

8yn that the sone of Ecuba the queene 

Bygan to love hire firste, for whom his sorwe 

Was aUe^ that she departe sholde a morwe. 

III. 

Ful redy was at prime Dyomede, 
Criseyde unto the Grekes oste to lede ; 
For sorwe of which she felt hire herte blede, 

TOL. T. B 

As she that nyste what was best to rede ; 
And trewely, as men in bokes rede, 
Men wiste never womman ban the care, 30 

Ne was so loth out of a town to fare. 



IV. 

This Troilus, withouten reed or lore. 
As man that hath his joyes ek forbore, 
Was waytynge on his lady everemore. 
As she that was sothfaste, crop and moore 
Of al his lust or joyes here tofore : 
But Troylus, now farewel al thy joye ! 
For shaltow nevere se hire eft in Troye. 

v. 

Soth is, that while he bode in this manere, 

He gan his wo ful manly for to hyde. 30 

That wel unnethes it sene was in his chore ; 

But at the yate ther she sholde oute ryde, 

With certeyn folk he hoved hire tabide. 

So wo bygon, al wolde he nought hym pleyne, 

That on his hors unneth he sat for peyne. 

VI. 

For ire he quook, so gan his herte gnawe, 

Whan Dyomede on horse gan him dresse. 

And seyde unto h^nnself this ilke sawe, 

* Alias I' quod he, * thus foule a wrechedenesse ! 

Whi suiFre Ich it ? whi nyl Ich it redresse ? 40 

Were it not bet at oones for to dye. 

Than everemore in langoure thus to crye ? 

VII. 

' Why nyl I make atones rich and pore 
To have inough to done or that she go ? 
Whi nyl I brynge alle Troie upon ^ rore ? 
Whi nyl I slen this Dyomede also ? 
Whi nyl I rather with a man or two, 
Stele hire awey ? Whi wol I this endure ? 
Whi nyl / holpen to myn owene cure?' 

VIII. 

But whi he nolde don so fel a dede, 50 

That shal I seyn, and whi hym liste it spare ; — 
He hadde in herte alweyes a manere drede, 
Leste that Criseyde, in rumour of this fare, 
Shold han ben slayn ; lo ! this was al hise care ; 
And elles certeyn, as I seyde yore, 
He hadde it done withouten wordes more. 

IX. 

Criseyde when she redy was to ride, 

Ful sorwfiilly she sighte, and seyde, * Alias ! ' 

But forth she mot, for ought that may betide. 

And forth she rite ful sorwfully a pas ; 60 

Ther is non other remede in this cas. 

What wonder is, though that hyre soore smerte, 

When she forgothe hire owen swete herte ? 

X. 

This Troilus, in gise of curteysie, 

With hauke on bond, and with an huge route 

Of knyghtes, rood and dide hyre compaynye, 

Pass3nige alle the vaJeye fer withoute ; 

And ferther wold han riden out of doute 

Fill fayn, and wo was h3rm to gon so soone, 

But tome he moste^ and it was eke to done. 70 

XI. 

And right with that was Antenor ycome 
Oute of the Grekes oste, and every wight 
Was of it glad, and seyde he was welcome ; 
And TroiluSy al nere his herte lighte, 
He peyned hym with cd his fuUe myght 
Hym to with-holde of wepynge at the leeste, 
And Antenor he kyste, and made feeste. 

XII. 

And therwithal he most his leve take^ 

And caste his eye upon hire pitously, 

And neer he rood, his cause for to make, 80 

To take hire hy the honde al sohrely : 

And Lorde ! so she gan wepen tendrely ! 

And he ful soft and sleighely gan hire seye, 

' Now hold youre day^ and do me not to dye.' 



With that his curser turned he aboute, 

With face pale, and unto Dyomede 

No worde he spak, ne non of al his route ; 

Of whiche the sone of Tideus tooke hede. 

As he that couthe moore than the crede 

In swiche a craft, and by the re3me hire hente, 90 

And TroiluB to Troye homwarde he wente. 

XIT. 

This Dyomede, that ledde hyre by the bridel^ 
When that he saugh the folk of Troye awaye^ 
Thoughte, ' Al my laboure shal not been on ydel^ 
If that Y may, for somwhat shal I seye ; 
For at the werste, it may yit shorte oure weye ; 
I have herde seyde ek, tymes twyes twelve^ 
He is a fool that wol foryete hyme-selve.' 

XT. 

Bat natheles, this thoughte he wel ynoughe 
That * certeinliche I am aboute noughte, loo 

If that I speke of love, or mak it tough ; 
For douteles, if she have in hire thoughte 
Hym that I gesse, he may not ben ybrought 
So soone aweye, but I shal fynde a meene, 
That she nat wit as yet shal what I meene.' 

XVI. 

This Dyomede, as he that koude his goode, 
When this was don, gan fallen forth in speche 
Of this and that ; and axed whi she stood 
In swiche disese, and gan hire ek byseche 
That if that he encresse myght or eche, no 

With any thjmg hjrre ese, that she sholde 
Comaunde it h3rm, and seyde he don it wolde. 

XVII. 

For treweliche he swor hire as a knyghte, 
That ther nas thyng with whiche he myght hire 

plese, 
That he nolde don his peyne and al his myght, 

To don it, for to don hire hert an ese : 
And preyde hire she wold hire sorwe apese, 
And seyde, * Iwis we Grekes kan have joye 
To honouren yow, as wel as folk of Troye/ 

XVIII. 

He seyde ek thus: — *I woot yow thynketh 

straunge, — 120 

No wonder is, for it is to yowe newe, — 
Thacqueyntaunce of this Troyans to chaunge 
For folk of Grece, that ye nevere knewe : 
But wolde nevere God, but if as trewe 
A Greke ye shold amang us alZ^ fynde, 
As any Troyan is, and ek as kynde. 

XIX. 

' And by the cause I swor yow righte lo now 
To ben yonre frende and helper to my myghte, 
And for that more acqueyntaunce ek of yow 
Have Ich had than another straunger wight, 130 
So fro this forth I preye yow, day and nyght, 
Comaundeth me, how sore that me smerte. 
To don al that may like unto youre herte ; 

XX. 

' And that ye me wolde as youre brother trete, 

And taketh nought my frendeschipe in dispit. 

And though youre sorwes ben for thynges grete, 

Not I nat whi, but out of more respit, 

Myn herte hath for tamende it grete delit ; 

And if I may youre harmes nat redresse, 

I am right sory for youre hevynesse. uo 

XXI. 

' For though ye Trojans with us Grekes wroth 
Han many a day ben, alwey yet, parde I 

god of love, in soth, we serven both : 
And for the love of God ! my lady fre, 
Whom 80 ye hate, as beth not wroth with me ; 
For trewely ther kan no wight yow serve, 
That half so loth youre wreth wolde disserve. 

XXII. 

' And ner it that we been so neigh the tente 
Of Calkas, which that sen us bothe may^ 

1 wold of thys yow telle alle myn entente, i50 
But this enseled til another day : 

Yeve me youre honde, I am and shal ben ay, 
God helpe me so I whil that my lif may dure, 
Youre owen, aboven every creature. 

xxin. 

* Thus seyde I nevere or now to womman borne ; 
For God myn herte aa wisly glade so ! 

I lovede never womman here beforne, 

As paramoures, ne nevere shal no mo : 

And for the love of God ! beth not my fo, 

Al kan I nought to yow, my lady deere, leo 

Gompleyne aright, for I am yit to leere. 

XXIV. 

* And wondreth nought myne owen lady bryght«, 
Though that I speke of love to yow thus bljrve ; 
For I have herde or this of many a wights. 

Hath loved thynge he nevere saugh his lyve : 
Ek I am not of power for to stry ve 
Ayenis the god of love, but hym obeye 
I wol alwey, and mercy I yow preye. 



^ Ther ben so worthy knyghtes in this place, 
And ye 30 faire, that everich of hem alle 170 

Wol peynen h}in to stonden in youre grace ; 
But myght to me so faire a grace falle. 
That ye me for youre servaunt wolde calle, 
So lawely, ne so trewely yow serve 
Nyl non of hem, as I shal til I sterve/ 



Gris'eyde unto that purpos lite answerde. 
As she that was with sorwe oppressed so, 
1 hat, in effect, she nought his tales herde 
But here and ther, now here a worde or two : 
Hire thought hire sorwful herte braste a-two ; 180 
For when she gan hire fader fer espie, 
Wei neigh down of hire hors she gan to sye. 

xxvn. 

But natheles, she thonkede Dyomede, 

Of alle his travaile and his goode chere, 

And that hym liste his fren(2schip hyre to bede ; 

And she accepteth it in goode manere, 

And wol do fa3m that is hym lief and deere ; 

And trusten hym she wolde, and wel she myghte, 

As seyde she, and from hire hors shali^hte. 

XX vm. 

Her &der hath hire in his armes jnome, i9o 

And twenty tjme he kyste his doughter swete. 
And seyde : — * dere doughter myn, welcome I' 
She seyde ek, she was fayn with hym to mete, 
And stood forth muwet, mylde, and mansuete ; 
But here I leve hire with hire fader dwelle, 
And forth I wol of Troilus yow telle. 

XXIX. 

To Troye is come this woful Troylus, 

In sorwe ahoven alle sorwes smerte ; 

With felon look, and face dispitouse, 

Tho sodeinly doun from his hors he sterte, aoo 

And thorwgh his paleys, with a swollen herte, 

To chaumbre he wente, of nothyng took he hede, 

Ne non to hym dar speke a worde for drede. 



And ther his sorwes, that he spared hadde. 
He yaf an issue large, and ' Deth !' he cried^ ; 
And in hise throwes, frenetike and madde, 
He curseth Jove, Apollo, and ek Cupide ; 
He curseth Ceres, Bachus, and Cipride, 
His birthe, hymself, his fate, and ek nature, 
And save his lady, every creature. 310 



To bedde he goth, and weyleth ther and tometh 

In furie, as doth he Ldon in helle ; 

And in this wyse he neigh til day sojoumeth, 

But tho bigan his herte alite unswelle, 
Thorugh teres, whiche that gonnen up to welle ; 
And pitously he cryed upon Criseyde, 
And to hym-self right thus he spake and seyde. 

xxxn. 

* Where is myn owene lady, lief and deere ? 
Where is hire white breste, where is it, where ? 
Where ben hir armes, and hire eyen clere, 220 
That yesternight this tyme with me were ? 
Now may I wepe allone many a tere, 

And graspe aboute I may, but in this place 
Save a pilow, I fynde naught tembrace. 

XXXIII. 

' How shal I don ? when shal she com ayein ? 

I not alias ! whi lete Ich hire to go ? 

As wolde God Ich hadde as tho ben sle}iie ! 

herte m5m Criseyde ! swete fo ! 

lady m5m ! that I love and namo, 

To whom for evere mo myn herte I dowe, 28o 

Se how I dye ! ye nyl me not rescowe. 

XXXIV. 

* Who seth yow now, my righte lode-sterre ? 
Who sit right now or stante in youre presence? 
Who kan conforten nowe youre hertes werre ? 
Now I am gon, whom yeve ye audiens ? 

Who speketk for me right now in my absens ? 
Alias I no wight ; and that is al my care, 
For wel woot I as yvel as I ye fare. 

* How shold I thus ten dayes fulle endure 
When I the firste nyght have al this tene ? 240 
How shed she don ek, sorwful creature ? 
For tendrenesse, how shal she thus sustene 
Swiche wo for me ? 0, pitous, pale, and grene, 
Shal ben youre fresche wommanliche face. 
For langour, er ye tome unto this place/ 

XXXYI. 

And when he fille in any sloumberynges» 

Anon bygynne he sholde for to grone, 

And dremen of the dredefulleste thynges 

That myghte ben : as mete he were aUone 

In place horrible, makynge ay his mone ; 250 

Or meten that he was omanges alio 

His enemys, and in hire honde falle. 

xxxyn. 

And therwithalle his body sholde sterte, 
And with the sterte alle sodeynliche awake ; 
And swiche a tremour fele aboute his herte, 
That of the fere his body sholden quake : 
And therwithal he sholde a noyse make, 
And seme as though he sholde falZe depe, 
From heigh of loft, and than he wolde wepe, 

xxxym. 

And rewen on hymself so pitously, 260 

That wonder was to here hise fantasye. 
Another tyme he sholde myghtely 

Gonforte hymself, and seine it was folie, 
So causeles, swiche drede for to drye ; 
And eft bygynne his aspre sorwes newe, 
That every man myghte on his sorwes rewe. 

XSXIX. 

Who koude telle arighte, or ful discryve 

His wo, his pleynt, his langoure, and his pyne ? 

Nought al the men thftt han or ben on lyve ; 

Thow redere maist thi-self fulle wele devyne, 270 

That swich a wo my wit kan not defyne ; 

On ydel for to write it shold Y swynke, 

When that my wit is wery it to thynke. 

XL. 

On hevene yet the sterres weren seene. 

Although ful pale 3rwoxen was the moone ; 

And whiten gan the orisounte sheene 

Al esterwarde, as it wonte is to done ; 

And Fhebus, with his rosi carte, soone 

Gfan efber that to dresse hym up to fare, 

When Troilus hath sente efber Pandare. 280 

XLI. 

This Pandare, that of al the day byfome 
Ne myght han comen Troilus to see, 
Although he on his hed it hadde swome ; 
For with the kynge Priam alday was he, 
So that it lay nought in his liberty 
Now^r to gon ; but on the morwe he wente 
To Troilus, when that he for hym sente. 

xLn. 

For in his herte he koude wel devyne, 

That Troilus al nyght for sorw wooke, 

And that he wolde telle hym of his pyne ; 29o 

This knew he wele ynowgh withouten booke ; 

For which to chaumbre streight the wey he tooke, 

And Troilus tho sobrelich he gret^e. 

And on the bed ful soone he gan hym sette. 

xLin, 

* My Fandarus/ quod Troilus, * the sorwe 
Which that I drye, I may not longe endure ; 
I trow I shal not lyven til to morwe ; 

For whiche I wolde alweys, on aventure, 

To the devysen of my sepulture 

The fourme, and of my moble thow dispone soo 

Right as the semeth best is for to done. 

XLIV. 

' But of the fir and flaumbe funeral^ 

In which my body brennen shal to glede. 

And of the feste and pleyes palestral 

At my vigile, I preye the take gode hede 

That that be wel : and offire Mars my stede. 

My swerd, my helme : and, leeve brother deere, 

My shelde to Palas yef, that shyneth clere. 

XLV. 

* The poudre in which myn herte ybrend shal tume, 
That preye I the thow tak, and it conserve sio 
In a vesseUe, that men clepeth an ume 

Of gold ; and to my lady that I serve, 
For love of whom thus pitouslyche I sterve. 
So yeve it hire ; and do me this pleasannce, 
To preyen hire kepe it for a remembraunce. 

XLVI. 

* For wel I fele by my maladye, 

And by my dremes now and yoore ago, 

Al certeinly that I mot nedes dye : 

The owle ek, which that hette kscaphilo, 

Hath efter me shright al this nyghtes two ; S20 

And god Mercurie I of me now, woful wreche, 

The soule gide, and when the list it fecche.' 

XLVII. 

Pandare answerde and seyde, ' Troilus, 
My deere frende, as I have told the yoore, 
That it is folie for to sorwen thus. 
And causeles, for whiche I kan namore ; 
But who so wol nat trowen rede ne lore, 
I kan not sen in hym no remedie. 
But lat hym worchen with his fantasie. 

XLVITI. 

* But, Troilus, I preye the telle me nowe, aso 
If that thow trowe er this that any wight 

Hath loved paramours as wel as thow ? 
Ye, God woot ! and fro many a worthy knyght 
Hath his lady gon, ye, a fourtenyghte. 
And he not yit made halvendel the care ; 
What nede is the to maken alle this fare ? 

XLIX. 

* Syn day by day thow maist thy-selven see 
That from his love, or elles from his wyf, 
A man mot twynnen of necessite. 

Ye, though he love hire as his owen life ; ' 340 
Yet nyl he with h3Tnself thus make stryfe ; 
For wel thow woost, my leve brother deere. 
That alwey frendes may nought ben ifeere. 

L. 

* How don this folk that seen hire loves wedded 
By frendes myght, as it bitit ful ofbe, 

And sen hem in hire spouses bed ybedded ? 
God woot, they take it wysely, faire, and soft ; 
For-whi goode hope halt up hire herte oloft ; 
And for they kan a tyme of sorwe endure. 
As tyme hem hurt, a tyme doth hem cure. sso 

LI. 

* So sholdestow endure, and laten slyde 
The tyme, and fonde to be glad and light; 
Ten dayes nys so longe nought tabide ; 
And syn she the to comen hath behight, 
She nyl hire heste breken for no wight ; 

For drede the nought, that she nyl finden weye 
To come ayein, my lif, that dorst I leye. 

III. 

* Thy swevenes ek, and alle swich fantasie 
Dryve oute, and late hem faren to myschaunce ; 
For they precede of thy malencolye, 36o 

That doth the feele in slepe al this penaunce : 
A straw for alio swevenes signifiaunce ! 
God help me so, I counte hem nought a bene, 
Ther wot no man aright what dremes mene. 

Lin. 

' For prestes of the temple tellen this. 

That dremes ben the revelacions 

Of Goddes ; and as wel they telle ywis. 

That they ben infernals illusiouns. 

And leches se3m that of complexions 

Proceden they, or fast, or glotonye ; 870 

Who woot in-soth thus what they signifie? 

Lrv. 

< Ek oother seyn, that thorwgh impressions, — 

As if a wight hath fast a thynge in mynde, — 

That therof cometh swiche avisions : 

And oother seyne, as they in bokes fynde, 

That efter tymes of the yere, by k5mde. 

Men dreme, and that theffect goth by the moone ; 

But leve no dremen, for it is nought to done. 

LV. 

Wel worth of dremes ay this oldg wyves, 

And, treweliche, ek augurye of thise foweles, 880 

For fere of which men wenen leese hire lyves, 

As ravenes qualm, or schrychynge of thise owlis. 

To trowen on it, bothe fals and foul is ; 

Alias, alias, so noble a creature 

As is a man, shal dreden swich ordure I 



J 

Lvr. 

' For which with al myn herte I the beseehe. 
Unto thi-self that alle this thow foryive ; 
And ryse now up, withonten more speche. 
And lat us cast how forth may best be dryve 
This tyme ; and ek how fresshly we may lyve, 890 
When that she cometh, the whiche shal be right 

soone ; 
God help me so ! thy best is thus to doone. 

LVII. 

* Kis, lat us speke of lusty lif in Troye 
That we han led, and forth the tyme dryve. 
And ek of tyme comynge us rejoye. 

That bryngen shal oure blisse now so bilive ; 
And langour of this twye dayes fyve 
We shal therwith so foryete or oppresse, 
That wel unneth it don shal us duresse. 

LVIII. 

* This town is'ful of lordes al aboute, 400 
And trewes lasten al this mene-qwyle ; 

Go we pi eye us in som lusty route, 
To Sarpedon, not hennes but a myle ; 
And thus thow shalt the tyme wel bygile. 
And dryve it forth unto that blisful morw. 
That thow hire se, that cause is of thi sorwe. 

LIX. 

* Now ris, my dere brother Troilus ; 
For certes it non honur is to the 

To wepe, and in thy bed to jouken thus ; 
VOL. V. c 

For trew6liche of o thynge trust to me, — 410 

If thow thus ligge, a day, or two, or thre, 
The folk wol wene that thow for cowardyse 
The feynest sik, and that thow darst not rise.' 

LX. 

This Troilus answarde, * brother deere ! 
This knowen folk that han isuffred peyne; 
That though he wepe, and make sorwiful cheere 
That feeleth harm and smert in every veyne. 
No wonder is ; and though Ich evere pleyne. 
Or alwey wepe, I nam noth5mge to blame, 
Syn I have lost the cause of al my game. 420 

LXI. 

* But 8501 of fyne force I moot aryse, 

I shal aryse, as soone as ever Y may ; 

And God, to whom myn herte I sacrifise. 

So send us hastely the tenthe day ; 

For was ther nevere fowl so fayn of. May 

As I shal ben, when that she cometh in Troye, 

That cause is of my tormente and my joye. 

LXII. 

' But whider is thi reed/ quod Troilus, 

' That we may pleye us best in al this town ? 

* By God, my conseile is,' quod Pandarus, 430 

* To ryde and pleyen us with k3mge Sarpedoun.' 
So longe of this they speken up and down. 

Til Troilus gan at the last to assente 

To ryse, and forth to Sarpedon they wente. 

Lxm. 

This Sarpedoun, as he that honourable 

Was evere hys lyve, and f ul of heigh prowesse, 

With al that myght yserved ben on table, 

That deynt^ was, al cost it grete rychesse. 

He fed hem day by day ; that swich noblesse 

As seyden bothe t^e meest and ek the leste, uo 

Was nevere er that day wiste at any f^este. 

EXIV. 

Nor in this world ther is noon instrumente 
Delicious, thorugh wynde, or touch on corde, 
As fer as any wight hath ever wente, 
That tonge telle, or herte may recorde, 
But at that feste, it nas wel herd acorde 
Nof ladyes ek so faire a compaignye 
On daunce, er tho, was nevere jrseyn with eye. 

LXV. 

But what availleth this to Troylus, 

That for his sorwe nothynge of it roughte, no 

But evere in oon, as herte pietus, 

Ful bisily Criseyde his lady soughte? 

On hire was evere al that his herte thoughte, 

Now this, now that, so faste ymagynynge. 

That glad, ywis, kan hym no feestynge. 

LXVI. 

Thise laydyes ek that at this feeste ben, 
Syn that he saugh his lady was aweye. 
It was his sorwe up-on hem for to sen, 

Or for to here on instrumentz so pleye ; 

For she that of his herte bereth the keye, 4eo 

Was absente, lo ! this was his fantasie. 

That no wight scMde maken melodye. 

Lxvn, 

Nor ther nas houre in al the day or nyghte. 
When he was ther as no man myght hym here, 
Tf hat he ne seyde, * lufsom lady bryghte, 
How have ye faren syn that ye were here ? * 

Welcom, ywys, myn owen lady deere ! ' 
But, walaway ! al this nas hut a maze, 
Fortune his howen entended bet to glaze. 

LXVIII. 

The lettres ek that she of olde tyme 470 

Hadde hym isente, he wold aUone rede 
An hondreth sythe attwexen none and prime, 
Refigurynge hire shap, hire wommanhede, 
Withinne his herte, and every worde or dede 
That passed was ; and thus he droofe tan ende 
The ferthe day, and seyde he wolde wende. 

Lxix; 

And seyde, * Leve brother Pandams, 

Intendestow that we shal here bileve. 

Til Sarpedon wol forth congeyen us ? 

Yet were it fayrer that we toke oure leve : 480 

For Goddes love, lat us now soone at eve 

Oure leve take, and homwarde lat us tome ; 

For trewely I nyl not thus sojome/ 

LXX, 

Pandare answerde, * Be we comen hyder 

To fecchen fir and rennen horn ayein ? 

God help me so ! I kan not tellen whider 

We myghte goon, if I shal sothely seyn, 

Ther any wight is of us moore feyn 

Than Siu^edon ; and if we hennes hye 

Thus sodeynly, I holde it vilenye. ^ 

IiXXI. 

* Syn that we seyden that we wolde bleve 
With hym a wowke, and now thus sodeynly 
The ferthtf day to take of hym oure leve, 
He wolde wondren on it trewdy : 
Lat us holden forth oure purpos fermely ; 
And sen that ye byhighten hym to bide, 
Holde forward now, and efter lat us ride/ 

Lxxn. 

This Pandarus, with eHe peyne and wo 
Made hym to dwelle ; and at the wekes end, 
Of Sarpedon they tok hire leve tho, soo 

And on hire weye they spedden hem to wende : 
Quod Troilus, * Now Lorde me grace sonde. 
That I may fynden at myn home com3mge, 
Criseyde comen I' and therwith gan he synge. 

LXXIII. ^ 

'Ye, haail-fJDode!' thoughts this Pandare, 

And to hymself ful softely he seyde, 

' Qod woot, refreyden may this hoote fare, 

Er Calkas sende Troilus Criseyde !' 

But natheles he japeeZe thus and seyde, 

And swor, iwis, his herte hym wel bihighte, 510 

She wolde com as soone as evere she myghte. 

Lxxrv. 

When they unto the paleys were yeomen 

Of Troilus, they doun of hors alighte, 

^d to the chaumbre hire wey than han they 

nomen ; 
And into t3rme that it gan to nyghte. 
They spaken of Criseyde, the lady brighte ; 
And efter this, when that hem bothe l^ste, 
They spedde hem fro the soper unto reste. 

LXXV. 

morw, as soone as day bigan to clere, 

This Troilus gan of his slepe to breyde, 520 

And to Pandare, his owen brother deere, 

' For love of God,' fill pitously he preyede, 

' As go we sene the paleys of Criseyde ; 

For syn we yit may have namoore feeste. 

So lat us seen hire paleys at the leste.' 

LXZYI. 

And therwithalld, his meynye for to blende, 

A cause he fonde in towne for to go, 

And to Criseydes hous they gonnen wende ; 

But Lorde ! this cely Troilus was wo I 

Hym thought his sorwful herte braste atwo ; 68O 

For when he saugh hire dorres spered alle, 

Wel neigh for sorwe adoun he gan to falle. • 

IXXVII. 

Therwith, when he was ware, and gan biholde 
How shet was every wyndow of the place, 
As frost hym thoughte his herte gan to colde ; 
For which, with chaunged deedlich pale face, 
Withouten word, he forth bygan to pace ; 
And as God wolde he gan so faste ryde. 
That no wight of his contenaimce espied^. , 

Than seyde he thus : — * paleys desolat ! 540 

O hous of housses, whilom beste yhight ! 

O paleys empti and disconsolat ! 

thow lanteme, of which que3nite is the light ! 

payleys, whilom day, that now ert nyght ! 

Wei oughtestow to faUe, and I to dye, 

Syn she b wente that wonte was us to gye. 



* paleys, whilom crowne of houses alle, 

Enlumyned with sonne of alle blisse ! 

rynge, firo which the ruby is out falle I 

cause of wo, that cause has ben of Misse ! 66O 

Yit syn I may no bet fa3m wold I kysse 

Thi coldtf dores, dorst I for this route; 

And farewel shryne, of which the seint is oute ! 

LXXX. 

Therwith he caste on Pandarus his ye, 
With chaunged &ce, and pitous to beholde ; 
And when he myght his tyme aright espie. 



' 

Ay SB he rode, to Pandarus he told^ 

His new6 sorwe, and ek his joyes olde. 

So pitously, and with so dede an hewe. 

That every wight myght on his sorwes rewe. fi6o 

LXXXI. 

Fro thennes-forth he rydeth up and down, 
And every th3nige com hym to remembraunce, 
As he rode forth by the places of the town, 
In which he whilom had alle his plesaunce : — 
' Lo! yonder saugh Ich myn owen ladydaunce; 
And in that temple, with hire eyen clere, 
Me caughte firste my righte lady deere. 

LXXXII. 

' And yonder have I herd ful lustili 

My deere herte laugh ; and yonder pleye 

Saugh Ich hire oones ek ful blisfully ; 670 

And yonder oones to me gan she seye 

* Now goode swete ! love me wel, I preye ; 

And yonder so gladly gan she me beholde. 

That to the deth myn herte is to hir holde* 

Lxxxin. 

^ And at that comer in the yonder house, 
Herde I myn alderlevest lady deere, 
« So wommanly, with vois melodyous, 
Syngen so wel, so goodely and so clere. 
That in my soule yit me th3niketh Ich here 
The blisful sown ; and in that yonder place 680 
My lady first me tooke unto hire grace.' 

LXXXIV. 

Than thought he thus, * blisM lord Cupide I 
When / the prooesse have in memorye, 
How thow me hast weryed on every syde, 
Men myght a book mak of it lyk a story I 
What node is thee to soke on me victorye, 
Syn I am thyn, and holly at thi wille ? 
What joye hastow thyn owene folk to spille ? 

LXXZY. 

* Wei hastow, lord, jrwroke on me thyn ire, 
Thow myghty god I and dredeful for to greve 1 
Now mercy, god ! thow woost wel I desire 69i 
Thy grace moost, of alle lustesleeve ! 

And lyve and dye I wol in thi beleve ; 
For which I naxe in guerdon but a boone. 
That thow Criseyde ayein me sende soone. 

LXXXVI. 

* Destreyne hire herte as fast^ to retoume. 
As thow doost myn to longen hire to see ; 
Than woot I wel that she nyl naught sojourne : 
Now blisM lorde ! so cruwel thow ne be 

Unto the blode of Troye, I preye the, 60o 

As Juno was unto the blode Thebane, 

For which the folk of Thebes caught hire bane.' 

LXXXYII. 

And efter this he to the yates wente, 
Ther as Oriseyde oute rode a ful goode pas. 
And up and doun ther made he many a wente, 

And to himself ful oft he seyde^ ' Alias ! 
Fro hennes rod my blisse and my solas ! 
As wolde blisful God now for his joye, 
I myght hire seen ayein com into Troye ! 

LXXXVIII. 

* And to the yonder hille I gan hire gyde ; 6io 
Alias ! and ther I took of hire my leeve ; 
And yonde I saugh hire to hire fader ryde, 
For sorwe of which myn herte shal to-cleve ; 
And hider hom I com when it was eve ; 
And here I dwelle, out-cast from alle joye. 
And shal, til I may seen her eft in Troye/ 

LXXZIX. 

And of hym-self jnnagyned he ofte. 

To be defet, and pale, and waxen lesse 

Than he was wont, and that men seyde sotte, 

' What may it be ? who kan the soth« gesse, 020 

Why Troylus hath alle this hevynesse ? ' 

And al this nas but his melencolye. 

That he hadde of hym-self swich fantasye. 

xc. 

Another tyme ymagynen he wolde, 

That every wyght that wente by the weye 

Hadde of him routhe, and that they seyne sholde, 

* I am right sory, Troilus wol deye/ 

And thus he drof a day yit forth or tweye^ 

As ye ban herde; swich lyf right gan he lede. 

As he that stood bitwizen hope and drede. eao 

XCI. 

For whicA hjm liked in his songes shewe 
Thencheson of his wo, as he best mjghte. 
And made a song of wordes but a fewe, 
Somwhat his woful herte for to lighte : 
And when he was from every mannes sighte, 
With softc vois, he of his lady deere, 
That absent was, gan synge as ye may here. 

xcu, 

' sterre, of which I lost have alle the lighte, 
With herte soore, wel oughte I to bewaylle. 
That evere derk in tormente, nyght by nyght, 640 
Towarde my deth, with wynde in steere I saylle j 
For whiche the tenthe nyght if that I faile 
The gidynge of thi hemes bright an houre, 
My ship and me Caribdes wol devoure.' 

xcni. 

This songe when he thus songen hadde soone 

He fel ayein into his sikes olde ; 

And every nyght, as was his wone to doone. 

He stood, the bryght^ mone to beholde ; 

And al his sorwe he to the moone tolde. 

And seyde, ' Iwis, when thow ert homed newe 650 

I shal be glad, if alle the world be trewe. 

xcrv. 

* I saugh thyne homes old ek by the morwe. 
Whan hennes rode my rights lady deere. 
That eauae is of my torment and my sorwe ; 

For which, bryght^ Lucina the cleere ! 
For love of God ! renne fast aboute thy spere ; 
For when thyne homes newe gynnen sprynge, 
Than shal she come that may my blisse brynge.' 

xcv. 

The day ts moore, and longer evere nyght 

Than they ben wonte to be, hym thoughte tho ; 66o 

And that the sonne wente his course unright, 

By longer weye than it was wonte to go ; 

And seyde, * Iwis, me dredeth everemo 

The sonnes sone, Pheton, be on lyve. 

And that his fader carte amys he dryve.' 

xcvi. 

Upon the walles fast ek wold he walke. 

And on the Grekes oost he wolde se ; 

And to hymself right thus he wolde talke : — 

* Lo, yonder is myn owene lady free, 

Or elles yonder,^her the tentes bee, 670 

And thennes cometh this eyr that is so soote, 

That in my soule I feele it doth me boote. 

XCVII. 

' And hardyly, this wynde that moore and moore 

Thus stoundemele encresseth in my face^ 

Is of my ladys depe sykes sore ; 

I preve it thus, for in noon nother place 

Of al this town, save oonly in this space, 

Feele I no wynde that souneth so lyke peyne ; 

It seith * Alias ! whi twynned be we tweyne T 

xcTni. 

This longe tyme he dryveth forth right thus, eso 

Tille fully passed was the nynthe nyght ; 

And ay bysyde hym was this Pandarus, 

That bisily dide al his {vile myght 

Hym to confort, and mak his herte light ; 

Yevynge hym hope alweye, the tenthe morwe 

That she shal come, and stenten al his sorwe. 

XCEC. 

Upon that other syde eke was Criseyde 

With wommen few omange the Grekes stronge, 

For which ful oft a day, ' AUas I' she seyde, 

* That I was borne ! wel may myn herte longe 
After my deth, for now l3rve I to longe ; e9i 
Alias ! and I ne may it not amende. 

For now is wers than evere yit I wende. 

c. 

* My fader nyl for nothynge do me grace 

To gon ayein, for nought I kan hym queme ; 
And if so be that I my terme pace. 
My Troilus shal in his herte deme 
That I am fals, and so it may wel seme. 
Thus shal Ich have unthonke on every syde ; 
That I was borne, so walawey the tyde ! too 

CI. 

' And if that I me put in jupartye 
To stele awey by nyghte, and it befaUe 
That I be caught, I shal be hold a spye ; 

Or elles, lo ! this drede I moost of alle. 
If in the hondes of som wreche I falle, 
I nam but lost, al be myn herte trewe : 
Now myghty God, thow on my sorwe rewe !' 



en. 

Ful pale ywoxen was hire bright^ face, 

Her lymes lene, as she that al the day 

Stood when she dorste, and loked on the place 710 

Ther she was borne, and she dwelte had ay. 

And al the nyght wep3nige, alias ! she lay ; 

And thus, despeyred oute of alle cure. 

She ledde hire lyf, this wofiil creature. 

cni. 

Ful oft a day she sighte ek for destresse. 

And in hire-self she wente ay pourtreynge 

Of Troilus the grete worthinesse. 

And alle his goodely wordes recordjmge, 

Syn first the day hire love bigan to sprynge ; 

And thus she sette hire woful herte afire, 720 

Thorugh remembraunce of that she gan desire. 

CIV. 

In al this world ther nys so cruwel herte, 
That hire hadde herd compleyne in hire sorwe, 
That nold han wopen for hire peynes smerte ; 
So tendrely she wepte, bothe eve and morwe. 
Hire nedede non teris for to borwe; 
And this was yet the werste of al hyre peyne, 
Ther was no wight, to whom she dorst hire pleyne. 

CV. 

Fill rewfuUy she loked upon Troye, 

Byhelde the toures heigh, and ek the hallis ; 730 

' Alias !' quod she, ' the plesaunce and the joye, 

The which that now al toumed into gaUe is, 

Have Ich hadde oft withinne tho yonder waUis ! 

Troilus, what dostow now ?' she seyde ; 

* Lord ! whether thow thynke yet upon Criseyde ! 

ovi. 

' Alias ! I nadde ytrowed on youre lore, 
And wente with yow, as ye me redde or this, 
Thanne hadde I now not siked half so sore : 
Who myght han seyde, that I hadde don amys. 
To stele away with swich oon as he is ? 740 

But al to late cometh the latuarye. 
When men the cors unto the grave carye. 

CVII. 

^ To ]|ite is now to speke of that matere, 
Prudens, alias ! oon of thyn eyen thre 
Me lakked alwey, er that I com here : 
On tyme ypassed wel remembred me. 
And present tyme ek koude Ich wel ysee ; 
But future tyme, er I was in the snare, 
Koude I not sen ; that causeth now my care. 

CVIII. 

' But natheles, bitide what bitide, 760 

I shal to morw at nyght, by est or weste, 
Out of this oost stele, on som manor side, 

And gon with Troilus, wher as hym leste ; 
This purpos wol I hold, and this is beste. 
No fors of wikked tonges janglerye, 
For evere on love han wreohes hadde envye. 

cix. 

* For who so wole of every worde tak hede. 

Or rulen hym by every wightes wit, 

Ne shal he nevere thryven, out of drede ; 

For that thsX som men blamen evere yit, 760 

Loo ! other maner folk comenden it ; 

And as for me, for alle swich variaunce. 

Felicity clepe I my suffisaunce. 

»., 

ex. 

' For which, withouten any wordes moo, 

To Troye I wol, as for conclusion/ 

But, God it woot I er fully monthes two, 

She was fill fer fro that entencioun ! 

For bothe Troilus and Troyes town 

Shal knotles thorughout hire herte slyde. 

For she wol take a purpos for tabide. 770 



en. 

This Dyomede, of whom yow telle I gan, } 

Goth now withinne h3rm8elf ay arguynge, i 

With al the sleighte and alle that evere he kan, l 

How he may best with shortest taryinge, ^ 

Into his net Criseydes herte brynge ; 

To this entente he koude nevere fyne. 

To fisshen hire he layde out hook and lyne. 



\ 

CXII. 

But natheles, wel in bis herte he thoughte, 

That she nas nat without a love in Troye, 

For nevere sithen he hire thennes broughte, 780 

Ne koude he sen her laughe, or maken joye ; 

He nyst how best hire herte for tacoie, 

But for tasaie, he seyde * nought it ne greveth, 

For he that nought nasayeth, nought nacheveth.' 

CXIII. 

Yet sayde be to hymself upon a nyght, 

' Now am I nought a fool, that woot wel how 

Hire wo for love is of another wight. 

And hereupon to gon asaye hire nowe, 

I may wel wete it nyl not ben my prow ; 

For wyse folk in bokes it expresse, 790 

Men shal nought wowe a wight in hevynesse. 

cxiv. 

' But who-so myghte wynnen swich a floure 
From hym for whom she mometh nyght and day, 
He myghte 8e)m he were a conqueroure.' 
And right anon, as he that bolde was ay, 
Thought in his herte, * happe how happe may, 
Al shold I dye, I wol hire herte seche ; 
I shal namore lesen but my speche.' 

cxv. 

4 

This Dyomede, a^ bokes us declare, 

Was in his nodes prest and corageous, soo 

With stieme vois, and myghty lymes square, 

VOL. V. D 

Hardy, testif, strong, and chivalrus 

Of dedes, like his fader Tydeus ; 

And som men seyn he was of tonge large, 

And heire he was of Calcidoyne and Arge. 

CXTI. 

Criseyde mene was of hire stature 

Therto of shap, of face, and ek of cheere« 

Ther myghte be no fairer creature ; 

And ofte tjme this was hire manere, 

To gon ytressed with hire heres olere 8io 

Doun by hire color, at hire bak byhynde, 

Which with a threde of gold she wold« bynde. 

CXVII. 

And save hire browes joyneden ifeere, 

Ther nas no lakke in ought I kan espien ; 

But for to speken of hyre eyen clere, 

Loo ! trewely they writen that hire seyen. 

That Paradys stood formed in hire yen ; 

And with hire riche beaute everemore 

Strof love in hire, ay whiche of hem was moore. 

CXTIIT. 

She sobre was, ek symple, and wyse withaUe, 820 

The best ynorissed ek that myght^ be, 

And goodely of hire speche in general, 

Char3rtable, estatliche, lusty, and free ; 

Ne neveremoo ne lakked hire pyt^> 

Tendre herted, slidynge of corage ; 

But trewely I kan not telle hire age. 

CXIX. 

And Troilus wel woxen was in heighte, 

And complet formed by proporcioun, 

So wel that Eynde it nought amenden myght6 ; 

Yong, fi*esshe, strong, and hardy as lyon ; sso 

Trew as Steele in ech condicioun ; 

On of the best ehteched creature, 

That is or shal^ while that the world may dure. 

cxx. 

And, certeinly, in story it is yfounde, 

That Troilus was nevere unto no wight, 

As in his tyme, in no degre secunde 

In during do, that longeth to a knyghte ; 

Al myght a geaunt passen hym of myght. 

His herte ay with the firste and with the beste 

Stod paregal, to dure do that hym leste. 640 

cxxi. 

But for to tellen forth of Dyomede : — 
It fel, that efter on that tenthe day 
Syn that Crjrseyde out of the cite yede, 
lliis Dyomede, as freaah as braunche in May, 
Com to the tente ther as Crisseyde lay. 
And feyned hym with Calkas han to doon ; 
But what he mente I shal yow tellen soone. 

cxxn. 

Criseyde, at shorte wordes for to telle, 
Wehomed hjrm, and doun by hire hym sette, 
And he was ethe ynough to maken dwelle ; 850 

And efter this, withouten longe lette, 
The spices and the wyn men forth hem fette, 
And forth they speke of this and that yfeere, 
As frendes don, of whiche som shal ye here. 

CXXIII. 

He gan firste fallen of the werre in speche 

Bytwyxen hem and the folk of Troye toun. 

And of thassege he gan ek hire beseche 

To tellen him what was hire opinyoun : 

Fro that demaunde he so descendeth doun 

To axen hire if that hire straunge thoughts 860 

The Grekis gyse, and werkes that they wroughte? 

cxxiv. 

And whi hire fader tarieth so longe 

To wedden hire unto som worthy wighte ? 

Criseyde that was in hire peynes stronge, 

For love of Troylus, hire owene knyghte, 

Als ferforthe as she konh3mge hadde or myght, 

Answerde hym tho ; but, as of his entente. 

It semede not she wiste what he mente. 

cxxv. 

But, natheles, this ilke Dyomede 

Gan in hjonself asseure, and thus he seyde : — 870 

* If Ich arighte have taken of yow hede. 

Me thynketh thus, lady myn Crisseyde I 

That, syn I firste bond on youre bridel layde, 

When ye out com of Troye by the morwe, 

Ne koude I nevere sen yow but in sorwe. 



I 

CXXVI. 

* Kan I not seyn what may the cause be, 
But if for love of som Troyan it were ; 
The which right score woolde athynken me, 
That ye for any wighte that dwelleth there, 
Sholden spille a quarter of a teere, sso 
Or pitously youre-selven so bygile ; 

For dredeles it is nought worth the while. 

cxxvii. 

* The folk of Troye, as who seith alle and some, 
In prison ben, as ye youre-selven see ; 

Fro thennes shal not oon on lyve come, 
For al the gold atwixen sonne and see ; 
Trusteth wel, and understondeth me, 
Ther shal not oon to mercy gon on lyve, 
Al were he lord of worldes twyes fyre. 

CXXVIII. 

* Swich wreche on hem for fecchjmge of Eleyne 
Ther shal ben take, er that we hennes wende, 89i 
That Manes, which that goddes ben of peyne, 
Shal ben agaste that Grekes wol hem shende ; 
And men shul drede, unto the woiides ende 
From hennesforth, to ravysshen any queene. 

So cruel shal our wreche on hem be scene. 

cxxix. 

* And but-if Calkas lede us with ambages, 
That is to seyn, with dowble wordes slye, 
Swich as men clepe ' a worde with two visages,' 

Ye shal wel knowen that I nought ne lye, 900 

And al this thjmge right sen it with youre ye, 
And that anoon, ye nyl not trow how soone, 
Now taketh hede, for it is for to doone. 

cxxx. 

* What 1 wane ye youre wyse fader wolde 
Have yeven Antenor for yow anoon, 

If he ne wiste that the cit^ sholde 

Destrued ben ? why, nay ! So mot I gon ! 

He knewe fol wel ther shal not scapen oon 

That Trojan is ; and for the grete feere. 

He dorste not ye dwelte longer there. 9io 

cxxxi. 

* What wol ye moore, lufsom lady deere ? 
Late Troye and Trojan fro youre herte pace ; 
Dryve oute that bittre hope, and make goode chore. 
And clepe ayein the beauts of youre face. 

That ye with salte teeris so deface. 

For IVoye is brought in swich a jupartye. 

That it to save is now no remedye. 

CXXXII, 

* And thenketh wel, ye shal in Grekes iynde 
A moore parfite love, or it be nyght, 

Thanne any Trojan is, and moore kynde, 920 

And bet to serven yow wol don his myght ; 

And if ye vowchesaufe my lady bryghte, 

I wol ben he to serven yow me-selve, 

Ye ! levere than ben a lord of Grekes twelve.' 

CXXXIII. 

And with that worde he gan to wexen rede, 

And in his speche a litel while he quooke, 

And caste aside a litel with his hed, 

And stynte a while ; and efterwarde he wooke, 

And sobreliche on hire he threw his looke, 

And seyde, * I am, albeit yow no joye, 930 

As gentil man as any wighte in Troie. 

cxxxiv. 

' For if my flsuler Tydeus,' he seyde, 

' Ylived hadde, Ich hadde ben or this, 

Of Calcidoyne and Arge a kyng, Criseyde ; 

And so hope I that I shal yit, jwy^ • 

But he was slayne, alias ! the moore harme is, 

Unhappilye at Thebes al to rathe, 

Polymyte, and many a man to scathe. 

cxxxv. 

* But herte myn ! syn that I am youre man. 

And ben the fh^te of whom I seche grace, 940 

To serve yow as hertely as I kan. 

And evere shal, while I to lyve have space, 

80 er that I departe out of this place, 

Ye wol me graunte that I may to morwe. 

At better layser telle yow my sorwe/ 

CXXJiYI, 

What sholde I telle hise wordes that he seyde ? 
He spake inowgh for a day atte meeste ; 
It prevetA wel he spak so, that Criseyde 

Graunted on the morwe at his requeste, 
For to speken with hym atte leste, 960 

So that he nolde speke of swiche matere ; 
And thus she to hym seyde, as ye mow here^ 

cxxxTtr. 

As she that hadde hire herte on Troilus 
So faste, that ther may it noon arace ; 
And straungely she spak and seyde thus : — 

* Diomede, I love that ilke place 

Ther I was home ; and, Joves, for his grace 
Delyvere it soone of alle that doth it care ! 
God for thi myght so lene it wel to fare ! 

cxxxvni. 

* That Grekes wolde hire wrath on Troye wreke, 
If that they myght, I know it wel, ywis ; 96i 
But it sch^ nought hyfallen as ye speke ; 

And God tofome, and ferther over this, 
I woot my fader wyse and redy is, 
And that he me hath hought, as ye me tolde, 
So deere I am the more unto hym holde. 

cxxxtx. 

* That Grekes ben of heigh condicioun, 

I wot ek wel ; but certein men shal fynde 

As worthy folk withinne Troye town. 

As konnynge, as parfite, and as kynde, 970 

As ben betwyxen Orcades and Inde ; 

And that ye koude wele youre lady serve, 

I trow ek wel hire thonke for to desserve. 

CXL. 

' But as to speke of love, iwis/ she seyde, 

* I had a lord to whom I wedded was, 

He whos myn herte al was til that he deyde ; 

And other loye, as help me now Pallas ! 

Ther in myn herte nys, ne nevere was ; 

And that ye ben of noble and heigh kynrede, 

I have wel herd it tellen, out of drede. 980 

CXLI. 

* And that doth me to ban so grete a wonnder, 
That ye wol scomen any womman so ; 

Ek, God woot, love and I ben fer asonder ; 
I am disposed bet, so mot I go, 
Unto my deth to pleyne and maken wo ; 
What I shal efter done I kan not seye, 
But trewelich as yet me luste not pleye. 

CXLH. 

' Myn herte is now in tribulacion, 

And ye in armes bysi day by day ; 

Here-efter whan ye wonnen ban the town, 990 

Paraunter than, so it happen may. 

That when I se that I nevere er sey, 

Thanne wol I werkg that I never er wroghte ; 

This word to yow ynough suflSsen oughte. 

CXLIII. 

* To morwe eke wol I speke with yow fayne. 
So that ye touchen naught of this matere ; 
And when yow luste, ye may com here aye3n3ne. 

And er ye gon, thus muche I seye yow here ; — 
As helpe me Pallas, with hire heres clere, 
If that I sholde of any Greke han routhe, looo 
It sholde be youre-selven, be my trouthe ! 

CXLIV. 

* I say not therfore that I wol yow love, 
Ny say not nay ; but, in conclusioun, 
I mene wele, by God that sitt above 1' 
And therwithal she caste hire eyen down, 
And gan to syke, and seyde, ' Troye town ! 
Yet bid I God, in quiete and in reste 
I may yow sen, or do mjm herte breste ! 

CXLV. 

But in effect, and shortly for to seye, 

This Diomede alle fresshly newe ayein loio 

Gan presen on, and fast hire mercy preye ; 

And efter this, the sothe for to seyne. 

Hire glove he toke, of wiche he was fill fayne ; 

And, finaly, when it was woxen eve. 

And alle was wel, he roos and tooke his leve. 

CXLVI. 

The brighte Venus folwed and ay taughte 

The wey ther brode Phebus doun alighte ; 

And Cynthea hire char hors over raughte. 

To whirle out of the Leon, if she myghte ; 

And Signifer his candels sheweth brighte, 1020 

T^Tien that Criseyde unto hire bedde wente, 

In-with hire fadres faire bryghte tente. 

CXLVn. 

Retoumynge in hir soule aj up and doun 
The wordes of this sodeyn Diomede, 
His grete estate, and peril of the town, 
And that she waa allon, and hadde nede 
Of frendes help ; and thus hygan to hrede 
The cause wbi, the sothe for to telle, 
That sche tok fully the purpos for to dwelle. 

CXLVIII, 

The morwen com, and gostly for to speke, loso 

This Diomede is com unto Criseyde ; 

And shortly, laste that ye my tale hreke. 

So wel he for h3an8elf(g spake and seyde, 

That aUe hire sykes soore adown he layde ; 

And finaly, the sothe for to seyne. 

He refte hire of the grete of al hire peyne. 

CXLIX. 

And efter this, the storye telle^A us. 

That she him yaf the faire bay^ steede, 

The whiche she ones wan of Troilus ; 

And eke a broch (and that was litel nede) imo 

That Troilus was, she yaf this Diomede ; 

And ek the bet from sorw hym to releve. 

She made hym were a pensel of hire sieve. 

CL. 

I fynde ek in stories elleswhere, 

When thorugh the body hirte was Dyomede 

Of Troilus, tho wepte she many a teere, 

When that she saugh hise wyde woundes blede, 
And that she toke to kepen hym good hede, 
And for to helen hjrm of his sorwes smerte, 
Men seyn, I not, that she yaf hjrm hire herte. loso 

CLI. 

But trewelyche, the storye telleth us, 
Ther made nevere womman more wo 
Than she, when that she falsede Troylus ; 
She seyde, ^ Alias ! for now is clone ago 
My name of trouthe in love for everemo ; 
For I have falsed oon the gentileste 
That evere was, and oon the worthyeste. 

CLII. 

' Alias ! of me unto the worZdes ende 

Shal neither ben ywriten nor ysongg 

No good worde, for this bokes wol me shende : 

/rolled schal I ben on many a tonge ; loei 

Thorughout the world my belZe schal be ronge ; 

And wommen most wol haten me of alle ; 

Alias ! that swich a cas me sholde falle ! 

CLin. 

' They wol seyn, in as muche as in me is, 

I have hem don dishonoure, walaway ! 

Al be I not the firste that dide amys, 

What helpeth that to don my blame away ? 

But syn I se ther is no better way. 

And that to late is now for me to rewe, 1070 

To Dyomede algate I wol be trewe. 

CLIV. 

* But, Troilus, syn I no bettre may, 
And syn that thus departen ye and I, 

Yet preye / God so yeve yow right good day ; 
As for the gentileste trewely. 
That evere Y say, to serven faithfully, 
And beste kan ay his lady honour kepe ;' 
And with that word she braste anon to wepe. 

CLV. 

* And certes, yow to haten shal I nevere. 

And frendes love, that shal ye han of me, loso 

And my goode worde, al shold I lyve evere ; 

And trewely I wol right sory be, 

For to sen yow in adversite ; 

And giltelees I wot wel I yow leeve, 

And alle shal passe, and thus tak I my leve/ 

CLVI. 

But trewely how longe it was betwejme. 

That she forsoke hym for this Dyomede, 

Ther is non auctour telleth it, I wene ; 

Tak every man now to his bokes hede. 

He shal no time fynden, out of drede ; 1090 

For though that he bigan to wow hire soone, 

Er he hire wan, yet was there more to doone. 

CLvn. 

Ne me ne list this sely womman chyde 
Ferther thanne the storie wol devyse ; 
Hire name, alias ! is pu6Zyshed so wyde. 

That for hire gilte it ought ynough sufl^se ; 
And if I myght excuse hire any wyse, 
For she so sory was for hire untrouthe, 
Iwis I wold excuse hire yet for routhe. 

CLvni. 

This Troilus, as I before have tolde, iioo 

Thus dryveth forth as wel as he hathe myght ; ' 

But ofte was his herte hote and colde^ 

And namely that ilke nynthe nyght, 

Whiche on the morwe she hadde hym byhight 

To com ayeyn : God woot, ful litel reste 

Hadde he that nyght ! nothjmge to slope hym leste. 

CLIX. 

The laurer-crowned Phebus, with his hete 
Gan in his course ay upwarde as he wente, 
To warmen of the este se the wawes wete, 
And Nysus doughter song, with fressh entente, 
When Troilus his Pandare efter sente ; iiu 

And on the walles of the town thei pleyde, 
To loke if they kan sen ought of Criseyde. 

CLX. 

Til it was none they stoode for to se 

Who that ther come, and every manere wight 

That com fro fer, they seyden it was she,, 

Til that thei koude knowen hym aright : 

Now was his herte dul, now was it light, 

And thus bijaped stonden for to stare, 

Aboute nought, this Troilus and Pandare 11*20 

CIXI. 

To Pandanis this Troilus tho seyde, 

* For ought I woot, byfor noon sykerly. 

Into this town ne cometh not here Criseyde ; 

She hath 3mough to doen, hardily, 

To wynnen from hire fader, so trow I ; 

Hire olde fader wol yet make hire dyne 

Er that she go, God yeve his herte pyne V 

CLxn. 

Pandare answarde, * It may wel be certein. 
And forthy lat us dyne, I the beseche, 
And after noon than maistow com ayein:' iiso 
And horn they go, withouten moore speche. 
And comen ayein ; but longe may they seche, 
Er that thei fynde that they efter ^ape ; 
Fortune hem bothe thenketh for to jape. 

CLxm. 

Quod Troilus, ' I se wel now that she 

Is taried with hire olde fader so. 

That, er she come, it wol neigh even be. 

Come forth, I wol unto the yate go ; 

Thise portours ben unkonnynge everemo. 

And I wol done hem holden up the yate, luo 

As nought ne were, although she come late.' 

CLXIV 

The day goth fast, and efter that cometh eve, 
And yet com nought to Troilus Criseyde ; 
He loketh forth by hegge, by tre, by greve, 

And fer his hed over the walle he layde. 
And at the laste he torned hym, and seyde, 
' By God, I wot hire menyinge now, Pandare ! 
Almoost iwys al newc is my care. 

CLXV, 

* Now, douteles, this lady kan hire good ; 

I wote she meneth riden prively ; 1150 

I comende hire wysdom, by myn hode ! 

She wol not maken peple nycely 

Gaure on hire when that she comth ; but softely 

By nyght into the town she thenketh ride, 

And dere brother thenke not longe tabide, 

CLXVI. 

* We han nought elles for to don, iwys ; 
And Pandarus, now woltow trowen me ? 

Have here my trouthe, I se hire ! yonde she is ! 
Heve up thyn eyen man, maystow not se ?' 
Pandare answerde, ' Nay, so moot I the ! 1160 
Al wronge, by God! whatseistow man? wherarte? 
That I se yonde is but a fare carte/ 

CLxvn. 

* Alias! thow saist right soth,' quod Troilus ; 

* But hardely it is not al for nought. 
That in myn herte I now rejoysse thus. 
It is ayenis som good, I have a thought; 
Not I not how, but sen that I was wroughte, 
Ne felt I swich a confort, dar I seye ; 

She comth to nyght, my life that dorste I lye !' 

CLXVIII. 

Pandare answerd, * It may be wel ynough/ 117 
And helde with hym of al that ever he seyde, 
But in his herte he thought, and softly lough, 
And to hymself ful sobreliche he seyde, 
' From hasel woode, ther jolye Kobin pleyde, 
Shal com al that that thow abydest here I 
And farewel al the snowgh of feme yere !' 

CLXIX. 

The wardeyn of the yates gan to calle 

The folk which that withoute the yates were, 

And bad hem dr3rven in hire bestes alle, 

Or al the nyght they moste bleven there ; iiso 

And fer withinne the nyght, with many a teere. 

This Troilus gan homwarde for to ride, 

For wel he seth it helpeth nought tabyde. 

CLXX. 

But natheles, he gladded hym in this. 

He thoughte he mysacounted hadde his day, 

And seyde, ' I understonde have al amys, 

For thilke nyght I laste Criseyde seye. 

She seyde, * I shal ben here, if that I may, 

Er that the moone, deere herte swete, 

The Leon passe oute of this Ariete ;' 1190 

CLXXI. 

' For which she may yet holde al hire biheste.' 
And on the morwe unto the yate he wente. 
And up and down^ by weste and ek bi este^ 

VOL. V» B 

Upon the walles made he many a wente, 
But al for nought ; his hope alwey hym blente ; 
For which at nyght^ in sorwe and sikes sore, 
He wente hym home, withouten any moore. 

CLXXII. 

This hope al clone out of his herte fledde, 

He nath wheron now lenger for to honge ; 1199 

But, for the pejme, hym thought his herte bledde, 

So were his throwes sharpe, and wonder stronge ; 

For when he saugh that she aboode so longe, 

He nyste what he juggen of it myghte, 

Syn she hath broken that she hym byhighte. 

CLXXIIT. 

The thridde, ferthe, fyfte, and sexte day 
After tho dayes ten, of whiche I tolde, 
Betwixen hope and drede his hert^ lay. 
Yet somwhat trusten on hire hestes olde; 
But when he saugh she nold hire terme holde, 
He kan now sen non other remedye, 1210 

But for to shape hym sone for to dye. 

CLXxrv. 

Therwith the wykked spirit, God us blesse ! 
Which that men clepeth wode jalousie, 
Gan in hym crepe, in al this hevynesse ; 
For whiche, because he wold« soone dye. 
He ne ete ne dranke for his melencolye. 
And ek from every compaynye he fledde ; 
This was the lyf that al the tyme he ledde. 

CLXXV. 

He so defet was^ that no maner man 

Unneth hym myghte knowen there he wente ; 1220 

So was he leen^ and therto pale and wan, 

And fieble, that he walketh by potente, 

And with his ire he thus hymselven shente : 

But who so axed hjrm whereof hym smerte, 

He seyde his harme was al aboute his herte. 

CLXXVI. 

Priam fill ofte, and ek his moder deere, 

His bretheren and his sustren gonne hym freyne 

Whi he so sorwful was in al his cheere, 

And what th3aig was the cause of al his peyne ? 

But al for nought, he hold his cause pleyne ; 1230 

But seyde, he felte a grevous maladye 

Aboute his herte, and fayne he wolde dye. 

CLXxvn. 

So on a day he layde hym down to slepe ; 
And so byfel, that in his slepe hym thoughte. 
That in a forest faste he welke to wepe. 
For love of hire that hym thise peynes wroughte ; 
And up and doun as he that forest soughte. 
He mette he saugh a boor, with tuskes grete. 
That slepte ayein the brighte sonnes hete. 

CLXXVIII. 

And by this boor, fast in hir armes folde, 1240 

Lay kyssyng ay his lady bright Criseyde ; 
For sorw of which, whan he it gan biholde. 



52 TROTLUS AND CRTSETDE. 

And for despit, out of his slepe he breyde, 
And loude he criede on Pandarus, and seyde, 

* Pandarus, now know I, crope and roote ! 
I nam but ded, there is non other boote! 

CLXXIX. 

* My lady bryghte, Criseyde, hath me bytrayed, 
In whom I trustede moost of any wighte ; 

She elleswhere hath now hire herte apeyde ; 
The blisful goddes, thorwgh hire grete myghte, 
Han in my drem yshewed it ful righte ; i35i 

Thus, in my drem, Criseyde have I biholde ;' 
And al this thynge to Pandarus he tolde. 

CLXXX. 

' my Criseyde, alias I what subtilte ? 

What newe lust ? what beaute ? what science? 

What wrathe of juste cause have ye to me? 

What guilte of me ? what fel experience 

Hath fro me raft, alias ! thyn advertence ? 

trust, feith, depe aseuraunce ! 

Who hath me reft Criseyde, al my plesaunce ? 

CLXXXI. 

* Alias ! whi lett Ich yowfrom hennes go ? i26i 
For which wel neigh out of my wit I breyde ; 
Who shal now trowe on any othes moo ? 

God woot I wende, lady bright Criseyde, 
That every word was gospel that ye seyde ! 
But who may beste bigile. if hym liste, 
Than he on whom men weneth best to triste ? 

cxxxLn. 

What shal I don, my Pandarus, alias ? 
I fele nowe so sharpe a newe peyne, 
Syn that ther is no remedye in this cas, 1270 

That bet were it I with myn hondes tweyne 
My-selven slewe, than alway thus to pleyne ; 
For thorwgh the deth my wo shold have an ende, 
Ther every day with lif myself I shende.' 

CLxxxm. 

Pandare answerde and seyde, ' AUas, the while 

That I was bom ! have I not seyde or this 

That dremes many a manor man bigile ? 

And whi ? For folk expounden hem amys : 

How darstow seyn that fals thy lady is, 

For any dreme, right for thyn owen drede ? 1280 

Lat be this thought, thow kanst no dremes rede. 

CLXxxrv. 

' Paraunter ther thow dremest of this boor. 

It may so be that it may signifye 

Hire fadir, whiche that old is and ek hoor, 

Ayein the sonne lyth poynte to dye ; 

And she for sorwe gynneth wepe and crye. 

And kysseth hym, ther he lyth on the grounde ; 

Thus sholdestow thy dreme aright expounded 

CLXXXV. 

* How myght I than don,' quod Troilus, 

* To know of this, ye, were it nevere so lite ?' 1290 

* Now seyestow wisely,' quod this Pandarus; 

^ My rede is this, syn thow kanst wel endite, 
That hastily a letre thou hire write, 
Thorugh whiche thow shalt wel bryngen it aboute 
To knowd a soth of that thow ert in doute. 



CLXXXVI. 

' And se now why : for this I dar wel seyn, 

That if 80 is, that she untrewe be, 

I kan not trowen that she wol write ayein ; 

And if she write, thow shali ful soone see. 

As whether she hath any liberte isoo 

To come ayein, or elles in som clause 

If she be let, she wol asigne a cause. 

CL^^XXVII. 

* Thow hast not writen hire syn that she wente, 
Nor sche to the ; and this I dorste laye, 
Ther may swich cause ben in hire entente. 
That hardily thow wolt thy-selven seye, 
That hire abood the best is for yow tweye : 
Now write hire than, and thow shalt fele soone 
A sothe of al ; ther is namoore to doone.' 

CLXxxvin. 

Acorded ben to this conclusion, isio 

And that anon, thise ilke lordes two ; 

And hastily sit Troilus adoim. 

And rolleth in his herte to and fro, 

How he may best descrjrven hire his wo ; 

And to Criseyde, his owen lady deere. 

He wrote righte thus, and seyde as ye may here. 

THE COPT OP THE LETTEB. 
CLXXXIX. 

' Right fresshe floure ! whos I ben have and shal, 

Withouten part of ellesewhere servyse, 

With herte, body, lyf, lust, thought, and alle ! 

I, woful wight, in everych humble wyse i82o 

That tonge telle, or herte may devyse, 

As oft as matere occupieth place. 

Me recomaunde unto youre noble grace. 

cxc. 

* Liketh it yow to wyten, sweete herte, 
As ye wel knowe, how longe tyme agon 
That ye me left in aspre peynes smerte, 
When that ye wente, of which yi< boote non 
Have I non had, but evere wors bigoon 
Fro day to day am I, and so mot dwelle. 

While it yow liste, of wele and wo my weUe ! isso 

cxci. 

* For which to yow, with dredeful herte trewe, 
I write (as he that sorwe drifth to write) 

My wo, that every houre encresseth new«, 
Compleynynge as I dar, or kan endite ; 
And that defaced is, that may ye wite, 
With teres, which that fro myn eyen reyne ; 
They wolden speke, if that they koude, and ple3me. 

cxcn. 

* Yow first beseche I, that youre eyen dere, 
To look on this defouled ye nat holde : 

And over al this, that ye, my lady dere, 1340 

Wol vouche-saufe this letre to beholde ; 
And by the cause ek of my cares colde, 
That sleth my wit, if ought amys masterte, 
Foryeve it me, mjm owen swete herte. 

cxcni. 

[* Yf any servaunt durst, or aught aryght 

Upon hys lady pitously compleyne. 

Than wene I that I oughte be that whyght ; 

Considered thys, that ye thys monethes tweyne 

Han taryed, there ye seyde, sothe to seyne. 

But dayes ten ye nolde in hoste sojourne ; 1350 

But in two monethes yit ye not retoume. 

cxciv. 

' And, for as moche as me mote nedys lyke 
Alle that you lust, I dar not jdeyne more, 
But humbly, wyth sorowful sykes syke. 
You write I myn unresty sorowes sore ; 
Fro day to day, desiring evermore 
To knowen fully, yif youre wille it were, 
How ye han ferde and don while ye ben there. 

cxcv. 

* The whos welfare and hele eke God encrece 

In honour suche, that upward in degre laeo 

Hit grow «lwey, soo that it never cese, 

Ryght as your herte ay can, my lady fre. 

Devise, I prey to Gode so mote it be, 

And graunt it, soone that ye upon me rewe, 

As wisly as in al I am unto you trewe. 



j 

CXCVI. 

' And yf it lyke yow to know6» of the fare 

Of me, whos woo ther may no wyght discryve, 

I can no more, but cheste of every care, 

At wrytyng of thys letre I was on lyve, 

Al redy oute my wooful gost to di^ve, 1370 

Wych I delay, and holde hym yit in honde. 

Upon the syght of matere of youre sonde. 

CXCVII. 

* Myn eyen twoo, in veyne wyth wych I see, 
Of sorowfule terys salte ar woxen welles ; 
My songe in pleynt of myn adversite, 

My good in harme, myn ese eke woxen helle is. 
My joye in wo ; I can sey you nought ellys. 
But toumede is, for wych my lyf I warye. 
Every joye or ese in hys contrarie. 

CXCVIII. 

* Wych with your commyng horn ayen to Troye 
Ye may redresse, and, more a thousand si the, issi 
Than ever I hade, encrecen in me joye ; 

For was ther never herte yit so blithe 
To have hys lyf, as I shal ben as swyth 
As I you see; and though no manere routhe 
Com in to you, yit thenkyth on youre trouthe. 

cxcix. 

* And yef so be my gilt dethe have deserved, 
Or yf you lust no more upon me see, 

In guerdon yit of that I have you served, 

Beseche I you, mya (yume lady free, 1390 

That herupon ye wolde write me, 
For love of Gode, my ryghie lodestere, 
That dethe may make an ende of al my were. 

cc. 

* If other cause aught dothe you for to dwelle, 
Than with youre letre ye mcnf me reconforte ; 
For though to me youre ahsence is an helle, 
Wyth pacience Y wyl my woo conforte, 
And with youre letre of hope I wyl disports : 
Now writeth, swete, and lat me thus not pleyne ; 
Wyth hope, or dethe, delivereth me from peyne. 

cci. 

' Iwys, myn oune dere herte trewe, uoi 

I wote that whan ye next upon me se, 

So lost have I myn hele and eke myn Aewe, 

Criseyde shal not conne knowe me ; 

Iwys, myn hertes day, my lady fre, 

Soo thrusteth ay myn hert^ to beholde 

Your beauts, that unnethe my lyf I holde. 

ecu. 

' I sey no more, al have I for to seye 

To you wel more than I tellen may ; 

But whether that ye do me lyve or deye, UiO 

Yit prey I Gode so yeve you ryght gode day ; 

And fareth wel, godely feyre f^esshe may, 

As she that lyf or deth me may comaunde, 

And to your trouthe ay I me recomaimde. 

CCm. 

* Wyth hele swych, but that ye yeven me 

The same hele, I shal noon hele have ; 

In you lieth, whan you list that it so be, 

The day on wyche me clothen shal my grave ; 

In you my lif, in youre myght for to save 

Me fro disese of alle peynes smerte ; 1420 

And fare now wele, myn oume swete herte ! 

' Le vostre T.' 
ccrv. 

Thys letre forth was sent unto Criseyde, 
Of wych hir answere in effect was thys : — 
Ful pitously she wrote ayen and seyde, 
That al so sone as that she myght ywys, 
She wolde come, and mende that was amys ; 
And finally, she wrote hym and seyde thanne. 
She wolde come, ye, but she nyste whanne.] 

ccv. 

But in hire letre made she swich feeste, 1430 

That wonder was, andswerth sheloveth h3rm beste, 

Of which he fonde hut botmeles biheste. 

But Troilus thou mayst now, est or weste, 

Pipe in an ivy leefe, if that the leste. 

Thus goththe world ; God shilde us fro meschaunce, 

And every wight that meneth trouthe avaunce ! 

CCVT. 

Encressen gan the wo fro day to nyght 

Of Troilus, for tarynge of Criseyde ; 

And lessen gan his hope and ek his myght. 

For which al doun he in his hed h}^!! leyde ; 1440 
He ne ete, ne dronk, ne slepe, ne worde seyde, 
Ymagynynge ay that she was unkynde, 
For which wel neigh he wex out of his mynde. 

ccvn. 

This dreme, of which I tolde have ek biforne, 

May nevere come out of his remembraunce ; 

He thought ay wel he had his lady lorne, 

And that Joves, of his purveiaunce, 

Hym shewed hadde in slepe the signifiaunce 

Of hire untrouth, and his disaventiu'e, 

And that the boor was shewed hym in figure. 1450 

ccvm. 

For which he for Sibille his suster sente, 
That called was Cassandre al aboute, 
And al his dreme he told hire or he stente, 
And hire bysought assoylen hym the doute 
Of the stronge boor, with tuskes stoute ; 
And finaly, withinne a litel stounde, 
Cassandre bygan right thus his dreme expounde. 

ccix. 

She gan first smyle, and seyde, ' Brother dere. 

If thow a soth of this desirest knowe, 

Thow most a fewe of olde stories here, um 

To purpos how that fortune overthrowe 

Hath lordes olde, thorwgh which withinne a tArowe 

Thow wel this boor shalt know, and of what kynde 

He comen is, as men in bokes f37ide. 

CCX. 

* Diane, which that wroth was and in ire, 
For Grekes nolde don hire sacrifise, 

Ke incens upon hire auter sette afire, 

So for that Greekes gonne hire so despise, 

Wrak hir in a wonder cruwel wyse; 

For, with a boor, as grete as ox in stalle, 1470 

She made up frete hire come and vynes alle. 

• 

CCXI. 

* To sle this boor was al the contr^ raysed, 
Omanges which ther come this boor to se 

A maide, on of this worlde the beste preysed ; 
And Meleager, lorde of that centre, 
He lovede so this fresshe mayden free. 
That with his manhode, or he wolde stente. 
This boor he slough, and hire the hed he sente. 

ccxn. 

' Of which, as olde bokes tellen us, 

Ther roos a contek and a grete envye ; i480 

And of this lorde descended Tideus 

By Hgne, or elles olde bokes lye: 

And how this Meleager gan to dye 

Thorwgh his moder, wol I yow nought telle. 

For al to long it were for to dwelle.' 

ccxni. 

She told ek how Tideus, or she stente. 

Unto the stronge cite of Thebes, 

To cleymen kjoigdom of the cite, wente 

For his felawe daun Polimytes, 
Of whiche the brother daun Ethiocles 1490 

Ful wrongfully of Thebes held the strengthe. 
This tolde she by proces al by lengthe. 

ccxiv. 

She told ek how Hemonydes asterte, 
When Tideus slough fifty knyghtes stoute ; 
She told ek al the prophecies by herte, 
And iiow that seven kynges with hire route 
Besegeden the cit^ alle aboute ; 
And of the holy serpent, and the welle, 
And of the furies slle she gan hym telle. 

ccxv 

Associat profugum Tideus primus Pohjnycein, 1600 
Tidea legatum docet insidiasque secundusy 
Terdus Hemoniden camt, et votes latitantes, 
Quartus habet reges ineuntes prelia sgptem ; 
Mox farie lenne guinto narrantur et anguis, 
Archimori bustum sexto ludusque leguntur. 
Dot Grayos Thebes et vatem Septimus wm5m, 
Octavo ceddit Tideus, spes, vita Pelasgis ; 
Tpomedon nono moribur cum Parthonopeo, 
Fulmine percussus decimo Gappaneus superatwr, 
Undecmo sese perimunt per vulnerajratres, 1510 
Argivafientm, narrat duodmus et ignem. 

CCXVI. 

Of Archinoris burynge, and the pleyes. 

And how Amphiorax fil thorwgh the grounde^ 

How Tideus was slayn^ lord of Argeyes^ 

And how Ypomedon in litel stounde 

Was dreynt, and dyed Parthonope of wounde ; 

And also how Cappaneus the proude, 

With thunder dynt was slayn, that criede loude. 

OCXVII. 

She kan ek telle h3rm how that either brother, 

Ethiocles and Polymyte also, 1530 

At a scarmyche ech of hem slough other. 

And of Argyves wepynge and hire wo, 

And how the town was brente she told ek tho ; 

And so descendeth doun from gestes olde 

To Diomede, and thus she spak and tolde. 

ccxvnr. 

' This ilke boor bitokneth Diomede, 

Tideus sone, that doun descended is 

Fro Meleagre, that made the boor to blede ; 

And thy lady, wher-so sche be, ywis. 

This Dyomede hire herte hath, and she his : i630 

Wepe if thow wolt, or lefe, for out of doute 

This Diomede is inne, and thow ert oute.' 

CCXIX. 

* Thow saist nat soth,' quod he, * thow sorceresse ! 

With al thi false goost of prophecie ! 

Thow wenest ben a grete devineresse ! 

Now sestow nat this fool of fantasie, 

Peyneth hire on ladys for to lye ? 

Awey !' quod he, * ther Joves yeve the sorwe ! 

Thow shalt be fals paraunter yet to morwe ! 

ccxx. 

' Als wel thow myghtest lyen on Alceste, i640 

That was of creatures (hut men lie) 

That ever weren, kyndest, and the beste ; 

For when hire housbonde was in jupartye 

To dye hymself, but if she wolde dye, 

Sho ches for hym to dye, and gon to helle, 

And starf einon, as us the bokes telle.' 

ccxxi, 

Cassandre goth, and he, with cruel herte, 

Foryat his wo for angre of hire speche ; 

And from his bed al sodeynly he sterte, 

As though al hool hym hadd ymade a leche ; i56o 

And day by day he gan enquere and seche 

A soth of this, with al his ful/e cure, 

And thus he driveth forth his aventure, 

ccxxn. 

Fortune, which that permutacioun 

Of thynges hath, as it is hyre committed, 

Thorwgh purveiaunce and disposicioun 

Of heigh Jove, as regnes shal ben flitted 

Fro folk in folk, or when they shal ben smitted, 

Gan pulle awey the fetheres bright of Troie, 

Fro day to day, til they ben bare of joie. iseo 

ccxxm. 

Amange al this, the fyne of the parodye 
Of Ector gan approchen wonder blyve ; 
The fate wold his soule shold unbodje. 



- 

And shapen hadde a mene it out to dryve, 
Ayeins which fate hym helpeth not to stryve ; 
But, on a day, to lighten gan he wende. 
At which alias ! he caughte his lyves ende. 

ccxxiv. 

For which me thenketh every manere wi^ht 
That haunteth armes oughte to bewayle 
The deth of hym that was so noble a knyght : 
For, as he drough a kynge by thavantaille, i67i 
Vnware of this, Achilles, thorwgh the maylle, 
And thorwgh the body, gan hym for to ryve ; 
And thus the worthy knyght was brought of lyve. 

ccxxv. 

For whom, as olde bokes tellen us, 

Was made swiche wo, that tonge it may not telle ; 

And namely, the sorwe of Troilus, 

That next hjrm was of worthinesse welle ; 

And in this wo gan Troilus to dwelle, 

That what for sorwe, and love, and for unreste, 

Ful oflb a day he bad his herte breste. issi 

ccxxvi. 

But, natheles, though he gan hym despaire. 
And drede ay that his lady was untrewe. 
Yet ay on hire his herte gan repaire, 
And as thise lovers don, he sought ay newe 
To gete ayein Criseyde, brighte of hewe ; 
And in his herte he wente hire excusynge, 
That Calkas caused alle hire taryinge. 

VOL. V. p 

CCXXVII. 

And ofte tyme he was in purpos grete, 

Hymselven like a pilgr}'^m to degyse, i590 

To sen hire ; but he may not conterfete, 

To ben unknowen of folk that weren wyse, 

Ne fynde excuse aright that may suffise, 

If he omange the Grekes knowen weere ; 

For whiche he wepte ful oft and many a teere. 

ccxxvni. 

To hire he wroot yet oft« tyme al newe, 
Ful pitously, he left it nought for slouthe, 
Besechynge hire, that syn that he was trewe, 
That she wol come ayein, and hold hire trouthe ; 
For which Criseyde upon a day for routhe, leoo 
I take it so, touchynge al this matere, 
Wroot hym ayein, and seyde cus ye may here. 

CCXXIX. 

* Cupides sone, ensaumple of goodlyhede, 

swerde of knygh^^od, sours of gentilesse, 
How myght a wight in tormente and in drede, 
And heleles, yow sende as yet gladnesse ? 

1 herteles, I sik, I in destresse, 

Syn ye with me, nor I with yow may dele, 
Yow neither sende Iche herte may, nor hele. 

ccxxx. 

' Your letres ful, the papir al ypleynted, leio 

Conceyved hath myn hertes pite ; 

I have ek seyn, with teeris sJle depeynted, 

Youre letre, and how that ye requeren me 
To come ayein ; which yet ne may not be ; 
But whi, l«3te that this letre founden were, 
No mencion ne make I nowe for fere. 



ccxxxi. 

* Grevous to me, God woot, is youre unreste, 
Youre haste, and that the Goddes ordinaunce 
It semeth nat ye take it for the beste ; 

Nor other thyng nys in youre remembraunce. 
As thenketh me, but oonly youre pleasaunce ; i62i 
But beth not wroth, and that I yow beseche. 
For that I tarye is al for wikked speche. 

ccxxxn. 

' For I have herde wel more than I wende 

Touchynge us two, how thynges han ystonde, 

Whiche I shal with dissimulynge amende ; 

And, beth not wroth, I have ek understonde, 

How ye ne don but holden me in honde ; 

But now no fors, I kan not in yow gesse, 

But alle trouthe and alle gentilesse. leso 

ccxxxm. 

* Com I wole, but yet in swich disjoynte 

I stonde as now, that what yere or what day 

That this shal be, that kan I nought apoynte ; 

But in effect I preye yowe, as I may, 

Of your good word, and of youre frendschip ay ; 

For trew«ly while that my lif may dure, 

As for a frend, ye may in me assure. 

CCXXXIV. 

* Yet preye I yow, an evyl ye ne take 
That it is short which that I to yow write ; 
I dar not ther I am wele letres make^ i640 

Ne nevere yet ne koude I wel endite ; 
Ek grete effect, men write in place lite, 
The entente is alle, and not the letres space ; 
And farth now wel, God have you in his grace ! 

* La vostre C 

ccxxxv. 

This Troilus this letre thought al straunge, 
Whan he it saugh, and sorwfullyche he sighte ; 
H3nn thought it like a kalendes of chaunge ; 
But, finaly, he ful ne trowen myghte. 
That she ne wold hym holden that she hyghte ; 
For with fill yvel wil list hjrm to leve, i65i 

That lovetA wel, in swiche cas, though hym greve. 

ccxxxvi. 

But natheles, men se3m that, at the laste, 
For any thyng, men shal the soth« see ; 
And swich a cas betid, and that as faste^ 
That Troilus wel understood that she 
Nas not so kynde cus that hire oughte be ; 
And finaly, he woot now out of doute, 
That al is lost that he hath ben aboute. 

CCXXXVII. 

Stood on a day in his malencolye 166O 

This Troilus, and in suspicioun 

Of hire, for whom he wende for to dye ; 

And so bifel, that thorwghout Troie town, 
As was the gyse, ibom was up and do^ii 
A manere cote armur, as seith the storie, 
Bifom Deiphebe, in signe of his victoria. 

ooxxxviii. 

The whiche cote, as telleth Lollius, 

Deiphebe it hadde rent fro Diomede 

The same day ; and when this Troilus 

It saugh, he gan to taken of it hede, i670 

Avysinge of the lengthe and of the brede. 

And al the werke ; but, as he gan biholde, 

Ful sodeynli his herte gan to colde, 

ccxxxix. 

As he that on the coler fonde withinne 

A broche, that he Criseyde yaf that morwe 

That she from Troie moste nedes twynne, 

In remembraunce of hym, and of his sorwe ; 

And she hym layde ayein hir feith to borwe, 

To kepe it ay ; but now ful wel he wiste. 

His lady nas no langer on to truste. leso 

CCXL. 

He goth h3nn horn, and gan ful soone sonde 

For Pandarus ; and al this newe chaunce. 

And of this broche, he told hym word and ende, 

Compleynynge of hire herte variaunce. 

His longe love, his trouth, and his pennaunce ; 

And after Deth, withouten wordes moore, 

Ful fast he cried, his rest hym to restoore. 

CCXLI. 

Than spak he thus : — ' 0, lady myn Criseyde, 
Wher is youre feith, and wher is youre biheste ? 
Wher is your love, where is youre trouth?' he seyde, 

* Of Diomede have ye now al this feeste ! i69i 
Alias ! I wold han trowed at the leeste, 

That syn ye nold in trouthe to me stonde. 
That ye thus nold han holden me in honde. 

CCXLU. 

' Who shal now trow on any othes mo ? 

Alias ! I nevere wold han wende, or this, 

That ye, Criseyde, koude han chaimged so, 

Ne but I hadde agilt, and don amys ; 

So cruel wende I nought youre herte, iwys, 

To sle me thus ! alias ! youre name of trouthe 1700 

Is now fordon, and that is al my routhe. 

ccxLin. 

* Was ther non other broch yow liste lete, 
To feffe with youre newe love,' quod he, 

* But thilke broch that I, with teris wete, 
Yow yaf, as for a remembraunce of me ? 
Non other cause, alias ! ne hadde ye. 
But for despit ; and ek for that ye mente 
Al outerly to shewen youre entente. 

CCXLIV. 

'Thorwgh which I se,that clone out of youre mynde 
Ye han me caste, and I ne kan nor may 1710 

For al this world withinne myn herte fynde 



J 

To unloven yow a quarter of a day ; 
In cursed tyme I borne was, walawey ! 
That yow, that dothe me al this wo endure, 
Yet love I best of any creature. 

CCXLV. 

' Now God,' quod he, ^ me sende yet the grace, 
That I may meten with this Diomede' ! 
And trewely, if I have myghte and space, 
Yet shal I make, I hope, his sides blede : 

God !' quod he, ' that oughtest taken hede 1720 
To ferthren trouthe, and wronges to punice, 
Whi nyltou; don a vengeaunce of this vice ? 

CCXLVI. 

' O Pandarus, that in dremes for to truste 
Me blamed hast, and wonte oft ert upbreyde. 
Now maistow sen thi self, if that the liste. 
How trew is now thi nece, bright Criseyde ! 
In sondry formes, God it woot !' he seyde, 
f The goddes shewen bothe joye and teene 
In slepe ; and by my dreme it is now scene. 

ccxLvn. 

' And certeinly, withouten more speche, 1730 

From hennesforth, as ferforth as I may, 
Myn owen deth in armes wol I seche ; — 

1 recche nat how sone be the day ; 
But trewely, Criseyde, swete may. 

Whom I have ay with al my myght ^erved, 
That ye thus don, I have it not deserved.' 

ccxLvm. 

This Pandarus, that al thise th3mges herde, 

And wiste wel he seyde a soth of this, 

He nought a word ayein to hym answarde, 

For sory of his frendes sorwe he is, i7io 

And shamed for his nece hath don amys ; 

And stent astoned of thise causes tweye, 

As stiUe as stone ; a word ne koude ke seye. 

CCXLIX. 

But at the laste thus he spak and seyde, 

* My brother deere, I may do the namore ; 

What shold I seyn ? I hat, iwis, Criseyde ! 

And, God woot, I wol hat hire everemore : 

And that thow me bisoughtest don of yore, 

Havynge unto myn honour ne my reste 

Right no rewarde, I dide al that the leste. ' 1750 

CCL. 

' If I dide ought that myghte lyken the. 
It is me liefe ; and of this treson now, 
God woot that it a sorwe is unto me ; 
And, dredeles, for hertes ese of yow, 
Right faine I wolde amende it, wiste I how : 
And fro this worlde, Almighty God I preye. 
Deliver hire soone ! I kan namore seye.' 

CCLI. 

Grete was the sorwe and pleynte of Troilus ; 
But forth hire cours fortune ay gan to holde ; 
Criseyde loveth the sone of Tydeus, i76e 

And Troilus mot wepe in cares colde. 
Swich is this world, who-so it kan biholde ! 
In ech estat is litel hertes reste ! 
God lene us for to take it for the beste ! 

ccLn. 

In many cruel bataille, out of drede, 

Of Troilus, this ilke noble knyght, 

(As men may in this olde bokes rede) 

Wcus seen his knyghthod and his grete myghte ; 

And, dredeles, his ire day and nyghte, 

Ful cruely the Grekes ay aboughte, 1770 

And alwey moost this Diomede, he soughte. 

ccLm. 

And oft6 tyme I fynde that they mette 
With blody strokes, and with wordes grete, 
Assayinge how hire speres weren whette ; 
And, God it woot, with many a cruel hete 
Gan Troilus upon his helm to bete ; 
But, natheles, Fortune it nought ne wolde. 
Of otheres honde that either dyen sholde. 

CCLIV. 

And if I hadde taken for to write 

The armes of this ilke worthi man, 178O 

Than wold Ich of his battailles endite ; 

But for that I to writen first bygan 

Of his love, I have seyde as I can. 

His worthy dedes, who-so lest hem here, 

Rede Dares ; he kan telle hem alle ifeere'. 

CCLV. 

Besechynge every lady bright of hewe, 

And every gentil womman, what she be, 

That al be that Criseyde was untrewe, 

That for that gilt she be not wroth with me. 

Ye may hire gilt in otheres bokes se, 1790 

And gladlier I wol write, if yow leste, 

Penelopes trouthe, and good Alceste. 

CCLVI. 

Ny sey nat this al only for thise men. 
But moost for wommen that betraised be 
Thorwgh fals€ folk, (God yeve hem sorwe, amen !) 
That with hire grete wit and subtilite 
Betraise yow : and this commeveth me 
To spek ; and in effect yow alle I preye 
Beth war of men, and herkenetA what I seye. 

CCLVII. 

Go, litel boke, go, litel myn tregedie ! 1800 

Ther God my maker, yet er that I dye, 

60 sende me myght to maken som comedye ! 

But litel book, no makynge thow nenvye. 

But subgit be to alle poesie, 

And kysse the steppes, wheras thow seest space, 

Of Virgile, Ovyde, Omer, Lucan, and Stace. 

ccLvm. 

And, for ther is so grete dyversite 

In Englissh, and in writynge of our tonge, 

So preye I to God, that non myswrite the. 



TROTLUS AND CRTSEYDE. 75 

Ne the mys-metere, for defaute of tonge ! isio 
And red wher so thow be, or elles songe, 
That thow be understonde, God I beseche ! 
But yet to purpos of my rather speche. 

CCLIX. 

The wrath, as I bigan yow for to seye. 

Of Troilus, the Grekes boughten deere ; 

For thousandes his hondes maden dye, 

As he that was withouten any peere. 

Save Eetor in his tyme, as I kan here ; 

But, walawey! save only Goddes wille, 

Dispitously hym slough the fiers Achille. i820 

CCLX. 

And when that he was slayn in this manere. 
His lights gost ful blisfully is wente 
Up to the holughnesse of the seventhe spere. 
In convers letynge everych elemente ; 
And ther he saugh, with ful avysemente. 
The erratyk sterres, herkenynge armonye. 
With sownes ful of hevenyssh melodie. 

CCLXI. 

And down from thennes faste he gan avyse 

This litel spot of erth, that with the se 

Embraced is ; and fully gan despice isso 

This wreched world, and helde al vanyte. 

To respect of the pleyne folicite 

That is in hevene above : and at the laste, 

Ther he was slayn his lokynge down he ccuste. 

cCLxn. 

And in hymself he lough right ^t the wo 
Of hem that wepten for his deth so faste, 
And dampned al our werk that folweth so 
The blynde luste, the which that may not laste, 
And sholden al our herte on hevene caste ; 
And forth he wente, shortly for to telle, i840 

Ther as Mercurie sorted hym to dwelle. 

ocLxin. 

Swich fin hath, lo ! this Troilus for love ! 

Swich fyn hath al his grete worthynesse ! 

Swich fyn hath his estat real above ! 

Swich fyn his luste, swich fyn hath his noblesse ! 

Swich fyn hath false worldes brotelnesse ! 

And thus bigan his lovynge of Cryseyde, 

As I have tolde, and in this wise he deyde. 

ccLxrv. 

yonge fresshe folkes, he or she. 

In which that love up groweth with youre age, i860 

Repeireth horn fro worldly vanyte, 

And of youre herte up casteth the visage 

To thilke God, that after his ymage 

Yow made, and thynketh al nys but a faire, 

This worlde that passeth soon, as floures faire. 

CCLXV. 

■ 

And loveth hym the which thcU right for love. 

Upon a crois, oure soules for to beye. 

First starfe and roos, and sitt in heven above. 

For he nyl falsen no wight, dar I seye. 

That wol his herte alle holly on hym leye ; iseo 



TROTLUS AND CRYSEYDE, 77 

And syn he best to love is, and most meke^ 
What nedeth fejned loves for to seke ? 

CCLXVI. 

Lo ! here of payens corsed olde rites ! 
Lo ! here what alle hire goddes may avaiUe ! 
Lo ! here this wreched worldes appetites ! 
Lo ! here the fyn and guerdon for travaille, 
Of Jove, Apollo, of Mars, and swich rescaiUe ! 
Lo ! here the forme of olde clerkes speche 
In poetrie, if ye hire bokes seche. 

LENVOTE.DU CHATJCEE. 

ccLxvn. 

MOEAL Gower, this boke I directe i870 

To the, and to the philosophical Strode, 

To vouchen-sauf, ther node is, to correcte, 

Of youre benignites and zeles goode. 

And to that sothfast Criste that sterf on roode. 

With al myn herte, of mercy evere I preye, 

And to the Lord right thus I speke and seye : — 

ccLXVin. 

Thow Oon, and Two, and Thre, eterne on lyve, 

That regnest ay in Thre, and Two, and Oon, 

Uncircumscript, and al maist circumscrive ! 

Us from visible and invisible foon isso 

Defende, and to thi mercy everichon, 

So mak us, Jesu, for thy mercy digne, 

For love of Maide and Moder thyn benigne ! 

EXPLICIT LIBEB IBOILI EI CEISEYDIS. 



CHAUCERES A. B. C. 



CALLED 



LA PRIERE DE NOSTRE DAME. 




A. 

'LMYGHTY and alle mercyable Quene, 
To whom al this worldefleeth forsocoure 
To have relees of synne, of sorowe, of 
teene! 

Gloriouse Virgyne, of alle floures flour, 
To the I flee confounded in errour ! 
Help, and releve, thow mighty debonayre. 
Have mercy of my perilouse langour ! 
Venquysshed hath me my cruel adversayre. 

B. 

Bountee so fix hath in thine hert his tent 
That wel I wote thow wolte my socour be ; 
Thow kanst not werne hym that, with good entent, 
Axeth thyn helpe, thyn herte is ay so free ! 
Thow art largesse of pleyn felicitee, 
Havene and refute of quyete and of reste ! 
Loo how that theves seven chacen me ! 
Helpe, Lady bryght, er that my shippe to-breste ! 

C. 

Comfort ys noon, but in yow, Lady dere ! 

For loo my synne and my confusioun, 

Which oughte not in thy presence for to appere, 

Han take on me a grevouse accioun, 

Of verray ryght and disperacioun I 

And, as by ryght, they myghten wel sustene, 

That I were worthy my damnacioun, 

Nere mercye of yow, blysful hevenes quene ! 

D. 

Doute is there noon, Quene of misericorde, 
That thou narte cause of grace and mercye here ; 
God vouchedsaufe thurgh the with us tacorde : 
For certes, Cristes blysful moder dere ! 
Were now the bowe ybent in swiche manere, 
As hy t was first, of justice and of ire, 
The rightful God nolde of no mercye here ; 
But thurgh thee han wee grace as we desire. 

E. 

Evere hath mjn hope of refute in the be : 
For here before ful often in many a wyse, 
Unto mercy hastow receyved me. 
But mercy, Lady ! at the grete assise, 
Whan we shal come before the hye justise ! 
So litel good shal then in me be founde. 
That, but thou er that day correcte me. 
Of verray ryght my werke wol me confounde. 

F. 

Fle3mg, I flee for socour to thy tent. 
Me for to hide fro tempest ful of drede, 

Besekyng yow, that ye yow nat absente, 
Though I be wikke. help yet at this nede ! 
Alle have I ben a best in wytte and dede, 
Yet, Lady ! thow me clothe with thyn grace, 
Thyne enemy and myn, Lady, take hede ! 
Unto my dethe in poynte ys me to chace. 

G. 

Gloriouse mayde and moder ! whiche that never 
Were bitter nor in erthe nor in see, 
But ful of swetnesse and of mercye ever, 
Help, that my fader be nat wrothe with me ! 
Speke thow, for I ne dar nat him yse ; 
So have I doon in erthe, alias the while! 
That certes, but that thow my socour be, 
To synke eterne he wol my goost exile. 

H. 

He vouchedesauf, telle hym, as was hys wylle, 

Become a man cus for oure alliaunce. 

And with his bloode he wroote that blysful bille 

Upon the crois, as general acq\iytaunce 

To every penytent, in ful creatmce : 

And therfore. Lady bryght ! thow for us pray. 

Than shalt thou bothe stynte alle grevaunce, 

And maken our foo to faylen of hys pray. 

I. 

I wote hyt wel thow wolt ben oure socour, 
That art so ful of bountee in certeyne ; 
For, whan a soule faUeth in errour. 
Thy pitee gooth and haleth hym ageyne. 



I 

That makestow hys pees with his sovereyne, 
And bryngest him out of the crookede strete : 
Who so the loveth he shal nat love in veyne, 
That shal he fynde, as he the life shal lete. 

K. 

Kalendres enlumyned ben bothe they 

That in this worlde ben lyghted with thi name. 

And who-so goothe with yow the ryghte wey, 

Hym thar nat drede in soule to be lame ; 

Now, Queene of comfort! sithe thou art that same, 

To whom I seche for my medycine, 

Lat not my foo no more my wounde entame ; 

M}^ hele into thyn hande al I resygne. 

L. 

Lady, thy sorwe kan I not purtreye 
Under the crois, ne his grevous penaunce : 
But, for youre bothe pejmes, I yow preye, 
Lat not our aller foo make his bobaunce. 
That he hath in his lystes, with mesehaunce, 
Convicte that ye both han boght so dere ; 
As I seyde erste, thou grounde of our substaunce ! 
Continew in us thy pitouse eyen clere. 

M. 

Moises that saugh the bussh with fiambes rede 
Brennynge of which there never a at'ikke brende. 
Was signe of thyn unwemmed maydenhede. 
Thou 6urt the bussh, on which ther gan discende 
The Holy Goost, the which that Moises wende 

VOL. V. G 

Had ben afire : and this was in figure. 
Now, Lady ! fro the fire thou us defende, 
Which that in helle eternally shal dure. 

N. 

Noble princesse, that never haddest pere ! 

Certes yf any comfort in us be, 

That Cometh of the, Christes moder dere ! 

We han none other melodic or gle. 

Us to rejoyse in cure adversite, 

Ne advocate noon, that wol and dar so preye 

For us, and that for as litel hire as ye, 

That helpen for an Ave Marie or tweye. 

0. 

0, verray light of eyen that ben blynde I 

verray lust of labour and distresse I 

tresorere of bounte to mankynde, 

The whom God chees to moder for humblesse ! 

From his ancile he made the maistresse 

Of heven and erthe, our bille up for to bede ; 

This world awaiteth ever on thy godenesse, 

For thou ne failest never wight at neede. 

P. 

Purpos I have sommetyme for to enquere. 
Wherefore and why the Holy Goost the soughte. 
Whan Gabrieles voys come to thyn ere ; 
He nat to werre us swich a wonder wrought^. 
But for to save us, that he sithen boughte : 
Than nedeth us no wepene us for to save, 

But oonly there as we did^ nat as we ought, 
Do penytence, and mercy axe and have. 

Q. 

Queene of comfort, yet whan I me bethynke. 
That I agilte have bothe hym and thee, 
And that my soule ys wortiiy for to synke, 
Alias ! I, katyf, whider may I fle ? 
Who shal unto thy Sone my mene be ? 
Who, but thy selfe, that art of pitee welle ? 
Thou hast more routhe on oure adversite, 
Than in this world myght any tonge telle. 

R. 

Redresse me, Moder, and eke me chastise ! 
For certeynly my fadres chastisynge 
That dar I nat abiden in no wise. 
So hidouse is his ryghtful rekenynge. 
Moder I of whom our mercy gan to springe, 
Be ye my juge, and eke my soules leche. 
For ever in yow is pitee aboundynge 
To eche that wU ofpitS yow beseche. 

S. 

Soth is, that he ne graunteth noo pitee 
Withoute the ; for God of his goodenesse 
Foryeveth noon, but hyt lyke unto thee : 
He hath the made vikaire and maistresse 
Of alle this worlde, and eke govemesse 
Of hevene, and he represseth his justise 
After thy wille : and therfore witnesse 
He hath the corowned in so rialle wise. 

T. 

Temple devoute I ther God hathe his wonjnge, 
Fro whiche these misbeleved deprived been. 
To yow my soule penytent I bryDge, 
Beceyve me, I kan no ferther fleen. 
With thornes venymouse, hevene Quene I 
For which the erthe acursed was ful yore, 
I am so wounded, as ye may wel seene. 
That I am lost almost, hit smert so sore, 

V. 

Virg3me ! that art so noble of apparayle, 
That ledest us into the hye toure 
Of Paradyse, thou me wysse and counsayle, 
How I may have thy grace and thy socoure : 
AUe have I ben in filthe and in erroure, 
Lady ! unto that contrey thou me adjourne. 
The cleped is thy benche of fressh floure, 
Ther as that mercye ever shal sojoume. 

X. 

Christe thy Sone that in this worlde alyght 

Upon a crois to suffire hys passioun. 

And eke suffrede that Longius h3rs herte pight^. 

And made hys herte blode to renne adoun, 

And alle was this for my savacioun : 

And I to him am fals and eke unkynde, 

And yet he wol not my dampnacioun : 

This thanke I yow, socour of alle mankynde ! 

Y. 

Ysaac was figure of his dethe certejme, 
That so ferforth his fader wolde obeye, 

That hym ne roughta nothing to be sle3rne : 
Ryght so thy Sone lyste, as a lambe, to deytf : 
Now, Lady fid of mercy ! Y you preyc 
Sith he his mercye mesured so large, 
Be ye nat skant, for al we synge and seye, 
That ye been fro vengeaunce ay oure targe. 

Z. 

Zacharye yow depeth the opene welle, 
That wass^h synful soule out of hys gilte ; 
Therefore this lesson ought I wele to telle, 
That, nere thy tendre herte, we were spilt. 
Now, Lady hrighte ! sith thou kanste and wilt 
Been to the sede of Adam mercyable, 
Brynge us to that paleyce that ys bilte 
To penytentys, that been to mercye able. 

EXPLICIT. 





CHAUCER'S DREAM. 

HEN Flora the queene of pleasaunce, 
Had(Z« whole achieved thobeysaunce 
Of the fresh and new6 season, 
Thorow out every region, 

And with her mantle whole covert 

That winter made h&dde discovert 

Of aventure, withoute light, 

In May, I lay upon a night 

Alone, and on my lady thoughts, 

And how the lord that her wroughte, lo 

Couth well entaile in imagery 

And shewed hadde great maistry, 

When he in so little spaed 

Made such a body and a face, 

So great beauty with swich features 

More than in other creatures ; 

And in my thoughtes as I lay 

In a lodge out of the way, 

Beside a well in a forest, 

Where after hunting I tooke rest, 20 

Nature and kind so in me wroughte, 

That halfe on sleepe they me brought^, 

And gan to dreame to my thinking, 

With mind of knowliche like making, 

For what I dreamed, as me thoughts, 

I saw it, and I idepte nought ; 

Wherefore is yet my fullc beleeve. 

That some goode spirit that eve, 

By meane of some curious port, 

Bare me, where I saw payne and sport ; so 

But whether it were I woke or slept«. 

Well wot I of, I lough and wepte, 

Wherefore I woll in remembraunce, 

Put whole the payne, and the pleasaunce, 

Which was to me axen and hele, 

Woulde God ye wist it every dele, 

Or at the least, ye might o night 

Of such another have a sight, 

Although it were to you a payne, 

Yet on the morow ye woulde be fayne, 40 

And wish it mighte longa dure ; 

Then might ye say ye hadde good cure, 

For he that dreame^A and wenetk he see, 

Much the better yet may hee 

Wit€ what, and of whom, and where, 

And eke the lasse it woll hindere. 

To thinke I see this with mine eene, 

I wis this may not dreame kene, 

But signe or signifiaunce 

Of hasty thing souning pleasaunce, 50 

For on this wise upon a night, 

As ye have heard, withoute light. 

Not all wakjmg, ne full on sleepe, 

About such houre as lovers weepe 

And crie after here ladies grace. 

Befell me this wonder cace, 

Which ye shall heare and all the wise, 

So wholly as I can devise, 

In playne English evill written, 

For sleepe writer, well ye witten, go 

Excused is, though he do mis, 

More than one that waking is, 

Wherefore here of your gentilnesse, 

I you requyre my boistousnesse 

Ye lete passe, as thing rude. 

And heareth what I woll conclude ; 

And of the endityng taketh no heed, 

Ne of the tearmes, so God you speed, 

But let all passe as nothing were 

For thus befell, as ye shall here. 70 

Within an yle me thought I was, 
Where wall and yate was all of glasse, 
And 80 was closed round about 
That leavelesse none come in ne out. 
Uncouth and straunge to beholds. 
For every yate of fine golde 
A thousand fanes, aie turning, 
Entuned had, and briddes singing. 
Divers, and on each fane a paire. 
With open mouth again here; so 

And of a sute were all the toui'es, 
Subtily corven after floures, 
Of uncouth colours during aye, 
That never been none seene in May, 
With many a small turret hie. 
But man on live could I non sie, 
Ne creatures, save ladies play, 
Which were such of here array 

That, as me thought, of goodlihead 

They passeden all and womanhead ; 90 

For to behold hem daunce and singe, 

It seemede like none earthly thinge, 

Such was here uncouth countinaunce 

In every play of right usaunce; 

And of one age everichone 

They seemed all, save onely one, 

Which had of yeeres suffisaunce, 

For she mighte neyther sing ne daunce. 

But yet her countenaunce was so glad. 

As she so fewe yeeres had had 100 

As any lady that W£U3 there. 

And as little it did her dere, 

Of lustines to laugh and tale 

As she h&dde full stuffed a male 

Of disportes and newe playes : 

Fayre hadde she been in her daies. 

And maistresse seemede well to be 

Of all that lusty companie ; 

And so she might, I you ensure. 

For one the conningeste creature 110 

She was, and so said everichone. 

That ever her knew, there faylede none. 

For she was sober and well avised. 

And from every fault disguised, 

And nothing usede but faith and truth ; 

That she nas young it was great ruth, 

For every where and in ech place, 

She governed her, that in grace 

She stode alway with poore and riche, 

That, at a word, was none her liche, 120 

Ne halfe so able maistres to be 

To such a lusty companie. 

Befell me so, when I avised 
Hsidde the yle that me suffised, 
And whole thestate every where, 
That in that lusty yle was there. 
Which was more wonder to devise 
Than the joieux paradise, 
I dare well saye, for floure ne tree, 
Ne thing wherein pleasaunce mighte bee iso 
There faylede none, for every wight 
Ksidde they desirede, day and night, 
Riches, heale, beauty, and ease. 
With every thing that hem mighte please, 
Thinke and have, it cost« no more ; 
In such a country there before, 
Had I not bene, ne hearda telle 
That lives creature mighte dwelle. 
And when I hdidde thus aU aboute 
The yle avised throughout^ uo 

The state, and how they were arayed, 
In my heart I were well payed. 
And in my selfe I me assured 
That in my body I was well ured, 
Sith I njight have such a grace 
To see the ladies and the place, 
Which were so faire, I you ensure. 
That to my dome, though that nature 
Would ever strive and do her paine. 
She shoulde not con ne mow attaine 150 

The leasts feature to amende, 
Though she would all her conning spende, 
That to beautie might availe, 
It were but paine and lost travaile. 

Such part in here nativitie 

Was hem alarged of heautie, 

And eke they had a thing notable 

Unto here death, ay durable, 

And was, that here beauty shoulda dure, 

Which was never scene in creature, i60 

Save onely there (as I trowe) 

It hath not be iwist ne knowe, 

Wherefore I praise with here conning, 

That during beautie, riche thing, 

H&dde they been of here lives certaine, 

They hadcfe been quite of every paine. 

And when I wende thus all have scene, 
The state, the riches, that mighte beene. 
That me thought impossible were 
To see one thing more than was there, 170 
That to beauty or glad conning 
Serve or availe might any thing ; 
All sodainly, as I there stood, 
This lady that couthe so much good. 
Unto me came with smiling chore. 
And saide, '' Benedicite, this yere 
Saw I never man here but you. 
Tell me how ye come hider now ? 
And your name, and where ye dwelle ? 
And whom ye seeke eke mote ye telle, I80 
And how ye come be to this place. 
The soth well told may cause you grace. 
And els ye mote prisoner be 
Unto the ladies here, and me. 
That have the governaunce of this yle :'* 
And with that word she gan to smUe, 
And so did all the lusty rout 

Of ladies that stood her about. 

' Madame ' (quod I) ' this night ipast, 

Lodged I was and slepte fast i9o 

In a forest beside a well^. 

And now am here, how should I telle ? 

Wot I not by whose ordinance, 

But onely Fortunes purveiance. 

Which Tpnteth many, as I gesse. 

To travaile, paine, and businesse, 

And lette^A nothing for here truth. 

But some sleeth eke, and that is ruth. 

Wherefore, I doubt her brittilnes, 

Her variance and unsteadfastnes, 200 

So that I am as yet afraid. 

And of my being here amaid. 

For wonder thing seemeth me. 

Thus many freshe ladies to see, 

So faire, so cunning, and so yonge, 

And no man dwelling hem amonge : 

Not I not how I hider come, 

Mcuiame,' (quod I) * this all and some. 

What should I faine a long processe 

To you that seeme such a princesse ? 210 

What please you commaund or saye. 

Here I am you to obaye, 

To my power, and all fulfills, 

And prisoner bide at your wiU^, 

Till ye duly enformed be 

Of every thing ye aske me.' 

This lady there, right well apaid, 
Me by the hande tooke, and saide, 
* Welcome prisoner adventurus. 
Right glad am I ye have said thus, 220 

And for ye doubts me to displease, 
I will assay to do you ease:" 
And with that word, ye anon, 
She^ and the ladies everichon 
Assembled, and to counsaile went«, 
And after that soone for me sente, 
And to me said on this manere. 
Word for word, as ye shall here. 

* To see you here us thinke marvaile, 
And how without^ bote or saile, 2S0 
By any subtilty or wyle, 

Ye get have entre in this yle ; 

But not for that, yet shall ye see 

That we gentille women bee, 

Loth to displease any wight. 

Notwithstanding our greaXe right, 

And for ye shall well understonde 

The old^ custome of this lond^. 

Which hath continued many yere, 

Ye shall well wete that with us here 340 

Ye may not bide, for causes twain e, 

Which we be purposed you to saine. 

* Thone is this, our ordinance, 
Which is of long continuance, 
WoU not, sothly we you telle. 
That no man here among us dwelle. 
Wherefore ye mote needs retourne, 
In no wise may ye here sojourne. 

* Thother is eke, that our queene 

Out of the realme, as ye may seene, 2fio 

Is, and may be to us a charge. 
If we \ete you goe here at large. 
For which cause the more we doubte, 

To doe a fault while she is oute, 
Or suffer that may be noysaunce, 
Againe our old accustomaunce." 

And whan I ha.dde these causes twaine 
/-heard, God ! lo ! what a paine 
All sodainly about mine hart 
There came at ones and how smart, 26o 

In creeping soft as who shoulde steale. 
Or doe me robbe of aU mine heale, 
And made me in my thought so fraid, 
That in courage I stode dismaid. 
And standing thus, as was my grace, 
A lady came more than apace^ 
With huge prease her about, 
And tolde how the queene without 
Was arived and woulde come irnie. 
Well were they that thider mights tmune, 270 
They hiede so they woulde not abide 
The bridling here horse to ride. 
By five, by sixe, by two, by three, 
There was not one abode with me. 
The queene to meet everichone. 
They went, and bode with me not one : 
And I, after a sofb pase. 
Imagining how to purchase 
Grace of the queene, there to bide. 
Till good fortune some happy guide 280 

Me sonde mights, that woulda me bringe 
Where I was borne to my wonninge. 
For way ne foot ne knew I none, 
Ne witherward I nista to gone, 
For all was sea about the yle, 
No wonder though me lista not smile, 

Seing the case uncouth and straunge, 

And 80 in like a perilous chaunge ; 

Imagining thus walking alone, 

I saw the ladies everichone, 290 

So that I mighte somwhat offers, 

Sone after that I drew me nere, 

And tho I was ware of the queene, 

And how the ladies on their kneene, 

With joyous wordes, gladly advised, 

Her welcomede so that it sufBsed^, 

Though she princesse hole hadde be 

Of aU environed is with see : 

And thus avising, with chore sad, 

All sodainly I was so glad, 300 

That greater joy, as mote I thrive, 

I trow hadde never man on live, 

Than I tho, ne hearte more light. 

When of my lady I hadde sight, 

Which with the queene come was there, 

And in one clothing both they were, 

A knight also there well beseene, 

I saw that come was with the queene, 

Of whome the ladies of that yle 

Had huge wonder longe while, 310 

Till at the last right soberly. 

The queene her selfe full cunningly, 

With softe wordes in good wise, 

Saide to the ladies young and nise, 

* My sisters, how it hath befalle, 

I trow ye know it one and alle. 

That of long time here have I beene. 

Within this yle biding as queene, 

Living at ease, that never wighte 

More parfit joy have ne mighte, 3so 

And to you been of governance, 

Such as ye found in whole pleasance, 

In every thing aa ye knowe, 

After our custome and our lowe, 

Which how they first founds were, 

I trow ye wote all the manere, 

And who the queene is of this yle, 

As I have been longe while, 

Ech seven yeeres not of usage. 

Visit the heavenly armitage, 390 

Which on a rocke so highe stonds. 

In strange sea out from all lends. 

That to make the pilgrimage 

Is called a long perillous viage, 

For if the wind he not good frend, 

The journey dures to the end 

Of him that it undertake^A, 

Of twenty thousand one not scapef A ; 

Upon which rock groweth a tree. 

That certaine yeeres beare^A apples three, 340 

Which three apples who may have. 

Been from all displeasaunce save, 

That in the seven yeere may falle, 

This wote ye well one and aUe, 

For the first apple and the hext, 

Which groweth unto you next. 

Hath three vertues notable. 

And keepeth youth aie durable. 

Beauty and looke, ever in one, 

And is the best in everichone. 350 

* The second apple red and grene, 
Onely with lookes of your yene. 

You nourishe^A in pleasaunce 
Better than partridge or fesaunce, 
And feedeth every lives wight 
Pleasantly with the sight. 

* The third apple of the three. 
Which groweth lowest on the tree, 
Who it beare^A may not faile 
That to his pleasaunce may availe. seo 

So your pleasure and beauty rich. 
Your during youth ever iliche, 
Your truth, your cunning, and your weale, 
Hath aye floured, and your good heale. 
Without sicknes or displeasaunce, 
Or thing that to you was noysaunce. 
So that ye have as goddesses. 
Lived above alle princesses : 
Now is befall, as ye may see ; 
To gather these said apples three, 370 

I have not failed againe the day. 
Thitherward to take the way, 
Wening to speed as I had ofW, 
But whan I come, I find aloft^ 
My sister which that here stands, 
Having those apples in her hands, 
Avising hem and nothing said. 
But looked as she were well paid : 
And as I stood her to beholde. 
Thinking how my joyes were colde, sao 

Sith I those apples have ne mights. 
Even with that so came this knights. 
And in his armes of me aware. 
Me tooke, and to his ship me bare. 
And saide, though him I never h&dde seen, 

VOL, v. H 

Yet had I long his lady been. 

Wherefore I shoulde with him wend^, 

And he woulde to his lives ende 

My servant be, and gan to singe 

As one that h&dde wonne a rich things ; 890 

Tho were my spirits fro me gone, 

So sodainly everichone. 

That in me appearede but death, 

For I Mte neither life ne breath, 

Ne good ne harme none I knew, 

The sodaine paine me was so new. 

That hadc^e not the hasty grace be 

Of this lady, that fro the tree 

Of her gentilnesse so hied 

Me to comfort, I hadde died, 400 

And of her three apples, one 

In mine hande there put anone. 

Which brought againe mind and breath, 

And me recoverede from the death. 

Wherefore, to her so am I hold«, 

That for her alle things do I wolde. 

For she was lech of all my smart, 

And from great paine so quite mine hart. 

And, as God wote, right as ye heare, 

Me to comforte with friendly cheare 4io 

She did her prowesse and her might. 

And truly eke so dide this knight. 

In that he couth, and ofte said. 

That of my wo he was ill paid. 

And cursede the ship that hem there brought^. 

The mast, the master that it wroughte ; 

And as ech thing mote have an end, 

My sister here your brother frend, 

Con with her words so womanly 

This knight entreat, and conningly, 420 

For mine honour and his also, 

And saide that with her we should^ go 

Both in her ship, where she was brought, 

Which was so wonderfully wrought. 

So cleane, so rich, and so araid. 

That we were both content and paid, 

And me to comfort and to please. 

And mine hearts to put at ease. 

She toke great paine in little while. 

And thus hath brought us to this yle, aso 

As ye may see, wherefore echone, 

I pray you thanke her, one and one. 

As heartily as ye cann« devise. 

Or imagine in any wise.' 

At once there tho men mights seen 

A world of ladies fall on kneen 

Before my lady, that there about 

Was left none standing in the rout. 

But altogither they went at ones 

To kneele, they sparede not for the stones, 440 

Ne for estate, ne for here blood, 

Well shewede there they couth much good. 

For to my lady they made such feast. 

With suche word^, that the least. 

So friendly and so faithfully 

Said was, and so cunningly. 

That wonder was, seing here youths. 

To here the language they couth^. 

And wholly how they governed were. 

In thanking of my lady there, 4&0 

And said by will and maundement. 

They were at her commaundement, 

Which was to me as great a joy, 

As winning of the towne of Troy 

Was to the hardy Greekes stronge, 

Whan they it wan with siege longe, 

To see my lady in such a place 

So received as she tho was : 

And when they talked had a while 

Of this and that, and of the yle, 4eo 

My lady, and the ladies there, 

Altogether as they were. 

The queene her selfe began to playe. 

And to the aged lady saye : 

* Now seemeth you not good it were, 

Sith we be altogither here. 

To ordaine and devise the best. 

To set this knight and me at rest ? 

For woman is a feble wight 

To rere a warre against a knight, 470 

And sith he here is in this place. 

At my list6, danger or grace. 

It were to me a great villany 

To do him any tiranny, 

But faine I woulde, now will ye here, 

In his owne country that he were. 

And I in peace, and he at ease. 

This were a way us both to please. 

If it mighte be ; I you beseech, 

With him hereof ye fall in speech.' 480 

This lady tho began to smile, 

Avising her a little while. 

And with glad chore she said anone, 

' Madam, I will imto him gone, 

And with him speake, and of him fele 

What he desire^A every dele :' 

And soberly this lady tho, 

Her selfe and other ladies two 

She tooke with her, and with sad chere, 

Saide to the knight on this manere, 490 

' Sir, the princes of this yle, 

Whom for your pleaaance many mile 

Ye sought have, as I understonde, 

Till at the last ye have her fonde, 

Me sent hath here, and ladies twaine, 

To heare alle thing that ye saine, 

And for what cause ye have her sought, 

Faine woulde she wote, and whol your thought, 

And why you do her all this wo. 

And for what cause ye be her fo ? 500 

And why, of every wight unware, 

By force ye to your ship her bare, 

That she so nigh was agone, 

That mind ne speech h&dde she none. 

But as a painfull creature. 

Dying, abode her adventure. 

That her to see indure that paine. 

Here weell say unto you plaine. 

Right on your selfe ye did amisse. 

Seeing how she a princes is.' 6 10 

This knight, the which cowthe his good. 

Right of his truth moved his blood. 

That pale he woxe as any lead. 

And lookt as he would^ be dead. 

Blood was there none in nother cheke, 

Wordlesse he was and semede sicke, 

And so it provede well he was, 

For withoute moving any paas. 

All sodainely as thing dying, 

He fell at once downe sowning, £20 

That for his wo this lady fraide^ 

Unto the queene her hyed and saide, 

' Cometh on anon as have ye blisse. 

But ye be wise, thing is amisse, 

This knight is dead or will be soone, 

Lo, where he lyeth in a swoone, 

Withoute word, or answering 

To that I have said, any thing 

Wherefore, I doubte that the blame 

Mighte* be hindering to your name, 630 

Which floured hath so many yere. 

So longe, that for nothing here, 

I would in no wise he dyede. 

Wherefore good were that ye hyede 

His life to save at the least, 

And after that his wo be ceast, 

Commaund him void, or dwelle, 

For in no wise dare I more melle 

Of thing wherein such perill is, 

As like is now to fall of this.' 540 

This queene right tho full of great feare, 

With all the ladies present there, 

Unto the knight came where he lay. 

And made a lady to him say : 

' Lo, here the queene, awake for shame ! 

What will ye doe, is this good game ? 

Why lye ye here, what is your mind ? 

Now is well seene your wit is blind. 

To see so many ladies here, 

And ye to make none other chore, 6bo 

But as ye set hem all at noughts ; 

Arise, for his love that you bought^ : 

But what she said, a word not one 

He spake, ne answer gave her none. 

The queene of very pitty tho, 

Her worship, and his like also, 

To save there she did her paine. 

And quoke for feare, and gan to saine 

For woe, * Alas,' what shall I doe ? 

What shall I say this man unto ? ceo 

If he die here, lost is my name. 

How shal I play this perillous game ? 

If any thing be here amisse, 

It shall be said, it rigour is. 

Whereby my name impayre mights. 

And like to die eke is this knights :' 

And with that word her hand she laide 

Upon his brest, and to him saide, 

' Awake my knight ! lo, it am I 

That to you speake, now tell me why 670 

Ye fare thus, and this paine endure, 

Seing ye be in country sure, 

Among such friends that would you heale, 

Your hertes ease eke and your weale, 

And if I wist what you might ease. 

Or know the thing that might you please, 

I you ensure it shoulde not faile, 

That to your heale you might availe : 

Wherefore, with all my heart I pray« 

Ye rise, and let us talke and playe ; 58o 

And see ! how many ladies here 

Be comen for to make good chere.' 

All was for nought, for still as stone 

He lay, and word spoke none. 

Long while was or he mighte braide, 

And of all that the queene hadde said, 

He wist6 no word, but at the laste, 

' Mercy,' twise he eryede fasta. 

That pittie was his voice to heare. 

Or to behold his painefull cheare, 590 

Which was not fained well to sein, 

Both by his visage and his e3m. 

Which on the. queene at once he GaaU, 

And sighed as he woulde to-brast^, 

And after that he shright^ so 

That wonder was to see his wo, 

For sith that pa3me was first named, 

Was never more wofull payne attained. 

For with voice dead he gan to plaine. 

And to himselfe these wordes saine, 600 

* I wofull wight full of malure. 

Am worse than dead, and yet dure, 

Maugre any payne or death. 

Against my will I fell my breath : 

Why nam I dead sith I ne serve. 

And sith my lady will me sterve ? 

Where art thou Death, art thou agast ? 

Well, shall we meete yet at the last. 

Though thou thee hide, it is for nought, 

For where thou dwelst thou shalt be sought; 

Maugre thy subtill double face, 6il 

Here wiU I die right in this place, 

To thy dishonour and mine ease ; 

Thy manner is no wight to please. 

What need6s thee, sith I thee seche. 

So thee to hide my payne to echo ? 

And well wost thou I will not live, 

Who woulde me all this world here give, 

For I have with my cowardise, 

Lost joy, and heale, and my servise, 620 

And made my soveraigne lady so. 

That while she liyeth I trow my fo 

She will be ever to her end, 

Thus have I neither joy ne frend ; 

Wote I not whether hast or sloth 

Hath caused this now by my troth. 

For at the hermitage full hie. 

When I her saw first with mine eye, 

I hiede till I was aloft^, 

And made my pace small and sofbe, eso 

Till in mine armes I had her fsste, 

And to my ship bare at the hate, 

Whereof she was displeased so, 

That endles there seemed her wo, 

And I thereof hadde so great fere. 

That me repent that I come there, 

Which hast I trow gan her displease. 

And is the cause of my disease :* 

And with that word he gan to cry, 

* Now Death, Death V twy or thry, mo 

And motred wot I not what of slouth. 

And even with that the queene, of routh. 

Him in her armes tooke and sayde, 

^ Now mine owne knight, be not evill apaid 

That I a lady to you sente 

To have knowledge of your entente. 

For, in good faith, I meante but well. 

And would ye wist it every dele, 

Nor will not do to you ywis ;' 

And with that word she gan him kisse, 650 

And prayed him rise, and saide she woulde 

His welfare, by her truth, and tolde 

Him how she was for his disease 

Right sory, and faine would him please. 

His lyfe to save : these wordas tho 

She saide to him, and many mo 

In comforting, for from the paine 

She would he were delivered faine. 

The knight tho up cast^ his een, 

And whan he saw it was the queen, 660 

That to him hadc2e these wordes said. 

Right in his wo he gan to braide. 

And him up dressetA for to knele, 

The queene avising wonder wele : 

But as he rose he overthrew, 

Wherefore the queene, yet eft anew. 

Him in her armes anon tooke. 

And pitiously gan on him looke. 

But for all that nothyng she sayde, 

Ne spake not like she were well payd, wo 

Ne no chere made, nor sad ne light. 

But all in one to every wight 

There was seene conning, with estate. 

In her without noise or debate. 

For save onely a looke piteous. 

Of womanhead undispiteous, 

That she showed in countenance, 

For seemed her hearte from obeisance, 

And not for that she did her reine 

Him to recure from the peine, 680 

And his hearte to put at large, 

For her entent was to his barge 

Him to bryng against the eve, 

With certaine ladies and take leve, 

And pray him of his gentihiesse, 

To suffer her thenriesforth in peace, 

As other princes h^dde before, 

And from thenn^sforth for evermore, 

She would him worship in all wise. 

That gentilnesse mights devise, ti90 

And payne her wholly to fulfille, 

In honour, his pleasure and wille. 

And during thus this knightes wo. 

Present the queene and other mo. 

My lady, and many another wight. 

Ten thousand shippes at a sight, 

I saw come over the wawy flood. 

With saile and ore, that as I stood 

Hem to behold, I gan marvaile 

From whom mights come so many a saile, 700 

For sith the tyme that I was bore. 

Such a navie there before 

Had I not seene, ne so arayed. 

That for the sight my hearte playede 

To and fro within my breste 

For joy, long was or it woulde reste. 

For there was sailes full of floures. 

After castels with huge toures. 

Seeming full of armes bright^, 

That wonder lusty was the sighte, 710 

With large toppes, and mastes longe. 

Richly depeint, and rear amonge, 

At certain times gan repaire 

Smalls bird«s, downe from thaire. 

And on the shippes bounds about 

Sate and song with voice full out. 

Ballades and layes right joyously, 

As they cowth in here harmony, 

That you to write that I there see. 

Mine excuse is it may not be, 720 

For-why the matter were to long 

To name the birds and write here song : 

Whereof, anon, the tydings there 

Unto the queene soone brought were. 

With many alas, and many a doubt. 

Shewing the shippes there without. " 

Tho gan the aged lady weepe. 

And said, ' Alas, our joy on sleepe 

Soone shall be brought, ye, long or night. 

For we descried been by this knight, 730 

For certes, it may none other be. 

But he is of yond companie. 

And they be come him here to seche,' 

And with that word her fayledc speche. 

* Withoute remedy we be destroid,' 

Full oft said all, and gan conclude. 

Holy at once at the last^. 

That best was shit here yates fasta. 

And arme hem all in good langage, 

As they YidAde done of old usage, 740 

And of faire wordes make here shot. 

This was here counsaile and the knot. 

And other purpose tooke they none. 

But armed thus forth they gone 

Toward the walles of the yle. 

But or they come there long while, 

They mette the greate lord of hove, 

That called is the god of love, 

That hem avised with such chere, 

Right as he with hem angry were : 750 

Avayled hem not here walls of glasse. 

This mighty lord let not to passe, 

The shutting of here yates faste, 

All they had ordaind was but waste, 

For when his shippes hsAde founde land, 

This lord anon, with bow in hand, 

Into this yle with huge prease 

Hiede fast, and woulde not cease 

Till he came there the knight gan lay ; 

Of queene ne lady by the way 760 

Tooke he no heede but forth paste. 

And yet all followed at the laste ; 

And when he came where lay the knight, 

Well shewed he he hadc^e great might, 

And forth the queene called anone. 

And all the ladies everichone. 

And to hem said, ' Is not thus routh, 

To see my servaunt for his trouth. 

Thus leane, thus sicke, and in this payne, 

And wot not unto whom to playne, 770 

Save onely one withoutc mo. 

Which might him him heale and is his fo?' 

And with that word his heavy brow 

He shewede the queene and lookede row ; 

This mighty lord forth tho anone, 

With looke her faultes echone 

He can her shew in little speech, 

Gommaunding her to be his lech, 

Withouten more, shortly to saye, 779 

He thoughts the queene soone should obaye. 

And in his bond he shoke his bowe. 

And saide right soone he wonlde be knowe, 

And for she hadc^ so long refused 

His service, and his lawes not used, 

He let her wite that he was wroth, 

And bent his bow and forth he goth 

A pace or two, and even there 

A large draught, up to his eare, 

He drew, and with an arrow grounds 

Sharpe and new, the queene a woundc 79o 

He gave, that piersed unto the hearte. 

Which afterward full sore gan smarts. 

And was not whole of many yeare ; 

And even with that, ' Be of good cheare. 

My knight,' (quod he) ' I will thee hele, 

And thee restore to parfite wele. 

And for each payne thou hast endured. 

To have two joyes thou art cured :' 

And forth he paste by the rout, 

With sober cheare walking about, soo 

And what he said I thoughte to heare. 

Well wist he which his servaunts were. 

And as he passed anon he fond 

My lady, and her tooke by the hond. 

And made her chore as a goddease, 

And of beaute called her princesse, 

Of bounty eke gave her the name. 

And saide there was nothyng blame 

In her, but she was vertuous. 

Saving she woulde no pity use, sio 

Which was the cause that he her soughte. 

To put^e that far out of her thoughte. 

And sith she h&dde whole richesse 

Of womanhead and friendlinesse. 

He said it was nothing sitting 

To voide pity his owne leggyng, 

And gan her preach and with her playe, 

And of her beauty told her aie, 

And saide she was a creature 

Of whom the name should endure^ 820 

And in bookes fuU of pleasaunce 

Be put for ever in remembraunce, 

And, as me thoughte, more friendly 

Unto my lady, and goodlely 

He spake, than any that was there. 

And for thapples I trow it were. 

That she had in possession ; 

Wherefore, long in procession, 

Meiny a pace, arme under other, 

He welke, and so dide with none other, 830 

But what he woulde commaund or saye. 

Forthwith need^s all must obaye. 

And what he desired at the lest. 

Of my lady, was by request ; 

And when they long together hadde beene. 

He brought^ my lady to the queen e. 

And to her saide, * So God you speed. 

Shew grace, consents, that is need.' 

My lady tho, full conningly. 

Right well avised and womanly sio 

Downe gan to kneele upon the floUres, 

Which Aprill nourished hadde with shoures. 

And to this mighty lord gan saye, 

' That pleaseth you, I woll obaye. 

And me restraine from other thought. 

As ye woll all thing shall be wrought.' 

And with that word kneeling she quoke; 

That mighty lord in armes her tooke^ 

And said, * Ye have a servaunt one, 

That truer living is there none, 850 

Wherefore, good were, seeing his trouth, 

That on his paines ye hadde routh. 

And purpose you to heare his speeche, 

Fully avised him to leeche. 

For of one thjmg ye may be sure, 

He will be yours while he may dure/ 

And with that word, right on his game, 

Me thought he lough, and tolde my name. 

Which was to me marvaile emd fere, 

That what to do I niste there, 860 

Ne whether was me bet or none. 

There to abide, or thus to gone. 

For well wend I my lady wolde 

Imagen or deme that I h&dde told 

My counsaile whole, or made complaint 

Unto that lord, that mighty saint. 

So verily each thing unsought 

He said, as he hadde knowne my thought. 

And tolde my trouth and mine unease 

Bet than I couth have for mine ease, 870 

Though I ha.dde studied all a weke, 

Well wiste that lord that I was seke. 

And woulde be leched wonder faine, 

No man me blame, mine was the paine : 

And when this lord had aHe said. 

And longe with my lady plaid, 

She gan to smile with spirit glade, 

This was the answere that she made. 

Which put me there in double peine. 

That what to do, ne what to seine sso 

Wist I not, ne what was the beste, 

Ferre was my herte then fro his reste. 

For, as I thoughte, that smiling signe 

Was token that the heart encline 

Woulde to requests reasonable, 

Because smiling is favorable 

To every thing that shall thrive. 

So thought I tho ; anon, blive. 

That wordlesse answere in no toun 

Was tane for obligatioun, 89o 

Ne called surety in no wise. 

Amongst hem that called been wise. 

Thus was I in a joyous dout. 

Sure and unsurest of that rout, 

Right as mine hearts thought it were, 

So more or lesse wexe my fere, 

That if one thought made it wele 

Another shent it every dele, 

Till, at the last, I couthe no more. 

But purposed, as I dide before, 9oo 

To serve truly my lives space. 

Awaiting ever the yeare of grace, 

Which may falle yet or I sterve, 

If it please her that I serve, 

And served have, and well do ever. 

For thjmg is none that me is lever 

Than her service, whose presence 

Mine Heaven is whole, and her absence 

An Hell, full of divers paines, 

Whych to the death full oft me straines. »io 

Thus in my thought^s as I stood, 

That unneth felt I harme ne good, 

I saw the queene a little paas 

VOL. V. I 

Come where this mighty lord tho was, 

And kneelede downe in presence there 

Of all the ladies that there were, 

With sober countenaunce avised, 

In fewe wordes that well suflSsed, 

And to this lord, anon, present 

A bill, wherein whole her entent 920 

Was written, and how she besought^, 

As he knew every will and thoughts. 

That of his godhead and his grace 

He woulde forgive all old trespace. 

And undispleased be of time past. 

For she would ever be stedfast, 

And in his service to the death 

Use every thought while she had^ breath ; 

And sight and wept, and saide no more ; 

Within was written all the sore 030 

At whyche bill the lord gan smile. 

And said he woulde within that yle 

Be lord and syre, both east and west, 

And cald it there his newe conquest. 

And in great councell tooke the queene, 

Long were the tales hem betweene, 

And over her bill he reade thrise, 

And wonder gladly gan devise 

Her features faire and her visage, 

And bad good thrift on that image, mo 

And saied he trowed her compleint 

Should after cause her be corseint. 

And in his sleeve he ^Mtte the bille. 

Was there none that knew his willc, 

And forth he walke apace about 

Beholding all the lusty rout. 

Halfe in a thought with smiling chere, 

Till at the last, as ye shall here^ 

He turned unto the queene ageine, 

And saide, ' To morne, here in this pleine^ 950 

I woll ye be, and alle yours, 

That purposed ben to weare flours. 

Or of my lusty colour use. 

It may not be to you excuse, 

Ne none of youres in no wise, 

That able be to my servise. 

For as I said have here before, 

I will be lord for evermore 

Of you, and of this yle, and alle, 

And of all youres, that have shalle 060 

Joy, peace, ease, or in plesaunce 
Your lives use without noysaunce ; 
Here will I in state be seene,' 
And turned his visage to the queene, 
* And you give knowledge of my wiUg, 
And a full answere of your bille.' 
Was there no nay, ne wordes none, 
But very obeisaunt seemed echone, 
Queene and other that were there, 
Well seemed it they hadde great fere, 070 

And there tooke lodging every night, 
Was none departed of that night. 
And some to read olde romances. 
Hem occupied for here pleasances, 
Some to make verelaies and laies. 
And some to other diverse plaies : 
And I to me a romance tooke. 
And as I reading was the booke, 
Me thoughts the sphere h&dde so runn^, 

That it was rising of the Sunn^, Mo 

And such a prees into the plaine 

Assemble gone, that with great paine 

One mights for other go ne stande, 

Ne none take other by the hande, 

Withouten they distourbed were, 

So huge and great the pree& was there. 

And after that within two houres, 
This mighty lord all in floures 
Of divers colours many a paire, 
In his estate up in the aire, 990 

Well two fathom, as his hight. 
He set him there in all here sight, 
And for the queene and for the knight. 
And for my lady, and every wight 
In hast he sente, so that never one 
Was there absent, but come echone : 
And when they thus assembled were, 
As ye have heard me say you here, 
Without^ more tarrjdng, on hight, 
There to be seene of every wight, 1000 

Up stood among the prees above 
A counsayler, servaunt of Love, 
Which seemed well of great estate. 
And shewede there how no debate 
Owe ne goodly mights be used 
In gentilnesse, and be excused. 
Wherefore, he said, his lordes willa 
Was every wight there shoulde be stills, 
And in pees, and one accord, 
And thus commaunded at a word, 1010 

And can his tongue to swiche language 
Tume, that yet in all mine age 

Heard I never so conningly 

Man speake, ne halfe so faithfully. 

For every thing he saide there 

Seemed as it insealed were, 

Or approved for very trewe : 

Swiche was his cunning language newtf, 

And well according to his chore, 

That where I be, me thinke I here loao 

Him yetalway, when I mine one 

In any place may be alone : 

First con he of the lusty yle 

AUe thastate in little while 

Rehearse, and wholly every thing 

That causede there his lords comming, 

And every wele and every wo. 

And for what cause ech thing was so, 

Well shewed he there in easie speech. 

And how the sicke hndde need of leech : loso 

And that whole was, and in grace. 

He tolde plainly why each thing was. 

And at the last he con conclude. 

Voided every language rude. 

And saide, * That prince, that mighty lord, 

Or his departing, would accord 

Alle the parties there present. 

And was the fine of his entent, 

Witnesse his presence in your sight. 

Which sit among you in his might ;' 1040 

And kneelede downe withouten more. 

And not o word ne spake he more. 

Tho gan this mighty lord him dresse. 
With cheare avised, to do largesse. 
And said unto this knight and me. 

* Ye shall to joy restored be, 

And for ye have ben true, ye twaine, 

I graunt you here for every paine 

A thousand joies every weeke. 

And looke ye be no longer seeke. 1050 

And both your ladies, lo, hem here 

Take ech his own, beeth of good chere, 

Your happie day is new begunne, 

Sith it was rising of the Svmne, 

And to all other in this place 

I graunt wholly to stand in grace. 

That serve th truely, withoute slouth. 

And to avaunced be by trouth/ 

Tho can this knight and I downe kneele, 

Wening to doe wonder wele, loco 

* Seeing, Lord, your greate mercy, 
Us hath enriched so openly. 

That we deserve may never more 

The leaste part, but evermore. 

With soule and body truely serve 

You and youres till we sterve." 

And to here ladies there they stoode. 

This knight that couthe so mikel goode. 

Went in hast, and I also. 

Joyous, and glad were we tho, 1070 

And also rich in every thought, 

As he that all hath and ought nought. 

And hem besought in humble wise, 

Us tacceptg to here service. 

And shew us of here friendly cheares, 

Which in here treasure many yeares. 

They hadde kept, us to great paine. 

And tolde how here servants twaine, 

Were and woulde be, and so had ever, 

And to the death chaunge woulde we never, 

Ne doe offence, ne thinke like iUe, loso 

But fill here ordinance and wille : 

And made our othes freshe newe, 

Our olde service to renewe, 

And wholly heres for evermore. 

We there become, what mighta we more ? 

And well awaiting, that in slouth 

We made ne fault, ne in our trouth, 

Ne thoughts not do, I you ensure. 

With our wille, where we may dure. 1090 

This season past, again e an eve. 
This lord of the queene tooke leve. 
And said he would hastely returne. 
And at good leisure there sojourne, 
Both for his honour and for his ease, 
Commaunding fast the knight to please, 
And gave his statutes in papers. 
And ordent divers officers, 
And forth to ship the same night 
He went, and soone was out of sight. 1100 
And on the morrow, when the aire 
Attempred was and wonder faire, 
Early at rising of the Sunne, 
After the night away was runne, 
Playing us on the rivage, 
My lady spake of her voyage, 
And saide she made smalle joumies. 
And held her in straunge countries, 
And forthwith to the queene went€, 
And shewed her wholly her entente, 1110 

And tooke her leave with cheare weeping, 

That pitty was to see that parting : 

For to the queene it was a paine, 

As to a martyr new yslaine, 

That for her woe, and she so tender, 

Yet weepe I oft when I remember ; 

She offerd« there to resign e, 

To my lady eight times or nine, 

Thastate, the yle, shortly to telle, 

If mighte it please her there to dwelle, 1120 

And saide for ever her linage 

Shoulde to my lady doe homage, 

And hers be hole withoulen more. 

Ye, and all heres for evermore : 

' Nay, God forbid,' my lady ofbe, 

With many conning word and softe, 

Saide, ' that ever such thing shoulde becne, 

That I consents shoulde, that a queene 

Of your estate, and so well named, 

In any wise shoulde be attamed ; nso 

But woulde be faine with all my herte, 

What so befell, or how me smerte, 

To doe thing that you mighte please. 

In any wise, or be your ease :' 

And kissede there, and bad good night. 

For which leve wepte many a wight; 

There mighte men here my lady praised, 

And such a name of her araised, 

What of cunning and friendlinesse, 

What of beauty with gentilnesse, 1140 

What of glad and friendly cheares. 

That she used in all her yeares. 

That wonder was here every wight, 

To say well how they did here might ; 

And with a prees, upon the morrow, 

To ship her brought, and what a sorrow 

They made, when she should under saile, 

That, and ye wist, ye woulde mervaile. 

Forth goeth the ship, out goeth the sond«. 

And I as a wood man unbonde, iiso 

For doubt to be behinde there, 

Into the sea withouten fere. 

Anon I ran, till with a wawe. 

All sodenly, I was overthrawe. 

And with the water to and fro. 

Backward and forward travailed so. 

That mind and breath nigh was ogone 

For good ne harme knew I none. 

Til at the last with hookes tweine, 

Men of the ship with mikel peine, 1160 

To save my life, dide such travaile. 

That, and ye wist, ye wouldg mervaile. 

And in the ship me drew on hie, 

And saiden alle that I woulde die, 

And laide me long downe by the maste, 

And of here clothes on me caste. 

And there I made my testamente. 

And wiste my selfe not what I mente, 

But whan I said had what I woulde, 

And to the mast my wo all tolde, 1 170 

And tane my leave of every v;right. 

And closed mine eyen, and lost my sight, 

Avised to die, without more speeche. 

Or any remedy to seeche 

Of grace new, as was great need : 

My lady of my paine tooke heed, 

And her bethought how that for trouth 

To see me die it w^re great routh, 

And to me came in sober wise^ 

And softly said, * I pray you rise, iiso 

Come on with me, let be this fare. 

All shall be wel, have ye no care, 

I will obey, ye, and fulfills, 

Holy in all that lordes wille. 

That you and me not long ago, 

After his list commaundede so, 

That there againe no resistence 

May be without^ great offence, 

And, therefore, now lohe what I say, 

I am and will be friendly aye, ii9o 

Rise up, behold this avauntage, 

I grauntg you inheritage. 

Peaceably without^ strive, 

During the daies of your live/ 

And of her apples in my sieve 

One she put, and tooke her leve 

In wordes few and said^, * Good hele, 

He that all made, j'^ou send and wele :* 

Wherewith my paines, all at ones, 

Tooke such leave, that all my bones, 1200 

For the new« durense pleasaunce. 

So as they couthe, desirede to daunce, 

And I as whole as any wight, 

Up rose, with joyous heart and light, 

Hole and unsicke, right wele at ease, 

And all forget had^i^ my disease, 

And to my lady, where she plaide, 

I went anone, and to her saide : 

' He that all joies persons to please 

First ordainede with parfite ease, 1210 

And every pleasure can departe, 

Send you madame, as large a parte, 

And of his goodes such plenty, 

As he ha.th done you of beauty, 

With hele emd all that may be thought, 

He send you aU as he all wrought : 

Madame,' (quoth I) * your servaunt trewe, 

Have I ben long, and yet will newe, 

Withoute chaunge or repentaunce, 

In any wise or variaunce, 1220 

And so will do, as thrive I ever. 

For thing is none that me is lever 

Than you to please, how ever I fare. 

Mine hartes lady and my welfare. 

My life, mine hele, my lech also, 

Of every thing that doth me wo, 

My helpe at need, and my surete 

Of every joy that longeth to me. 

My succours whole in all^ wise, 

That may be thought or man devise, 1230 

Your grace, madame, such have I founde. 

Now in my need that I am bounds 

To you for ever, so Christ me save, 

For heale and live of you I have, 

Wherefore is reasoun I you serve, 

With due obeisaunce till I sterve. 

And dead and quicke be ever your^s. 

Late, early, and at all hour^s/ 

Tho came my lady small alite, 

And in plaine English con consite 1240 

In wordes few, whole her entente 

She shewede me there, and how she ment<j 

To me-wardes in every wise, 

^\Tiolly she came at here devise, 

Without^ processe or long travell, 

Charging me to keepe counsell, 

As I woulde to her grace attaine, 

Of which commaundement I was faine, 

Wherefore I passe over at this time, 

For counsell corde^A not well in rime, i360 

And eke the oth that I have swore, 

To breake me were better uribore. 

Why for untrue for evermore 

I should^ be holde, that nevermore 

Of me in place shoulde be reports 

Thing that availe might, or comforts 

To mewardes in aiiy wise, 

And ech wight woulde me dispise 

In that they couth, and me repreve, 

Which were a thing sore for to greeve, i2«o 

Wherefore hereof more mencion 

Make I not now ne long sermon. 

But shortly thus I me excuse, 

To rime a councell I refuse. 

Sailing thus two daies or three. 

My lady towardes her countree. 

Over the waves high and greene. 

Which were large and deepe betweene, 

Upon a time me called, and saide 

That of my hele she was well paid, 1270 

And of the queene and of the yle. 

She talkede with me longe while, 
all that she there hadc^e scene. 
And of the state, and of the queene, 
And of the ladies name by name. 
Two houres or mo, this was her game. 

Till at the last the wind can rise. 

And blew so fast, and in such wise, 

The ship that every wight can say«, 

* Madame, er eve be of this daye, i28o 

And God tofore, ye shall be there 

As ye wonlde fainest that ye were, 

And doubte not within sixe hours. 

Ye Qhall be there, as all is yours.' 

At which wordfis she gan to smile. 

And saide that was no long while. 

That they her set, and up she rose. 

And all about the ship she gose. 

And made good cheare to every wight, 

Till of the land she had a sight, 1290 

Of which sight glad, God it wot. 

She was abashed and aboot. 

And forth goeth, shortly you to telle, 

Where she accustomed was to dwells. 

And received was, as good right. 

With joyous cheere and heartes light. 

And as a glad new aventure, 

Pleasaunt to every creature. 

With which landing tho I awoke, 

And found my chamber full of smoke, isoo 

My cheekes eke unto the eares, 

And all my body wet with teares, 

And all so feeble and in such wise 

I was, that unneth might I rise, 

So fare travailed and so faint. 

That neither knew I kirke ne saint, 

Ne what was what, ne who was who, 

Ne avised what way I would« go, 

fiat by a venturous grace, 

I rose and walkte, sought^ pace and pace, isio 

Till I a winding staire found, 

And held the vice aye in my hond, 

And upward softly so can creepe, 

Till I came where I thoughts to sleepe 

More at mine ease, and out of preace, 

At my good leisure, and in peace, 

Till somewhat I recomfort were 

Of the travell and greate feare 

That I endured hadde before, 

This was my thought without^ more, 1320 

And as a wight witlesse and faint, 

Withoute more, in a chamber paint 

Full of stories old and divers. 

More than I can now rehearse, 

Unto a bed full soberly. 

So as I mighte full southly. 

Pace after, other, and nothing saide, 

Till at the last downe I me laide. 

And as my mind would« give me leve, 

All that I dreamed hsidde that eve, isso 

Beforew all I can rehearse, 

Right as a child at schoole his verse. 

Doth after that he thinketh to thrive, 

Right so did I for all my live, 

I thoughts to have in remembraunce, 

Bothe the paine and the pleasaunce. 

The dreame whole, as it me befell. 

Which was as ye here me telle. 

Thus in my thoughtes as 1 lay. 

That happy or unhappy day, 1340 

Ne wot I not, so have I blame. 

Of thUke two which is the name : 

Befell me so^ that there a thoughts. 

By processe new on sleepe me brought^, 

And me goveraede so in a while, 

That yet againe within the yle, 

Methought I was, whereof the knight. 

And of the ladies I had a sight. 

And were assembled on a greene, 

Knight and lady, with the queene, 1350 

At which assembly there was said, 

How they alle content and paid 

Were wholly as in that thing, 

That the knight there should^ be king, 

And they would all for sure witnesse 

Wedded be bothe more and lesse, 

In remembraunce without^ more, 

Thus they consente for evermore, 

And was concluded that the knight 

Departs should^ the same night, iseo 

And forthwith there tooke his voiage 

To journey for his marriage. 

And returne with such an hoste. 

That wedded mights be least and moste. 

This was concluded, written and sealed, 

That it mights not be repealed 

In no wise, but aie be tirme. 

And should all be within a tearme, 

Withoute more excusation, 

Both feast and coronation. 1370 

This knight which hadde thereof the charge. 

Anon into a little barge 

/-brought was late against an eve, 

Where of all he tooke his leave ; 

Which barge was as a manTies thought. 

After his pleasure to him brought. 

The queene herselfe accustomed aye 

In thUke same barge to playe, 

It needeth neither mast ne rother, 

I have not heard of such another, 188O 

No maister for the governaunce, 

Hie sayled by thought and pleasauncei 

Without^ labour, east and west, 

AUe was one, calme or tempest, 

And I wente with at his request. 

And was the first praied to the fest. 

Whan he came in-to his countree, 

And passed hadde the wavy see. 

In an haven deepe and large 

He left his rich and noble barge, 1390 

And to the court, shortly to tell«. 

He wente, where he wont was to dwelle. 

And was received as good right. 

As heire, and for a worthy knight. 

With alle the states of the lond. 

Which came anon at his firste sond. 

With glade spirits full of trouth, 

Loth to do fault or with a slouth, 

Attainte be in any wise ; 

Here riches was here olde servise, uoo 

Which ever trew ha.dde be fonde, 

Sith first inhabit was the londe, 

And so received there her king, 

That forgotten was no thing, 

That owe to be done ne mights please, 

Ne here sever aine lord do ease. 

And with hem, so shortly to saye, 

As they of custome hadde done aye, 

For seven yere past was and more, 

The father, the olde wise and hore uio 

King of the land tooke tho his leve 

Of all hia barons on an eve. 

And told hem how his dayes past 

Were all, and comen was the last, 

And hartily prayed hem to remember 

His Sonne, which yong was and tender. 

That borne was here prince to be, 

If he retume to that countree 

Might€, by adventure or grace, 

Within any time or space, 1420 

And to be true and friendly aye. 

As they to him hsAde bene alway : 

Thus he hem prayde, withoute more. 

And tooke his leave for evermore. 

Knowen was, how tender in age. 

This younge prince a great viage 

Uncouth and straunge, honours to seche, 

Tooke in honde with little speeche. 

Which was to seeke a princesse 

That he desired^ more than richesse, 1430 

For her greate name that flourede so, 

That in that time there was no mo 

Of her estate, ne so well named. 

For borne was none that ever her blamed : 

Of which princes somewhat before. 

Here have I spoke, and some will more. 

So thus befell as ye shall heare. 

Unto here lord they made such cheare. 

That joy was there to be present 

To see their troth and how they ment«, imo 

So very glad they were ech one, 

VOL. V. K 

That hem among there was no one. 

That desirede more rieheBse, 

Than for here lord such a princess^. 

That they mighta please, and that were faire, 

For hat desirede they an heire, 

And said« great surety were ywis. 

And as they were speaking of this, 

The prince himselfe him avised. 

And in plaine English undisguised, itfo 

Hem shewed hole his journeys. 

And of here counsell gan hem preye. 

And told how ho ensured was, 

And how his day he mights not passe. 

Without diffame and greata blame, 

And to him for ever a shame. 

And of here counsell and aviso, 

There he prayth hem once or twise. 

And that they woulda within ten daies. 

Aviso and ordaine him such waies, ueo 

So that it were no displeasaunce, 

Ne to this realme over great grievaunce, 

And that he have mights to his feast. 

Sixty thousand at the least. 

For his intent within short while 

Was to retume unto his yle 

That he came fro, and kepe his day. 

For nothing would he be away. 

To counsaile tho the lords anon. 

Into a chamber everychone, 1470 

Togither went, hem to devise. 

How they mights best and in what wise. 

Purveys for here lords pleasaunce 

And the realmes continuaunce 

Of honor, which in it before 

Had(2e continued evermore. 

So, at the last, they founde the waies, 

How within the nexte ten daies, 

All might€ with paine and diligence 

Be done, and cast what the dispence i48C 

Mights draw, and in conclusion, 

Made for ech thing provision. 

Whan this was done, wholly tofore 

The prince, the lordes all before 

Come, and shewed what they hadde done, 

And how they couth^ by no reason 

Finde that within the ten daies, 

He might€ departe by no waies. 

But woulde be fifteene, at the least, 

Or he retume mights to his feast : 1490 

And shewed him every reason why 

It mighte not be so hastily, 

As he desirede, ne his day 

He might€ not keepe by no way. 

For divers causes wonder greate : 

Which, whan he heard, in such an heat« 

He fell, for sorow and was soke. 

Still in his hedde whole that weke. 

And nigh the tother for the shame. 

And for the doubt, and for the blame isoo 

That on him mighte be aret. 

And oft upon his brest he bet. 

And said, ' Alas, mine honour for aye. 

Have I here lost deane this day. 

Dead would I be ! alas, my name 

Shall aye be more henceforth in shame. 

And I dishonoured and reproved. 

And never more shall be beleeved :' 

And made swich sorow, that in trouth. 

Him to behold it was great routh : isio 

And so endured the dayes fiftene. 

Till that the lordes on an even 

Him come, and told^ they ready were. 

And shewed in few word^s there, 

How and what wise they hadd!e purveyd 

For his estate, and to him said. 

That twenty thousand knights of name, 

And forty thousand without blame, 

All come of noble ligne, 

Togider in a compane, 1520 

Were lodged on a rivers side. 

Him and his pleasure there tabide. 

The prince tho for joy up rose. 

And where they lodged were, he goes 

Withouta more that same nighte, 

And these his supper made to dighta. 

And with hem bode till it was dey. 

And forthwith to take his journey, 

Leving the streight, holding the large. 

Till he came to his noble barge ; 1530 

And when this prince, this lustie knight, 

With his people in armes brighte, 

Was comen where he thought to pase. 

And knew well none abiding was 

Behind, but all were there present. 

Forthwith anon all his intent 

He told hem there, and made his cries 

Through his oste that day twies, 

Commaunding every lives wight. 

There being present in his sight, 154c 

To be the morow on the rivage, 

Where he beginne would his viage. 

The morrow come, the cry was kept, 

Fewe was there that night that slept, 

But trussed and purveied for the morrow, 

For fault of ships was all here sorrow. 

For save the barge, and other two, 

Of shippes there saw I no mo : 

Thus in here doubtes as they stood^. 

Waxing the sea, comming the floods, 166O 

Was cried, * To ship goe every wighte,' 

Then was but hie, that hie mighte. 

And to the barge me thought echone 

They wente, without was left not one. 

Horse, male, trusse, ne bagage, 

Salad, speare, gard-brace, ne page. 

But was lodged and roome ynough. 

At which shipping me thought I lough, 

And gan to marvaile in my thought. 

How ever such a ship was wrought, i560 

For what people that can encrease, 

Ne never so thicke mighte bQ the prease. 

But all hsAde roome at here wille. 

There was not one was lodged ille. 

For as I trow, my selfe the last 

Was one, and lodged by the mast, 

And where I looked I saw such rome. 

As all were lodged in a towne. 

Forth goth the ship, said was the creed. 

And on here knees for here good speed, 1570 

Downe kneeled every vHght a while. 

And praiede faste that to the yle 

They mighte come in safety, 

The prince and all the company. 

With worship and without^ blsune, 

Or disclaunder of his name, 

Of the promise he shoulde retoume. 

Within the time he dide sojoume. 

In his londe biding his host, 

This was here prayer of least and most ; 1580 

To keepe the day it mighte not been, 

That he appointed Yi^Ade with the queen, 

To retume without^ slouth. 

And so assured had his trouth, 

For whiche fault this prince, this knight, 

During the time slepta not a night. 

Such was his wo and his disease, 

For doubt he' shoulde the queene displease. 

Forth goeth the ship with suche speed, 

Right as the prince for his great need i69o 

Desire would after his thoughte, 

Till it into the yle him brought^. 

Where in hast upon the sand. 

He and his people tooke the land, 

With hartes glad, and chere light. 

Weening to be in Heaven that night : 

But or they passeden a while, 

Entring in toward that yle, 

All clad in blacke with chere piteous, 

A lady which never dispiteous leoo 

HdAde be in all her life tofore. 

With sory chere, and hart« to-tore, 

Unto this prince where he gan ride. 

Come and said, * Abide, abide, 

And have no hast, but fast retoume, 

No reason is ye here sojoume^ 

For your untruth hath us discried, 

Wo worth the time we us alliede 

With you, that are so soone untrewe, 

Alas, the day that we you knewe ! leio 

Alas, the time that ye were here, 

For all this lond by you is lore ! 

Aocursed be he you hider brought^. 

For all your joy is tumd to nought, 

Your acquaintance we may complaine. 

Which is the cause of aU our paine.' 

* Alas, madame,' quoth tho this knight. 

And with that from his horse he light. 

With colour pale, and cheekes lene, 

'Alas, what is this for to mene ? i620 

What have ye said, why be ye wroth ? 

You to displease I woulde be loth. 

Know ye not well the promesse 

I made have to your princesse, 

Which to perfourme is mine intent. 

So mote I speed, as I have ment, 

And as I am her very trewe. 

Without^ change or thoughtes newe. 

And also fully her servand. 

As creature or man livand 1680 

May be to lady or princesse. 

For she mine Heaven and whole richesse 

Is, and the lady of mine heale. 

My worldes joy and all my weale. 

What may this be, whence cometh this speech ? 

Tell me, madame, I you beseech. 

For sith the first of my living. 

Was I so fearfull of nothing. 

As I am now to heare you speake ; 

For doubt I feele mine hearts breake ; i640 

Say on, madame, tell me your wille. 

The remenaunt is it good or ille ?' 

* Alas/ (quod she) ' that ye were bore, 

For, for your love this land is lore ! 

The queene is dead, and that is ruth. 

For sorrow of your great untruth ; 

Of two partes of the lusty rout^. 

Of ladies that were there about6, 

That wont were to talke and play. 

Now aren dead and cleane away, leso 

And under earth tane lodging newe; 

Alas, that ever ye were untrewe I 

For when the time ye set was past, 

The queene to counsaile sone in hast, 

What was to doe, and said great blame 

Your acquaintaunce cause would and shame, 

And the ladies of here aviso 

Prayede, for need was to be wise. 

In eschewing tales and songs. 

That by hem make would ilia tongs, 1660 

And sey they were lightly conquest. 

And prayed to a poore feast. 

And foule had here worship weived. 

When so unwisely they conceivede. 

Here rich treasour, and here heale, 

Here famous name, and here weale. 

To put in such an aventure. 

Of which the sclaunder ever dure 

Was like,, without helpe of appele, 

Wherefore they need had of counsele, 1670 

For every wight of hem woulde say 

Here closed yle an open way 

Was become to every wight, 

And well approved by a knight, 

Which he alas, without paysannce, 

Hadd^ soone acheved thobeisaunce : 

All this was moved at counseU thrise. 

And concluded daily twise. 

That bet was die without^ blame 

Than lose the riches of here name, leso 

Wherefore, the deathes acquaintaunce 

They chese, and lefb have here pleasaunce. 

For doubt to live as repreved, 

In that they you so soone beleeved, 

And made here othes with one accord, 

That eat« ne drinke, ne speake word. 

They should^ never, but ever weping 

Bide in a place without^ parting, 

And use here dayes in penaunce. 

Without desire of allegeaunce^ i690 

Of which the truth, anon, con prove. 

For- why the queen forthwith her leve 

Toke at hem eJl that were present^ 

Of her defauts fully repent. 

And diede there withouten more : 

Thus are we lost for evermore ; 

What should I more hereof reherse ? 

Comen within, come see her herse. 

Where ye shall see the piteous sight, 

That ever yet was shewen to knight, 1700 

For ye shall see ladies stond^, 

Ech with a great rod in hire honde, 

J-dad in black, with visage white. 

Ready each other for to smite, 

If any be that will not wepe. 

Or who that meketh countenaunce to slepe ; 

They be so bet, that all-so blewe 

They be as cloth that died is newe, 

Such is their parfite repentance ; 

And thus they kepe here ordinance^ 1710 

And will do ever to the death, 

While hem endure^^ any breath/ 

This knight tho in armes twaine^ 
This lady tooke and gan her saine, 
* Alas, my birth ! wo worth my life !* 
And even with that he drew a knife, 
And through gowne, doublet^ and sherte, 
He made the blood come from his herte. 
And set him downe upon the greene. 
And full repent closed his eene, 1120 

And save that ones he drew his breath, 
Without more thus he tooke his death. 
For which cause the lusty hoast. 
Which in a battaile on the coast. 
At once for sorrow such a cry 
Gan rere thorow the company, 
That to the Heaven heard was the sowne. 
And under therth als fer adowne, 
That wild^ beastes for the feare 
So sodainly afrayed were, 1730 

That for the doubt, while they mighte dure, 
They ran as of here lives unsure. 
From the woodes unto the plaine, 
And from the valleys the high^ mountaine 
They sought, and ran as beastes blinde. 
That cleane forgotten had here kinde. 
This wo not ceased, to counsaile wente 
These lords, and for that lady sente. 

And of avise what was to done, 

They her besoughte she say woulde sone. 1740 

Weeping full sore, aU clad in blake, 

This lady softly to hem spake, 

And saide, ' My lord^, by my trouth, 

This mischiefe it is of your slouth, 

And if ye hadde that judge would^ right, 

A prince that were a very knight. 

Ye that ben of astate echone, 

Die for his fault should one and one ; 

And if he hold hade^ the promesse, 

And done that long^^A to gentilnesse, 1760 

And fulfilled the princes behest, 

This hastie farme h&dde bene a feast, 

And now is unrecoverable. 

And us a slaunder aye durable ; 

Wherefore, I say, as of counsaile. 

In me is none that may availe. 

But, if ye list, for remembraunce 

Purvey and make such ordinaunce, 

That the queene, that was so meke, 

With all her women, dede or seke, 1700 

Might in your land a chappell have, 

With some remembraunce of her grave. 

Shewing her end with the pity. 

In some notable olde city, 

Nigh unto an high way. 

Where every wight mighte for her pray. 

And for all hers that have ben trewe ;' 

And even with that she changed hewe. 

And twise wished after the death, 

And sight, and thus passed her breath. 1770 

Then saide the lordes of the hoste, 

And so conclude least and most^, 

That they would ever in houses of thacke 

Here lives lead, and weare but blacke, 

And forsake all here pleasaunces, 

And turn all joy to penaunces, 

And beare the deade prince to the barge, 

And named hem should have the charge ; 

And to the hearse where lay the queen, 

The remenaunt went, and down on kneen, i78o 

Holding here hond€s on high, con crie, 

* Mercy, mercy,' everich thrie, 

And curseda Uie time that ever sleuth 

Should have such masterdome of trouth. 

And to the barge a long mile. 

They bare her forth, and in a while 

Alle the ladies one and one, 

By companies were brought echone, 

And past the sea and tooke the land. 

And in new herses on a sand, i79o 

7-put and brought were aU anon. 

Unto a city closed with stone. 

Where it hsAde been used aye 

The kinges of the land to lay. 

After they raigned in honours. 

And writ was which were oonquerours. 

In an abbey of nunnes which were blake, 

Which accustomed were to wake. 

And of usage rise ech a night 

To pray for every lives wight ; isoo 

And so befell as in the guise, 

Ordeint and said was the servise, 

Of ihtike prince and of the queen. 

So devoutly as mights been, 

And after that abont the herses^ 

Many orisones and verses, 

Withoute note full softely, 

Said were and that full heartily, 

That all the night till it was day, 

The people in the church con pray isio 

Unto the holy Trinitie, 

Of these soules to have pitie. 

And when the night ipast and ronne 
Was, and the new6 day begonne. 
The yonge morrow with rayes rede. 
Which from the Sunne over all con spredc, 
Atempered olere was and faire, 
And made a time of wholsome aire. 
Befell a wonder case and strange, 
Among the people and gan change i820 

Soone the word and every woo 
Unto a joy, and some to two : 
A bird, all fedred blew and greene. 
With brighte rayes like gold betweene. 
As smalle thred over every joynt. 
All full of colour strange and coint. 
Uncouth and wonderfull to sighte. 
Upon the queenes herse con lighte. 
And song full low and softely. 
Three songes in her harmony, isso 

Unletted of every wight, 
Till, at the last, an aged knight 
Which seemed a man in great thought 
Like as he set aU thing at nought. 
With visage and eien all forwept 
And pale, as man longe unslept. 
By thiUce herses as he stood 

With hasty hondling of his hood 

Unto a prince that by him pasta 

Made the bridde somewhat agast, imo 

Wherefore she rose and left her song^ 

And departe from us among, 

And spread her wing^s for to passe 

By the place he entred was, 

And in his hast, shortly to telle, 

Him hurt, that backeward downe he fell, 

From a window richly rpeint 

With lives of many divers seint. 

And bet his wings and hledde faste. 

And of the hurt thus died and pasta/ i860 

And lay there well an houre and more, 

Till, at the last, of briddes a score 

Come and sembled at the place 

Where the window ibroken was, 

And made swiche waimentacioun, 

That pity was to heare the soun, 

And the warbles of here throtes. 

And the complaint of here notes. 

Which from joy cleane was reversed. 

And of hem one the glas soone persed, isoo 

And in his beke of colours nine. 

An herbe he broughta flourelesse, all greene, 

Ful of smalla leaves and plaine. 

Swart and longa with many a vaine, 

And where his fellow lay thus dede. 

This hearbe down laida by his hede, 

And dressed it full softily. 

And hong his head and stood thereby, 

Which hearb, in lesse than halfe an houre, 

Qan over all knit^ and after floure 1870 

Full out and wexe ripe the seed^^ 

And right as one another feed« 

Would, in his heake he tooke the graine^ 

And in his fellowes heake certaine 

It put, and thus, within the third, 

Up stood and pruned him the hird. 

Which dead hadde be in all our sight. 

And both togither forth here flight 

Tooke singing from us, and here leve, 

Was none disturb hem woulde ne greve ; 1880 

And when they parted were and gone 

Thabbesse the seedes soone echone 

/-gadred had, and in her hand 

The herb she tooke, well ayisand 

The leafe, the seed, the stalke, the floure, 

And said it had a good savour, 

And was no common herb to finde, 

And well approved of uncouth kind^. 

And than other more vertuouse, 

Who so have it mighte for to use i890 

In his neede, flowre, leafe, or graine, 

Of here heale mights be certaine ; 

And laid it downe upon the herse 

Where lay the queene, and gan reherse, 

Echone to other that they h&dde scene. 

And taling thus the sede wex greene, 

And on the drie herse gan springs. 

Which thoughts me a wondrous thinge. 

And after that floure and new6 seed, 

Of which the people all tooke heed, 1900 

And said, it was some great miracle. 

Or medicine fine more than triacle, 

And were well done there to assay, 

If it might ease in any way 

The corses, which with torchc light, 

They waked h&dde there all that night. 

Soone dide the lordes there consents, 

And all the people thereto contents, 

With easie wordes and little fare. 

And made the queenes visage hare, i9io 

Which shewed was to all about, 

Wherefore in swoone fell whole the rout, 

And were so sory, most and leasts, 

That long of weeping they not ceaste. 

For of here lord the remembraunce 

Unto hem was such displeasaunce, 

That for to live they called a paine, 

So were they very true and plaine ; 

And after this, the good abbesse 

Of the grained gan chese and dresse 1920 

Three, with her fingers cleane and smalls, 

And in the queenes mouth by tale, 

One after other full easily. 

She putte and full conningly. 

Which shewed^ soone such vertue. 

That proved was the medicine true. 

For with a smiling countenaunce 

The queene uprose, and of usaunce, 

As she was wont, to every wight 

She made good cheere, for which sight 1930 

The people kneeling on the stones, 

Thoughte they in Heaven were soule and bones : 

And to the prince where he lay. 

They wente to make the same assay ; 

And whan the queene it understood, 

And how the medicine was good. 

She prayede she might have the graines 

To releve him from the paines 

Which she and he hadde both endured. 

And to him went, and so him curede, i94D 

That within a little space, 

Lusty and fresh on live he was 

And in good hele and hole of speech, 

And lough, and said, ' Gramercy leech,' 

For which the joy throughout the town. 

So great was that the bel^ sown 

Afiraied the people, a joumay 

About the city every way. 

And come and askede cause and why, 

They rongen were so stately ? iwo 

And after that the queene, thabbesse 

Made diligence, or they woulde cesse. 

Such, that of ladies soone a rout 

Shewing the queene was all about. 

And called by name echone and tolde. 

Was none forgotten young ne old^ ; 

There mighte men see joyes newe. 

When the medicine fine and trewe. 

Thus restored had every wight. 

So well the queene as the knight, i960 

Unto perfit joy and hele. 

That Acting they were in such wele 

As folke that would in no wise, 

Desire more perfit paradise. 

And thus, whan passed was the sorrow, 

With mikel joy soone on the morrow. 

The king, the queene, and every lord, 

With all the ladies by one accord, 

A generall assembly 

VOL. V. L 

Great cry ^roughouter the country, 1970 

The which after as here intent 
Was turned to a parliament, 
Where was ordained and avised 
Every thing and devised, 
That please mighte to most and leaste, 
And there concluded was the feaste. 
Within the yle to be ^holde 
With full consent of young and olde. 
In the same wise as before. 
As thing should^ be withouten more ; i98o 
And shipped and thither wenta, 
And into straunge realmes senta 
To king^s, queenes, and duchesses. 
To divers princes and princesses. 
Of here linage, and can pray 
That it mighte like hem at that day 
Of marriage, for here sport. 
Come see the yle and hem disport, 
Where should^ be jousts and tumaies. 
And armes done in other waies, i990 

Signifying over all the day, 
• After Aprille within May ; 
And was avised that ladies tweine. 
Of good estate and well beseine, 
With certaine knightes and squiers. 
And of the queenes officers. 
In manner of an embassade, 
With certain letters closed and made, 
Shoulde take the barge and departe. 
And seeke my lady every parte, 2000 

Till they her foimde for any thing. 
Both charged have queene and king, 

And as here lady and maistres56, 

Her to beseke of gentilness^. 

At thiZfce day there for to been. 

And oft her recommaund the queen, 

And prayetb for all loves to haste. 

For, but she come, all woU be waste, 

And al the feast a businesse 

Without^ joy or lustinesse : 2010 

And tooke hem tokens and good speed 

Praide God send, after here need. 

Forth wente the ladies and the knights, 

And were out fourteene daies and nights. 

And broughte my lady in here barge. 

And had well sped and done here charge ; 

Whereof the queene so hartily glade. 

Was, that, in soth, such joy she hadele 

When thi^e ship approched lend, 

That she my lady on the sond 2020 

/-met, and in armes so constraine. 

That wonder was behold hem twaine, 

Which to my dome during twelve houres. 

Neither for heat ne watry shoures, 

Departede not no company. 

Saving hemselfe but none hem by. 

But gave hem leisour at here ease. 

To rehearse joy and disease. 

After the pleasure and courages 

Of here young and tender ages : 2030 

And after with many a knight 

/-brought were, where, as for that night. 

They partede not, for to pleasaunce, 

Content was hert and countenaunce 

Both of the queene and my maistresse. 



148 Chaucer's dream. 

This was that night here businesse : 

And on the morrow with huge rout, 

This prince of lordes him about^ 

Gome and to my lady saide 

That of her comming well apaid 2040 

And glad he was, and full conningly 

Her thanked and full heartily, 

And lough and smiled, and said, ' ywis. 

That was in doubt in safety is :' 

And commaundede do diligence, 

And spare for neither gold ne spence, 

But make ready, for on the morow 

Wedded, with saint John to borrow. 

He wouldc be, withouten more. 

And let hem wite this lesse and more. 3050 

The morow come, and the service 

Of mariage, in such a wise 

Said was, that with more honour 

Was never prince ne conquerour 

J-wedde, ne with such company 

Of gentilnesse in chivalry, 

Ne of ladies so greate route, 

Ne so beseen, as all aboute 

They were there, I certifie 

You on my life withouten lie. ao60 

And the feast hold was in tentis, 
As to telle you mine entent is, 
In a rome, a large plaine 
Under a wood in a champaine, 
Betwixt a river and a welle, 
Where never had abbay, ne selle 
Ben, ne kirke, house, ne village. 
In time of any mannes age : 



\ 

And diired^ three monthes the feaste, 

In one estate and never ceeate, 2070 

From early the rising of the Sonne, 

Till spent the day was and yronne, 

In justing, dauncing, and lustinesse, 

And all that sownede to gentilnesse. 

And, as me thoughts, the second morrow, 
When ended was all olde sorrow, 
And in surety every wight 
"Radde with his lady slept a night, 
The prince, the queene, and all the rest. 
Unto my lady made request, 208O 

And her besought oft and praied 
To mewards to be well apaied, 
And consider mine olde trouth, 
And on my paines have routh, 
And me accept to her servise, 
In such forme and in such wise, 
That we both mights be as one. 
Thus prayed^ the queene, and everichone : 
And, for there shoulde be no nay. 
They stinte justing all a day, 2090 

To pray my lady and requere 
Be content and out of fere. 
And with good hearts make friendly cheare. 
And said it was a happy yeare : 
At which she smiled and said, ywis, 
" I trow well he my servaunt is, 
And woulde my welfare, as I triste. 
So would I his, and would he wiste 
How, and I knewe that his trouth 
Continue woulde without^ slouth, sooe 

And be such as ye here report, 

Eestraining both courage and sport, 

I couthe consent at your request, 

To be i-named of your fest, 

And do after your usaunce, 

In obeying your pleasaunce ; 

At your request this I consent, 

To please you in your entent, 

And eke the soveraine aboye 

Commanded hath me for to love, soio 

And before other him prefer, 

Against which prince may be no wer. 

For his power over all raigneth, 

That other woulde for nought him paineth. 

And sith his will and yours is one. 

Contrary in me shall be none.'' 

Tho (as me thoughts) the promise 

Of marriage before the mese 

Desired was of every wight 

To be imade the same night, 3020 

To put away aU maner doute 

Of every wight thereabouts, 

And so was do ; and on the morrow, 

When every thought and every sorrow 

Dislodged was out of mine herte. 

With every wo and every smerte. 

Unto a tent prince and princes^s. 

Me thoughts, brought^ me and my maistresse, 

And saide we were at full age 

There to conclude our marriage, soso 

With ladies, knightes, and squiers. 

And a great host of ministers. 

With instruments and sounes diverse. 

That longs were here to rehearse, 

Which tent waa church perochiall, 

Ordaint was in especially 

For the feast and for the sacre, 

Where archbishop, and archdiacre, 

Songe full out€ the servise, 

After the custome and the guise, so40 

And the churches ordinaunce ; 

And after that to dine and daunce 

Brought were we, and to divers plaies, 

And for our speed ech with praies, 

And merry was most and leasts, 

And said amended was the feasts, 

And were right glad lady and lord. 

Of the marriage and thaccord, 

And wished us heartes pleasaunce, 

Joy, hele, and continuance, 3050 

And to the ministrils made request. 

That in encreasing of the fest, 

They woulde touchen here cords, 

And with some new joyeux accords, 

Moove the people to gladnesse. 

And praiden of allgentilnesse, 

Ech to paine hem for the day. 

To shew his cunning and his play. 

Tho beganne sownes mervelous 

Entuned with accords joyous, 306O 

Round about alle the tentes. 

With thousandfs of instrumentes, 

That every wight to daunce hem pained^. 

To be merry was none that fained«, 

Which sowne me troubled in my sleepe. 

That fro my bedd« forth I lepe, 

Wening to be at ^Uke feast, 

But when I woke all was tceast. 

For ther nas lady ne creature, 

Save on the wal^ old^ portraiture soto 

Of horsmen, haukes, and houndos, 

And hurt^deere full ofwound^s, 

Some like bitten, some hurt with shot, 

And, as my dreame, seemed that was not ; 

And when I wake, and knew the trouth. 

And ye hadc26 seen, of very routh, 

I trow ye would have wept a weke. 

For never man yet halfe so seke ; 

I went escaped with the life. 

And was for fault that sword ne knife 3080 

I finde ne mighte my life tabridge, 

Ne thing that kervede, ne had edge. 

Wherewith I mights my woful paines, 

Have voided with bleeding of my vaines. 

Lo, here my blisse, lo, here my paine, 

Which to my lady I do complaine, 

And grace and mercy her requere, 

To end* my wo and busie fere, 

And me accepte to her servise, 

After her service in such avise, 3090 

That of my dreame the substaunce 

Mights once turne to oognisaunce, 

And cognisaunce to very preve 

By full consent and goode leve. 

Or elles without more I pray, 

That thilke night, or it be day, 

I mote unto my dreame retume, 

And sleeping so, forth aie sojoume 

About the yle of pleasaunce, 

Under my ladies obeisaunce, sioo 

In her servise^ and in such wise, 
As it please her may to devise. 
And grace ones to be accepts, 
like as I dreamed when I slept€, 
And dure a thousand yeare and ten, 
In her good wiU, Amen ! Amen ! 



Faieest of faire, and goodliest on live, 

All my secret to you I plaine and shrive, 

Requiring grace and of complaint. 

To be healed or martyred as a saint^ siio 

For by my trouth I sweare, and by this booke. 

Ye may both heale and slea me with a looke. 

Go forth mine owne true hart innocent. 

And with humblesse, do thine observaimce, 

And to thy lady on thy knees present 

Thy servise new, and think how great pleasance 

It is to live under thobeisance 

Of her that may with her look^s sofbe 

Give thee the blisse that thou desirest ofbe. 

Be diligent, awake, obey, and drede, 8120 

And not too wild be of thy eountenaunce. 
But meeke and glad, and thy nature feede, 
To do each thing that may her pleasance, 
^lien thou shalt sleep, have aie in remembrance 
Thimage of her which may with lookes softe 
Give thee the blisse that thou desirest ofte. 

And if so be that thou her name imde 
Written in booke, or eUea upon walla, 
Looke that thou, as servaunt true and kinde. 

Thine obeiBaunce, as she were there withall« ; siso 
Faiuing in love is breeding of a foils 
From the grace of her, whose lookee Boft« 
May give the blisae that thou deaireat ode. 

Ye that this ballade reade shalle, 
I pray you keepe you from the falle. 





THE BOKE OF THE DUCHESSE ; 

OB, THE SETHE OV BLANCHE. 

HAVE grete wonder, be this lyghte, 
How that I lyve ; for day ne nyghte 
I may nat slope welnygh noght, 
I have so many an ydel thoght, 

Purely for defaulte of slepe, 

That, by my trouthe I take no kepe 

Of noothinge, how hyt commeth or gooth. 

Ne me nys nothynge leve nor looth ; 

Al is ylyche goode to me, 

Joye or sorowe, wher so hyt be. lo 

For I have felynge in nothynge. 

But, as yt were a mased thynge, 

Alway in poynt to falle adoun ; 

For sorwful ymagynacioun 

Ys alway hooly in my mynde. 
And wel ye woote, agaynes kynde 

Hjrt were to Ijrven in thys wyse ; 

For nature wolde nat suffyse, 

To noon erthely creature, 

Nat longe tyme to endure 20 

Withoute slope, and be in sorwe. 

And I ne may, ne nyght ne morwe, 

Slepe ; and thys melancolye 
And drede I have for to dye, 
Defaulte of slepe and hevynesse, 
Hath sleyn my spirite of quyknesse. 
That I haye loste al lustyhede ; 
Suche fantasies ben in myn hede, 
So I not what is best too doo. 

But men myght axe me, why soo 30 

I may not sleepe, and what me is. 
But natheles, who axe^A this, 
Leseth his axing trewdy ; 
My selven cannot tel^ why 
The soothe ; but trewely as I gesse, 
I hold it to be a sicknes 
That I have sufficed this eight yere. 
And yet my boote is never the nere. 
For there is phisicien but one, 
That may me heale, but that is done ; 40 
Passe we over untiUe effce ; 
That wil not be, mote nedes be lefte ; 
Our fu^te matere is good to kepe. 

So whan I sawe I mights not slepe. 
Til now late this other night 
Upon my bedde I sate upright, 
And bade one reche me a booke, 
A romaunce, and it me toke 
To rede, and drive the night awaya : 
For me it thoughts beter playe, so 

Then either atte chesse or tables. 

And in this boke were written fables. 
That clerkes had in olde time. 
And other poets, put in rime. 
To rede, and for to be in minde, 

While men loved^ the hwe in Kinde. 

This boke ne speake but of suche thinges, 

Of quenes lives, and of kinges, 

And many other thinges smale. 

Amonge al this I fonde a tale 60 

That thoughts me a wonder thing. 

This was the tale : — There was a king 
That hight Seyes ; and had a wife, 
The beste that mighte beare lyfe, 
And this quene hight Alcyone. 
So it befil, therafber sone, 
This king wol wenden over se. 
To tellen schortly, whan that he 
Was in the see, thus in this wise, 
Soche a tempest tho gan to rise, 70 

That brake her maste, and made it fal^, 
And cleft here schippe, and dreint hem alle, 
That never was founde, as it telles, 
Bord, ne man, ne nothing elles. 
Right thus this king Seys loste his life. 

Now for to speake of Alcyone his wife : — 
This lady that was left at home, 
Hath wonder that the king ne come 
Home, for it was a longe terme. 
Anone her herte began to yeme ; so 

And for that, her thought evermo 
It was not wele ; her thoughts so. 
She longede so after the king, 
That certes it were a pitous thing 
To tel her hertely sorowful life. 
That she hsidcle, this noble wife. 
For him, alas ! she loved alderbeste, 
Anone sche sente both este and weste 

To seke him, but they founde him nought. 

* Alas,' quoth she, ' that I was wrought ! 9o 
And where my lord, my love, be dede ? 
Certes I nil never eate brede, 

I make avowe to my God here. 
But I mowe of my lord here.' 

Soche sorowe this lady to her toke, 
That trew6ly I, which made this boke, 
Ksidde suche pittee and suche routhe 
To rede hir sorwe, that by my trowthe 
I fbrde the worse al the morwe 
And after, to thenken on hir sorwe. lOo 

So whanne this lady koude here noo worde. 
That no man myght« fynde hir lord, 
Ful ofte she swouned, and sayde, * Alas !' 
For sorwe fill nygh woode she was ; 
Ne she koude no rede but oon. 
But doime on knees she sate anoon. 
And wepte, that pittee was to here. 

* A ! mercy, swete lady dere !' 
Quod she, to Juno hir goddesse, 

* Helpe me out of thys distresse, no 

And yeve me grace my lord to se 

Soone, or wete wher so he be, 

Or how he fareth, or in what wise ; 

And I shal make yowe sacrifise. 

And hooly youres become I shal, 

With gode wiUe, body, hert, and al. 

And, but thow wilte this, lady swete, 

Sende me grace to slope and mete 

In my slope somme certeyn sweven, 

Wher thorgh that I may knowe even 120 

^''^iiftthir mv lorde be quyke or d^'' ' 

With that worde she henge doun the hed. 
And felle a swowne, as colde as stoon. 
Hyr women kanght hir up anoon. 
And broughten hir in bed al naked ; 
And sche, for weped and for waked, 
Was wery ; and thus the dede slepe 
Fil on hir, or she toke kepe, 
Throgh Juno, that had herde hir bone, 
That made hir to slepe sone. iso 

For as she prayede, ryght so was done 
Indede ; for Juno ryght anone 
Callede thus hir messagere 
To doo hir erande, and he come nere. 
Whan he was come, she bad hym thus : — 

* Go bet/ quod Juno, to Morpheus ; 
* Thou knowest hjrm wel, the god of slepe ; 
Now understonde wel, and take kepe. 
Sey thus on my halfe, that he 
Go faste into the grete se, 140 

And byd him that, on alle thynge. 
That' he take up Seys body, the kynge, 
That lyeth ful pale, and nothynge rody. 
Bid hym crepe into the body, 
And doo hit goon to Alcyone 
The queue, ther she lyeth allone ; 
And shewe hir shortly, hit ys no nay, 
How hit was dreynt thys other day ; 
And do the body speke ryght soo, 
Ryght as hyt was woned to doo, 150 

The whiles that hit was alyve ; — 
Goo now faste, and hye the blyve/ 

This messager toke leve and wente 
Upon hys wey, and never ne stents 

Til he come to the derke valeye, 

That stant betwexe roches twey«. 

Ther never yet grew corne ne gras, 

Ne tre, ne noght that oughte was, 

Beste, ne man, ne noght elles, 

Save that there were a fewe welles leo 

Come rennynge fro the elyffes adoun, 

That made a dedely slep3aige soun ; 

And ronnen doun ryght by a cave, 

That was under a rokke ygrave 

Amydde the valey, wonder depe. 

There these goddys lay and slepe, 

Morpheus and Eclympasteyre, 

That was the god of slepes eyre. 

That slepe, and did« noon other werke. 

This cave was also as derke 170 

As helle pitte, overal aboute. 
They hadde good leyser for to route. 
To envye who myghte slepe beste. 
Some henge her chyn upon hir breste. 
And slept upryght hir hed yhedde ; 
And Bomme lay naked in her bedde. 
And slepe whiles the dayes laste. 

This messager come fle3mge faste. 
And cried, * how ! awake anoon ! ' 
Hit was for noght, there herde hym noon. )80 

* Awake !' quod he, * Who jb lythe there ?' 
And blew his home ryght in here eere. 
And cried, * Awaketh V wonder hye. 

This god of slepe, with hys oon ye 
Caste up, and axed«, * Who clepeth there ?' 

* Hyt am I,' quod this messagere. 

* Juno bad thow shuldest goon.' 

And tolde h3rm what he shulde doon, 

As I have tolde yow here tofore, 

Hyt ys no node reherse hyt more ; i9o 

And went hys wey whan he hadde sayede. 

Anoon this god of slepe abrayede 

Out of hys slepe, and gan to goon, 

And dyd as he hadde bede hym doon ; 

Tooke up the dreyntc body sone, 

And bare hyt forth to Alcyone 

Hys wife, the queue, ther as she lay, 

Ryght even a quarter before day. 

And stood ryght at hys beddys fete, 

And called hir ryght as she hete 200 

By name, and sayede : — * My swete wyfe, 

Awake ! let be your sorwful lyfe ! 

For in your sorwe there lyth no rede ; 

For certes, swete, I am but dede. 

Ye shul me never on lyve yse. 

But, goode swete herte lake that ye 

Bury my body ; for, suohe a tyde, 

Ye mowe hyt fynde the see besyde. 

And farewel swete, my worldes blysse ! 

I praye God youre sorwe lysse ; 210 

To lytel while oure blysse lasteth !' 

With that hir eyen up she casteth, 
And sawe noght : — * Alasi' quod she, for sorwe, 
And deyede within the thridde morwe. 

But what she sayede more in that swowe, 
I may not telle yow as now, 
Hyt were to longe for to dwelle; 
My firsts matere I wil yow telle, 
Wherfore I have tolde you this thynge, 
Of Alcione, and Seys the kynge. 320 

For thus moche dar I say^ welle, 
I hadc^ be dolven every delle, 
And ded, ryght thorgh defaulte of slepe^ 
Yif I ne h&dde redde, and take kepe 
Of this tale nexte before ; 
And wol I telle yow wherfore, 
For I ne myght«, for bote ne bale, 
Slepe, or I hsidde redde thys tale 
Of this dreynte Seys the kynge, 
And of the goddis of slepynge. 2so 

Whan I hadde redde thys tale wel. 
And overloked hit everydd, 
Me thoght6 wonder yf hit were so ; 
For I hsAde never herde speke, or tho, 
Of noo goddis, that koude make 
Men to slepe, ne for to wake ; 
For I ne knewe never God but oon. 
And in my game I sayede anoon, 
(And yet me lyst ryght evel to pleye,) 
Rather than that Y shulde deye 340 

Thorgh defaulte of slepynge thus, 
I wolde yive thilke Morpheus, 
Or hys goddesse, dame Juno, 
Or somme wight ellis, I ne roghte who. 
To make me slepe, and have some reste, — 
I wil yive hym the alder-beste 
Yifte, that ever he abode hys lyve. 
And here onwarde, ryght now as blyve, 
Yif he wol make me slepe a lyte. 
Of downe of pure dowves white, 250 

I wil yif him a federbedde. 
Rayed with golde, and ryght wel cledde. 
In fyne blak satyn de owter mere, 

And many a pelowe, and every bere 

Of clothe of Reynes to slepe softe, 

Him thar not nede to turnen ofte. 

And I wol yive hym al that fallys 

To a chaumbre ; and al hys hallys, 

I wol do peynte with pure golde, 

And tapite hem ful manyfolde, 260 

Of 00 sate ; this shal he have, 

Yf I wiste where were hys caye, 

Yf he kan make me slepe sone, 

As did the goddesse, quene Alcyione. 

And thus this ylke god Morpheus 

May Wynne of me moo fees thus 

Than ever he wanne : and to Juno, 

That ys hys goddesse, I shal soo do, 

I trow that she shal holde hir payede. 

I hadde unnethe that worde ysayede, 270 
Ryght thus as I have tolde hyt yow, 
That sodeynly, I nyste how, 
Suche a luste anoon me tooke 
To slepe, that ryght upon my booke 
I fil aslepe; and therwith evene 
Me mette so jmly swete a swevene, 
So wonderful, that never yitte 
Y trow no man hadde the wytte 
To konne wel my sweven rede. 

No, not Joseph, withoute drede, 280 

Of Egipte, he that redde so. 
The kynges metynge, Pharao, 
No more than koude the lest of us. 

Ne nat skarsly Macrobeus, 
He that wrote al thavysyon 
That he mette of hynge Scipion, 

The noble man, the Afi&ikan, 

Suche merveyles fortimed^ than^ 

I trowe arede my dremes even. 

Loo, thus hyt was ; thys was my sweven. SM 

Me thoght6 thus, that hyt was May^ 
And in the dawnynge, ther I laye 
Me mette thus in my bed al naked, 
And loked« forth, for I was waked 
With smale foules, a grete hepe, 
That had afrayed me out of my slope, 
Thorgh noyse and swettenesse of her songe. 
And as me mette, they sate amonge 
Upon my chambre roofe wythoute, 
Upon the tyles overal aboute ; 300 

And songe everych in hys wyse 
The moste solempne serrise 
By noote, that ever man, Y trowe, 
Had herde. For somme of hem songe lowe^ 
Somme high, and al of oon acorde. 
To telle shortly att 00 word, 
Was never herde so swete a Steven, 
But hyt hsAde be a th3mge of heven. 
So mery a soune, so swete entewnes, 
That, certes, for the toune of Tewnes^ sio 

I nolde, but I had herde hem S3mge, 
For al my chambre gan to rynge, 
Thorgh syngynge of her armonye ; 
For instrument nor melodye 
Was no-where herde yet halfe so swete, 
Nor of acorde ne halfe so mete. 
For ther was noon of hem that feynede 
To synge, for echo of hem hym peynede 
To fynde oute of mery crafty notys ; 

They ne sparede not her throtys. 320 

And^ soothe to seyn, my chambre was 

Fill wel depeynted, and with glas 

Were alle the wyndowes wel yglasyd 

Ful clere, and nat an hoole ycrasyd^ 

That to beholde hyt was grete joye. 

For holy al the story of Troye 

Was in the glasynge ywrought thus ; 

Of Ector, and of kynge Priamus, 

Of Achilles, and of kynge Lamedon, 

And eke of Medea and of Jason, aso 

Of Paris, Elejme, and of Lavjme ; 

And alle the wallys, with colouris fyne 

Were p63nted, bothe text and glose. 

And al the Romaunce of the Rose. 

My windowes were shette echon, 

And throgh the glas the sonne shon 

Upon my bed with bryghte bemys, 

With many glade, gilde stremys ; 

And eke the welken was so faire, 

Blewe, bryghte, clere was the ayre, S40 

And ful atempre, for sothe, hyt was ; 

For nother to colde nor hoote 3rt nas, 

Ne in al the walkene was a clowde. 

And as I lay thus, wonder lowde 
Me thoght I herde an hunte blowe, 
Tassay hys home, and for to knowe 
Whether hyt were clere, or horse of soune. 

And I herde goynge, bothe uppe and doune. 
Men, hors, houndes, and other thynge, 
And alle men speke of hunt3mge, 350 

How they wolde slee the hert with strengthe, 
And how the hert had upon lengthe 

So much embosed, Y not now what. 

Anoon ryght whan I herde that, 
How that they wolde on huntjmge goon, 
I was ryght glad ; and up anoon 
Tooke / my hors, and forthe I wentc 
Out of my chambre ; I never stente, 
Til I come to the felde withoute ; 
Ther overtoke Y a grete route 360 

Of huntes and eke of foresterys, 
And many relayes and lymerys ; 
And hyed hem to the forest faste. 
And / with hem. So at the laste 
I axed oon ladde a lymere, 
' Say, felowe ! whoo shal hiAite here ?' 
Quod I ; and he answered ageyn, 

* Sir, themperour Octovyen,' 
Quod he, * and ys here faste by.' 

* A goddys halfe, in goode tyme !' quod I ; 370 
' Go we faste !' And gan to ryde. 

Whan we come to the forest syde. 
Every man didde ryght anoon, 
As to huntyng fille to doon. 

The mayster hunte, anoon, fote bote. 
With a grete borne blewe thre mote, ' 
At the uncouplynge of hys houndys. 
Withynne a while the herte founde ys, 
I-hallowed, and rechased faste 
Longe time ; and so at the laste 380 

This hart rused, and staale away 
Fro alle the houndes a prevy way 
The houndes hadde overshotte hjrm alle, 
And were upon a defaulte jrfalle. 
Thorwyth the hunte, wonder faste. 

Blewe a forleygne at the laste. 

I was go walked fro my tree, 
And as I wente, there came by mee 
A whelpe, that faimede me as I stoode, 
That hadde yfolowed, and koude no goode. oo 
Hyt come and crepte to me as lowe, 
Ryght as hyt hadde me yknowe ; 
Hylde doun hys hede, and joyned hys erys, 
And leyde al smoothe doun hys herys. 
I wolde have kaught hyt ; and anoon 
Hyt fledde, and was fro me ogoon. 
And I hym folwed, and hyt forthe wente 
Doun by a flowry grene wente 
Ful thikke of gras, ful softe and swete, 
With flourys fele, faire under fete, 400 

And litel used, hyt semede thus ; 
For both Flora, and Zephirus, 
They two, that make floures growe, 
Hadc^ made her dwellynge ther I trowe. 
For hit was on to beholde, 
As thogh therthe envye wolde 
To be gayer than the heven ; 
To have moo floures swiche seven, 
As in the walkene sterris be. 
Hyt h&dde forgete the povertee 410 

That wynter, thorgh hys colde morwes 
K&dde made hyt suffre ; and his sorwes 
AUe was forgeten, and that was sene ; 
For al the woode was waxen grene ; 
Swetnesse of dewe hadde made hyt waxe. 

Hjrt y» no nede eke for to axe 
Where ther were many grene greves, 
Or thikke of trees, so ful of leves ; 

And every tree stoode by hymselve 
Fro other, wel ten fete other twelve. 420 

So grete trees, so huge of strengthe, 
Of fourty, fifty fedme lengthe, 
Clone, withoute bowgh or stikke, 
With croppes Yirode, and eke aa thikke, 
They were not an ynche asonder, 
. That hit was shadewe overal under. 
And many an herte and many an hynde 
Was both before me and behynde. 
Of faunes, sowres, bukkes, does. 
Was ful the woode, and many roes, 4^10 

And many sqwireles, that sete 
Ful high upon the trees and ete, 
And in hir manor made fest3rs. 
Shortly, hyt was so ful of bestys. 
That thogh Argus, the noble counter 
Sete to rekene in hys coimter. 
And rekene with his figuris tenne. 
For by tho figures mowe alZe kenn^, 
Yf they be crafty, rekene and nonmbre. 
And tel of every thinge the noumbre, 440 

Yet shulde he fayle to rekene evene 
The wondres me mette in my swevene. 
But forthe they romede ryght wonder faste 
Doune the woode ; so at the laste 
I was war of a man in blak, 
That sete, and hadde turned his bak 
To an ooke, an huge tree. 
* Lorde !' thogh^ I, * who may that be ? 
What ayleth hym to sitten here ?' 
Anoone ryght tho I wente nere. 450 

Than founde I sitte, even upryght, 

A wonder welfarynge knyght, 

(By the maner me thoght^ soo) 

Of good mochel, and ryght yonge therto. 

Of the age of foure and twenty yere, 

Upon hys berde but lytel here, 

And he was clothed al in blake. 

I stalked even unto hys bake, 

And there I stoode as stille as ought. ^ 

The soth to saye, he sawe me nought ; 460 

For-why he henge hys hede adoun, 

And with a dedely sorwful soun, 

He made of ryme tenne vers or twelfe, 

Of a compleynt unto hymselfe, 

The moste pitee, the moste rowthe 

That ever I horde ; for by my trowthe 

Hit was gret wonder that Nature 

Myghte suffire any creature 

To have suche sorwe, and be not ded. 

Ful petuose pale, and nothynge red^ 470 

He sayed a lay, a maner songe, 

Withoute noote, withoute songe ; 

And was thys, for ful wel I kan 

Reherse hyt ; ryght thus hyt began : — 

* I have of sorwe so grete wone, 
That joye get I never none, 

Now that I see my lady bryghte. 

Which I have loved with al my myghte, 
Is fro me dede, and ys agoon. 
Alias ! Dethe, what ayleth thee, 480 

That thou noldest have taken me 

Whan that thou toke my lady swete ? 
That was so faire, so fresh, so fire. 
So goode, that men may wel se, 

Of al goodenesse ache ha,dde no mete.' 

Whan he hadde made thus his comple3nit6y 
His sorwful herte gan faste fa3mt6, 
And his spiritis wexen dede ; 
The bloode was fled for pure drede 
Doun to hys herte, to make hym warme, 490 
For wel hyt felede the hert had harme ; 
To yfete eke why hyt was adrad 
By kynde, and for to make hyt glad ; 
For hit ys membre principal 
Of the body ; and that made al 
Hys hewe chaunge, and wexe grene 
And pale, for ther noo bloode ys sene 
In no manor Zym of hys. 

Anoon therwith, whan I sawgh this, 
He ferde thus evel there he sete, 600 

I went and stoode ryght at his fete. 
And grette hym ; but he spake noght, 
But arguede with his oune thoght, 
And in hys wytte disputed^ faste, 
Why, and how hys lyfe myghte laste ; 
Hym thought hys sorwes were so smerte, 
And lay so colde upon hys herte. 

So throgh hys sorwes and hevy thoght. 
Made hym that he herde me noght, 
For he hadde welnygh loste hys mynde, 510 
Thogh Pan, that men clepe the god of kynde, 
Were for hys sorwes never so wrothe. 
But at the last, to sayne ryght sothe, 
He was war of me, how Y stoode 
Before hym, and did of myn hoode, 
And had ygret hym, as I best koude. 
Debonayrly, and nothyng lowde, 

He sayde, * I prey the be not wrothe, 

1 herde the not, to seyn the sothe, 

Ne I sawgh the not, syr, trewely.' 520 

* A good6 sir, no fors !' quod Y ; 

' I am ryght sory, yif I have oughte 
Distroubled yow out of your thoughte ; 
Foryive me, yif I have mystake.' 

* Yis, thamendys is lyght to make,' 
Quod he, * for ther lyeth noon therto ; 
Ther ys nothynge mis-sayde, nor do.' 

Loo ! how goodely spake thys knyghte, 
As hit hsidde be another wyghte ; 
And made hyt nouther towgh ne que3mte. sso 
And I sawe that, and gan me aque3mte 
With hym, and fonde h3nn so tretable, 
Ryght wonder skylful and resonable, 
As me thoghte, for al hys bale ; 
Anoon ryght I gan fynde a tale 
To hjnm, to loke wher I myght oughte 
Have more knowynge of hys thoughte. 

* Sir quod I, * this game is doon ; 
I holde that this hert be goon ; 

These huntys konne hym no wher see/ 540 

* Y do no fors therof,' quod he ; 

* My thoughte ys there on never a dele.' 

* Be oure lorde !' quod I, ' Y trow yow wele ; 
Ryght so me thenketh by youre chere. 

But, sir, 00 thyng wol ye here ? — 

Me thynketh in grete sorowe 1 yow see ; 

But certys, sir, yif that yee 

Wolde ought discovre me youre woo, 

I wolde, as wys God helpe me soo ! 

Amende hyt, yif I kan or may. 550 

Ye mowe preve hyt be assay ; 

For, by my trouthe, to make yow hool 

I wol do aile my power hool. 

And telleth me of your Borwes smerte, 

Paraventure hyt may ese your herte. 

That semeth ful seke under your syde/ 

With that he loked on me asyde, 

As who sayth, ' Nay, that wol not be/ 

' Graunt mercy ! goode frende,' quod he, 

* I thanke the, that thow woldest soo ; mo 

But hyt may never the rather be doo. 

No man ne may my sorwe glade. 

That maketh my hewe to fal and fade ; 

And hath myn understondjuge lome, 

That me ys woo that I was borne. 

May noght make my sorwes slyde, 

Nought alZe the remedyes of Ovyde, 

Ne Orpheus, god of melodye ; 

Ne Dedalus, with his playes slye ; 

Ne hele me may noo phisicien, 570 

Noght Ypocras, ne Gkdyen ; 

Me ys woo that I lyve houres twelve. 

But whoo so wol assaye hymselve. 

Whether his herte kan have pitee 

Of any sorwe, lat him see me. 

Y wrechche, that deth hath made al naked 

Of al the blysse that ever was maked, 

Yworthe, worste of alle wyghtys, 

That hate my dayes and my nyghtys; 

My lyfe, my lustes, be me loothe sso 

For al wel-fare, and I be wroothe. 

The pure deth ys so ful my foo. 

That I wolde deye, hyt wolde not soo : 

For whan I folwe hyt, hit wol flee ; 

I wolde have hym, hyt nyl nat me. 

This ys my peyne wythoute rede, 

Alway deyinge, and be not dede. 

That Thesiphus that lyeth in helle, 

May not of more sorwe telle. 

And who so wiste alle, be my trouthe, 590 

My sorwe, but he hadde rowthe 

And pitee of my sorwes smerte, 

That man hath a fendely herte. 

For whoso seeth me firste on morwe, 

May seyn he hath mette with sorwe; 

For Y am sorwe, and sorwe ys Y ; 

Alias ! and I wol telle thee why ; 

^yjoye is toumed to ple3m3mge, 

And al my lawghtre to wepynge ; 

My glade thoghtys to hev3messe, 600 

In travayle ys myn ydelnesse, 

And eke my reste ; my wele is woo, 

My goode ys harme, and evermoo 

In wrathe ys turned my pleyinge, 

And my delyte into sorwynge ; 

"Mjn hele ys turned into sekenesse. 

In drede ys al my sykemesse ; 

To derke ys turned al my lyghte, 

My wytte ys foly, my daye ys nyghte. 

My love ys hate, my slepe wakynge, (tio 

My merthe and meles ys fastynge ; 

My countenaunce ys nycete. 

And al abawed, where so I be ; 

My pees is pledynge, and in werre. 

Alias, how myght I fare werre ? 

My boldenesse ys turned to schame. 

For fals Fortune hath pleyde a game 

Atte the chesse with me, alias the while ! 

The traytereese fals and ful of gyle, 

That al hehoteth, and nothyng halte, e20 

She gothe upryght, and yet she halte. 

That haggeth foule, and loketh faire, 

The dispitouse dehonaire, 

That skometh many a creature. 

An ydole of fals portrayture 

Ys she, for she wol soone varien. 

She is the mownstres hede ywrien, 

As fylthe, over ystrawed with flourys. 

Hir moste worschippe and hir flourys 

To lyen, for that ys h}T nature. «80 

Withoute feythe, lawe, or mesure. 

She ys fals ; and ever lawghynge 

With one yghe, and that other wepjrnge. 

That ys hroght up, she sette al doun ; 

I lykne hyr to the scorpioun, 

That ys a fals flatterynge heste ; 

For with his hede he maketh feste, 

But al amydde hys flaterynge, 

With hys tayle hyt wol stynge, 

And envenyme, and so wol she. «40 

She ys thenvyouse Charite, 

That ys ay fals, and semeth welc 

So turneth she hyr fals6 whole 

Aboute, for hyt ys nothynge stable. 

Now by the fire, now at table. 

For many oon hath she thus yblent, 

She is pley of enchauntement, 

That semeth oon, and ys not soo. 

The false thefe ! what hath she doc. 

Trowest thou ? by oure Lorde, I wol the seye : — 

At the chesse with me she gan to pleye ; 65i 

With hir false draughtes d3rver8 

She staale on me, and toke my fers ; 

And whan I sawgh my fers awaye, 

Alias ! I kouthe no lenger playe ; 

But seyde, farewel, swete ! ywys, 

And farewel, al that ever ther ys ! 

Therwith Fortune seyde, * chek here I' 

And ' mate' in the myd poynt of tho chekkere, 

With a poune errante, alias ! mo 

Ful craftier to pleye she was 

Than Athalus, that made the game 

First of the chesse, so was hys name. 

But God wolde I had oones or twyes, 

Ykoude, and knowe the jeupardyes, 

That kowde the Greke Pythagoras, 

I shulde han pleyde the bet at ches. 

And kept my fers the bet therby. 

And thogh wherto ? for trewely 

I holde that wysshe not worthe a stree : 670 

Hyt hadc^ be never the bet for me. 

For Fortune kan so many a wyle, 

Ther be but fewe kan hir begile. 

And eke she ys the lasse to blame. 

My selfe, I wolde have do the sam , 

Before God, had I be as she ; 

She oghte the more excused be. 

For this I say yet more therto, — 

Had I be God, and myghte have do 

My wille, whan she my fers kaughte, 680 

I wolde have drawe the same draught* : 

For, also wys God yive me reste ! 

I dar wel swere, she tooke the beste. 

But throgh that draught I have lome 

My blysse ; alias, that I was borne ! 

For evermore Y trowe, trewdy, 

For al my wille, my luste holly 

Ys turned ; but yet what to doone ? 

Be oure Lorde, hyt ys.to deye soone ; 

For nothynge I leve hyt noght, 690 

But lyve and deye ryght in this thoght. 

For l^ere nys planete in firmament, 

Ne in ayre ne in erthe noon element, 

That they ne yive me a yifte, echoon, 

Of wepynge, whanne I am alloon. 

For whan that I aviso me wel, 

And bethenke me everydel. 

How that ther lyeth in rekenynge 

Inne my sorwe for noth3mge ; 

And how ther levyth noo gladnesse 700 

May glade me of my distresse ; 

And how I have loste suffisaunce 

And therto I have no plesaunce : 

Than may I saye, I have ryght noght. 

And whan al this falleth in my thoght, 

Alias ! than am I overcome. 

For that ys doon is not to come. 

I have more sorowe than Tantale/ 

And whan I herde h3nDi telle thys tale 
Thus pitously, as I yow telle, 710 

Unnethe myght I longer dwelle : 
Hyt dyde mjn herte so moche woo. 

' A, goode sir !' quod I, * say not soo I 
Have some pitee on your nature. 
That formede yow to creature. 

Remembre^/* yow of Socrates ; 
For he ne counted^ nat thre strees 
Of noght that Fortune koude doo. 

* No,' quod he, * I kan not soo.' 

* Why so, good syr ? yis parde I' quod Y ; 720 

* Ne seye noght soo ; for trewdy, 
Thogh ye hadcfe loste the ferses twelve, 
And ye for sorwe mordred your solve, 
Ye sholde be dampned in this cas, 

By as goode ryght as Medea was, 

That slogh hir children for Jason ; 

And PhiUis also for Demophon 

Henge hir selfe, so weylawaye ! 

For he hadtZe broke his terme deye 

To come to hir. Another rage 7S0 

"SsAde Dydo, the queue eke of Cartage, 

That slough hir selfe, for Eneas 

Was fals ; which a foole she was ! 

And Ecquo died, for Narcissus 

Nolde nat love hir ; and ryght thus 

Hath many another foly doon. 

And for Dalida diede Sampson, 

That slough h3nDiselfe with a piler. 

But ther is no man alyve here 

Wolde for o fers make this woo.' 740 

* Why so ? quod he ; * hyt ys not soo ; 
Thou woste ful lytel what thou menyst, 
I have loste more than thow wenyst.' 
Loo ! sir, how may that be ?' quod I, 

* Goode sir, telle me al hooly, 

In what wyse, how, why and wherfore, 
That ye have thus youre blysse lore T 

* Blythely I' quod he ; * come, sytte adoun ! 

VOL. T, s 

I telle hjt the up a condicioun, 

That thou shalt hooly with al thy wytte T50 

Do thyn entente to herkene hitte.' 

* Yis, syr' — * Swere thy trouthe therto— 

* Glady — Do thanne holde hereto/ 

* I shal ryght bljrthely, so God me save, 
Hooly with al the witte I have, 

Here yow as wel as I kan. 

' A goddys halfe ! quod he, and began : — 

* Syr,' quod he, * sith ferste I kouthe 
Have any maner wytte fro youthe. 
Or kjrndely under8tond3mge, 760 

To comprehende in any thynge 
What love was, in myn oune wytte, 
Dredeles, I have ever yitte 
Be tributarye, and yive rente 
To Love hooly, with goode entente. 
And throgh plesaunce become his thralle. 
With goode wille, body, hert, and alle. 
Al this I putte in his servage. 
As to my lorde, and did homage ; 
And ful devoutely I prayed hym tAo, 770 

He shulde besette myn herte so. 
That hjrt plesaunce to hym were, 
And worshippe to my lady dere. 

' And this was longe, and many a yere 
(Or that myn herte was set owhere) 
That I didfi thus, and nyste why ; 
I trowe hit come me k3mdely. 
Peraventur I was therto moste able, 
As a white walle, or a table ; 
For hit ys redy to cachche, and take 78o 

Al that men wil^^ theryn make. 

Whethir so men wil/6 portrey or peynte, 
Be the werkes never so queynte. 

* And thilke tyme I ferde ryght so, 
I was able to have lerned tho, 

And to have kende as wel, or better 

Paraunter, other arte or letre ; 

But for love came firste in my thoght. 

Therfore I forgate hyt noght. 

I ches love to my firste crafbe, 79o 

Therfore hit ys with me yhfte ; 

For- why I toke hyt of so yonge age, 

That malyce hadc^ my corage 

Nat that tyme turned to nothynge, 

Thorgh to mochel knowlachynge. 

For tib^at tyme Yowthe, my maistresse, 

Govemede me in ydelnesse ; 

For hyt was in my firsts youthe, 

And thoo ful lytel goode Y couthe, 

For alle my werkes were flyttjuge, soo 

That tjrme, and al my thoght varyinge. 

Al were to me ylyche goode 

That I knewe thoo, but thus hit stode. 

* Hit happede that I came on a day 
Into a place, ther that I say 
Trewdy the fayrest companye 

Off ladyes, that evere man with ye 

Ksidde sene togedres in oo place. 

Shal I elepe hyt happe, other grace, 

That broght« me there ? nay, but Fortune, 8io 

That 3rs to lyen ful comune ; 

The false trayteresse pervers ! 

God wolde I koude clepe hir wers ; 

For now she worcheth me ful woo, 

And I wol telZe sone why soo. 

* Amonge these ladyes thus echoon, 
Sothe to seyn, I sawgh oon 
That was Ijke noon of the route ; 
For I dar swere, withoute doute, 
That as the somerys sonne bryghte sao 

Ys fairer, clerer, and hath more lyghte 
Than any other planete in hevene, 
The moone, or the sterres sevene ; 
For al the worlde, so ha.dde she 
Surmountede hem al of beauts. 
Of manor, and of comeljuesse. 
Of stature, and of so wel sette gladnesse ; 
Of godelyhede, and so wel beseye; 
Shortly what shal Y sey6 ? 
By God, and by his halwes twelve, sso 

Hyt was my swete, ryght al hir selve. 
She hadde so stedfaste countenaunce, 
So noble porte, and meyntenaunce. 
And Love, that hadde wel herd my boone. 
Had espyed me thus soone. 
That she ful sone, in my thoght, 
As helpe me God, so was Y kaught 
So sodenly, that I ne toke 
No manor counseyl, but at hir loke. 
And at myn hert^ ; for-why hir eyen 84o 

So gladly, I trow, myn herte seyen, 
That purely tho myn, oune thoght 
Seyde, hit were beter serve hir for noght. 
Than with another to be wel. 
And hyt was sothe, for every del, 
1 wil anoon ryght telle the why. 

' I sawgh hir daunce so comelely. 

Carole and synge so swet^ly, 

Lawghe, and pleye so womanly, 

And loke so debonairly ; 850 

So goodely speke and so frendly ; 

That certes Y trowe that evermore, 

Nas seyne so blysful a tresore. 

For every heer upon hir hede, 

Soth to seyne, hyt was not rede, 

Ne nouther yelowe, ne broune hyt nas ; 

Me thoghte most lyke gold hyt was. 

And which eyen my lady hadde ! 

Debonaire, goode, glade, and sadde, 

Sjnmple, of goode mochel, noght to wyde. 660 

Hierto hir looke nas not asyde, 

Ne overtwert, but besette so wele, 

Hyt drew and tooke up everydele 

AlZe that on hir ganne beholde. 

Hir eyen semed anoon she wolde 

Have mercy, (foolys wenden soo) 

But hyt was never the rather doo ; 

Hyt nas no counterfeted thynge, 

Hyt was hir oune pure lokynge, 

That the goddesse, dame Nature, 870 

Hade26 made hem opene by mesure. 

And cloos ; for were she never so glad, 

Hyr lokynge was not foly sprad, 

Ne wildely, thogh that she pleyde ; 

But ever, me thoght, hir eyen seyde, 

' Be God, my wrathe ys al foryive !' 

Therwith hir lyste so wel to lyve. 

That dulnesse was of hir adrad. 

She nas to sobre, ne to glad ; 

In alle thynges more mesure, sso 

Hadde never, I trowe, creature. 

But many oon with hir loke she hert^, 

And that sate hp ful lytel at herte ; 

For she knewe noth3mge of her thoght. 

But whether she knew, or knew it noght, 

Algate she ne rought of hem a stree. 

To gete hyr love noo nerre was he 

That woned at home, than he in Ynde ; 

The fonnest was alway behynde. 

But goode folke oyer al other,. 89o 

She loved as man may do hys brother ; 

Of whiche love she was wounder large, 

In skilful placis that here charge. 

But which a visage hadde she thertoo I 

Alias ! myn hert ys wonder woo. 

That I ne kan discryven hyt. 

Me lakketh both Englyssh and wit, 

For to undo hyt, at the ftdle ; 

And eke my spiritis be to dtdle, 

Sogreteathyngefortodevyse; , to. 

I have no witte that kan suffise 

To comprehende hir beauts ; 

But thus moche dar I sayn, that she 

Was white, rody, fressh and lyvely hewed, 

And every day hir beaute newed, 

And negh hir face was alderbest ; 

For, certys, Nature hadde swich lest. 

To make that faire, that trewdy she 

Was hir chefe patrone of beauts. 

And chefe ensample of al hir werke, 9io 

And mounstre ; for be h3rt never so derke, 

Me thynkyth I se hir ever moo. 

And yet, more over, thogh eiUe thoo 

That ever leved^ were now alyve, 
Ne sholde haw founde to diskryve 
In al hir face a wikked sygne, 
For hit was sad, symple, and benygne. 
' And which a goodely, softe speche, 
K&dde that swete, my lyves leche ! 
So frendely, and so wel ygrounded, 930 

Up al resoun so wel yfounded, 
And so tretable to alle goode, 
That 1 dar swere wel by the roode, 
Of eloquence was never founde 
So swete a sownynge facounde ; 
Ne trewer tonged, ne skomed lasse, 
Ne bet koude hele, that by the masse, 
I durste swere, thogh the pope hit songe, 
That ther was never yet throgh hir tonge, 
Man ne woman gretely harmed ; 930 

As for hit was al harme hyd. 
Ne lasse flaterynge in hir words, 
That purely, hir symple recorde, 
Was founde as trewe as any bonde, 
Or trouthe of any mannys honde. 
Ne chyde she koude never a dele, 
That knoweth al the worlde ful wele. 

' But swiche a fairenesse of a nekke 
Hadc^ that swete, that boon nor brekke 
Nas ther noon seen that mys-satte ; 940 

Hyt was white, smothe,streght, and pure flatte, 
Withouten hole or canel boon ; 
As be semynge, hadc^^ she noon. 

* Hyr throte, as I have now memoyre, 
Semed a rounde toure of yvoyre. 
Of goode gretenesse, and noght to grete, 

And goode faire White she hete, 

That was my lady name ryghte. 

She was bothe faire and bryghte, 

She ha.dde not hir name wronge. 950 

Ryght faire shuldres, and body longe 

She had ; and armes every lyth, 

Fattyssh, flesshy, nat grete therwith ; 

Ryght white handes, and nayles rede, 

Rounde brestes ; and of good brede 

Hyr hippes were; a streight flat bakke; 

I knewe on hir noon other lakke. 

That al hir lymmes nere pure syw}Tige, 

In as ferre as I h&dde knowynge. 

Therto she koude so wel pleye 960 

Whan that hir lyst, that I dar &eye, 

That she was lyke to torche bryght, 

That every man may take of lyght 

Ynogh, and hyt hathe never the lesse. 

Of maner and of comlynesse, 

Ryght so ferde my lady dere. 

For every wight of hir manere 

Myght6 cachche ynogh, yif that he wolde, 

Yif he had eyen hir to beholde. 

For I dar swere wel, yif that she 970 

Had amonge ten thousande be, 

She wolde have be, at the lest, 

A chefe meroure of al the fest, 

Thogh they hadde stonde in a rowe, 

To mennys eyen, that koude have knowe. 

For wher so men haAde pleyed or wakyd^ 

Me thoghte the felysshyppe as naked 

Withouten hir, that sawgh I oones. 

As a corowne withoute stones. 

Trewdy she was to myn eye, «80 

The soleyne fenix of Arabye ; 
For ther lyveth nevir but oon, 
Ne Bwich as she, ne knowe I noon. 

To speke of godenesse, trewely she 
Had as moche debonairyete, 
As ever had Hester in the Bible, 
And more, yif more were possyble. 
And sothe to seyn, therwythalie 
She had a wytte so generalle. 
So hoole enclyned to alle goode, 990 

That al hir wytte was set by the rode, 
Withoute malyce, upon gladnesse. 
And therto I sawgh never* yet a lesse 
Harmeful than she was in doynge, 
I sey not that she ne hadde knowynge 
What harme was, or elles she 
Ksidde koude no good, so thenketh me. 
And trewely, for to speke of trouthe. 
But she had hadde, hyt hadde be routhe. 
Therof she hadc^ so moche hyr dele, looo 

And I dar seyn, and swere hyt wele. 
That Trouthe hymselfe, over al and alle, 
Hadc^ chose hys manor principalle 
In hir, that was his rest3mge place. 
Therto she hadde the moste grace, 
To have stedefaste perseveraunce. 
And esy attempry govemaunce, 
That ever I knewe, or wyste yitte, 
So pure suffiaunt was hir wytte. 
And resoun gladly she understoode, loio 

Hyt folowed wel, she koude goode. 
She usede gladly to do wel ; 

These were hir maneres every del. 

* Therwith she lovede so wel ryght, 
She wronge do wolde to no wyght ; 
No wyght myghttf doo hir noo shame, 
She lovede so wel hir oune name. 

' Hjrr lust to holde no wyght in honde, 
Ne, be thou siker, she wolde not fonde, 
To holde no wyght in balaunce, 1020 

By halfe word, ne by countenaunce, 
But yif men wolde upon hir lye. 
Ne sende men into Walakye, 
To Pruyse, and to Tartarye, 
To Alysaundre, ne into Turkye, 
And byd him faste anoon that he 
Goo hoodeles into the drye se, 
And come home by the Carrenare ; 
And seye ' Sir, be now ryght ware, 
That I may of yow here seyn, loso 

Worshyppe, or that ye come ageyn. 

' She ne used^ no suche knakkes smale. 
But wherfor that Y telle my tale ; — 

Ryght on thys same, as I have seyde, 
Was hooly al my love i-leyde ; 
For, certes, she was that swete wife, 
My suffisaunce, my luste, my lyfe, 
Myn happe, myn hele, and al my blysse, 
My worldys welfare, and my goddesse. 
And I hooly hires, and every del.' 1040 

' By oure Lorde !' quod I, * I trowe you wel ! 
Hardely, your love was wel besette ; 
I not how ye myght have doo bette.' 
* Bette ? ne no wyght so wele,' quod he. 
' Y trowe hyt wel, sir,' quod I, * pard^ !' 

* Nay, leve hyt wel :' — * Sire, so do I; 
I leve yew wel, that trewely 

.Yow thoughts that she was the besttf, 

And to beholde, the alderfayresta, 

Who soo hadc^ loked hir with your eyen.' loio 

* With myn ? nay, alle that hir seyen, 
Seyde and swore hyt was soo. 

And thogh they ne hadde, I wolde thoo 

Have loved best my lady free, 

Thogh I had hadde al the beauts 

That ever had Alci^yades ; 

And al the strengthe of Ercules ; 

And therto hadde the worthynesse 

Of Alysannder ; and al the rychesse 

That ever was in Babyloyne, 1060 

In Cartage, or in Macedoyne, 

Or in Rome, or in Nynyve ; 

And therto also as hardy be. 

As was Ector, so have I joye, 

That AchiUes slough at Troye ; 

(And therfore was he slayn alsoo 

In a temple ; for bothe twoo 

Were slayne, he and Antyleg3rus ; 

And so seyth Dares Frygius, 

For love of Folixena) 1070 

Or ben as wise as Mynerva ; 

I wolde ever, withoute drede 

Have loved hir, for I moste node. 

' Nede ? Nay trewely I gabbe nowe ! 
Noght nede ; and I wol telle howe. 
For of goode wilTe myn hert hyt wolde, 
And eke to love hir I was holde. 
As for the fairest and the beste. 

She was as good, so have I reste. 

As ever was Penolopee of Greee, loso 

Or as the noble wife Lucrece, 

That was the best, (he telleth thus 

The Romayne Tytus Lyvyus,) 

She was as good, and nothynge lyke, 

Thogh hir stories be autentyke ; 

Algate she was as trewe as she. 

* But wherfore that I telle the, 
Whan I firste my lady say ? 
I was ryght yonge, sothe to say. 
And ful grete nede I hadde to lerne, 1090 
Whan myn herte wolde yeme. 
To love hyt was a grete empryse. 
But as my wytte koude beste suffise. 
After my yonge childely wytte, 
Withoute drede, I besette hytte. 
To love hir in my beste wyse, 
To do hir worshippe, and the servise 
That I koude thoo, be my trouthe 
Withoute fejmynge, outher slouthe. 
For wonder feyne I wolde hir se. 1100 

So mochel hyt amended me. 
That whan I sawgh hir first amorwe, 
I was warished of al my sorwe 
Of al day after ; til hyt were eve 
Me thoghte nothyng myghte me greve. 
Were my sorwes never so smerte. 
And yet she sytte so in myn herte. 
That, by my trouthe, Y nolde noght 
For al tiiys worlde, oute of my thoght 
Leve my lady ; noo, trewely V 1110 

* Now by my trouthe, sir,' quod I, 

' Me thjmketh ye have suche a chaunce 
As shryfte, withoute repentaunce.' 
' Repentaunce ? nay, fy !' quod he, 

* Shulde Y now repente me 

To love ? nay, certis, than were I wel 

Were than was Achetofel, 

Or Anthenor, so have I joye I 

The traytour that betraysedg Troye : 

Or the false Genelloun, 1120 

He that purchasede the tresoun 

Of Rowlande, and of 01)rvere. 

Nay, while I am alyve here, 

I nyl foryete hir never moo/ 

' Now, goode syr,' quod I thoo, 

' Ye han wel tolde me here before, 

Hyt ys no nede to reherse more. 

How ye sawgh hir firste, and where ; 

But wolde ye telle me the manere. 

To hire which was your Giste speche, 1180 

Therof I wolde yow beseche ; 

And how she knewe first your thoght. 

Whether ye loved hir or noght ; 

And telleth me eke what ye have lore, 

I herde yow telle here before. 
Yee, he seyde, ' thow nost what thou menyst, 
I have lost more than thou wenyst/ 
' What losse ys that ?* quod I thoo, 

* Nyl she not love yow? ys hyt soo? 

Or have ye oght doon amys, luo 

That she hathe lefte yow ? ys hyt this ? 
For Goddys love, telle me aUe.' 

* Before God,' quod he, ' and I shalle. 
I say ryght as I have seyde, 

On hir was al my love leyde, 

And yet she nyste h3rt nat never a del, 

Noght longe tyme, leve hyt wel ; 

For ryght be siker, I diirste noght, 

For al this worlde, tel hir my thoght ; 

Ne I wolde have wraththed hir trewdy. iiso 

For wostow why ? she was lady 

Of the body ; she hadde the herte. 

And who hath that may not asterte. 

' But for to kepe me so fro ydelnesse, 
Trewcly I dide my besynesse 
To make songes, as 1 best koude. 
And ofbe tyme I songe hem loude, 
And made songes, this a grete dele, 
Althogh I koude not make so wele 
Songes, ne knowe the arte al, iieo 

As koude Lamekys sone, Tuballe, 
That founde out firste the art of songe. 
For as hys brothres hammers ronge, 
Upon hys anvelet, up and downe, 
Therof he tooke the firsts sowne. 
But Grekes seyn of Fitagoras, 
That he the firste fynder was 
Of the arte; Aurora telleth soo; 
But therof no fors of hem twoo. 
Algatis songes thus I made, 1170 

Of my felynge, myn herte to glade : 
And, loo ! thys was alther firsts, 
I not wher hyt were the werste. 

* Lorde ! hyt maketh myn herte lyght, 
Whan I thenke on that swete wyght, 
That is so semely on to se, 
And wisshe to God hit myghte so be 

That she wolde holde me for hir knyght, 
My lady that is so fayre and bryght. 

' Now have I tolde the, sothe to say, iiso 
My firste songe. Upon a day, 
I bethoghte me what woo 
And sorwe that I su£frede thoo 
For hir, and yet she wyst hyt noght, 
Ne tel hir, durst I nat, my thoght. 
Alias ! thoght I, Y kan no rede ! 
And but I telle hir, I am but dede ; 
And yif I telle hyr, to seye ryght sothe, 
I am adred she wol be wrothe, 
Alias ! what shal I thaxme doo ? 1190 

In this debate I was so woo, 
Me thoghte myn herte brast atwe3nie. 
So, at the last, sothe to sayne, 
I bethoghte me that Nature, 
Ne formede never in creature, 
So moche beaut^ trewdy 
And bounty, wythoute mercy. 

' In hope of that, my tale I tolde. 
With sorwe, as that I never sholde, 
For nedys ; and mawgree myn hede 1200 

I most have tolde hir, or be dede : 
I not wel how that I beganne, 
Ful evel reherse hyt I kan ; 
And eke, as helpe me God withalle, 
I trowe hyt was in the dismalle. 
That was the woundes of Egipte; 
For many a worde I overskipte 
In my tale for pure fere, 
Lest my wordys mys-sette were. 
With sorweful herte, and woundes dede, 1210 

Softe, and quakynge for pure drede 
And shame, and styntynge in my tale 
For ferde, and myn hewe al pale, 
Ful ofte I wexe bothe pale and rede ; 
Bowynge to hir I heng the hede, 
I durste nat ones loke hir on. 
For witte, maner and al was goon. 
I seyde : * Mercy,' and no more ; 
Ityt nas no game, hyt sate me sore. 

' So at the laste, sothe to sc3aie, 1220 

Whan that myn herta was come ageyne, 
To telle shortely al my speche, 
With hool herte I gan hir beseche 
That she wolde be my lady swete ; 
And swore, and gan hir hertely hete 
Ever to be stedfast and trewe. 
And love hir alwey fresshly newe, 
And never other lady have, 
And al hir worshippe for to save, 
As I best koude ; I swore hir this, i2so 

For youres is alle that ever ther ys. 
For evermore, myn herte swete 1 
And never to false yow, but I mete, 
I nyl, as wysse God helpe me soo ! 

' And whan I hadde my tale ydoo, 
God wote she acountede nat a stree 
Of al my tale, so thoghte me. 
To telle shortly ryght as hyt ys 
Trewely hire answere hyt was this ; 
I kan not now wel counterfete 1240 

Hjrr wordys, but this waa the grete 
Of hir answere ; she sayde, * Nay ! ' 
Al outerly : alias I that day. 

The sorwe I suflfred and the woo. 

That trewely Cassandra, that soo 

Bewajlede the destruccioun 

Of Troye, and of Ilyoun, 

K&dde never swich sorwe as I thoo. 

I durste no more say thertoo, 

For pure fere, but stale away. 1250 

And thus I lyvede fill many a deye. 

That trewely I hadde no nede, 

Ferther than my beddes hede, 

Never a day to seche sorwe ; 

I fonde hyt redy every morwe. 

For- why I loved hjrr in no gere. 

* So hit befel another yere, 

I thoughte ones I wolde fonde. 

To do hir knowe, and understonde 

My woo ; and she wele understode, 1260 

That I ne wilnede thynge but gode 

And worshippe, and to kepe hir name. 

Over alle thynj^es, and dred hir shame, 

And was so besy hir to serve, 

And pitee were I shulde sterve, 

Syth that I wilnede noon harrae, ywys. 

* So whan my lady knewe al thys, 
My lady yaf me, al hooly. 

The noble jrifte of hir mercy, 
Savynge her worshippe by alfe weyes ; 1270 
Dredles, I mene noon other weyes. 
And therwith she yaf me a rynge ; 
I trowe hyt was the firste thynge. 
But yif myn hert6 was iwaxe 
Gladde, that is no nede to axe. 
As helpe me God, I was as blyve 
vol.. V. 

Reysed, as fro dethe to lyve, 

Of al^ happes the alderbeste, 

The gladdest and the moste at reste. 

For trewely that swete wyght, 1280 

Whan I hsdde wrong, and she the ryght, 

She wolde alwaj so goodely 

Foryeve me so debonairely, 

In al my yowthe, in alZc chaunce, 

She tooke me in hir govemannce. 

Therwyth she was alway so trewe, 

Our joye was ever ylyche newe ; 

Our hertys werne so evene a payre, 

That never nas that oon contra3rre 

To that other, for noo woo : 1290 

For sothe ylyche they suflfredg thoo 

00 blisse and eke 00 sorwe bothe ; 
Ylyche they were bothe glade and wrothe, 
Al'was us oon, withoute were. 

And thns we lyvede ful many a yere, 
So wel I kan nat telle how.' 

* Sir 1' quod I, ' where is she now V 

* Now V quod he, and stynte anoon ; 
Therewith he waxe as dede as stoon. 

And seyde, ^ Alias, that I was bore ! 1300 

That was the losse ! and herebefore 

1 tolde thee that I hadde lome, 

. Bethenke how I seyde here befome, 
Thow west ful lytel what thow menyst, 
I have lost more than thow wenyst. 
God wote, alias ! ryght that was she.' 
' Alias I sir, how ? what may that be?' 
' She ys ded :'— * Nay ?'— * Yis, be my trouthe ! ' 

* Is that youre losse ? be God, hji; ys routhe ! ' 

And with that worde, ryght anoon, isio 

They ganne to strake forth ; al was doon. 
For that tyme, the herte huntjoige. 

With that me thoght^ that this kynge, 
Gan homewarde for to ryde, 
Unto a place was ther besyde, 
Which was from us but a lyte, 
A longe castel with wallys white, 
Be seynt Johan, on a ryche hille. 
As me mette ; but thus hyt fille. 

Ryght thus me mette, as I yow telle, i83o 
That in the casteU ther was a belle, 
As hyt hadde smyte oures twelve ; 
Therewyth I awooke my selve. 
And fonde me lyinge in my bedde ; 
And the booke that I hadde redde, 
Of Alcyione and Seys the kynge, 
And of the goddys of slepynge, 
I fond h3rt in myn honde ful eyene. 
Thoght I, thys ys so queynt a swevene, 
That I wol, be processe of tyme, isso 

Founde to put this swevene in ryme. 
As I kan best, and that anoon ; 
This was my swevene ; now hit ys doon ! 

EXPLICIT IHB BOKE OF THE DTTCHESSE. 




OF QUENE ANELYDA AND FALSE 

ARCYTE. 

HOU ferB€ God of armes, Mars the rede, 
That in thy frosty contre called Trace, 
Within thy grisly temples fill of drede, 
Honoured art as patroun of that place ! 

With thee, Bellona, Pallas, ful of grace ! 

Be presente, and my songe contynew and guye ; 

At my begynnyng thus I to the crye. 

* For hit ful depe is sonken in my mynde. 

With pitous hert, in Englyssh to endyte 

This olde storie, in Latyn which I fyinde, lo 

Of quene Analida and fals Arcite, 

That elde, which al can firete and bite, 

(As hit hath fireten mony a noble storie) 

Hath nygh devoured out of oure memorie. 

' Be favorable eke thou Polymnya 
On Pamaso that hathe thy sustres glade, 
By Elycon, not fer from Girrea, 
Syngest with vois memorial in the shade, 
Under the laurer, which that may not fade. 

And do that I my shippe to haven wynne, 20 

First folow I Stace, and after him Gorynne. 

Jamque domos patrias dthiee post aspera genda, 
Prdia laurigero svbeuntem Thesea curru, 
LedJuA plausus missiLsque ad sidera wlgi, &c. 

When Theseus, with werres longe and grete, 

The aspre folke of Cithe had overcome, 

Tho, laurer crouned, in his chare, gold bete, 

Home to his eontre houses is he come ; 

For whiche the peple blisful al and somme. 

So criden, that to the sterres hit wente, 30 

And him to honouren dide al her entente. 

Befome this duke, in signe of victorie. 
The trompes come, and in his baner large. 
The ymage of Mars ; and in token of glorie. 
Men myghte sene of tresoure mony a charge, 
Mony a bright helme, and mony a spere and targe, 
Mony a fresh knyght, and mony a blysful route. 
On hors, on fote, in al the felde aboute. 

Ipolita his wife, the hardy queue 

Of Cithea, that he conquered hadde, 40 

With Emelye her yonge suster shene, 

Faire in a chare of golde he with hym ladde. 

That al the grounde about her char she spradd^ 

With brightnesse of beaute in her face. 

Fulfilled of largesse and of alZe grace. 

With his tryumphe, and laurer crouned thus. 
In al the floure of fortunes yevyng, 

Let I this noble prince, tUs Theseus, 

Towarde Athenes in his wey ryding, 

And founde I wol mne shortly to bringe, 50 

The sleye wey of that I gan to write, 

Of quene Anelida and fals Arcite. 

Mars, whiche that thro his furionse coarse of ire, 

The oldo wrethe of Juno to fulfille, 

Hath set the peples hertis bothe on fire 

Of Thebes and Grece, and everiche other to kille 

With blody speres, restede never stille, 

But throng now her, now ther, amonge hem bothe, 

That everyche other slough, so were they wrothe. 

For when Amphiorax and Tydeus, eo 

Ipomedon and Frothonolope also 

Wer ded, and slayn proude Campaneus, 

And when the wrecches Thebans bretheren two 

Were slayn, and kyng Adrastus home ago, 

So desolat stode Thebes and so bare. 

That no wight coude remedie of his care. 

And when the olde Creon gan espye, 

How that the blood roial was broght adoun, 

He helde the cit^ by his tjrrannye. 

And dyde the gentils of that regioun 70 

To ben his frendes, and duellen in the toune. 

So what for lore of him, and what for awe. 

The noble folke wer to the toune idrawe. 

Among aUe these, Anelida the quene 
Of Ermony was in that toune duellyng, 
That fairer was then is the sunne diene, 

Thoroghout the worlde so gan her name springe, 
That her to seen had every wyght likynge ; 
For, as of trouthe, is ther noon her tlyche, 
Of al the wymen in this worlde riche. so 

Yonge was this quene, of twenty yer of elde, 
Of mydil stature, and of suche fairenesse, 
That Nature had a joy hir to behelde, 
And for to speken of her stidfastnesse. 
She passed^ bothe Penelope and Lucresse, 
And shortly, yf she shal be comprehended, 
In her myght« nothing been amended. 

This Theban knyght eke, for sothe to seyne, 
Was yonge, therto withal a lusty knyght. 
But he was double in love, and nothing pleyne, 9o 
And subtil in that crafte, overe eny wyght. 
And with his kunnyng whan this lady bryght: 
For so ferforthe he can her trouthe assure. 
That she him trusted over eny creature. 

What shuld I seyn ? she lovetk Arcite so 
That when that he was absent eny throw, 
Anoon her thoght her herte brast atwo ? 
For in her sight to her be bare hym low, 
So that she wende have al his hert yknowe ; 
But he was fals, hit nas but feyned chere, loo 
As nedeth not to men suche craft to lere. 

But nevertheles ful mykel besynesse 
Had he, er that he myght his lady wynne. 
And swor he wolde dyen for distresse, 

Or from his wit he seyde he wolde twynne. 
Alas the while !. for hit was routhe and synne, 
That she upon his sorowes wolde rewe, 
But nothing thinketh the fals as doth the trewe. 

Her fredom fonde Arcite in suche maner, 

That al was his that she hath, both moche and lyte ; 

Ne to no creatur ne made she chore, iii 

Ferther then it lykede to Arcite ; 

Ther was no lak with wAiche he myght hir wite, 

She was so ferforth yevin hym to plese, 

That al that lyked him hit dyd her herte ese. 

Ther nas to her no manor lettre isente 
That touched love, from eny manor wyght, 
That she ne shewed hit him er hit was brent ; 
So pleyn she was, and did her fulZ^ myght, 
That she nyl hiden nothing from her knyght, 120 
Lest he of eny untrouthe her upbreyde ; 
Withoute bode his hert^ she obeyde. 

And eke he made him jelouse oyer her, 

That what that eny man h&dde to her seyde, 

Anoon he wolde preyen her to swere 

What was that worde, or make hym evel apaide ; 

Then wende she out of her wyt have breyd. 

But elk was but sleght and flaterie ; 

Without^ love he fejmede jelousye. 

And alZe this toke she so debonerly, 130 

That al his wil, her thoght hit skilful thing ; 
And ever the longer she loved him tendirly. 
And did him honour as he wer a kyng. 

Her hert was wedded to him with a ringe ; 
For so ferforth upon trouthe is her entent, 
That wher he gooth, her hert« with him wente. 

When she shal ete^ on him is so her thoght. 

That wel unnethe of mete toke she kepe ; 

And whenne she was to her reste broght. 

On him she thoght ay til that she slope ; uo 

When he was absent, prevely she wepe. 

Thus lyveth feire Anelida the queue, 

For fals Arcite, that did her al this tone. 

This fals Arcite, of his newfanglenesse, 

For she to hym so louly was and trewe, 

Toke lesse deynte for her stidfastnesse, 

And saw another lady, proude and newe, 

And ryght anon he clad him in hep»hewe, — 

Wot I not whethir in white, rede, or grene, — 

And falsede fair Anelida the queue: iso 

But neverthelesse, grete wonder was hit noon 

Thogh he were fals, for hit is the kynde of man, 

Sith Lamek was, that is so longe agoon, 

To ben in love as fals as evere he can ; 

He was the firsts fcider that began 

To loven two, and was in bigamye. 

And he fonde tentes first, but-yf men lye. 

This fals Arcite sumwhat most he feyne, 
When he wex fals, to coveren his traitorie, 
Ryght as an hors, that can both bite and pleyn ; 
For he bar her on honde of trecherie, loi 

And swore he coude her doublenesse espie, 

And al was falsnes that she to him ment€ ; 

Thus swore this thefe, and forthe his waj he wente. 

Alas ! what herte myght endure hit^ 

For routhe or wo, her sorow for to telle ? 

Or what man hath the cunnyng or the wit ? 

Or what man mighte within the chambre duelle, 

Yf I to him rehersen shal the helle 

That suffireth feyr Anelida the queue, 170 

For fals Arcite, that did her al this tene ? 

She wepith, waileth, and swot^neth pitously, 
To grounds dede she falleth as a stoon ; 
Craumpysshe^A her lymes crokedly ; 
She speketh as her wit wer al agoon ; 
Other colour then asshen hath she noon, 
Ne non other ^^orde speketh she moche or lyte, 
But * Mercie ! cruel hert« myn, Arcite !' 

« 

And thus endureth, til that she was so mate 
That she ne hath foot, on which she may sustene, 
But for languisshing evere in this estate, 181 

Of which Arcite hath nother routhe ne tene; 
His hert€ was elleswher newe and grene ; 
That on her wo, ne deyneth him not to thinke ; 
Him rekketh never wher she flete or synke. 

His newe lady holdeth him so narowe 
Up by the brydil, at the staves ende. 
That every worde he dred hit as an arwe ; 
Her daunger made him bothe bowe and bende. 
And as her luste, made him tume or wende ; i9c 
For she ne graunted him in her lyvynge, 
No grace, whi that he hath lust to singe : 

But drof hym forthe, unnethe list her knowe 

That he was serraunt unto her ladishippe ; 

But lest that he wer proude, she helde him lowe. 

Thus serveth he, withoute mete or sippe, 

She sent him now to londe, and now to shippe. 

And for she yafe him daunger al his fille, 

Therfor she had him at her oune wille. 

Ensample of this, ye thrifbie wymmen alle, 200 

Take here Anelida and fals Arcite, 

That for her list hym her der^ hert« calle, 

And was so meke, therfor he loved her lyte ; 

The kynde of mannes hert is to delyte 

In thing that straunge is, also God me save ! 

For what he may not gete, that wolde they have. 

Now tume we to Anelida age}^, - 
That pyneth day be day in langwisshinge ; 
But when she sawe that her ne gat no gejay 
Upon a day, M sorowfully wepinge, 210 

She cast her for to make a compleynyng ; 
And with her oune honde she gan hit write, 
And sent it to her Theban knyght Arcite. 

PALS ASCTTE. 

* So thirled with the poynt of remembraunce. 
The suerde of sorowe, ywhet with fals plesaunce, 
My herte bare of blis, and blake of hewe. 
That turned is to quakyng al my daunce. 

My suerte into a wAaped countenaunce, 

Sith hit availeth not /or to ben trewe : 

For who-so truest is, hit shal hir rewe, 220 

That serveth love, and dothe her observaunce 

Alwey to oon, and chaun£:eth for no newe. 

* I wot my self as wel as eny wight, 

For I loved oon, with al my hert and myght 

More then my self an hundred thousand sithe, 

And cleped him my hertis life, my knyght, 

And was al his, as fer as hit was ryght, 

And when that he was glad, then was I blithe, 

And his disese was my deth as swithe. 

And he ayein, his trouthe me had iplyght, 230 

For everemore hys lady me to kythe. 

' Alas ! now hath he left me causeles, 
And of my wo he is so routheles, 
•That with a worde him list not ones dejnie, 
To bring ayen my sorowful hert in pes. 
For he is caght up in another les; . 
Ryght as him list, he laugheth at my peyne. 
And I ne can myn hert€ not restrejme 
That I ne love him alwey neveretheles. 
And of al this I not to whom me pleyne. 240 

'And shale I ple3m, (alas ! the harde stounde I) 
Unto my fo, that yafe my hert a wounde. 
And yet desireth that myn harme be more ? 
Nay, certis ! ferther wol I never founde 
Non other helpe my sores for to sounde ; 
My destany hath shapen hit so yore, 
I wil non other medecyne ne lore, 

I wil ben ay ther I was ones bonnde, 
That I have seide, be seide for evermore. 

* Alas ! wher is become your gentdlesse ? 250 
Youre wordes ful of plesaunce and humblesse ? 
Your observaunces in soo low man^e ? 

And your awayting, and your bes3messe, 
Upon me that ye calden your maistresse, 
Your sovereigne lady in this worlde here ? 
Alas ! is ther nother worde ne chere, 
Ye vouchesafe upon myn hevynesse ? 
Alas ! youre love, I bye hit al to dere. 

' Now certis, suete^ thogh that ye 

Thus causeles the causer be, 260 

Of my dedely adversyt^, 

Your manly resoun oght it to respite, 

To slene your frende, and namely me. 

That never yet in no degre ^ 

Offended yow, as wisly he 

That al wote of wo my soule quyte. 

* But for I shewed yow, Arcite, 
Al that men wolde to me write, 
And was so besy yow to delyte, 

My honor safe meke, kynde, and fre, 270 

Therfor ye put on me this wite : 
And of me v^ske not a myte, 
Thogh the suerde of sorow byte 
My woful hert€, thro your cruelty. 

* My swete foo, why do ye so for shame ? 
And thenke ye that furthered be your name^ 

To love a newe, and ben untrewe ? Nay ! 

And put yow in sclaunder now and blame^ 

And do to me adversity and grame, 

That love yow most, God wel thou west ! alway? 

And come ayein, and be al pleyn somme day, 28i 

And tume al this, that hath be mys, to game ; 

And * al foryeve,* while that I lyve may. 

' Lo, herte myn, al this is for to seyn, 

As wheder shal I prey or elles plejm ? 

Whiche is the wey to doon yow to be trewe ? 

For either mot I have yow in my cheyn, 

Or with the dethe ye mot departe us tweyn ; 

Ther ben non other mene weyes newe, 

For God so wisly upon my soule rewe, 290 

As verrely ye sleen me with the peyn ; 

That may ye se imfeyned of myn hewe. 

* For thus ferforthe have I my dethe soght, 
My self I mourdre with my prevy thoght ; 
For sorowe and routhe of your unkyndnesse, 
I wepe^ I wake, I fast, al helpeth noght ; 

I weyve joy that is to speke of oght, 

I voyde eompanye, I fle gladnesse ; 

Who may avaunt hir beter of hevynesse, 

Then I ? and to this plyte have ye me broght, 300 

Without^ gilt, me nedith no witnesse. 

* And shal I prey, and weyve womanhede ? 
Nay ! rather dethe, then do so foule a dede, 
And axe mercie, an giltles what nede ? 
And yf I pleyn what lyfe I lede, 

Yow rekketh not ; that know I out of drede. 

And if I to yow myn othes bede, 

For myn excuse, a skorne shal be my mede, 

Your chere floureth, but wol not sede, 

Ful longe agoon I oght have taken hede ; 310 

* For thogh I hade^ yow to morowe ageyn, 
I myght as wel holde Apprile fro reyn, 
As holde yow to make yow be stedfast. 
Almyghty God, of trouthe the sovereign ! 

Wher is the trouthe of man ? who hath hit slayn ? 
Who that hem loveth, she shal hem fynde as faste. 
As in a tempest is a roten maste. 
Is that a tame best, that is ay feyn 
To renne away, when he is lest agaste ? 

' Now mercie, swete, yf I tayssey ! 320 

Have I seyde oght amys, I prey ? 

I not, my wit is al awey. 

I fare as dothe the songe of chant^plure ; 

For now I pleyn, and now I pley, 

I am so mased that I dey, 

Areite hath borne awey the key 

Of al my worlde, and my good aventure. 

* For in^his worlde ther is no creature, 
Waflcynge in more discomfiture, 

Then I, ne more sorowe endure, 330 

And yf I slope a furlonge wey or tweye. 

Then thenketh me that your figure 

Before me stent clad in eusure, 

Efte to suere yet a newe assure. 

For to be trew, and mercie me to preye. 

* The longe nyght, this wonder sight I drye, 
And on the day for this afray I dye, 

And of al this ryght noght, ywis, ye reche, 

Ne neveremo myn yen two be drie, 

And to your routhe, and to your trouthe I crie ; 

But, welawey ! to fer be they to feche, 341 

Thus holdeth me my destany a wreche, 

But me to rede out of this drede or guye, 

Ne may my wit, so weyke is hit, not streche. 

* Then ende I thus, sith I may do no more, 
I yif hit up for now and evermore ; 

For I shal never efte put in balaunce 

My seknemes, ne lerne of love the lore ; 

But as the swan, I have herd seyd ful yore, 

Ayeins his dethe shal singen his penaunce, 350 

So singe I here the destany or chaunce, 

How that AjTcite, Analida so sore 

Hath thirled with the poynt of remembraunce.' 

[Whan that Annelyda, this woful quene. 
Hath of her hande written in this wyse, 
With face deed, betwjrxe pale and grene, 
She fel a-swoune ; and sythe she gan to ryse, 
And unto Mars avoweth sacrifyse 
Within the temple, with a sorouful chore, 
That shapen was, as ye may plainly here.] 

EXPLICIT. 

|0D tume us every dreme, to goode ! 
For hyt is wonder, be the roo(ie, 
To my wytte, what causeth swevenes 
Eyther on morwes, or on evenes ; 
And why theffecte folweth of somme, 
And of somme hit shal never come ; 
Why that is an avisioun, 
And why this is a revelacioun ; 
Why this a dreme, why that a swevene, 
And noght to every man i-lyche evene ; lo 
Why this a fantome, why these oracles, 
I not : but who-so of these meracles 
The causes knoweth bet then I, 
Devyne he ; for I certetnly 
Ne kan hem noght, ne never thinke 
To besely my wytte to swinke, 
To knowe of hir significaunce 
The gendres, neyther the distaunce 
Of tymes of hem, ne the causis, 
For-why this is more then that cause is ; 20 
As yf folkys complexiouns, 
Make hem dreme of reflexiouns ; 
Or ellis thus, as other sayne. 
For to grete feblenesse of her brayne, 

VOL. V. p 

By abstinence, or by sekenesse, 

Prisoim, stewe or grete distresse ; 

Qr ellis by disordynaunce, 

Or naturell acustumaunce, 

That somme man is to curiouse 

In studye, or melancolyouse ; 80 

Or thus, 80 inly ful of drede, 

That no man may hym bote bede ; 

Or ellis that devocioun 

Of somme, and contemplacioun, 

Causeth suche dremes ofte ; 

Or that the cruelle lyfe unsofte 

Whiche these ilke lovers leden, 

Oft hopen over moche or dreden, 

That purely here impressions 

Causeth hem avisions ; 40 

Or yf that spiritis have the myght 

To make folke to dreme anyght ; 

Or yf the soule, of propre kynde, 

Be so parfit as men fynde. 

That yt fbrwote that ys to come. 

And that hyt wometh al and some 

Of everyche of her aventures. 

Be avisions, or be figures. 

But that oure flessh ne hath no myght 

To understonde hyt aryght, to 

For hyt is warned to derkly ; 

But why the cause is, noght wote I, 

We/ worth of this thynge grete clerkys. 

That trete of this, and other werkes ; 

For I of noon opinioun 

Nyl as now make mensyoun ; 

But oonly that the holy roode 

Tume us every dreme to goode ; 

For never sith that I was borne, 

Ne no man elles me beforne, 60 

Mette, I trowe stedfastly, 

So wonderful a dreme as I, 

The tenthe day now of Decembre ; 

The which, as I kan yow remembre, 

I wol yow telle everydele. 

But at my beg3mnynge, trusteth wele, 
I wol make invocacioun, 
With special devocioun 
Unto the god of slepe anoon, 
That dwelleth in a cave of stoon, 70 

Upon a streme that cometh fro Lete, 
That is a floode of helle unswete, 
Besyde a folke men clepeth C3anerie ; 
There slepeth ay this god unmerie, 
With his slepy thousande sones, 
That alwey for to slepe hir wone is ; 
That to this god that I of rede, 
Prey I, that he wolde me spede, 
My swevene for to telle aryght, 
Yf every dreme stonde in his myght so 

And he that mover ys of aUe 
That is and was, and ever shalle. 
So yive hem joye that hyt here. 
Of alle that they dreme to-yere ; 
And for to stondenalin grace 
Of her loves, or in what place 
That hem were levest for to stonde. 
And shelde hem fro poverte and shonde. 
And fro unhappe and eche disese. 
And send hem alle that may hem plese, 90 

That take hit wele and skome hit noghte, 

Ne hyt mysdeme in her thoght, 

Thorgh maliciouse entencioun. 

And who-so, thorgh presumpcioun, 

Or hate, or skorne, or thorgh envye, 

Dispite, or jape, or vilanye, 

Mysdeme hyt, pray I Jhesus God, 

That dreme he hcirefote, dreme he shod. 

That every harme, that any man 

Hath had sythen the worlde began, loo 

Befalle him thereof, or he sterve. 

And graunt he mote hit ful deserve. 

Loo, with suche a eonclusioun. 

As had of his avisioun 

Cresus, that was kynge of Lyde, 

That high upon a gebet dide. 

This prayer shal he have of me ; 

I am no bet in charitye. 

Now herkeneth, as I have yow seyde. 
What that I met or I abreyde. no 

Of Decembre the tenthe day. 
Whan hit was nyght, to slepe I lay, 
Ryght ther as I was wonte to done, 
And fille on slepe wonder sone. 
As he that wery was for-goo 
On pilgrymage myles two 
To the corseynt Leonardo, 
To make lythe of that was harde. 

But as I slept€,ine mette I was 
Withyn a temple ymade of glas ; lao 

In whiche ther were moo ymages 
Of golde, stondynge in sondry stages, 
And moo ryche tabernacles, 

And with perre moo pynacles. 

And moo curiouse portreytures, 

And queynt manor of figures 

Of golde werke, then I sawgh ever. 

But certeynly I nyste never 

Wher that I was, but wel wyste I, 

Hjrt was of Venus redely, i30 

This temple ; for in portreyture, 

I sawgh anoon ryght hir figure 

Naked fletynge in a see. 

And also on hir hede, parde, 

Hir rose gcirlonde white and rede, 

And hir combe to kembe hyr hede, 

Hir dowves, and daun Cupido, 

Hir bljnide sone, and Vulcano, 

That in his face was ful broune. 

But as I romed up and doune, 140 

I fonde that on a waUe ther was 

Thus writen on a table of bras : — 

* I wol now say yif I kan. 

The armes, and also the man, 

That first came, thorgh his destanee, 

Fugityfe of Troy coimtree. 

In Itayle, with ful moche pyne, 

Unto the strondes of Lavyne.' 

And tho began the story anoon. 

As I shal telle yow echoon. 150 

First sawgh I the destruccioun 
Of Troy, thorgh the Greke Synoun^ 
With his false forswerynge. 
And his chore and his lesynge 
Made the hors broght into Troye, 
Thorgh which Troyens lost al her joy© 

And aftir this was grave, alias. 
How Ilyoun assayled was 
And wonne, and kynge Priam yslajme. 
And Polite his sone, eertayne, leo 

Dispitously of daun Pirrus. 

And next that sawgh I how Venus 
Whan that she sawgh the castel brende, 
Doune fro the hevene gan descende, 
And bad hir sone Eneas flee ; 
And how he fled, and how that he 
Escaped was from al the pres, 
And tooke his fader, Anchises, 
And bare hym on hys bakke away, 
Cryinge * Alias and welaway !' 170 

The whiche Anchises in hys honde 
Bare the goddesse of the londe, 
Thilke that unbrende were. 

And I sangh next in al hys fere. 
How Creusa, daun Eneas wife. 
Which that he lovede as hys lyfe. 
And hir yonge sone lulo. 
And eke Askanius also, 
Fleddenekewith drery chore, . 
That hyt was pitee for to here ; iso 

And in a forest as they wente, 
At a tumynge of a wente. 
How Creusa was yloste, alias ! 
That dede, not I how she was ; 
How he hir soughte, and how hir goste 
Bad hym to flee the Grekes oste, 
And seyde he most unto Itayle, 
As was hys destanye, sauns faille, 
That hyt was pitee for to. here. 

When hir spirite gan appere 190 

The wordes that she to hyin seyde, 
And for to kepe hir sone hym preyde. 

Ther sawgh I grave eke how he^ 
Hys fader eke, and his me3mee, 
With hys shippes gan to sayle 
Towardes the contree of Itaylle, 
And streight as that they myght^ goo^ 

Ther saugh I the, crewel Juno, 
That art daun Jupiteres wife, 
That hast yhated, al thy lyfe, 300 

Alio the Troyanysshe bloode, 
Renne and crye, as thou were woode, 
On Eolus, the god of wyndes, 
To blowe oute of alZa kyndes 
So lowde, that he shulde drenche 
Lorde. lady, grome, and wenche 
Of al the Troyan nacioun, 
Withoute any savacioun. 

Ther saugh I suche tempeste aryse, 
That every herte myght agryse, aio 

To see hyt pejmted on the walle. 

Ther saugh I graven eke withalle> 
Venus, how ye, my lady dere, 
Wepjmge with ful woM chore, 
Prayen Jupiter an hye 
To save and kepe that navye 
Of the Trojan Eneas, 
Sythe that he hir sone was 

Ther saugh I Joves Venus kysse. 
And graunted of the tempest l^sse, 220 

Ther saugh I how the tempest sterUe, 
And how with aUe pyne he wente. 

And prevely toke arryvage 
In the contree of Cartage ; 
And on the morwe how that he, 
And a knyghte highte Achate, 
Mette with Venus that day, 
Goynge in a queynt array, 
As she hade^ ben an hunteresse, 
With wynde blowynge upon hir tresse ; 230 

How Eneas gan hym to plejme, 
Whan that he knewe hir, of his peyne ; 
And how y-dreynte his shippes were, 
Or elles lost, he nyste where ; 
How she gan hym comfort thoo, 
And bad hym to Cartage goo, 
And ther he shulde his folke fynde, 
That in the see were lefbe behynde. 
And, shortly of this thyng to pace, 
She made Eneas so in grace 240 

Of Dido, queue of that contree, 
That, shortly for to telZe, she 
Became hys love, and lete hym doo 
That that weddynge longeth too. 
What shulde I speke it more queynte, 
Or peyne me my wordes peynte. 
To speke of love ? hyt wol not be ; 
I kannot of that faculty. 
And eke to telle the manere 
How they aqueynteden in fere, 250 

Hjrt were a longe processe to telle, 
And over longe for yow to dwelle. 
Ther sawgh I grave, how Eneas 
Tolde Dido every caas, 
That hym was tyd upon the see. 

And aftir grave was how shee 
Made of hym, shortly at oo worde, 
Hyr lyfe, hir love, hir luste, hir lorde ; 
And did hym al the reverence> 
And leyde on hym alZe dispence, 260 

That any woman myghte do, 
Wenynge hyt had al be so, 
As he hir swore ; and herby demede 
That he was good, for he suche semed^. 

Alias, what harme doth apparence, 
Whan hit is fals in existence ! 
For he to hir a trajrtour was ; 
Wherfore she slowe hir selfe, alias ! 

Loo, how a woman dothe amys, 
To love hym that unknowe ys ! 270 

For, be Cryste, lo thus yt fareth ; 
Hyt is not al golde that glareth. 
For, al-so browke I wel myn hede, 
Ther may be under godelyhede 
Kevered many a shrewde vice ; 
Therfore be no wyght so nyce, 
To take a love oonly for chere, 
Or for speche, or for frendly manere ; 
For this shal every woman fynde, 
That some man, of his pure hynde 28O 

Wol shewen outward the fairest, 
TU he have caught that what him lest ; 
And than wol he caitses fynde, 
And sweren how that she ys unkjmde^ 
Or fals, or prevy double was. 
Alle this sey I be Eneas 
And Dido, and her nyce lest, 
That loved al to sone a gest ; 

Therfore I wol seye a proverbe, 

That he that fully knoweth therbe, 290 

May savely ley hyt to his ye ; 

Withoute drede, this ys no lye. 

But let us speke of Eneas, 
How he betrayed hir, alias ! 
And lefte hir ful unkyndely. 

So whan she saw al utterly. 
That he wolde hir of trouthe fayle, 
And wende fro hir to Itayle, 
She gan to wringe hir hondes two. 
' Alias !' quod she, ' what me ys wo ! soo 

Alias ! is every man thus trewe, 
That every yere wolde have a newe, 
Yf hit so longe tyme dure ? 
Or elles three, peraventure ? 
As thus : — of oon he wolde have fame 
In magnyf3dng of hys name ; 
Another for frendshippe, seyth he ; 
And yett ther shal the thiidde be, 
That shal be take for delyte. 
Loo, or for synguler profite.' 3io 

In suche wordes gan to pleyne 
Dydo of hir grete peyne, 
Aa me mette redely ; 
None other auttour alegge I. 

* Alias ! ' quod she, ' my swete herte. 
Have pitee on my sorwes smerte. 
And slee me not ! goo noght awey ! 

* woful Dido, weleaway I' 
Quod she to hir selfe thoo. 

* Eneas I what wol ye doo ? 320 
0, that your love, ne your bonde, 

That ye han sworne with your ryght honde, 

Ne my crewel deth,' quod she, 

' May holde yow stille here with me I 

0, haveth of my deth pitee ! 

Ywys my dere hertg, ye 

Knowen ful wel that never yit, 

As fer-forth as ever I h&dde wytte, 

Agylte yowe in thoght ne dede. 

0, have ye men suche godelyhede 330 

In speche, and never a dele of trouthe ? 

Alias, that ever hadc^ routhe 

Any woman on any man ! 

Now see I wel, and telle kan. 

We wrechched wymmen konne noon arte ; 

For certejme, for the more parte. 

Thus we be served everychone. 

How sore that ye men konne grone, 

Anoon as we have yow receyved, 

Certemly we hen deceived ; 340 

For, though your love laste a sesoun, 

Wajrte upon the conclusyoun. 

And eke how that ye determ3aien. 

And for the more part diffynen. 

0, weleawey that I was borne ! 

For thorgh yow is my name lome, 

And al youre actes red and songe 

Over al thys londe, on every tonge. 

wikke Fame ! for ther nys 

Nothinge so swifbe, lo, as she is. sso 

0, sothe ys, every thynge ys wyste, 

Though hit be kevered with the myste. 

Eke, though I myghte dure ever, 

That I have do rekever I never, 

That I ne shal be seyde, alias, 

Y-shamed be thourgh Eneas, 

And that I shal thus juged be : — 

Loo, ryght as she hath done, now she 

Wol doo eftesones hardelj. 

Thus seyth the peple prevely/ seo 

But that is do, nia not to done ; 

For al hir compleynt ne al hir moone, 

Certeynly avayleth hir not a stre. 

And when she wiste sothely he 
Was forthe unto his shippes agoon, 
She into hir chambre wente anoon, 
And called on hir suster Anne, 
And gan her to complejme thanne ; 
And seyde, that she cause was, 
That she first loved hym, alas, 370 

And thus counseylled hir thertoo. 
But what ! when this was seyde and doo. 
She rofe hir selfe to the herte. 
And dyede thorgh the wounde smerte. 
But al the maner how she dyede. 
And al the wordes that she seyde, 
Who-so to knowe hit hath purpos, 
Rede Yirgile in Eneydos, 
Or the epistile of Ovyde, 
What that she wrote or that she dyde ; 380 
And nor hyt were to longe tendyte. 
Be God, I wolde hyt here write. 

But, weleaway ! the harme, the routhe. 
That hath betyd for suche untrouthe, 
As men may ofte in bokes rede. 
And al day se hyt yet in dede. 
That for to thynke hyt a t-ene is. 

Loo Demophon, duke of Athenys, 
How he forswore hym ful falsly, 
And trayied Phillis wikkidly, 890 

That kynges doghtre was of Trace, 
And falsly gan hys terme pace ; 
And when she wiste that he was fals, 
She honge hir selfe ryght he the hals, 
For he had doo hir suche untrouthe ; 
Loo ! was not this a woo and routhe ? 

Eke lo how fals and reccheles 
Was to Breseyda Achilles, 
And Paris to Enone, 

And Jason to Isiphile, 400 

And efb Jason to Medea, 
Ercules to Dyanira; 
For he left her for Yole, 
That made hym cache his dethe, parde. 

How fals eke was he, Theseus ; 
That, as the story telleth us. 
How he betrayed Adriane ; 
The devel be hys soules bane ! 
For had he lawghed, had he loured, 
He moste have be devoured, 410 

Yf Adriane ne had ybe. 
And, for she had of hym pit^. 
She made hym fro the dethe escape, 
And he made hir a ful fals jape ; 
For aftir this, withyn a while. 
He lefbe hir slepynge in an ile, 
Deserte allone, ryght in the se, 
And stale away, and lete hir be ; 
And tooke hir suster Phedra thoo 
With him, and gan to shippe goo. 420 

And yet he had yswore to hire, 
On alle that ever he myghte swere, 
That 80 she saved hym hys Ijrfe, 
He wolde have take hir to hys wife, 
For she desirede nothing ellis. 
In certeyne, as the booke tellis, 

But to excusen Eneas 
Fullyche of al his trespas, 
The booke seyth Mercure sauns fayle, 
Bade hym goo into Itayle, 4S0 

And leve Auffrikes regioun, 
And Dido and hir faire toun. 
Thoo sawgh I grave how that to Itayle 
Daun Eneas is goo for to assayle ; 
And how the tempest al began. 
And how he lost hys sterisman, 
Which that the stere, or he toke kepe, 
Smote overe borde, loo, as he slepe. 

And also sawgh I how Sybile 
And Eneas, beside an yle, 440 

To helle wente, for to see 
His fader Anchyses the free. 
How he ther fonde Palinurus, 
And Dido, and eke Deiphebus, 
And every torment eke in helle 
Sawgh he, which is longe to telle. 
Which who-so willeth for knowe, 
He most redo many a rowe 
On Virgile or in Claudian, 
Or Daunte, that hit telle kan. 450 

Tho sawgh I grave al the ar3rvaylo 
That Eneas had in Itayle ; 
And with kynge Latyne hys tretee. 

And alle the batayles that hee 

Was at hjmselfe, and eke hys knyghtis, 

Or he had al ywonne hys ryghtis ; 

And how he Tumus reft his lyfe, 

And wanne Lavinta to his wife ; 

And alle the mervelouse signals 

Of the goddys celestials ; aw 

How mawgree Juno, Eneas 

For al hir sleight and hir compas, 

Acheyed alle his aventure ; 

For Jupiter tooke of hym cure, 

At the prayer of Venus, 

The whiche I prey alwey save us, 

And us ay of oure sorwes lyghte. 

When I h&dde scene al this syghte 
In this noble temple thus, 
' A lorde !' thought I, ' that madeet us, 470 
Yet sawgh I never suche noblesse 
Of ymages, ne suche richesse, 
As I saugh grave in this chirohe ; 
But not wote I whoo did hem wirche, 
Ne where I am, ne what contree. 
But now wol I goo oute and see, 
Ryght at the wiket, yf Y kan 
See ought where stiryng any man. 
That may me telle where I am/ 

When I oute at the dores came, 48o 

I faste aboute me behelde, 
Then sawgh I but a large feldc. 
As fer as that I myghte see, 
Withouten toune, or house, or tree, 
Or bussh, or gras, or eryd londe ; 
For al the felde nas but sonde, 

As smale as man may se yet lye 

In the desert of Lybye ; 

Ne no maner creature, 

That ys yformed be nature, 49o 

Ne sawgh / me to rede or wisse. 

* Criste/ thought I, * that art in blysse. 

Fro fantome and illusioun 

Me save 1' and with devocioun 

Myn eyen to the hevene I caste. 

Thoo was I war at the laste, 

That faste be the sonne, as hye 

As kenne myght I with mjm ye, 

Me thought I sawgh an egle sore. 

But that hit semede moche more 500 

Then I had any egle seyne. 

But, this as soothe as deth certeyne, 

Hyt was of golde, and shone so bryght, 

That never sawgh men such a syght, 

But-if the hevene hadde ywonne 

Al newe of God another sonne ; 

So shon the egles fetheres hryghte. 

And somewhat dounwarde gan hyt lyght€. 

EXPLICIT LIBEE PEIMUS. 

OW herkeneth every maner man, 
3 That Englissh understonde kan, 
And listeneth of my dreme to lere ; 
For now at erste shulZew ye here 
So sely an avisyoun. 
That I saye ne Gipioun, 

Ne kynge Nabugodonosor, 

Pharoo, Turnus, ne Eleanor, 

Ne mette suche a dreme as this. 

Now faire blisfuUe, Cipris, lo 

So be my favor at this tyme ! 

And ye me to endite and ryme 

Helpeth, that on Parnaso dwelle, 

Be Elicon the clere welle. 

Thought, that wrote al that I mette, 
And in the tresorye hyt shette 
Of my bra3me ! now shal men se 
Yf any vertu in the be, 
To tellen al my dreme aryght ; 
Now kythe thyn engjme and myght ! 20 

This egle of whiche I have yow tolde, 
That shone with fethres as of golde, 
Which that so highe gan to sore, 
I gan beholde more and more. 
To se her beaute and the wonder ; 
But never was ther dynt of thonder, 
Ne that thynge that men calle foudre, 
That smote sommetyme a toure to powdre, 
And in his swifts comynge brende. 
That so swithe gan deseende, 30 

As this foule when hyt behelde. 
That I a-roume was in the felde ; 
And with hys grymwie pawes stronge, 
Withyn hys sharpe nayles longe, 
Me, fleynge, in a swappe he hente. 
And with hys sours ayene up wente. 
Me caryinge in his clawes starke, 
As lyghtly as I were a larke, 
How high, I cannot telle yow, 

VOL. v. Q 

For I came up, Y nyste how. 40 

For so astonyed and asweved 

Was every vertu in my heved, 

What with his sours and with my drede. 

That al my felynge gan to dede ; 

For-whi hit was to grete aflOray. 

Thus I longe in hys clawes lay, 
Til at the last he to me spake 
In mannes yois, and seyde, * Awake I 
And be thou not agaste, for shame ! ' 
And callede me tho by my name. so 

And for I sholde the bet abreyde, 
Me mette, ' awake' to me he seyde, 
Ryght in the same yois and stevene, 
That useth oon I koude nevene ; 
And with that yois, soth for to seyne, 
My mynde came to me ageyne, 
For hit was goodely seyde to me. 
So was hyt never wonte to be. 
And herewithalle I gan to store, 
ks he me in his fete to-bere, 60 

Til that he felt that I had hete. 
And felte eke tho m3m hert€ bete. 
And thoo gan he me to disporte. 
And Mrith wordes to comforte, 
And sayede twyes, * Seynt Mary ! 
Thou arte noyouse for to cary. 
And nothynge nedith it, pardee ; 
For, al-so wis God helpe me, 
As thou noon harme shalt have of this ; 
And this caas that betydde the is, 70 

Is for thy lore and for thy prowe. 
Let see ! darst thou yet loke nowe ? 

Be fill assured, boldely, 

I am thy frende/ And therewith I 

Gan for to wondren in my mynde. 

* God,' thought I, * that madeste kynde, 
Shal I noon other weyes dye ? 

Wher Joves wol me stellefye, 

Or what thinge may this sygnifye ? 

I ne3rther am Ennok, ne Elye, 80 

Ne Romulus, ne Ganymede, 

That was ybore up, as men rede. 

To hevene with daun 'Jupiter, 

And made the goddys botiller.' 

Loo, this was thoo my fantasye ! 

But he that bare me gan espye. 

That I so thought and seyde this : — 

* Thow demest of thy-selfe amys ; 
For Joves ys not theraboute, 

I dar wel put^e the out of doute, 90 

To make of the as yet a sterre. 

But er I here the moche ferre, 

I wol the telle what I am. 

And whider thou shalt, and why I cam 

To do thys, so that thou take 

Goode herte, and not for fere quake.' 

* Gladly,' quod I. * Now wel,' quod he : 

* First, I, that in my fete have the, 

Of which thou haste a fere and wonder, 

Am dwell3mge with the god of thonder, 100 

Whiche that men callen Jupiter, 

That dooth me flee ful ofte fer 

To do al hys comaundement. 

And for this cause he hath me sent 

To the : now herke^ be thy trouthe ! 

Certejm he hath of the routhe, 

That thou so longe trewely 

Hast served so ententyfly 

Hys blynde neviwe Cupido, 

And faire Venus also, no 

Withoute guerdoun ever yitte, 

And neverthelesse hast set thy witte, 

(Although in thy hede ful lytel is) 

To make songes, dytees, and bookys 

In r3mie, or elles in cadence, 

As thou best canst in reverence 

Of Love, and of hys servantes eke. 

That have hys servyse soght, and soke ; 

And pejnaest the to preyse hys arte, 

Although thou haddest never parte ; 120 

Wherfore, al-so God me blesse, 

Joves halt hyt grete humblesse, 

And vertu eke, that thou wolt make 

A nyghte ful ofte thyn hede to ake. 

In thy studye so thou writest, 

And evermo of love enditest. 

In honour of hym and preysynges, 

And in his folkes furtherynges, 

And in hir matere al devisest, 

And noght h3an nor his folke dispisest, lao 

Although thou maiste goo in the daunce 

Of hem that hym lyst not avaunce. 

'\^Tierfore, as I seyde, ywys, 

Jupiter considereth wd this ; 

And also, beausir, other thynges ; 

That is, that thou hast no tydynges 

Of Loves folke, yf they be glade, 

Ne of noght elles that God made ; 

And noght oonly fro ferre contree, 

That ther no tydynge cometh to thee, i40 

Not of thy yerray neyghebors, 

That duelle almoste at thy dors, 

Thou herist neyther that nor this. 

For when thy labour doon al ys, 

And hast ymade rekenynges, 

Instid of reste and newe th3nQges, 

Thou goost home to thy house anoon, 

And, also dombe as any stoon. 

Thou sittest at another booke, 

Tyl fully dasewyd ys thy looke, iso 

And lyvest thus as an heremyte, 

Although thyn abstynence ys Ijrte. 

And therfore Joves, thorgh hys grace, 

Wol that I here the to a place. 

Which that hight the House of Fame, 

To do the somme disport and game, 

In somme recompensacioun 

Of labour and devocioun 

That thou hast had, loo ! causeles, 

To Cupido the rechcheles. i60 

And thus this god, thorgh his merite, 

Wol with somme manor thinge the quyte, 

So that thou wolt be of goode chore. 

For truste wel that thou shalt here. 

When we be come there as I seye, 

Mo wonder thynges, dar I leye. 

Of Loves folke moo tydynges, 

Both sothe-sawes and leysinges ; 

And moo loves newe b^onne. 

And longe yserved loves wonne ; 170 

And moo loves casuelly, 

That betyde, no man wote why, 

But as a blende man stert an hare ; 

And more jolytee and fare, 

While that they fynde love of stele, 

As thinketh hem, and over al wele ; 

Mo discordes, and moo jelousies, 

Mo murmures, and moo novelries, 

And moo dissymulacions, 

And feyned reparacions ; iso 

And moo berdys in two oures 

Withoute rasonr or sisoures 

Ymade, then groynes be of sondes; 

And eke moo holdynge in hondes, 

And also mo renoveilaunces 

Of olde forleten aqueyntaunces ; 

Mo love-dayes, and acordes 

Then on instrumentes ben cordes ; 

And eke of loves moo eschaunges, 

Than ever comes were in graunges ; i9o 

Unnethe maistow trowen this ?' 

Quod he. * Noo, helpe me God so wys !' 

Quod I. * Noo ? why ?' quod he. ' For Jiytte 

Were impossible to my witte, 

Though hadc^ Fame elle the pies 

In alle a realme, and alle the spies, 

How that yet he shulde here al this. 

Or they espie hyt.'— * yis, yis !' 

Quod he, to me, ^ that kan I preve 

Be resoun, worthy for to leve, 900 

So that thou yeve thyn advertence 

To understonde my sentence. 

* First shalt thou here where she dwelleth. 
And 80 thyn oune boke hyt tellith. 



THE HOUSE or FAMEw 231 

Hir paleys stant as I shal sey 

Ryght even in-myddes of the wey 

Betwexen hevene, erthe, and see ; 

That whatsoever in al these three 

Is spoken either prevy or aperte, 

The aire therto ys so overte, 210 

And stant eke in so juste a place, 

That every soune mot to hyt pace, 

Or what so cometh fro any tonge, 

Be hyt rouned, red, or songe, 

Or spoke in suert^ or in drede, 

Gerte3ni hyt moste thider nede. 

' Now herkene wel ; for- why I wille 
Tellen the a propre skille, 
And worche a demonstracioun 
In m3ni ymagynacioun. S20 

* Geffrey, thou west ryght wel this. 
That every kyndely thynge that is. 
Hath a k3nidely stede ther he 
May best in hyt conserved be ; 
Unto whiche place every thynge, 
Thorgh his kyndely endjmjmge, 
Moveth for to come to. 
Whan that it is awey therfro. 
As thus, loo, thou maist al day se 
That any thinge that hevy be, 230 

As stoon or lede, or thjrnge of wight. 
And here hyt never so hye on hight, 
Lat goo thyn hande, hit falleth doune. 
Ryght so sey I, be fire, or soune. 
Or smoke, or other thynges lyght^, 
Alwey they soke upward on highte. 
While echo of hem is at his large ; 

Lyghte thinges upwarde, anddounwarde charge. 

And for this cause mayste thou see, 

That every ryver to the see 240 

Enclyned ys to goo by kynde. 

And by these skilles, as I fjnade, 

Hath f} ssh duellynge in floode and see, 

And trees ^ke in erthe bee. 

Thus every thinge by this reasoun 

Hath his propre mansyoun, 

To which he seketh to repaire, 

As there hit shulde not apaire. 

Loo, this sentence ys knowen kouthe 

Of every philosophres mouthe, 250 

As Aristotile and daun Platoun, 

And other clerkys many oon, 

And to confirme my reasoun, 

Thou west wel this, that speche is soun, 

Or elles no man myght hyt here ; 

Now herke what Y wol the lore. 

* Sonne ys noght but eyre ybroken, 
And every speche that ys yspoken, 
Lowde or pryvee, foule or faire, 
In his substaunce ys but aire ; 26O 

For as flaumbe ys but lyghted smoke, 
Eyght 800 soune ys but aire ybroke. 
But this may be in many wyse, 
Of which I wil the twoo devyse. 
As soune that cometh of pipe or harpe. 
For whan a pipe is blowen sharpe, 
The aire ys twyst with violence. 
And rent : loo, this ys my sentence ; 
Eke, whan men harpe str3mges smyte, 
Whether hyt be moche or lyte, 270 

Loo, with the stroke the ayre to-breketh ; 
Right 80 hit breketh whan men speketh. 
Thus wost thou wel what thinge is speche. 

* Now hennesforthe Y wol the teche, 
How every speche, or noyse, or soune, 
Thurgh hys multiplicacioune, 
Thogh hyt were piped of a mouse, 
Mote node come to Fames House. 
I prove hyt thus : — ^Take hede now 
Be experience, for yf that thow 280 

Throwe on water now a stoon, 
Wel wost thou hyt wol make anoon 
A litel roundelle as a sercle, 
Paraventure brode as a covercle ; * 
And ryght anoon thow shalt see wele. 
That sercle wol cause another whole. 
And that the thridde, and so forth, brother, 
Every sercle causynge other, 
Wydder than hymself erst was. 
And this fro roundel to compas, 290 

Echo aboute other goynge, 
Cansed of othres sterynge. 
And multiplyinge evermoo. 
Til that hyt be so fer ygoo 
That hyt at bothe brynkes bee. 
Althou^^ thow mowe hyt not ysee 
Above, hyt gooth yet ay under. 
Although thou thenke hyt a grete wounder. 
And who-so se3rth of trouthe I varye. 
Bid hym proven the contrarye. 800 

And ryght thus every worde, ywys. 
That lowde or pryvee yspoken ys, 
Moveth first an ayre aboute, 

And of thys movynge, out of doute, 

Another ayre anoon ys meved. 

As I have of the watir proved, 

That every cercle causeth other. 

Ryght so of ayre, my leve brother ; 

Everyoh ayre other stereth 

More and more, and speche up bereth, sio 

Or voys, or noyse, or worde, or soun, 

Aye through multiplicacioun. 

Til hyt be atte House of Fame ; — 

Take yt in emest or in game. 

* Now have I tolde, yf ye have in mynde. 
How speche or soun, of pure kynde 
Enclyned ys upwarde to move ; 
This mayst thou fele wel I prove. 
And that sum place or st^de, ywys. 
That every thynge enclyned to ys, sac 

Hath his kyndelyche stede : 
That sheweth hyt, withoute drede, 
That kyndely the mansioun 
Of every speche, of every soun. 
Be hyt eyther foule or faire. 
Hath hys kynde place in ayre. 
And syn that every thynge that is 
Out of hys kynde place, ywys, 
Moveth thidder for to goo, 
Yif h3rt awey may be therfro, sso 

As I before have proved the, 
Hyt seweth, every soun, pard^, 
Moveth kyndely to pace, 
Al up into his kjmdely place. 
And this place of which I telle, 
Ther as Fame lyst to duelle. 

Ys sette amyddys of these three, 
Hevene, erthe, and eke the see, 
As most conservatyf the soun. 
Than ys this the conclusyoun, 340 

That every speche of every man, 
*As Y the telle first began, 
Moveth up on high to pace 
Eyndely to Fames place. 

* Telle me this now feythfully, 
Have I not proved thus symply, 
Withouten any subtilit^ 
Of speche, or grete prolyxit^ 
Of termes of philosophic. 
Of figures of poetrie, 350 

Or coloures of retorike ? 
Pardee, hit oughts the wd lyke ; 
For harde langage, and hard matere 
Ys encombrouse for to here 
Attones ; wost thou not wel this V 
And Y answered and seyde, * Yis/ 
' A ha I' quod he, * lo, so I can, 
Lewdely to a lowed man 
Speke, and shewe hym swyche skiles. 
That he may shake hem be the biles. 360 

So palpable they shulden be. 
But telle me this now pray Y the. 
How thenketh the my conclusyoun T 
' A goode persuasioun,' 
Quod /, ' h3rt is ; and lyke to ^e, 
Ryght so as thou hast proved me.' 
' Be God,' quod he, * and as I love. 
Thou shalt have yet, or hit be eve, 
Of every word of thys sentence, 

A preve by experience ; 870 

And with thyn eres heren wel, 

Toppe ajid taylle, and everidel, 

That every word that spoken ys, 

Cometh into Fames House, ywys, 

As I have seyde ; what wilt thou more ? ' * 

And with this word upper to sore, 

He gan and seyde, ^ Be Beynt Jame, 

Now wil we speken al of game. 

^ How fkirest thou ?' quod he to me. 

* Wel,' quod I. * Now see,' quod he, sso 

* By thy trouthe, yonde adoune, 
Wher Uiat thou knowest any toune. 
Or hous, or any other thinge. 

And whan thou hast of ought knowynge, 

Looke that thou wame me, 

And Y anoon shal telle the. 

How fer that thou art now therfro.' 

And Y adoun to loken thoo. 
And behelde feldes and playnes, 
And now hilles, and now mountaynes, 890 
Now valeys, and now forestes. 
And now unnethes grete bestes ; 
Now ryveres, now citees. 
Now tounes, and now grete trees. 
Now shippes seyll]pige in the see. 

But thus sone in a while hee 
Was flowen fro the grounde so hye. 
That al the worlde, as to mjrn ye. 
No more semede than a prikke ; 
Or elles was the aire so thikke 400 

That Y ne myghte not disceme. 
With that he spak to me as yeme. 



THE HOUSE OF FAME. 237 

And seyde : " Seestow any token, 

Or ought that in this world of spoken ?' 

/ seydey ' Nay.' * No wonder nys/ 
Quod he, ' for half so high as this, 
Nas Alexandre Macedo 
Ne the kynge, daun Cipio, 
That saw in dreme, at poynt devys, 
Helle and erth, and paradys ; 4io 

Ne eke the wrechche Didalus, 
Ne his childe, nyse Ykarus, 
That fleegh so highe, that the hete 
His wynges malte^ and he fel wete 
In myd the see, and ther he drejrnt. 
For whom was maked moch eomplejmt. 

* Now tume upward,' quod he, 'thy face, 
And beholde this large place, 
This eyre ; but loke thou ne be 
Adrad of hem that thou shalt se ; 420 

For in this regioun certeyn, 
Dwelleth many a citezeyn. 
Of which that speketh daun Plato. 
These ben eyrj^sshe bestes, lo !' 
And so saw Y alle that mejrnee, 
Booths goone and also flee. 
* Now,' quod he thoo, * cast up thyn ye ; 
Se yonder, loo, the galoxie, 
Whiche men depeth the melky weye. 
For hit ys white ; and somme, parfeye, 48o 
Kallen hyt Watlynge strete. 
That ones was ybrente wyth hete, 
Whan the sonnes sonne, the rede, 
That hight« Phetoun, wolde lede 
Algate his fader carte^ and gye. 

The carte hors gonne wel espye, 

That he kouude no govemaunce, 

And gan ke for to lepe and taunce, 

And beren hjnm now up, now doun, 

Til that he sey the Scorpioun, 4i0 

Whiche that in heven a synge is yit. 

And he for ferde lost hys wyt 

Of that, and lat the reynes goon 

Of his hors ; and they anoon 

Gonne up to mounten, and doun descende. 

Til both the ayre and erthe brende ; 

Til Jubiter, loo, atte laste 

Hym slowe, and fro the carte caste. 

Loo, ys it not a mochil myschaunce, 

To lat a foole han govemaunce 450 

Of thing that he can not demeyne V 

And with this word, sothe for to seyne, 
He gan upper alwey for to sore. 
And gladded me ay more and more, 
So feythfully to me spake he. 

Tho gan I loken under me. 
And behelde the ayerisshe bestes, 
Oloudes, mystes, and tempestes^ 
Snowes, hayles, rejmes, wyndes, 
And hir gendrynge in hir kjmdes, 4eo 

Alle the wey thrugh whiche I came ; 
* God,' quod Y, * that made Adam, 
Moche is thy myght and thy noblesse.' 

And thoo thought Y upon Boesse, 
That writ of thought may flee so hye. 
With fetheres of philosophye, 
To passen everyche elemente ; 
And whan he hath so fer ywente. 

Than may be seen, behynde hys bak, 

Cloude, and erthe, that Y of spak. 470 

Thoo gan Y wexen in a were, 
And seyde, * Y wote wel Y am here ; 
But wher in body or in gost, 
I not ywys, but God, thou wost !' 
For more clere entendement, 
Nas me never yit ysent. 
And than thought Y on Marcian, 
And eke of Anteclaudieui, 
That sooth was her descripcioun 
Of alle hevenes regioun, 480 

As fer as that Y sey the preve ; 
Therfore Y kan hem now beleve. 

With that this egle began to crye, 

* Lat be,' quod he, * thy fantasye. 
Wilt thou lerne of sterres aught?* 

* Nay, certenly,' quod Y, * ryght naught.' 

* And why ? For Y am now to olde,' 

* EUes I wolde the have tolde,* 
Quod he, ' the sterres names, lo. 

And al the hevenes sygnes ther to, 490 

And which they ben/ * No fors,' quod I. 

* Yis, pardee,* quod he, * wostow why ? 
For whan thou redest poetrie. 

How goddes gonne stellifye 

Briddes, fisshe, best, or him, or here, 

As the ravene or eyther here, 

Or Arionis harpe fyne. 

Castor, Polex, or Delphyne, 

Or Athalantes doughtres sevene. 

How dXle these arne set in hevene ; 500 

For though thou have hem ofte on honde. 

Yet nostow not wher that they stonde.' 

* No fors/ quod Y, * hyt is no nede, 
I leve aswele, so God me spede, 
Hem that write of this matere, 
Alle though I knew her places here ; 
And eke they sewen here so bryghte, 
Hyt shulde shenden al my syghte, 

To loke on hem/ * That may wel be,' 
Quod he. And so forthe bare he me 510 

A while, and than he gan to crye, 
That never herd I thing so hye, 

* Now up the hede, for alle ys wele ; 
Seynt Julyane, loo, bon hostele ! 

Se here the House of Fame, lo ! 
Maistow not heren that I do?' 

* What V quod I. ' The grete soun,' 
Quod he, * that rumbleth up and doun 
In Fames House, ful of tydynges, 

Bothe of feire speche and chidynges, 620 

And of fals and that soth compoun^d ; 
Herke wel ; hyt is not rouned. 

* Herestow not the grete swogh?' 

* Yis, perde,' quod Y, * wel ynogh.' 

* And what soune is it lyke ?' quod hee. 

* Peter ! bet3mge of the see,' 
Quod Y, * ayen the roches holowe, 
Whan tempest doth the shippes swalowe. 
And lat a man stonde, out of doute, 

A myle thens, and here hyt route. 5.% 

Or elles lyke the last humblynge 
After a clappe of 00 thundringe, 
When Joves hath the aire ybete 
But yt doth me for fere swete.' 



THE HOtrSE OF FAME. 241 

* Nay, drede the not therof,' quod he, 
Hyt is nothinge wille biten the, 
Thou shalt non harme have truely/ 

And with this word both he and Y 
As nygh the place arryved were. 
As men may casten with a spere. 540 

I nyst6 how, but in a strete 
He sette me fair upon my fete, 
And seyde, ' Walke forth a pace, 
And take thyn aventure or case. 
That thou shalt fjrnde in Fames place.' 

* Now,' quod I, * while we han space 
To speke, or that I goo fro the, 
For the love of Qod, telle me. 
In sooth, that wil I of the lere, 
Yf thys noyse that I here 550 

Be, as I have herd the tellen, 
Of folke that doun in erthe dwellen, 
And Cometh here in the same wyse, 
As I the herde, or this, devyse ? 
And that there lives body nys 
In al that hous that yonder ys. 
That maketh al this loude fare?' 

* Noo,' quod he, * by seynt6 Clare I 
And also wis God rede me, 

But thinge wil Y warne the, 560 

Of the whiche thou wolt have wonder. 
Loo, to the House of Fame yonder, 
Thou wost how cometh every speche, 
Hyt nedeth noght efle the to teche. 
But understonde now ryght wel this. 
Whan any speche yeomen ys 
Up to the paleys, anon ryght 

VOL. V. B 

Hyt wexeth lyke the same wight, 

Which that the worde in erthe spak, 

Be h3rt clothed rede or blak ; 670 

And so were hys lykenesse, 

And spake the word, that thou wilt gesse 

That it the same body be, 

Msm or woman, he or she. 

And ys not this a wonder thjrnge ?' 

* Yis,' quod I tho, * by heven kynge ! ' 

. And with this worde, * Farewel,' quod he, 

* And here I wol abyden the. 

And God of hevene sende the grace. 
Some goode to lerne in this place.' 68c 

And I of him toke leve anoon, 
And gan forthe to the paleys goon. 

XXPUCIT LIBEB SECTJlTDTrS. 

God of science and of lyght, 

Apollo, thurgh thy grete myght, 

This lytel laste boke thou gye ! 

Nat that I wilne for maistrye 

Here art poetical be shewed. 

But, for the ryme ys lyght and lewed, 

Yit make hyt sumwhat agreable. 

Though somme vers fayle in a Billable ; 

And that I do no diligence. 

To shewe crafte, but o sentence. lo 

And yif devyne vertu thow. 

Wilt helpe me to shewe now. 

That in m]pi hede ymarked ys, 
(Loo, that is for to menen this. 
The Hous of Fame for to desciTve) 
Thou shalt tho se me go as blyve 
Unto the next laurer Y see, 
And kysse yt, for hyt is thy tree. 
Now entreth in my brest anoon. 

Whan I was fro thys egle goon, ao 

I gan beholde upon this place. 
And certein, or I ferther pace, 
I wol yow al thys shape devyse 
Of hous and citee ; and al the wyse 
How I gan to ^hys place aproche. 
That stood upon so hygh a roche, 
Hier stant there noon in Spayne. 
But up I clombe with alle payne, 
And though to clymbe grevede me, 
Yit I ententyf was to see, so 

And for to pewren wondre lowe, 
Yf I koude eny weyes know* 
What maner stoon this roche was. 
For hyt was lyke a thynge of glas, 
But that hyt shoon ful more clere ; 
But of what congeled matere 
Hyt was, nyste I redely. 
But at the laste espied I, 
And founde that hit was everydele, 
A roche of yse, and not of stele. 40 

Thought I, ' By seynt Thomas of Kent, 
This were a feble fundament, 
To bilden on a place hye ; 
He ought him lytel glorifye 
That heron bilte, God so me save !' 

Tho sawgh I the oon halfe ygrave 
With famouse folkes names fele, 
That had yben in mochel wele, 
And her fames wide yblowe. 
But wel unnethes koude I knowe 00 

Any lettres for to rede 
Hir names be ; for, oute of drede, 
They were almost of thowed so^ 
That of the lettres oon or two 
Were molte away of every name, 
So unfamouse was wox hir fame ; 
But men seyn, ' what may ever kste ?' 

Thoo gan I in myn herte caste, 
That they were molte awey with hete, 
And not awey with stormes bete. 60 

For on that other syde I say 
Of this hille, that northewarde lay, 
How hit was writen ful of names. 
Of folkes that hadden grete fames 
Of olde tymes, and yet th^ were 
As fressh as men hadde writen hem here 
The selfe day, ryght or that oure 
That I upon hem gan to poure. 
But wel I wiste what yt made ; 
Hyt was conserved with the shade, 70 

AUe this wrytynge that I sigh. 
Of a castel stoode on high ; 
And stoode eke on so colde a place. 
That hete hyt myghte not deface. 

Thoo gan I up the hiUe to goone. 
And fonde upon the cop a woone. 
That alle the men that ben on lyve 
Ne han the kunnynge to descrive 

The beaute of that ylke place, 
Ne coude casten no compace 80 

Swich another for to make, 
That myght of beaute be hys make ; 
Ne wonderlychc so ywrought. 
That hyt astonyeth yit my thought, 
And maketh alle my wytte to swynke 
On thiUce castel to bethynke. 
So that the grete beaute 
The caste, the curiosity 
Ne kan I not to yow devyse. 
My wit ne may me not suffise. 90 

But natheles alle the substance 
I have yit in my remembrance ; 
For-why me thoughts, by seynte Gyle, 
Alle was of stone of beryle, 
Bothe castel and the toure, 
And eke the halle, and every boure, 
Wythouten peces or joynjmges. 
But many subtile compassinges, 
As rabewyures and p3nacles, 
Ymageries and tabernacles, lOo 

I say ; and ful eke of wyndowes. 
As flakes falle in grete snowes. 
And eke in ech of the pynacles 
Weren sondry habitacles, 
In whiche stode, alle withoute, 
Ful the castel alle aboute. 
Of al manor of m3mstralles. 
And gestiours, that tellen tales 
Bothe of wepinge and of game. 
Of alle that longeth unto Fame. no 

There herd I pleyen upon an harpe 

That sowneth bothe wel and sharpe, 

Orpheus ful crafbely, 

And on the syde fast^ by 

Sat the harper Orioun 

And Eacides Ghiroun. 

And other harpers many oon^ 

And the grete Glascurioun. 

And smale harpers with her glees^ 

Saten under hym in sees ; 120 

And gunne on hym upwarde to gape, 

And countrefet hym as an ape, 

Or as crafte countrefeteth kynde. 

Tho saugh I stonden hym behynde, 
A-fer fro hem, alle be hemselve, 
Many thousand tymes twelve, 
That maden lowde menstralcies 
In comemuse and shalmyes. 
And many other maner pipe, 
That craftely begunne to pipe, iso 

Bothe in doucet and in riede, 
That ben at festes with the bride. 
And many flowte and liltyng home, 
And pipes made of grene come. 
As han thise lytel herde gromes, 
That kepen bestis in the bromes. 

Ther saugh I than Atileris, 
And of Athenes daun Pseustis, 
And Marcia that lost her skynne, 
Bothe in face, body, and chynne, 14a 

For that she wolde envien, loo, 
To pipen bet than Apollo. 

There saugh I fames, olde and yonge. 
Pipers of alle Duche tonge, 

To leme love-daunces, spryngea, 
Reu^y and these straunge thynges* 

Tho saugh I in another place> 
Stonden in a large space 
Of hem that maken blody soiin. 
In trumpe, heme, and claryoun ; 150 

For in feight and blodeshedynges 
Ys used gladly clarionynges. 

Ther herd I trumpen, Messenus, 
Of whom that speketh Vergilius. 

There herd I trumpe Joab also, 
Theodomas, and other mo. 
And elle that usede clarioun^ 
In Gataloigne and Aragoun^ 
That in her t3rme famous were 
To leme, saugh I trumpe there. leo 

Ther saugh I sit in other sees^ 
Pleyinge upon sondry glees, 
Whichd that I kannot nevene. 
Moo than sterres ben in hevenoj 
Of whiche I nyl not now ryme, 
For ese of yow, and losse of tyme : 
For t3rme ylost, this knowen ye, 
Be no way may recovered be. 

There saugh I pleyen jugelours, 
Magiciens, and tregetours, iTo 

And phitonisses, charmeresses, 
Olde wiches, sorceresses. 
That use exorsisaciouns, 
And eke thes fumygaciouns ; 
And clerkes eke, which konne wel 
AUe this magikes naturel, 
That oraftely doon her ententes, 

To maken, in oerteyn aacendentee, 
Ymagea, lo, thmgh which magike. 
To make a man ben hool or ayke. 
Tfaer BBugh I the quene Medea, 
And Circes eke, and Calipsa. 
Ther saugh / Hermea BaJlenus, 
Limeote, and eke Symon Magus. 
{Ther ttaegk J tho, and knew by name. 
Thai by such art doon men hanfame.') 
Ther saugh I CoUe Tregetour 
Upon a table of sygamour 
Fleyen an uncouthe thynge to telle ; 
Y aaugh him carieo a wynd-meUe 
Under a walshe-note ebale. 

What ahuld I make lenger tale^ 
Of alio the pepil Y tlier say, 
Fro heimes into domesday ? 

Whan I had al this folkys beholde. 
And fonde me louse and noght y^de. 
And oft I musede longe while 
Upon these walles of berile, 
That shoone ful lyghter than a glas. 
And made wel more than hit was. 
To semen every thynge, ywia, 
As kynde thynge of Fames is; 
I gan to romen til I fonde 
The castel yate on my ryght honde. 
Which that eo wel y-corven was. 
That never suche another nas ; 
And yit it was be aventure 
YwTought, as often as be cure. 

Hyt nedeth noght yow more to tellen, 
To make yow to longe duellen. 

Of these yates florisshinges, 

Ne of compasses, ne of kervynges, 

Ne how they hat in masoneries. 

As corbetz, {ful of imageries.) 

But, Lord I so faire yt was to shewe, 

For hit was alle with gold behewe. 

But in I went, and that anoon ; 

Ther mette I cryinge many oon, 

' A larges, larges ! hald up wel I 

God save the lady of thys pel, 220 

Our oune gentil lady Fame, 

And hem that wilnen to have name 

Of us !' Thus herd Y crien alle, 

And faste comen out of halle. 

And shoon nobles and sterl3niges. 

And somme crouned were as kynges. 

With corounes wroght ful of losynges ; 

And many ryban, and many frenges 

Were on her clothes trewely. 

Thoo atte last aspyed Y 280 

That pursevauntes and herauldes. 
That crien ryche folkes laudes, 
Hyt weren ; alle and every man 
Of hem, as Y yow tellen can. 
Had on him throwen a vesture, 
Whiche that men clepen a cote armure, 
Enbrowded wonderlycAc ryche, 
As though ther nere nought ylyche. 
But noght wyl I, so mote Y thryve, 
Ben aboute to dyscryve 240 

MU these armes that ther weren, 
That they thus on her cotes beren 
For hyt to me were impossible*; 

Men myghte make of hem a bible. 

Twenty foote thykke Y trowe. 

For certeyn who-so koude i-knowe 

Myght€ ther alle the armes seen, 

Of famouse folke that han ybeen 

In Auffrike, Europe, and Asye, 

Syth first began the chevalrie. 250 

Loo I how shulde I now tel al thys ? 

Ne of the halle eke what nede is, 
To tellen yow that every walle 
Of hit, and flore, and roof, and alle. 
Was plated half a foote thikke 
Of gold, and that nas no thynge wikke, 
But, for to prove in alle wyse. 
As fyne as ducat in Venyse, 
Of whiche to litel al in my pouche is ? 
And they wer set as thik of nouchis 200 

Fyne, of the f3mest stones faire. 
That men reden in the Lapidaire, 
As greses growen in a mode. 
But hit were sdle to longe to rede 
The names ; and therfore I pace. 
But in this lusty and ryche place, 
That Fames halle csdled was, 
Ful moche prees of folke ther nas, 
Ne crowdyng, for to mochil prees. 
But al on hye, above a dees, 270 

Sit in a see imperisdle, 
That made was of a rubee alle. 
Which that a carbuncle ys ycaUed, 
Y saugh perpetually ystalled, 
A femynyne creature ; 
That never formed by nature 

Nas suche another thing yseye. 

For altherfirst, soth for to seye, 

Me thoughts that she was so lyte^ 

That the lengthe of a cubite, 280 

Was lengere than she semede be ; 

This was gret marvaylle to me, 

Hir self tho so wonderly streighte. 

That with hir fete the erthe she reight^, 

And with her hed she touched hevene, 

Ther as shynen sterres sevene. 

And therto eke, as to my witte, 

I saugh a gretter wonder yitte, 

Upon her eyon to beholde, 

But certeyn Y hem never tolde. 290 

For as feele yen hadde she, 

As fetheres upon foules be, 

Or weren on the bestes foure. 

That Goddes trone gunne honoure, 

As Johan writ in thapocalips. 

Hir heere that oundye was and crips, 

As burned gold hyt shoon to see. 

And sothe to tellen also shee 

Had also fele up stondyn/5 eres 

And tonges, as on bestes heres ; soo 

And on hir fete wexen saugh Y 

Partriches winges redely. 

But, Lorde I the perry and the richesse 
I saugh sittyng on this godesse I 
And, Lord ! the hevenyssh^ melodye, 
Of songes ful of armonye, 
I herd aboute her trone ysonge, 
That al the paleys walles ronge I 
(So songe the myghty Muse, she 

That cleped ys Caliope, sio 

And hir eighte sustren eke 

That in her face semen meke) 

And evenno eternally, 

They synge of Fame as thoo herd Y, 

< Heryed be thou and thy name, 

Goddesse of renoun or Fame/ 

Tho was I war, loo, atte laste. 
As I myn eyen gan np caste, 
That thys ilke noble quene 
On her shuldres gan sustene d20 

Bothe armes, and the name 
Of thoo that hadde large &me^ 
Alexander, and Hercules, 
That with a short hys lyfe les I 
And thus fonde Y syttynge this goddesse. 
In noble honour and rychease ; 
Of which I stynte a while nowe, 
Other thinge to tellen yowe. 

Tho saugh I stonde on eyther syde, 
Streighttf doun to the dores wide, sso 

Fro the dees many a peler^ 
Of metal, that shoon not ful clere. 
But though they ner of no rychesse. 
Yet they were made for gret noblesse. 
And in hem gret sentence. 
And folkes of digne reverence, 
Of whiche I wil yow telle fonde. 
Upon the piler saugh I stonde. 

Alderfirste loo ther I sighe. 
Upon a piler stonde on highe, uo 

That was of lede and yren fyne, 
Hym of secte Satumyne, 

The Ebrayke Josephus the olde^ 

That of J ewes gestes tolde ; 

And he bare on hys shuldres hye. 

The fame up of the Jurye. 

And by hym stonden other sevene, 

Wise and worthy for to nevene, 

To helpen him here up the charge, 

Hyt was so hevy and so large. 350 

And for they writen of batayles. 

As wel as other olde mervayles, 

Therfor was, loo, thys pilere, 

Of whiche that I yow telle here, 

Of lede and yren bothe y wys. 

For jrren Martes metal ys, 

Which that God is of batayle. 

And the lede withouten faille, 

Ys, loo, the metal of Satume, 

That hath a ful large whele to turne. 3«o 

Thoo stoden forthe on every rowe 

Of hem, which that I koude knowe, 

Though I hem noght be ordre telle, 

To make yow to longe to duelle. 

These, of whiche I gynne rede, 
There saugh I stonde, out of drede. 
Upon an yren piler stronge. 
That peynted was, al endelonge, 
With tigres blode in every place. 
The Tholauson that hight^ Stace, 370 

That bare of Thebes up the fame 
Upon his shuldres, and the name 
Also of cruelle Achilles. 
And by him stood, withouten lees, 
Ful wonder hye on a pilere 

Of jrren, he, the gret Omere ; 

And with him Dares and Tytus 

Before, and eke he Lollius, 

And Quydo eke de Columpnis, 

And Englyssh Gaunfride eke, jwin. S80 

And eche of these, as have I joye, 

Was besye for to here up Troye. 

So hevy therof was the fame. 

That for to here hyt was no game. 

But yet I gan ful wel espie, 

Betwex hem was a litil envye. 

Oon seyde that Omere made lyes, 

Feynynge in hys poetries. 

And was to Qrekes favorable ; 

Therfor held he hyt but fable. 990 

Tho saugh I stonde on a pilere, 
That was of tynned jrren clere, 
That Latyn poete Virgile, 
That bore hath up longe while 
The fame of pius Eneas. 

Aiid next hym on a piler was 
Of coper, Venus clerke, Ovide, 
That hath ysowen wonder wide 
The grete god of loves name. 
And ther he bare up wel hys fame, 400 

Upon this piler also hye, 
As I myght hyt see tukh myn ye : 
For- why this halle of whiche I rede, 
Was woxen on high, the length, and brede, 
Wel more be a thousande dele, 
Than hyt was erst, that saugh I wel. 

ThQO saugh I on a piler by. 
Of yren wroght ful stumily, 

The grete poete, daun Lucan, 

And on hys shuldres bare up than^ 410 

As high as that Y myghte see, 

The fame of Julius, and Pompe. 

And by him stoden alle these clerkes, 

That writen of Romes myghty werkes, 

That yif Y wolde her names telle, 

Alle to longe most I dwelle. 

And next him on a piler stoode 
Of soulfre, lyke aB he were woode, 
Daun Claudian, the sothe to telle. 
That bare up than the fame of hellOy 420 

Of Pluto, and of Proserpyne, 
That queue ys of the derke pjoie. 

What shulde I more telle of this ? 
The halle was al ful, ywis, 
Of hem that writen al of the olde gestes, 
As ben on trees rokes nestes ; 
But hit a ful confuse matere 
Were alZe the gestes for to here, 
That they of write, and how they hight. 
But while that Y beheld thys syght, 430 

I herd a noyse aprochen blyve. 
That ferd as been doon in an hive, 
Ayen her tyme of oute fleyinge ; 
Ryght suche a maner murmurynge. 
For al the world hyt semede me. 

Tho gan I loke aboute and see, 
That ther come entryng into the halle, 
A ryght grete companye withalle. 
And that of sondry regiouns. 
Of alles-kynnes condiciouns, 440 

That duelle in erthe under the mone. 

Pore and ryche. And also sone 

As they were come into the halle, 

They gonne doun on knees falle, 

Before this ilke noble quene, 

And seyde, * Graunte us, lady shene, 

Eche of us of thy grace a bone !' 

And somme of hem she grauntedg sone, 

And somme she wernede wel and faire ; 

And somme she graimtede the contraire 450 

Of her axyng outterly. 

But this I sey yow trewely, 

What her cause was, Y nyste. 

For of this foUte ful wel Y wiste, 

They hadde good fame eche deserved, 

(Although they were diversely served.) 

Ryght as her suster, dame Fortune, 

Ys wonte to serven in comune. 

Now herke how she gan to paye 
That gonne her of her grace praye, 4eo 

And ryght lo, al thys companye 
Seyden sooth, and noght a lye. 

* Madame,' quod they, * we be 
Folke that here besechen the, 

That thou graunte us now good fame, 
And let our werkes han that name. 
In ful recompensacioun 
Of good werkes, jrive us good renoun.' 

* I werne yow hit,' quod she, * anoon. 

Ye gete of me good fame noon, 470 

Be God I and therfore goo your wey.' 

* Alias,' quod they, * and welaway I 
Telle us what may your cause be.' 

' For me w lyst hyt noght,' quod she. 

* No wyght shal speke of yow, ywiB, 
Good ne harme^ ne that ne this.' 
And with that worde she gan to calle 
Her messangere that was in halle, 
And bad that he shulde faste goon, 

Upon the peyne to be bl3mde anoon, iso 

For Eolus the god of wynde, 

* In Trace there ye shut himjinde, 
And bid him bring his clarioun, 
That is ful dyvers of his soun, 
And hyt is cleped Clere Laude, 
With which he wonte is to hiraude 
Hem that me h'st ^reised be : 
And also bid him how that he 
Brynge his other clarioun, 

That highte Sclaundre in every toun, 490 

With which he wonte is to diffame 
Hem that me liste, and do him shame. 

This messenger gan faste goon, 
And founde where in a cave of stoon, 
In a contree that highte Trace, 
This Eolus, with harde grace, 
Helde the wyndes in distresse. 
And gan hem under him to presse, 
That they gonne as beres rore, 
He bonde and pressed hem so sore. 500 

This messanger gan faste crie, 

* Ryse up,' quod he, * and faste hye, 
Til that thou at my lady be ; 

And take thy clarioun eke with the, 
And spede the forth.' And he anoon, 
Toke to a man that highte Tritoun, 
Hys clarions to here thoo, 

VOL. V, 8 

And lete a certeyn wynde to goo, 

And blewe so hjdously and hye, 

That hyt ne left^ not a skye 510 

In alle the welkene longe and brode. 

This Eolus no where abode, 
Til he was come to Fames fete, 
And eke the man that Triton hete ; 
And ther he stode as stillo as stoon. 
And herwithal ther come anoon 
Another huge company e 
Of goode folke and gunne crie, 
' Lady graunte us good fame 
And lat oure werkes ban that name, 520 

Now in honour of gentilesse, 
And also God your soule blesse ! 
For we ban wel deserved hyt, 
Therfore is ryght that we ben wel quyt/ 

* As thryve I,' quod she, * ye shal faylle, 
Good werkes shal yow noght availle 
To have of me good fame as now. 
But wete ye what ? Y graunte yow, 
That ye shal have a shrewde fame. 
And wikkyd loos and worse name, 530 

Though ye good loos have wel deserved. 
Now goo your wey for ye be served ; 
Have doon ! Eolus, let see ! 
Take forth thy trumpe anon,' quod she ; 
' That is ycleped Sklaunder lyght. 
And blow her loos, that every wight 
Speke of hem harme and shrewedenesse, 
In stede of good and worthynesse. 
For thou shalt trumpe alle the contraire, 
Of that they ban don wel or fayre.* wo 

Alias, thought I, what aventures 
Han these sory creatures, 
For they amonges al the pres, 
Shul thus he shamed gilteles ! 
But what ! hyt moste nodes he. 
What dide this Eolus, hut he 
Toko out hys hlake trumpe of hras, 
That fouler than the Devel was, 
And gan this trumpe for to blowe. 
As al the worlde shuld overthrowe. 56o 

That thrughout every regioun, 
Wente this foule trumpes soim, 
As swifbe as pelet out of gonne, 
Whan fire is in the poudre ronne. 
And suche a smoke gan out-wende, 
Out of his foule trumpes ende, 
Blak, bloo, grenyssh, swart, and rede, 
As dothe where that men melta lede. 
Loo, alle on high fro the tuelle. 
And therto oo thing saugh I welle, 560 

That the ferther that hit ran. 
The gretter wexen hit hegan, 
As dooth the ryver from a welle, 
And h3rt stank as the pitte of helle. 
Alias, thus was her shame yronge, 
And giltelesse on every tonge. 

Tho come the thridde companye, 
And gunne up to the dees to hye, 
And doun on knes they fille anoon. 
And seyde, * We ben everychoon STO 

Folke that ?ian ful ftruelly 
Deserved^ fame ryghtfully, 
And praye yow hit mot be knowe. 

Ryght as hit is, and forth y-blowe/ 

* I graunte/ quod she, * for me leste 
That now your goode werkes be wiste ; 
And yet ye shul han better loos. 

In dispite of alle your foos, 

Than worthy is, and that anoon : 

Late now,' quod she, ' thy trumpe goon, sso 

Thou Eolus, that is so blake ; 

And out thyn other trumpe take 

That highte Laude, and blowe yt soo 

That thrugh the worlde her fame goo, 

Esely and not to faste, 

That hyt be knowen atte laste.' 

* Ful gladly, lady myn,' he seyde ; 
And oute hys trumpe of golde he brayde 
Anoon, and set hyt to his mouthe. 

And blew it est, and west, and southe, 590 

And northe, as lowde aa any thunder. 

That every wight hath of hit wonder. 

So brode hyt ran or than hit stynte. 

And, certes, al the breth that wente 

Out of his trumpes mouthe smelde. 

As men a potte ful of bawme helde 

Amonge a basket ful of roses ; 

This favour did he til her loses. 

And ryght with this Y gan aspye, 
Ther come the ferthe companye, 600 

(But certeyn they were wonder fewe) 
And gunne stondeTi in a rewe. 
And seyden, * Certes, lady bryght^, 
We han doon wel with al our myght«. 
But we ne kepen have no fame. 
Hide our werkes and our name, 

For Goddys love ! for certes we 

Han certeyn doon hyt for bount^^ 

And for no maner other thinge/ 

* I graunte yow alle your askynge/ 6io 

Quod she ; * let your werkes be dede/ 

With that aboute Y clywe myn hede, 
And saugh anoon the fifte route 
That to this lady gunne loute, 
And doun on knes anoon to falle ; 
And to hir thoo besoughten alle^ 
To hiden her goode werkes eke, 
And seyden, they yeven noght a leke 
For no fame, ne suche renoun ; 
For they for contemplacioun, 620 

And Goddes love, hadde ywrought, 
Ne of fame wolde they nought. 

* What ?' quod she, * and be ye woode ? 
And wene ye for to doo goode. 
And for to have of that no fame ? 
Have ye dispite to have my name ? 
Nay, ye shul lyen everychoon ! 
Blowe thy trumpes and that anoon,' 
Quod she, ^ thou, Eolus yhote. 
And rynge this folkes werkes be note, eso 

That alle the worlde may of hyt here/ 
And he gan blowe hir loos so clere. 
In his golden clarioun. 
That thrugh the worlde wente the soun. 
Also kenely, and eke so softe, 
But atte last h3rt was on lofte. 

Thoo come the sexte companye, 
And gunne fast on Fame erie. 
Ryght verraly in this manere 

They seyden : — * Mercy, lady dere ! eio 

To telle certejm as hyt is, 

We han doon neither that ne this, 

But ydel al oure lyfe ybe. 

But, natheles, yet preye we. 

That we mowe han as good fame, 

And gret renoun and knowen name, 

As they that han doon noble gestes. 

And acheved alle her lestes, 

As wel of love as other thynge ; 

Alle was us never broche ne rynge, esc 

Ne elles nought from wymmen sent ; 

Ne ones in her herte yment. 

To make us oonly frendly chere. 

But myghten temen us wpon here. 

Yet lat us to peple seme 

Suche as the worlde may of us deme. 

That wommen loven us for wode. 

Hyt shal doon us a moche goode. 

And to oure herte &s moche avayUe 

The countrepese, ese, and travaylle, eeo 

As we hadde wonne hyt with labour ; 

For that is dere boght honour. 

At regard of oure gret ese. 

And yet thou most us more plese ; 

Let us be holden, eke therto, 

Worthy, wise, and goode also. 

And riche, and happy unto love. 

For Goddes love that sit above, 

Thogh we may not the body have 

Of wymmen, yet, so God yow save, 67o 

Leet men gliwe on us the name ; 

Sufficeth that we han the fame.' 

' I graunte/ quod she, * be my trouthe I 
Now Eolus, withouten slouthe, 
Take out thy trumpe of golde/ quod she, 
' And blow as they han axed me, 
That every man wene hem at ese. 
Though they goon in fid haAde lese/ 
This Eolus gan hit so blowe, 
That thrugh the worlde hyt was yknowe. 680 

Thoo come the seventh route anoon, 
And fel on knees everychoon, 
And seyde, ' Lady, graunte us sone 
ITie same thing, the same bone, 
That this nexte folke han doon/ 

' Fy on yow,' quod she, * everychoon ! 
Ye maisty swyne, ye ydel wrechches, 
Ful of roten slowe techches ! 
What ? false theves ! or ye wolde, 
Be famous good, and nothing nolde 69o 

Deserve why, ne never ye roughte 
Men rather yow hangen oughte ! 
For ye be lyke the swjmt^ catte, 
That wolde have fissh ; but wastow whatte ? 
He wold« nothinge wete his clowes. 
Yvel thrifte come to your jowes, 
And eke to myn yif I hit graunte. 
Or do yow favour yow to avaunte ! 
Thou Eolus, thou kynge of Trace, 
Goo, blowe this folke a sory grace,' 700 

Quod she, ' anoon; and wostow how. 
As I shal telle yow ryght now. 
Sey, These ben that wolden honour 
Have, and do nos-kynnes labour, 
Ne doo no good, and yet han lawde ; 



I 

And that men wende that bele Isawde, 
Ne coude hem noght of love weme ; 
And yet she that grynt &tte querne, 
Ys alle to good to ese her herte.' 

This Eolus anoon up sterte, 710 

And with his blake clarioun 
He gan to blasen out a soun, 
As lowde as beloweth wynde in helle. 
And eke therwith, sothe to telle, 
This soune was so ful of japes, 
As ever mowes were in apes. 
And that went al the worlde aboutc, 
That every wight gan on hem shoute, 
And for to lawgh as they were wode ; 
Suche game fonde they in her hode. 720 

Tho come another companye, 
That had ydoon the trayterye, 
The harme and greter wikkednesse, 
That any herte kouthe gesse ; 
And prayed her to han good fame, 
And that she nolde doon hem no shame, 
But yeve hem loos and good renoim, 
And do hyt blowe in a clarioun, 
' Nay, wis !' quod she, * hyt were a vice ; 
Al be ther in me no justice) 730 

Me ne lyst not to doo hjrt nowe, 
Ne this nyl I graunte yowe/ 

Tho come ther lepynge in a route. 
And gunne choppen al aboute 
Every man upon the crowne. 
That alle the halle gan to sowne. 
And seyden, * Lady, leefe and dere. 
We ben suche folkes as ye mowe here. 

To telle al the tale aryght, 

We ben shrewes every wyght, 740 

And han delyte in wikkednes, 

As goode folke han in godenes ; 

And joye to be knowen shrewes. 

And ful of vices and wikked thewes ; 

Wherefore we prayew yow a rowe, 

That oure fame suche be y-knowe, 

In alle thing ryght as hit is. 

Y graunte hjrt yow/ quod she, * ywis. 

But what art thow that seyst this tale. 

That werest on thy hose a pale, 750 

And on thy tipet suche a beUe ?* 

* Madame,' quod he, * sothe to telle, 
I am that ylke shrewe, ywis. 
That brende the temple of Ysidis 
In Athenes, loo, that citee/ 

* And wherfor didest thou so T quod she. 

* By my thrift,' quod he, * madame, 
I wolde fayn han hadde a fame. 
As other folke hadde in the toune, 
AUe-though they were of grete renoune 760 
For her vertue and her thewes. 

Thought Y, as gret fame han shrewes, 

(Though hit be noght) for shrewedenesse 

As goode folke han for godenesse ; 

And sith I may not have that oon. 

That other nyl Y noght forgoon. 

And for to gette of fames hire. 

The temple set Y alle a-fire. 

Now doon, our loos be blowen swithe. 

As wisly be thou ever bljrthe.' 770 

' Gladly,' quod she. * Thow Eolus, 

Herestow not what this folke prayen us ?* 
' Madame, yis, ful wel,' quod he, 

* And I wil trumpen hxt, parde !' 
And toke his blake tnimpe faste, 
And gan to puffen and to blaste, 
Til hyt was at the worZdes ende. 

With that Y gan aboute wende. 
For oon that stoode ryght at my bake, 
Me thoughte goodelj to me spake, 780 

And seyde, * Frende, what is thy name ? 
Artow come hider to han fame ?' 

* Nay, forsothe, frende !' quod I ; 

* I cam noght hyder, graunt mercy 
For no suche cause, by my hede ! 
Suffice th me, as I were dede, 

That no wight have my name in honde. 

I wote my-self best how Y stonde, 

For what I drye or what I thynke, 

I wil my selfe alle hyt drynke, 790 

Certeyn for the more parte. 

As ferforthe as I kan myn arte.' 

* But what doost thou here T quod he. 
Quod Y, ' That wyl Y tellen the. 

The cause why Y stonde here. 

Somme newe tydyngis for to lere, 

Somme newe thinge, Y not what, 

Tydynges other this or that. 

Of love, or suche thinges glade. 

For, certeynly, he that me made 800 

To come hyder seyde me 

Y shulde bothe here and se. 

In this place, wonder thynges ; 

But these be no suche tydynges 

As I mene of. — * Noo f quod he. 

And I answered^, * Noo parde ! 

For wel Y wote ever yit, 

Sith that first Y hadde wit, 

That somme folke han desired fame 

Diversly, and loos and name ; 8io 

But certeynly I nyste howe, 

Ne where that Fame duelled, er nowe ; 

And eke of her descripcioun, 

Ne also her condicioun, 

Ne the ordre of her dome, 

Unto the tyme Y thidder come.' 

* Why than, loo, be these tydynges. 

That thou now hider brynges, 

That thou hast herde ?' quod he to me ; 

' But now, no fors ; for wel Y se 820 

What thou desirest for to lere. 

Come forth, and stonde no longer here. 

And Y wil the, withouten drede. 

In suche another place lede, 

Ther thou shalt here many oon.' 

Tho gan I forthe with hym goon, 
Oute of the castel, sothe to seye. 
Tho saugh Y stond in a valeye. 
Under the castel faste by, 
An house, that domus Dedaly, 880 

That Laboryn^s ycleped ys, 
Nas made so wonderlych ywis, 
Ne half so queyntelych ywrought. 
And evermo, so swyft as thought, 
This queynte hous about e wente, 
That nevermo Btille hyt stente. 
And theroute come so grete a noyse, 

That had hyt stonde upon Oyse, 

Men myght hyt han herd esely 

To Rome, Y trowe sikerly. 840 

And the noyse which I have herde, 

For alle the world right so hyt ferde. 

As dooth the rowtynge of the stoon, 

That from thengyne ys leten goon. 

And al thys hous of whiche Y rede. 
Was made of twigges, salwe, rede. 
And green eke, and somme weren white, 
Swiche as men to these cages thwite. 
Or maken of these panyers. 
Or elles hattes or dossers ; sso 

That for the swough and for the twy^ges, 
This house was also ful of gygges. 
And also ful eke of chirkynges. 
And of many other werkynges; — 
And eke this hous hath of entrees 
As feele as of leves ben on trees. 
In somer whan they grene ben. 
And on the rove men may yet seen 
A thousand holes, and wel moo. 
To leten wel the soune oute goo. 8«o 

And eke be day in every tyde 
Been alZ^ the dores opened wide. 
And they be nyght echoon unsheWe, 
Ne porter ther is noon to let^e 
Ne manor tydynges in to pace; 
Ne never rest is in that place. 
That hit nys filde ful of tydjmges. 
Other loude or of whisprynges ; 
And over alle the houses angles, 
Ys ful of roun3mges and of jangles, 870 

Of werres, of pes, of mariages, 

Of Testes, of labour, and of viages. 

Of abood, of deeth, of lyfe, 

Of love, of hate, acorde, of stryfe. 

Of loos, of lore, and of wynnynges, 

Of hele, of sekenesse, of bildynges. 

Of faire wyndes, of tempestes. 

Of qwalme of folke, and eke of bestes ; 

Of dyvers transmutacions, 

Of estates and eke of regions ; 880 

Of trust, of drede, of jelousye. 

Of witte, of wynnynge, of folye ; 

Of plente, and of grete famyne. 

Of chepe, of derthe, and of ruyne ; 

Of good or mysgovernement, 

Of fire, and of dyvers accident. 

And loo, thys hous of which. I write, 
Syker be ye, hit nas not lyte ; 
For hjt was sixty myle of lengthe, 
Alle was the tymber of no strengthe ; 890 
Yet hyt is founded to endure. 
While that hit Ijst to Aventure, 
That is the moder of tydynges. 
As the see of welles and of sprynges ; 
And hyt was shapen lyke a cage. 

* Certys,' quod Y, * in al myn age, 
Ne saugh Y suche a hous as this.' 
And as Y wondrede me, ywys, 
Upon this hous, tho war was Y, 
How that myn egle, faste by, 900 

Was perched hye upon a stoon ; 
And I gan streghte to hym goon. 
And seyde thus ; — * Y prey 6 the 

That thou a while abide me 
For goddis love, and lete me seen 
What wondres in this place been ; 
For yit paraventure Y may lere 
Somme good theron, or sumwhat here 
That leef me were, or that Y wente.' 

' Petre ! that is myn entente/ 9io 

Quod he to me ; * therfore Y duelle, 
But certeyn oon thyng I the telle, 
That, but I bringe the therinne, 
Ne shalt thou never kunne gynne 
To come into hyt, out of doute, 
So faste hit whirleth, lo, aboute. 
But sithe that Jovys, of his grace, 
As I have seyde, wol the solace, 
Fynally with these thinges, 
Unkouthe syghtes and tydynges, 920 

To passe with thyn hevynesse, 
Soch routhe hath he of thy distresse, 
(That thou suflfrest debonairly, 
And wost thy-selfen outtirly, 
Disesperat of alle blys, 
Syth that fortune hath made amys 
The frot of si thyn hertes reste 
Ijanguish and eke in poynt to breste,) 
That he thrugh hys myghty merite, 
Wol do than ese, al be hyt lyte, d3o 

And yaf in expresse commaundement. 
To whiche I am obedient, 
To further the with al my myght. 
And wisse and teche the aryght. 
Where thou maist most tydynges here, 
Shaltow here anoon many oon lere/ 

With thiUce worde he ryght anoon, 
Hente me up bytwexe his toon. 
And at a wyndowe yn me broghtc, 
That in this hous was, as me thoghte ; 940 

And therwithalle me thought hit stente. 
And nothinge hyt aboute wentc ; 
And me set in the flore adoun. 
But .whiche a congregacioun 
Of folke, as I saugh rome aboute, 
Some within and some withoute, 
Nas never seen, ne shal ben eft, 
That, certys, in the worlde nys left, 
So many formed be Nature, 
Ne dede so many a creature, oso 

That wel unnethe in that place 
Hadde Y a fote brede of space. 
And every wight that I saugh there, 
Rouned in eche others ere, 
A newe tydynge prevely, 
Or elles tolde alle oppenly 
Ryght thus, and seyde, * Nost not thou 
That ys betyd, late or now.^ 

' No,' quod he, * Telle me what.' 
And than he tolde hym this and that, 96o 

And swore therto that hit was sothe, 
' Thus hath he sayde,' and * Thus he dothe,' 
And ' Thus shal hit be,' and ' Thus herde Y seye,' 
' That shal be founde, that dare I leye.' 
That alle the folke that ys a lyve, 
Ne han the kunnynge to discryve, 
Tho thinges that I herde there. 
What aloude, and what in ere. 
But al the wonder most was this : — 

Whan oon had herde a thinge, ywis, 970 

He come forthright to another wight, 

And gan him tellen anon ryght, 

The same ihynge that him was tolde, 

Or hyt a forlonge way was olde, 

But gan sommewhat for to eche 

To this tjdynge in this speche 

More than hit ever was. ^ 

And nat so sone departed nas 

That he fro him thoo he ne mette 

With the thridde ; and, or he lette oso 

Any stounde, he told hym als ; 

Were the tydynge sothe or fals, 

Yit wolde he telle hyt natheles. 

And evermo with more encres, 

Than yt wase erst. Thus north and southe. 

Went every mothe fro mouthe to mouthe, 

And that encresing evermoo. 

As fire ys wont to quyk and goo 

From a sparke sprongew amys, 

Tille alle a citee brent up ys. 990 

And whan that hit was ful yspronge, 
And woxen more on every tonge 
Than ever hit was, and went anoon 
Up to a wyndowe out to goon. 
Or but hit myghte oute there pace, 
Hyt gan oute crepe at somme crevace, 
And flygh forth e faste for the nones. 

And somtyme saugh I thoo, at ones 
A lesyng and a sad sothe-sawe. 
That gonne of aventure thrawe, 1000 

Out to a wyndowe for to pace ; 
And, when they metten in that place. 

They were acheked bothe two, 

And neyther of hem most out goo; 

For other so they gonne crowde, 

Til eche of hem gan crien lowde, 

* Lat me go first !' — * Nay, but let me ! 

And here I wol ensuren the 

Wyth the vowes that thou wolt do so, 

That I shal never fro the go, loio 

But be thyn oune sworen brother ! 

We wil us medle eche with other. 

That no man, be they never so wrothe, 

Shal ban that on or two, but bothe 

At ones, al beside his leve. 

Come we a morwe or on eve. 

But we cried 'or stille yrouned.' 

Thus saugh I fals and sothe, compouned, 

Togeder fie for oo tydynge. 

Thus oute at holes gunne wringe L020 

Every tydynge streght to Fame ; 
And she gan yeve eche hys name, 
After hir disposicioun. 
And yaf hem eke duracioun, 
Some to wexe and wane sone. 
As dothe the faire white mone. 
And lete hem goon. Ther myght Y seen 
Wenged wondres faste fleen, 
Twenty thousand in a route, 
As Eolus hem blew aboute. loso 

And, lord I this hous in elle tymes 
Was ful of shipmen and pilgrimes. 
With scrippes bret-ful of leseyngs, 
Entremedled with tydynges, 
And eke aUone be hemselve. 

VOL. V. T 

0, many a thousand tymes twelve 

Saugh I eke of these pardoners, 

Currours, and eke messangers, 

With boystes crammed ful of lyes. 

As ever vessel was with lyes. io40 

And as I alther-fastest wente 

About, and did al myn entente, 

Me for to pleyen and for to lere, 

And eke a tydynge for to here, 

That I had herd of somme contr^ 

That shal not now be tolde for me ; 

For hit no nede is, redely ; 

Folke kan hit synge bet than I. 

For alle mote oute other late or rathe, 

Alle the sheves in the lathe. 1050 

I herde a grete nope withalle 
In a comer of the halle, 
Ther men of love tydynges tolde. 
And I gan thiderwarde beholde ; 
For I saugh rennynge every wight. 
As fast as that they hadden myght ; 
And everyche criede, * What thing is that ?' 
And somme sayde * I not never what.' 
And whan they were alle on an hepe, 
Tho behynde beg^nne up lepe, loeo 

And clamben up on other fast€, 
And up the noyse an-highen kaste. 
And troden faste on otheres holes. 
And stampen, as men doon after eles. 

Atte laste I saugh a man, 
Whiche that I nat, ne kan. 
But he semedd for to be — 

A man of grete auctorit^. * 

And therewithalle I abrayde 
Out of my sleepe^ halfe afraide ; 1070 

Remembring welle what I hadde seene, 
And how hye and ferre I hadde beene 
In my goost ; and hadde gret wonder 
Of that the god of thunder 
Hadc^ let me knowen ; and began to write 
Lyke as yee have herd me endite. 
Wherefore to study and rede al^ay, 
I purpose to do day by day. 

Thus in dreaming and in game, 
Endeth this lytel booke of Fame. loso 

THE PEOLOGUE OF NINE GOODE 

WYMMEN. 

THOUSANDE tymes I have herd telle. 
There ys joy in hevene, and peyne in 

helle, 
And I acorde wel that it ys so ; 
But, natheles, yet wot I wel also, 
That ther is noon dwellyng in this countree. 
That ejthir hath in hevene or helle ybe, 
Ne may of hit noon other weyes witen, 
But as he hath herd seyde, or founde it writen ; 
For by assay ther may no man it prove. 

But God forbede but men shulde leve lo 

Wel more thing then men han seen with eye 1 
Men shal not wenen every thing a lye 
But-yf hymselfe jrt seeth, or elles dooth ; 
For, God wot, thing is never the lasse sooth, 
Thogh every wight ne may it not ysee. 
Bemarde, the monke, ne saugh nat alle pard^ ! 
Than mote we to bokes that we fynde, 
(Thurgh which that olde thinges ben in mynde) 
And to the doctrine of these olde wyse, 
Yeve credence, in every skylful wise, 20 

That tellen of these olde approved stories, 
Of holjmesse, of regnes, of victories. 
Of love, of hate, and other sondry thynges. 

Of whiche I may not maken rehersynges; 
And yf that olde bokes were awey, 
Ylorne were of remembraunce the key. 
Wei ought US; thanne, honouren and beleve 
These bokes, there we han noon other preve. 

And as for me, though than I konne but lyte, 
On bokes for to rede I me delyte, so 

And to hem yiye I feyth and ful credence, 
And in myn herte have hem in reverence 
So hertely, that ther is game noon, 
That fro my bokes maketh me to goon, 
But yt be seldom on the holy day. 
Save, certeynly, whan that the monethe of May 
Is comen, and that I here the foules synge. 
And that the floures gynnen for to sprynge, 
Fairewel my boke, and my devocioun I 

Now have I thanne suche a condicioun, 40 

That of alZ^ the floures in the mede, 
Thanne love I most thise floures white and rede, 
Suche as men callen daysyes in her toune. 
To hem have I so grete affeccioun. 
As I seyde erst, whanne comen is the May, 
That, in my bed ther daweth me no day. 
That I nam uppe and walkyng in the mede. 
To seen this floure ayein the sonne sprede, 
Whan it up rysith erly by the morwe ; 
That blisful sight softneth al my sorwe, so 

So glad am I, whan that I have presence 
Of it, to doon it alZe reverence. 
As she that is of slle floures flour, 
Fulfilled of al vertue and honour, 
And evere ilike faire, and fressh of hewe. 
And I love it, and evere ylike newe, 

And ever shal, til that myn herte dye ; 

Al swere I nat, of this I wol nat lye, 

Ther lovedc no wight hotter in his Ijrve. 

And, whan that hit ys eve, I renne hlyve, 60 

As sone as evere the sonne gynneth weste, 

To seen this flour, how it wol go to reste. 

For fere of nyght, so hateth she derkenesse ! 

Hire chore is pleynly sprad in the hrightnesse 

Of the Sonne, for ther yt wol unclose. 

Alias, that I ne had Englyssh, ryme, or prose, 

Suffisant this flour to preyse aryght ! 

But helpeth ye that han konnyng and myght. 

Ye lovers, that kan make of sentement ; 

In this case oghte ye he diligent, to 

To forthren me somwhat in my lahour, 

Whethir ye ben with the leef or with the flour. 

For wel I wot, that ye han herbiforne 

Of makynge ropen, and lad awey the come ; 

And I come after, glenyng here and there. 

And am ful glad yf I may fynde an ere 

Of any goodly word that ye han left. 

And thogh it happen me rehercen eft 

That ye han in your fressh^ songes sayede, 

Forbereth me, and beth not evele apayede, so 

Syn that ye see I do 3rt in the honour 

Of love, and eke in service of the flour. 

Whom that I serve as I have witte or myght. 

She is the clerenesse and the verray lyght, 

That in this derke worlde me wynt and ledyth. 

The hert in-with my sorwful brest yow dredith, 

And loveth so sore, that ye ben verrayly. 

The maistresse of my witte, and nothing I. 

My worde, my werkes, ys knyt so in youre bond 

That as an harpe obeieth to the hond, 9o 

That maketh it soune after his fyngeryngey 
Ryght so mowe ye oute of mjn herte bringe 
Swich vois, ryght as yow lyst, to laughe or pleyne ; 
Be ye 1x1301 gide, and lady sovereyne. 
Afl to my erthely God, to yowe I calle, 
Bothe in this werke, and in my sorwes alle. 

But wherfore that I spake to yive credence 
To olde stories, and doon hem reverence^ 
And that men mosten more thyng beleve 
Then they may seen at eighe or elles prove ; 100 
That shal I seyn, whanne that I see my tyme ; 
I may nat all attones speke in ryme. 
My besy gost, that trusteth alwey newe, 
To seen this flour so yong, so fressh of hewe, 
Constreynede me with so gredy desire, 
That in myn herte 1 feele yet the fire, 
That made me to ryse er yt wer day. 
And this was now the firste morwe of May, 
With dredful hert, and glad devocioun 
For to ben at the resurreccioim no 

Of this flour, whan that yt shulde unclose 
Aga3me the sonne, that roos as rede as rose. 
That in the brest was of the beste that day. 
That Agenores doghtre ladde away. 
And doune on knes anoon r^'ght I me sette. 
And as I koude, this fresshe flour I grette, 
Knelyng alwey, til it unclosed was, 
Upon the smale, softe, swote gras. 
That was with floures swote enbrouded al. 
Of swich swetnesse, and swich odour over-al, 120 
That for to speke of gomme, or herbe, or tree, 
Gomparisoun may noon ymaked be; 

For yt surmounteth pleynly alle odoures, 

And of riche beaute of floures. 

Forgeten hadc^e the erthe his pore estate 

Of wyntir, that him naked made and mate, 

And with his swerd of colde so sore greved ; 

Now hath thatempre sonne alle that releved 

That naked was, and clad yt new agayn. 

The smale foules, of the seson fayn, iso 

That of the panter and the nette ben scaped, 

Upon the foweler, that made hem awhaped 

In wynter, and distroyed hadde hire broode, 

In his dispite hem thoghte yt did hem goode 

To syngQ of hym, and in hir songe dispise 

The foule cherle, that for his coveytise. 

Had hem betrayed with his sophistrye. 

This was hire songe, * The foweler we deffye, 

And al his crafte.' And somme songen clere 

Layes of love, that joye it was to here, i40 

In worshippynge and in preysing of hir make ; 

And, for the newe blisful somers sake, 

Upon the braunches ful of blosmes softe. 

In hire delyt, they turaed hem ful ofte. 

And songen, 'Blessed be sejmt Valentyne ! 

For on his day I chees ypw to be myne, 

Withouten repentyng, m3m herte swete !' 

And therewithalle hire bekes gonnen meete, 

Yeld3mg honour, and humble obeysaunces 

To love, and diden hir othere observaunces 150 

That longeth onto love, and to nature ; 

Construeth that as yow lyst, I do no cure. 

And thoo that hadde doon unkyndenesse. 

As dooth the tydif, for newfangelnesse, 

Besoghte mercy of hire trespassynge. 

And humblely songe hire repentynge, 

And sworen on the blosmes to be trewe^ 

So that hire makes wolde upon hem rewe, 

And at the laste maden hire acorde. 

Al founde they Daunger for a tyme a lord, leo 

Yet Pitee, thurgh his stronge gentil myght, 

Forgaf, and made mercy passen ryght 

Thurgh Innocence, and ruled Curtesye. 

But I ne clepe yt nat innocence folye, 

Ne fals pitee, for vertue is the mene, 

As EtAike seith, in swich manor I mene. 

And thus thise foweles, voide of al malice, 

Acordeden to love, and laften vice 

Of hate, and songe alle of oon acorde, 

* Welcome Somer, oure govemour and lorde/ 170 

And Zepherus, and Flora gentilly 

Yav to the floures, softe and tenderly. 

Hire swoote breth, and made hem for to sprede. 

As god and goddesse of the floury mede. 

In whiche me thoght I myghte, day by day, 

Dwellen alwey, the joly monyth of May, 

Withouten slepe, withcuten mete or diynke. 

Adoune ful softely I gan to synke. 

And lenynge on myn elbowe and my syde. 

The longe day I shoope me for tabide 18O 

For nothing ellis, and I shal nat lye, 

But for to loke upon the daysie ; 

That men by reson wel it calle may 

The daisie, or elles the ye of day. 

The emperice, and floure of floures alle. 

I pray to God that faire mote she falle. 

And alle that loven floures, for hire sake : 

But, natheles, ne wene nat that I make 

In preysing of the flour agayn the leef, 

No more than of the come agayn the sheef : i90 

For as to me nys lever noon ne lother, 

1 nam withholden yit with never nother. 

Ne I not who serveth leef, ne who the flour, 

Wei browken they her service or labour, 

For this thing is al of another tonne, 

Of olde storye, er swiche thinge was begonne. 

Whan that the sonne out of the south gan weate. 
And that this floure gan close, and goon to reste. 
For derknesse of the nyght, the which she dredcfe. 
Home to myn house full swiftly I me sped(2e 200 
To goon to reste, and erly for to ryse. 
To seen this flour sprede, as I devyse. 
And in a litel herber that I have, 
That benched was on turves fressh ygrave, 
I bad men sholde me my couche make ; 
For dejmtee of the newe someres sake, 
I bad hem strawen floures on my bed. 
Whan I was leyde, and hoAde myn eyen hed, 
I fel on slope, in-with an houre or twoo, 
Me mette how I lay in the medewe thoo, 2iu 

To seen this floup that I love so and drede ; - 
And from a fer come walkyng in the mede 
The God of Love, and in his hande a queue. 
And she was clad in real habite grene ; 
A fret of gold she h&dde next her heer. 
And upon that a white corowne she beer, 
With flourouns smale, and, I shal nat lye 
For al the worlde ryght as a daysye 
Ycorouned ys with white leves lyte, 
So were the flowrouns of hire coroune white ; 2:^0 
For of 00 perle, fyne, oriental, 

Hire white coroune was imaked al, 

For which the white coroune ahove the grene 

Made hire lyke a daysie for to sene, 

Considered eke hir fret of golde above. 

Yclothed was this myghty God of Love 

In silke enbrouded, ful of grene greves, 

In-with a fret of rede rose leves, 

The fresshest syn the worlde was first begonne. 

His gilte here was corowned with a sonne 230 

In stede of golde, for hev3messe and wyghte ; 

Therwith me thoght his face shoon so bright^ 

That wel unnethes myght I him beholde ; 

And in his hande me thoght I saugh him holde 

Twoo firy dartes, as the gledes rede, 

And aungelyke hys wynges saugh I sprede. 

And, al be that men seyn that blynd ys he, 

Algate me thoghte that he myghty se ; 

For stemely on me he gan byholde, 

So that his loking dooth myn herte colde. 240 

And by the hande he helde this noble queue, 

Corowned with white, and clothed al in grene, 

So womanly, so benigne, and so meke, 

That in this world, thogh that men wolde seke, 

Half of hire heuU shulde men nat fynde 

In creature that formed ys by kynde. . 

And therfore may I seyn, as thynketh me. 

This songe in preysyng of this lady fre. 

Hyd, Absalon, ihynne gilte tressis clere ; 

Ester, ley thou thy mekenesse al adown ; 2so 

Hyde, Jonathas, al thy frendly manere ; 

Penelopee, and Marcia Catoun, 

Make of youre wifhode no comparysoun ; 

Hyde ye youre beautes, Ysoude and Elejme, 
My lady comith^ that al this may disteyne. 

Thy faire body lat yt nat appere, 

Lavyne ; and thou Lucresse of Rome toune. 

And Polixene, that boghten love so dere, 

And Cleopatre, with al thy passyoun, 

Hyde ye your trouthe of love, and your renoun, 260 

And thou, Tesbe, that hast of love suche peyne, 

My lady comith, that al this may disteyne. 

Hero, Dido, Laudomia, alle yfere. 

And Phillis, hangyng for thy Demophoun, 

And Canace, espied by thy chere, 

Ysiphile betraysed with Jasoun, 

Maketh of your trouthe neythir boost ne soun, 

Nor Ypermystre, or Adriane, ye tweyne, 

My lady cometh, that all this may dyste3me. 

This balade may ful wel ysongen be, 270 

As I have seyde erst, by my lady fre ; 
For certeynly al thise mowe nat suffise. 
To apperen wyth my lady in no wyse. 
For as the sonne wole the fire disteyne, 
So passeth al my lady sovereyne. 
That ys so good, so faire, so debonayre, 
I prey to God that ever falle hire faire. 
For nadde comfort ben of hire presence, 
I hadde ben dede, withouten any defence. 
For drede of Loves wordes, and his chere, 280 
As, when tyme ys, herafter ye shal here. 

Behynde this God of Love upon the grene 
I saugh comyng of ladyes nientene 
In real habite, a ful esy paas ; 

And after hem come of wymen swich a traas, 
That syn that God Adam hadde made made of ertho, 
The thridde part of mankynde, or the ferthe^ 
Ne wende I nat by possibilitee, 
Had ever in this wide worlde ybee, 
And trewe of love, thise women were echon. 290 
Now wheither was that a wonder thing or non, 
That ryght anoon, as that they gonne espye 
This flour, which that I clepe the daysie, 
Fill sodeynly they stynten al attones, 
And knelede doune, as it were for the nones, 
And songen with o vois, ' Heel and honour 
To trouthe of womanhede, and to this flour 
That bereth our alder pris in figurynge. 
Hire white corowne beryth the witnessynge?' 
And with that word, a-compas enviroun, 300 

They setten hem ful softely adoun. 
First sat the God of Love, and syth his quene 
With the white corowne, clad in grene ; 
And sithen al the remenaunt by and by, 
As they were of estaat, ful curteysly, 
Ne nat a worde was spoken in the place, 
The mountaunce of a furlong wey of space. 
I, knelyng by this floure, in good entente 
Aboode, to knowen what this peple mente, 
As stille as any ston ; til at the hate 310 

This God of Love on me hyse eighen caste, 
And seyde, * Who kneleth there ?' and I answerde 
Unto his ask3mge, whan that L it herde. 
And seyde, ' It am I,' and come him nere. 
And salwed him. Quod he, ' What dostow here, 
So nygh myn oune floure, so boldely ? 
Yt were better worthy trewely 

A worme to neghen ner my flour than thow/ 
* And why, sire,' quod I, * and yt lyke yow ? 
' For thow,' quod he, ' art therto nothing ahle. sao 
Tt is my relyke, digne and delytahle, 
And thow my foo, and al my folke werreyest. 
And of m3m olde servauntes thow mysseyest. 
And hynderest hem, with thy translacioun. 
And lettest folke from hire devocioun 
To serve me, and holdest itfolye 
To serve Love. Thou maist it nat denye, 
For in pleyne text, withouten nede of glose* 
Thou hast translated the Romaunce of the Rose, 
That is an heresye ayeins my lawe, sso 

And makest wise folke fro me withdrawe ; 
And of Cresyde thou hast seyde as the lyste, 
That maketh men to wommen lasse triste, 
That ben as trewe as ever was any steel, 
Of thyn answere aviso the ryght weel. 
For thogh thou reneyed hast my lay. 
As other wrecches han doon many a day, 
By 8eynt€ Venus, that my moder ys, 
If that thou lyve, thou shalt repenten this 
' So cruelly, that it shal wele be sene.' 340 

Thoo spake this lady, clothed al in greene, 
And seyde, * God, ryght of youre curt^ye. 
Ye moten herken yf he can replye . 
Aga3ms al this that ye have to him moved ; 
A God ne sholde nat be thus agreved, 
But of hys deitee he shal be stable, 
And therto gracious and merciable. 
And yf ye nere a God that knowen alle, 
Thanne myght yt be as I yow tellen shalle ; 
This man to yow may falsly ben accused, sso 

Ther as by right him oughte ben excused ; 
For in youre courte ys many a losengeour, 
And many a queinte totolere accusour. 
That tabouren in youre eres many a sown, 
Ryght aftir hire ymagynacioun, 
To have youre daliance, and for envie. 
Thise ben the causes, and I shal nat lye, 
Envie ys lavendere of the court alway ; 
For she ne parteth neither nyght ne day, 
Out of the house of Cesar, thus seith Dante ; seo 
Who so that gooth, algate she wol nat wante. 
^ And eke, parauntere, for this man ys nyce, 
He myght^ doon yt, gessyng no malice ; 
For he useth thynges for to make, 
Hym rekketh noght of what matere he take ; 
Or him was boden maken thiike tweye 
Of somme persone, and dnrste yt nat withseye ; 
Or him repenteth outrely of this. 
He ne hath nat doon so grevously amys. 
To translaten that olde clerkes writen, 370 

As thogh that he of malice wolde editen. 
Despite of Love, and had himselfe jrt wroght. 
This shoolde a ryghtwis lord have in his thought, 
And nat be lyke tirauntes of Lumbardye, 
That ban no reward but at tyrannye. 
For he that kynge or lorde ys naturel, 
Hym oght6 nat be tiraunt ne crewel, 
As is a fermour, to doon the harme he kan ; 
He moste thinke yt is his leege man. 
And is his tresour, and his gold in cofre. sso 

This is the sentence of the philosophre : 
A kyng to kepe hise leeges in justice, 
Withouten dpute that is his office. 

Al wol he kepe hise lordes in hire degree, ^ 

As it ys ryght and skilful that they bee ^ 

Enhaunced and honoured, and most dere, 

For they ben half goddys in this world here, 

Yit mote he doon bothe ryght to poore and ryche, 

Al be that hire estaate be nat yliche ; 

And han of poore folke compassyoun. 890 • 

For loo, the gentil kynde of the lyoim ! \ 

For whan a flye offendith him or biteth, ' 

He with his tayle awey the flye smyteth 

Al esely ; for of his gentrye 

Hym deyneth nat to wreke hym on a flie. 

As dooth a curre, or elles another best. 

In noble corage oughte ben arest. 

And weyen every thing by equytee, 

And ever have rewarde unto his owen degree. 

For, syr, yt is no maistrye for a lorde 400 

To dampne a man, without answere of worde. 

And for a lorde, that is ful foule to use. 

And it so be, he may hym nat excuse. 

But asketh mercy with a dredeful herte. 

And profereth him, ryght in his bare sherte, 

To ben ryght at your owen jugement, 

Than oght a God, by short avysement, 

Gonsydre his owne honour, and hys trespas ; 

For syth no cans of dethe lyeth in this caas, 

Yow oghte to ben the lyghter merciable ; 4i<r 

Leteth youre ire, and beth sumwhat tretable ! 

The man hath served yow of his kunnyng, 

And furthred wel youre lawe in his makyng. 

Al be hit that he kan nat wel endite. 

Yet hath he made lewde folke delyte 

To serve you, in preysinge of your name. 

He made the book that hight the Hous of Fame, 

And eke the Deeth of Blaunche the Duchesse, 

And the Parlement of Foules, as I gesse, 

And al the Love of Palamon and Arcite 420 

Of Thebes, thogh the storye ys knowen lyte ; 

And many an ympne for your haly dayes, 

That highten Balades, Eoundels, Virelayes. 

And for to speke of other holynesse, 

He hath in proce translated Boece, 

And made the Lyfe also of Seynt Cecile. 

He made also, goon ys a grete while, 

Origenes upon the Maudeleyne. 

Hym oughte now to have the lesse peyne, 

He hath maade many a lay, and many a th3mge. 430 

' Now as ye be a God, and eke a kynge, 
I your Alceste, whilom qiiene of Trace, 
I aske yow this man, ryght of your grace, 
That ye him never hurte in al his lyve, 
And he shal sweren to yow, and that.blyve. 
He never more shal agilten in this wj'se, 
But shal maken, as ye wol^ devyse. 
Of wommen trewe in lovyng al hire Ijrf, 
Wher so ye wol, of mayden or of v^^f. 
And forthren yow as muche as he mysseyde, uo 
Or in the Rose, or eUes in Creseyde/ 

The God of Love answerede hire anoon, 
' Madame,' quod he, ' it is so long agoon 
That I yow knewe so charitable and trewe, 
That never yit, syn that the worlde was newe, 
To me ne founde Y better noon than yee ; 
If that ye wolde save my degree, 
I may ne wol nat weme your requeste ; 
Al lyeth in yow, dooth wyth hym as yow liste. 

VOL. V. u 

I al foryeye withouten lenger space ; iso 

For who-80 yeveth a yifte or dooth a grace. 
Do it bytyme, his thank ys wel the more, 
And demeth ye what he shal do therfore. 
Goo thanke now my lady here/ quod he. 
I roos, and doune I sette me on my knee. 
And seyde thus : — * Madame, the God above 
Foryelde yow that the God of Love 
Han maked me his wrathe to foryive, 
And grace so longe for to lyve, 
That I may knowe soothly what ye bee, 46o 

That han me holpe, and put me in this degree. 
But trewely I wende, as in this cas 
Naught have agilt, ne doon to love trespas ; 
For-why a trewe man, withouten drede. 
Hath nat to parten with a theves dede. 
Ne a trewe lover oghte me not to blame, 
Thogh that I spake a fals lovere som shame. 
They oghte rather with me for to holde, 
For that I of Creseyde wroot or tolde, 
Or of the Rose, what-so mjm auctour mente, 470 
Algate, God woot, yt was myn entente 
To forthren trouthe in love, and yt cheryce, 
And to ben war fro falsnesse and fro vice. 
By swiche ensample ; this was my menynge.' 
And she answerde, ^ Lat be thyn arguynge. 
For love ne wol nat countrepleted be 
In ryght ne wrong, and lerne that of me ; 
Thow hast thy grace, and holde the ryght therto. 
Now wol I seyn what penance thou shalt do 
For thy trespas, understonde yt here : — 480 

Thou shalt while that thou lyvest, yere by yere. 
The mosttf partye of thy tyme spends 

In makyng of a glorious legende. 

Of goode wymmen, maydenes, and wyves, 

That weren trew in lovyng al hire l5rves ; 

And telle of false men that hem bytraien, 

That al here lyf ne don not but asayen 

How many women they may doon a shame, 

For in your worlde that is now holde a game. 

And thogh the lyke nat a lovere bee, 490 

Speke wel of love ; this penance yive I the. 

And to the God of Love I shal so preye, 

That he shal charge his servauntes, by any weye. 

To forthren thee^ and wel thy labour quyte : 

Goo now thy weye, this penaunce ys but lyte. 

And whan this book ys made, yive it the queue 

On my byhalfe, at Eltham, or at Sheene.' 

The god of love gan smyle, and than he seyde : — 

* Wostow/ quod he, * wher this be wyf or mayde, 
Or queene, or countesse, or of what degre, 500 
That hath so l3rtel penance yiven thee. 

That hast deserved sore for to smerte ? 
But pits renneth soone in gen til herte : 
That maistow seen, she kytheth what she ys.' 
And I answerde, ' Nay, sire, so have I blys, 
No more, but that I see wel she is good.' 

* That is a trewe tale, by myn hood 1' 
Quod Love, * and thou knowest wel, pardee, 
If yt be so that thou aviso the. 

Hastow nat in a book lyth in thy cheste, 510 

The grete goodnesse of the queue Alceste, 
That turned was into a dayesye? 
She that for hire housbonde chees to dye, 
And eke to goon to belle, rather than he, 
And Ercules rescowed hire^ pard^, 

And broght hir out of helle agayne to blys ?' 

And I answerde ageyn, and sayde, * Yis, 

Now knowe I hire. And is this good Alceste, 

The dayesie, and myn owene hertes reste ? 

Now fele I weel the goodnesse of this wyf, s2o 

That both after hir deth, and in hir lyf, 

Hir grete bounte doubleth hir renoun. 

Wei hath she quyt me myn affeceioun, 

That I have to hire flour the dayesye. 

No wonder ys thogh Jove hire stellyfye, 

As telleth Agaton, for hire goodenesse, 

Hire white eorowne berith of hyt witnesse ; 

For also many vertues hadde shee, 

As Bmsle florouns in hire eorowne bee. 

In remembraunce of hire and in honoure 580 

Cibella maade the dayesye and the floure 

Ycrowned al with white, as men may see, 

And Mars yaf to hire a eorowne reede, pardee, 

In stede of rubyes sette among the white/ 

Therwith this queene wex reed for shame a lyte, 

Whanne she was preysed so in hire presence. 

Thanne seyde Love, * A ful grete necligence 

Was yt to the, that ilke tyme thou made, 

' Hyd Absolon thy tresses' in balade, 

That thou forgate hire in thy songe to sette, 540 

Syn that thou art so gretly in hire dette. 

And west wel that kalender ys shee 

To any woman that wol lover bee : 

For she taught al the crafte of fyne lovyng, 

And namely of wyf bode the l3^ng, 

And alle the boundes that she oghte kepe; 

Thy litel witte was thilke tyme aslepe. 

But now I charge the upon thy lyfe, 

That in thy legende thou make of thys wyfe, 

Whan thou hast other smale ymaade before ; sso 

And fare now wel, I charge thee na more. 

But er I goo, thus muche I wole the telle, 

Ne shal no trewe lover come in helle. 

Thise other ladies sittynge here arowe, 

Ben in thy balade, yf thou kanst hem knowe, 

And in thy bookes alle thou shalt hem fynde ; 

Have hem in thy legende now alle in mynde, 

I mene of hem that ben in thy knowyng. 

For here ben twenty thousande moo sittyng 

Thanne thou knowest, goode wommen alle, seo 

And trewe of love for oght that may byfalle ; 

Make the metres of hem as the lest ; 

I mot goon home, the sonne draweth west, 

To Paradys, with al thise companye ; 

And serve alwey the fresshc dajrsye. 

At Cleopatre I wole that thou beg3mne. 

And so forthe, and my love so shalthou wynne ; 

For lat see now what man that lover be, 

Wol doon so stronge a peyne for love as she. 

I wot wel that thou maist nat al yt ryme, 670 

That swiche lovers dide in hire tyme ; 

It were to long to reden and to here ; 

Suffieeth me thou make in this manere. 

That thou reherce of al hir lyfe the grete. 

After thise olde auctours lysten for to trete. 

For who-so shal so many a storye telle, 

Sey shortly or he shal to longe dwelle.' 

And with that worde my bokes gan I take, 

And ryght thus on my legende gan I make. 

INCIPrr LEGENDA CLEOPATRIE MAR- 
TIRIS, EGIPTI REGINE. 

FTER the deth of Tholome the kyng, 
That al Egipte hadde in his govemyng^ 
Regned hys queene Cleopataras ; 
Til on a tyme befel ther swich a caa, 
That out of Rome was sent a senatour, 
For to conqueren regnes and honour, 
Unto the toune of Rome, as was usaunce^ 
To have the worlde at hir obeysaunce. 
And sooth to seye, Antonius was his name. 
So ill 3rt, as Fortune hym oght a shame, lo 

Whanne he was fallen in prosperitee, 
Rebel unto the toune of Rome ys hee. 
And over al this, the suster of Cesar 
He lafte hir falsly, er that she was war, 
And wold algates han another wyf. 
For which he took with Rome and Cesar strif. 

Natheles, forsooth this ilke senatour, 
Was a full worthy gentil werreyour. 
And of his deeth it was ful gret damage. 
But Love hBdde brought this man in swich a rage, 20 
And him so narwe bounden in his laas, 
Alle for the love of Cleopataras, 
That al the worlde he sette at noo value ; 
Hym thoghte ther was nothing to him so due 
As Cleopataras for to love and serve ; 
Hym roghte nat in armes for to sterve 
In the defence of hir and of hir ryght. 

This noble queene ek lovede so this knyght, 
Thurgh his desert and for his chivalrye ; 
As certeynly, but-yf that bookes lye, 3o 

He was of persone, and of gentilesse, 
And of discrecion, and of hardynesse, 
Worthy to any wight that liven may ; 
And she was faire, as is the rose in May. 
And to maken shortely is the beste, 
She wax his wif, and hadde him as hir leste. 

The weddyng and the festc to devyse, 
To me that have ytake swich emprise, 
Of so many a storye for to make, 
Yt were to longe, lest that I sholde slake 4o 

Of thing that beryth more effecte and charge ; 
For men may overlade a shippe or barge. 
And forthy, to effect than wol I skyppe. 
And al the remenaunt I wol let yt slyppe. 

Octovyan, that woode was of this dede, 
Shoop him an cost on Antony to lede, 
Al outerly for his destructioun, 
With stoute Romaynes, crewel as lyoun ; 
To shippe they wente, and thus I let hem sayle. 

Antonius, that was war, and wol nat fayle 50 
To meten with thise Romaynes, yf he may. 
Took eke his rede, and booth upon a day 
His wyf and he and al hys oost forthe wente 
To shippe anoon, no lenger they ne stente. 
And in the see hit happed hem to mete. 
Up gooth the trumpe, and for to shoute and shete. 
And paynen hem to sette on with the sonne ; 
With grisly soune out gooth the grete gonne, 
And hertely they hurtelen al attones. 
And fro the toppe doune cometh the grete stones. 

In gooth the grapenel so ful of erokes, 6i 

Amonge the ropes, and the sheryng hokes ; 
In with the polax preseth he and he ; 
Byhjmde the maste begynneth he to fle, 
And out agayn, and dryveth hym over horde ; 
He styngeth hym upon hys speres orde ; 
He rent the sayle with hokes lyke a sithe ; 
He bryngeth the'cuppe, and biddeth h^xn be blithe; 
He poureth pesen upon the hacches slidre, 
With pottes ful of lyme, they goon togedre. 70 

And thus the longe day in fight they spende 
Til at the last, as every thing hath ende, 
Antony is shent, and put hym to the flyght^. 
And al hys folke to-goo, that best goo myght^. 
Fleeth ek the queene with al hir purpre sayle. 
For strokes which that went as thik as hayle ; 
No wonder was, she myght it nat endure. 
And whan that Antony saugh that aventure, 
' Alias,' quod he, * the day that I was borne ! 
My worshippe in this day thus have I lome !' so 
And for dispeyre out of hys wytte he sterte, 
And roof hymself anoon thurghout the herte, 
Er that he ferther went out of the place. 
Hys wyf, that koude of Cesar have no grace. 
To Egipte is fled, for drede and for distresse. 
But herkeneth ye that speken of k3mdenesse. 
Ye men that falsly sweren many an oothe, 
That ye wol dye yf that your love be wroothe. 
Here may ye seen of women which a trouthe. 
This woful Cleopatrie hath made swich routhe, 90 
That ther nys tonge noon that may yt telle. 
But on the morowe she wol no lenger dwelle, 
But made hir subtil werkmen make a shryne 
Of vile the rubees and the stones fyne 

In al Egipte that she koude espye ; 

And put ful the shryne of spicerye, 

And let the corps enbawme ; and forth she fette 

This dede corps, and in the shryne yt shette. 

And next the shryne a pitte than dooth she grave, 

And aRe the serpentes that she myght have, loo 

She put hem in that grave, and thus she seyde : — 

* Now, love, to whom my sorweful hert obeyde. 

So ferforthely, that fro that blysful houre 

That I yow swor to ben al frely youre ; 

(I mene yow, Antonius, my knyght,) 

That never wakyng in the day or nyght. 

Ye nere out of myn hertes remembraunce. 

For wele or woo, for carole, or for daunce ; 

And in my self this covenaunt made I thoo. 

That ryght swich as ye felten wele or woo, no 

As ferforth as yt in my powere lay, 

Unreprovable unto my wif hood ay, 

The same wolde I felen, life or deethe ; 

And thilke covenaunt while me lasteth breethe 

I wol fulfille ; and that shal wel be seene, 

Was never unto hir love a trewer queene.' 

And wyth that worde, naked, with ful good herte, 

Amonge the serpents in the pit she sterte. 

And ther she chees to han hir buryinge. 

Anoon the neddres gonne hir for to stynge, 120 

And she hir deeth receveth with good chore, 

For love of Antony that was hir so dere. 

And this is storial, sooth it ys no fable. 

Now er I fynde a man thus trewe and stable, 

And wolde for love his deeth so frely take, 

I prey God lat oure hedes nevere ake ! 

EXPLICIT LEGENDS CLEOPATKE MABTYBIS. 

INCIPIT LEGENDA TESBE BABILON, 

MARTIRIS. 

'T Babiloyne whylom fil it thus, 
The whiche toune the queene Simyram us 
Leet dichen al about, and walles make 
Ful hye, of harde tiles wel ybake : 
There were dwellynge in this noble toune. 
Two lordes, which that were of grete renoune. 
And woneden so neigh upon a grene, 
That ther nas but a stoon wal hem betwene, 
As ofte in grette tounes ys the wone. 
And sooth to seyn, that o man had a sone, lo 

Of al that londe oon the lustieste ; 
That other had a doghtre, the faireste 
That esteward in the worlde was tho dweUynge. 
The name of everyche gan to other sprynge, 
By wommen that were neyghebores aboute ; 
For in that contre yit, wythouten doute, 
Maydenes ben ykept for jelousye 
Ful streyte, leste they diden somme folye. 

This yonge man was cleped Pi ramus, 
Tesbe highte the maide (Naso seith thus). 20 

And thus by reporte was hir name yshove, 
That as they wex in age, wax hir love. 
And certeyne, as by reson of hir age, 
Ther myghte have ben betwex hem manage. 
But that hir fadres nold yt not assente, 
And booth in love ylike soore they brente, 

That noon of al hir frendes myghte yt lette. 

But prevely sommtyme yit they mette 

Be sleight, and spoken somme of hire desire, 

As wre the glede and hotter is the fire ; so 

Forbeede a love, and it is ten times so woode. 

This wal, which that bitwixe hem bothe stoode^ 
Was cloven atwoo, right fro the toppe adoune, 
Of olde tyme, of his foundacioun. 
But yit this clyfb was so narwe and lite 
Yt was nat scene, deere ynogh a myte ; 
But what is that that love kannat espye ? 
Ye lovers twoo, yf that I shal nat lye, 
Ye founden first this litel narwe clifte, 
And with a soune as softe as any shryfbe, 40 

They leete hir wordes thurgh the clifte pace, 
And tolden, while that they stoden in the place, 
Al hire compleynt of love, and al hire woo. 
At every tyme whan they dorste soo, 
Upon the o syde of the walle stood he. 
And on that other syde stood Tesb^, 
The swoote soune of other to receyve. 
And thus here wardeyns wolde they diseejrve, 
And every day this walle they wolde threete, 
And wisshe to God that it were doune ybete. 50 
Thus wolde they seyn : — * AUas, thou wikked walle I 
Thurgh thyn envye thow us lettest alle I 
Why nyltow cleve, or fallen al atwo ? 
Or at the leeste, that thow wouldest so, 
Yit woldestow but ones let us meete. 
Or oones that we myghte kyssen sweete. 
Than were we covered of oure cares colde. 
But natheles, yit be we to the holde, 
In as muche as thou sufifrest for to goon 

Our wordes thurgh thy lyme and eke thy stoon, «u 
Yet oghte we with the ben wel apayede/ 

And whan these idel wordes weren sayde. 
The colde walle they wolden kyssen of stoon. 
And take hir leve, and foorth they wolden goon. 
AUe this was gladly in the evetyde, 
Or wonder erly, lest men it espyede. 
And longe tyme they wroght in this manere. 
Til on a day, whan Phebus gan to clere, 
Aurora with the stremes of hire hete, 
HadcZe dried uppe the dewe of herbes wete, 70 

Unto this clyfte, as it was wont to be, 
Come Piramus, and after come Tesbe. 
And plighten trouthe fully in here faye, 
That ilke same nyght to Steele awaye, 
And to begile hire wardeyns everychone, 
And forth out of the citee for to gone. 
And, for the feeldes ben so broode and wide. 
For to meete in o place at o tyde, 
They sette markes ; hire metyng sholde bee 
Ther kyng Nynus was graven, under a tree ; so 
(For olde payens, that ydoles herigde, 
Useden thoo in feeldes to ben beriede) 
And faste by his grave was a welle. 
And shortly of this tale for to teUe, 
This covenaunt was affermed wonder faste. 
And longe hem thoghte that the sonne laste, 
That it nere goon under the see adoune. 

This Tesbe hath so greete affeocioun, 
And so grete lykjTige Piramus to see, 
That whan she seigh hire t3nne myghte bee, 90 
At nyght she stale awey ful prevely, 
With hire face ywympled subtilly. 

For al hire frendes, for to save hire trouthe^ 
She hath forsake ; alias, and that is routhe, 
That ever woman wolde be so trewe, 
To trusten man, but she the bet hym knewe ! 
And to the tree she gooth a ful goode paas, 
For love made hir so hardy in this caas ; 
And by the welle adoune she gan hir dresse. 
Alias ! than coihith a wilde leonesse lOo 

Out of the woode, withouten more arreste, 
With blody moouth of strangelynge of a beste, 
To drjmken of the welle ther as she sat. 
And whan that Tesbe had espyed that, 
She ryst hire up, with a fill drery herte, 
And in a cave, with dredful foot she sterte, 
For by the moone she saugh yt wel withalle. 
And as she ranne, hir wympel leet she falle. 
And tooke noon hede, so soore she was awhaped, 
And eke so glad that she was escaped ; no 

And ther she sytte, and darketh wonder stille. 
Whan that this lyonesse hath dronke hire fille, 
Aboute the welle gan she for to wynde, 
And ryght anoon the wympil gan she fynde, 
And with hir blody mouth it al to-rente. 
Whan this was don, no longer she ne stents, 
But to the woode hir w;ey than hath she nome. 

And at the laste this Piramus ys come. 
But al to longe, alias, at home was bee ! 
The moone shoone, men myghte wel ysee, 120 
And in hys wey, as that he come ful faste, 
Hise eighen to the grounde adoune he caste ; 
And in the sonde as he behelde adoune, 
He seigh the steppes broode of a lyoune ; 
And in his herte he sodeynly agroos. 

And pale he wex, therwith his heer aroos. 

And nere he come» and founde the wimpel tome. 

* Alias/ quod he, * the day that I was home ! 
This 00 nyght wol ns lovers hoothe slee ! 

How shulde I axen mercy of Teshee, 130 

Whan I am he that have yow slayne, alias ? 
My byddyng hath i-sla3m yow in this caas ! 
Alias, to bidde a woman goon by nyghte 
In place thereas a peril fallen myghte ! 
And I so slowe I aUas, I ne hadde bee 
Here in this place, a furlong wey or yee ! 
Now what Ijon that be in this foreste. 
My body mote rente, or what beste 
That wilde is, gnawen mote he now my herte ! ' 
And with that worde he to the wympel sterte, 140 
And Jdsfe it qfte, and wepte on it fid sore ; 
And seyde, * Wympel, alias ! ther nys no more. 
But thou shalt feele as wel the blode of me. 
As thou hast felt the bled3nige of Tesbe.' 
And with that worde he smot h3nn to the herte ; 
The blood out of the wounde as brode sterte 
As water, whan the conduyte broken ys. 
Now Tesbe, which that wyste nat this. 
But sjrttyng in hire drede, she thoght« thus : — 

* Yf it so falle that my Piramus iso 
Be comen hider, and may me nat fynde. 

He may me holden fals, and ek unkynde.' 
And oute she comith, and after hym gan espien, 
Booth with hire hert, and with hire eighen ; 
And thoghte, * I wol him tellen of my drede, 
Booth of the lyonesse and al my dede.' 
And at the laste hire love than hath she founde, 
Betynge with his helis on the grounde. 

Al blody ; and therwithal abak she sterte^ 
And lyke the wawes quappe gan hir herte, i60 
And pale as boxe she wax, and in a throwe 
Avised hir, and gan him wel to knowe. 
That it was Piramus, hire herte dere. 

Who koude write which a dedely chere 
Hath Tesbe now? and how hire heere she rente? 
And how she gan hir selve to turmente ? 
And how she lyth and swowneth on the grounde ? 
And how she wepe of teres ful his wounde ? 
How medeleth she his blood with hir compleynte ? 
How with his blood hir selven gan she peynte ? 
How clippeth she the dede corps ? alias ! 171 

How dooth this woftd Tesbe in this cas ? 
How kysseth she his frosty mouthe so colde ? 
' Who hath doon this ? and who hath ben so bolde 
To sleen my leefe ? speke Piramus ! 
I am thy Tesbe, that thee calleth thus ! ' 
And therwithal she lyfteth up his heed. 

This woful man that was nat fully deed. 
Whan that he herde the name of Tesb^ crien, 
On hire he caste his bevy dedely eyen, iso 

And doune agayn, and yeldeth up the gooste. 

Tesbe rist uppe, withouten noyse or booste^ 
And saugh hir wympel and his empty shethe, 
And eke his swerde, that him hath doon to dethe. 
Than spake she thus : — * Thys woful hande,' quod 

she, 
* Ys strong 3mogh in swiche a werke to me ; 
For love shal me yive strengthe and hardynesse, 
To make my wounde large ynogh, I gesse. 
I wole the folowen deede, and I wol be 
Felawe, and cause eke of thy deeth,' quod she. i90 

* And thogh that nothing save the deth oonly, 
Myghte the fro me departe trewely, 
Thou shal noo more now departe fro me 
Than fro the deth, for I wol goo with the. 

' And now ye wrecched jelouse fadres oure. 
We that weren whilome children youre, 
We prayen yow, withouten more envye 
That in oo grave we moten lye, 
Syn love hath us broght this pitouse ende. 
And ryghtwis God to every lover sonde, 200 

That loveth trewely, moore prosperite 
Than ever hadde Piramus and Tesbe. 
And let noo gentile woman hire assure, 
To putten hire in swiche an aventure. 
But God forbede but a woman kan 
Ben as trewe and lovynge as a man. 
And for my parte I shal anoon it kjrthe.' 
And with that worde his swerde she took as-swithe. 
That warme was of hire loves blood, and hoote. 
And to the herte she hire selven smopte. 210 

And thus are Tesbe and Piramus agoo. 
Of trewe men I fynde but fewe moo 
In al my bookes, save this Piramus, 
And therfore have I spoken of hym ihus. 
For yt is deyntee to us men to fynde 
A man that kan in love be trewe and kynde. 

Here may ye seen, what lover so he be, 
A woman dar and kan as wel as he. 

EXPLICIT LEGENDA TESBB. 

INCIPIT LEGENDA DIDONIS, MARTIRIS 

CARTHAGINIS REGINE. 

[LORIE and honour, Yirgile Mantnan, 
Be to thy name ! and I shal as I kan 
Folowethylantemeasthou goste byforn, 
How Eneas to Dido was forsworne, 
In thyne Eneyde. And of Naso wol I take 
The tenour and the grete effectes make. 

Whan Troy i-broght was to destniccion 
By Grekes sleight, and namely by Synon, 
Feynyng the hors offred unto Minerve, 
Thurgh which that many a Trojan moste sterve, lo 
And Ector had after his deeth appered ; 
And fire so woode, it myghte nat ben stored, 
In al the noble tour of Ylion, 
That of the citee was the cheef dungeon ; 
And al the contree was so lowe ybroght, 
And Priamus the kyng fordoon and noght ; 
And Eneas was charged by Venus 
To fleen away ; he tooke Ascanius 
That was his sone in his ryght hande and fledde, 
And on his bakke he baar, and with him ledde 20 
His olde fader, deped Anchises ; 
And by the wey his wyf Creusa he lees, 
And mochel sorowe hadde he in his mynde, 
Er that he koude his felawshippe fynde. 
But at the last€, whan he hadde hem founde, 
He made him redy in a certeyn stounde, 
And to the see ful faste he gan him hye, 

TOL. ▼. X 

And sayleth forth with al his companye 

Towarde Ytayle, as wolde destanee. 

But of his aventures in the see, m 

Nys nat to purpos for to speke of here. 

For it acordeth nat to my matere. 

But as I seyde, of hym and of Dydo 

Shal be my tale, til that I have do. 

So longe he saylled in the salte see. 
Til in Lybye unneth arrjrved he, 
So was he with the tempest al to-shake. 
And whan that he the havene had ytake. 
He had a knyghte was called Achates, 
And him of al his felawshippe he ches 40 

To goon with him, the contree for tespye. 
He toke witn him na more companye, 
But forth they goon, and lafte hise shippcs ride. 
His fere and he, withouten any guyde. 

So longe he waJketh in this wildemesse. 
Til at the last he mette an hunteresse, 
A bowe in hande, and arwes hadde shee ; 
Hire clothes were knytte unto the knee. 
But she was yit the fairest creature 
That ever was yformed by nature ; 50 

And Eneas and Achates she grette. 
And thus she to hem spak whan she hem mette. 

* Sawe ye,' quod she, ' as ye han walked wide, 
Any of my sustren walke yow besyde, 
With any wilde boor or other beste, 
That they han hunted to in this foreste, 
Ytukked up, with arwes in hire cas?' 

^ Nay soothly, lady ! ' quod this Eneas ; 
* But by thy beaute, as yt thjmketh me. 
Thou myghtest never erthely woman be, eo 

But Phebus suster artow, as I gesse. 
And yf so be that thou be a goddesse. 
Have mercy on oure labour and oure woo.' 

^ I nam no goddesse soothely/ quod she thoo ; 
* For may dens walken in this con tree here^ 
With arwes and with bowe^ in this manere. 
This is the regne of Libie ther ye been. 
Of which that Dido lady is and queene.' 
And shortly tolde al the occasioun 
Why Dido come into that regioun, 70 

Of which as now me lusteth nat to ryme ; 
It nedeth nat^ it nere but los of tyme. 
For this is al and somme ; it was' Venus 
His owene moder, that spake with him thus ; 
And to Cartage she bad he sholde him dighte, 
And vanysshed anoon out of his sighte. 
I koude folwe worde for worde Virgile, 
But it wolde lasten al to longe while. 

This noble queene, that cleped was Dido, 
That whilom was the wife of Sicheo, so 

That fairer was than the bryghte sonne, 
This noble toune of Cartage hath begonne ; 
In which she regneth with so grete honoure, 
That she was holde of al^ queues floure, 
Of gentilesse, of fredome, of beautee, 
That wel was him that myght hir oones see. 
Of kynges and of lordes so desired, 
That al the worlde hire beaute hadde yfired, 
She stoode so wel in every wyghtes grace. 

Whan Eneas was come unto that place, 00 

Unto the maistre temple of al the toune, 
Ther Dido was in hir devocioun, 
Ful prively his wey than hath he nome. 

Whan he was in the large temple come, 
I kannat seye yf that hit be possible. 
But Venus hadde him maked invisible ; 
Thus seith the booke^ withouten any les. 

And whan this Eneas and Achates 
Hadden in the temple ben over-alle, 
Than founde they depeynted on a walle, loo 

How Troy and al the londe destrued was. 
' Alias, that I was bom !' quod Eneas. 
* Thurghout the worlde oure shame is kid so wide 
Now it is peynted upon every side. 
We that weren in prosperitee, 
Be new disclaundred, and in swiche degre. 
No lenger for to lyven I ne kepe.' 
And with that worde he braste out for to wepe 
So tendirly that routhe it was to scene. 

This fresshe lady, of the citee queene, iio 

Stoode in the temple, in hire estat royaUe, 
So richely, and eke so faire withalle, 
So yonge, so lusty, with hire eighen glade, 
That yf that GKxi that hevene and erthe made, 
Wolde ban a love, for beauts and goodenesse. 
And womanhode, and trouthe, and semlynesse. 
Whom sholde he loven but this lady swete ? 
Ther nys no woman to him halfe so mete. 
Fortune, that hath the worlde in govemaunce. 
Hath sodeynly broght in so newe a chaunce, lao 
That never yit was in so fremde a cas. 
For al the companye of Eneas, 
Which that he wende ban loren in the see, 
Aryved ys noght fer fro the citee. 
For which the grettest of his lordes, some 
By aventure ben to the citee come 

Unto that same temple for to seke 

The queene, and of hire soconr hir beseke ; 

Swich renowne was ther spronge of hir goodnesse. 

And whan they hadeZe tolde al hire distresses 
And al hir tempeste and hire harde cas, isi 

Unto the queene appered Eneas^ 
And openly beknew that it was he. 
Who had^ joy thanne, but his me^ee, 
That hadden founde hire lord^ hire govemour ? 

The queene sawgh they dide him swich honour^ 
And had herde ofte of Eneas er thoo^ 
And in hir herte haMe routhe and woo^ 
That ever swiche a noble man as hee 
Shal ben dishereted in swiche degree. 140 

And sawgh the man, thai he was lyke a knyghte^ 
And suffisaunt of persone and of myghte, 
And lyke to ben a verray gentilman. 
And wel hys wordes he besette kan, 
And hadde a noble visage for the noones, 
And formed wel of brawnes and of boones ; 
And after Venus hadde swich fairenesse, 
That no man myghte be half so faire I gesse. 
And wel a lorde him semede for to bee. 
And for he was a straunger, somwhat shee iso 
Lyked him the bette, as God do boote, 
To somme folke often newe thinge is swoote. 
Anoon hire herte hath pitee of his woo, 
And with pitee, love come alsoo ; 
And thus for pitee and for gentillesse, 
Refresshed mote he ben of his distresse. 

8he seyde, certes, that she sory was, 
That he hath had swich peril and swiche cas ; 
And in hire frendely specho, in this manere 

She to him spake, aand seyde as yt may here, lao 

* Be ye nat Venus sone and Anchises? 
In good faythe, al the worshippe and encres 
That I may goodly doon yow, ye shal have ; 
Youre shippes and your meynee shal I save/ 
And many a gentil worde she spake him too. 
And comaunded hire messageres goo 
The same day, withouten any faylle, 
Hys shippes for to soke and hem vitaylle. 
Ful many a beeste she to the shippes sente. 
And with the wyne she gan hem to presents, 170 
And to hire royalle paleys she hire spedde, 
And Eneas alwey with hire she ledde. 
What nedeth yow the feste to discryve ? 
He never better at ese was his lyve. 
Ful was the feste of dejmtees and richesse, 
Of instruments, of songe, and of gladnesse, 
And many an amorouse lokyng and devys. 

This Eneas is comen to Paradys 
Out of the swolowe of helle ; and thus in joye 
Remembreth him of his estaat in Troye. iso 

To dauns3mg chambres ful of parements, 
Of riche beddes, and of pavements. 
This Eneas is ladde after the meete. 
And with the queene whan that ^he hadde seete. 
And spices parted, and the wyne agoon. 
Unto h3rse chambres was he lad anoon 
To take his ease, and for to have his reste 
With al his folke, to doon what so hem leste. 

Ther nas coursere wel ybridled noon, 
Ne stede for the justyng wel to goon, i9o 

Ne large palfrey, esy for the noones, 
Ne juwel frette fill of riche stoones. 

Ne sakkes ful of gold, of large wyghte, 

Ne rubee noon that shyneth by nyghte, 

Ne gentil hawteyn faukone heroneer, 

Ne hound for hert, or wilde boor or deer, 

Ne coupe of golde, with floryns newe ybette, 

That in the londe of Lybye may ben gette, 

That Dido ne hath hit Eneas isente ; 

And al is payed, what that he hath spente. 200 

Thus kan this honourable queene hir gestes calle, 

As she that kan in fredome passen alle. 

Eneas soothly eke, withouten les, 
Hath sent to his shippe by Achates 
After his sone, and after ryche thynges, 
Booth ceptre, clothes, broches, and eke rynges ; 
Somme for to were, and somme for to presente 
To hire, that all^ thise noble thinges him sente ; 
And bad hys sone how that he sholde make 
The presentynge, and to the queene it take. 210 

Repeyred is this Achates agayne, 
And Eneas ful blysful is and fayne. 
To seen his yonge sone Ascanius. 
For t^nto him yt was reported thus, 
That Gupido, that is the god of love, 
At prayere of his moder hye above, 
Hadde the liknesse of the childe ytake, 
This noble queene enamoured to make 
On Eneas. But of that scripture 
Be as be may, I make of yt no cure. 220 

But sooth is this, the queene hath made swich chore 
Unto this childe that wonder is to here ; 
And of the present that his fader sente, 
She thanked Mm fid ofte in goode intente. 
Thus is this queene in pleasaunce and in joye, 

With al this newe lusty folke of Troye. 
And of the dedes hath she moore enquered 
Of Eneas, and all the storie lered 
Of Troye ; and al the longe day they tweye 
Entendeden for to speke and for to pleye. 
Of which ther gan to hreden swich a fire^ 
That sely Dido hath now swich desire 
With Eneas hir newe geste to deele, 
That she loste hire hewe and eke hire heele. 

Now to theflfecte, now to the fruyt of al, 
Why I have tolde this storye, and tellen shal. 

Thus I hygynne : — It fil upon a nyght, 
Whan that the moone upreyset^ hadde hire lyght^ 
This noble queene unto hire reste wente. 
She siketh soore, and gan hire selfe turmente ; 240 
She waketh, walwithe, maketh many a brayde^ 
As doone thise lovers, as I have herde sayde ; 
And at the laste, unto hire suster Anne 
She made hir mone, andryght thus spake she thanne. 

^ Now dere suster myn, what may it be 
That me agasteth in my dreme ?' quod she. 
' This iike Trojane is so in my thoghte, 
For that me thinketh he is so wel ywroghte. 
And eke so likely to ben a man, 
And ^Aerwithal soo mykel good he kan, 2S0 

That al my love and lyf lyth in his cure. 
Have ye nat herde hym telle his aventure ? 
Now certes, Anne, yif that ye rede me, 
I wil fayne to him ywedded be ; ' 
(This is theffect ; what sholde I more seyn ?) 
* In him lith alle, to doo me lyve or deyn.' 

Hir suster Anne, as she that kouth hire goode, 
Se3rde as hire thoght^ and somedel yt withstoode. 

But herof was so longe a sermonyiige^ 

Yt were to longe to make rehersynge. 260 : 

But, finally, yt may nat be withstonde ; 

Love woll love, for no wyght wol yt wonde. 1 

The dawenyng upryst oute of the see, ! 

This amorouse queene chargeth hire meynee * 

The nettes dresse, and speres brood and kene ; * 

An hiLnt3rnge wol this lusty fresshe queene. 
So priketh hire this newe joly woo. 
To hors is al hire lusty folke ygoo ; 
Unto the courte the houndes ben ybroughte. 
And up on coursere, swyfte as any thoughte, 270 
Hir yonge knyghtes heven al aboute. 
And of hir women eke an houge route. 
Upon a thikke palfrey, paper white. 
With sadel rede, enbroudet with delyte. 
Of golde the barres, up enbosed heighe, 
Sitte Dido, al in golde and perrey wreighe. 
And she is faire as is the bryghte morwe. 
That heeleth soke folkes of nyghtes sorwe. 
Upon a coursere, startljmg as the fire. 
Men myghte turne him with a lytel wire, 280 

Sitte Eneas, lyke Phebus to devyse. 
So was he fressh arrayed in hys wyse. 
The fomy bridel, with the bitte of golde, 
Govemeth he ryght as himselfe hathe wolde. 
And foorth this noble queene, this lady ride 
On huntyng, with this Trojan by hire syde. 
The heerde of hertes founden ys anoon. 
With 'Hay ! goo bet! prike thou! lat goon, lat goon ! 
Why nyl the lyoun comen, or the here. 
That Y myght hjrm ones meten with this spere ?' 290 
Thus seyn thise yonge folke, and up they kyUe 

rhe wilde hertes, and han hem at here wille. 

Amonges al this, to romblen gan the hevene ; 
The thonder rorede with a grisly stevene ; 
Doune come the rayne, with haile and sleet so fastoi 
With hevenes fire, that ys so sore agaste 
This noble quene^ and also hire meynee, 
That yche of hem was glad awey to flee ; 
And shortly, fro the tempest hire to save, 
She fled hire selfe into a Ijtel cave, 300 

And with hire wente this Eneas alsoo. 
I not with hem yf ther went any moo ; 
The auctour maketh of hit no mencioun. 
And here beganne the depe afleccioun 
Betwix hem two ; this was the flrste morwe 
Of hire gladnesse, and gynnynge of hir sorwe. 
For there hath Eneas yknyled soo, 
And tolde hir al his herte and al his woo ; 
And sworne so depe to hire to be trewe 
For wele or woo, and chaunge for noo newe, sio 
And as a fals lover so wel kan pleyne, 
That sely Dido rewed on his peyne. 
And toke hym for housbonde, and became his wife 
For evermor, while that hem laste Ijrfe. 
And after this, whan that the tempest stente, 
With m3rrth, out as they come, home they wente. 

The wikked fame up roos, and that anoon. 
How Eneas hadde with the queene ygoon 
Into the cave, and demed as hem liste. 
And whan the kynge thatYarbas hight,hit wiste, sao 
As he that had hire loved ever his l3rfe, 
And wowed hire to have to hys wife, 
Swiche sorowe as he hath maked, and suche chere^ 
Yt is a rewthe and pitee for to here. 

But as in love alday it happeth soo. 
That oon shal lawghen at anotherea woo ; 
Now lawghed Eneas^ and is in joye, 
And more riches than ever was in Troye. 

sely woman, ful of innocence, 
Ful of pitee, of trouthe, and conscience, sso 

What maked yow to men to trusten soo ? 
Have ye suche rewthe upon hir feyned woo, 
And han suche ensaumples olde yow hefome ? 
Se ye nat aUe how they ben forswome ? 
Where se ye oon that he ne hath lafte his leefe ? 
Or ben unlrpide, or don hir some myscheefe ? 
Or pilled hir, or hosted of h3rs dede ? 
Ye may as wel hit seen as ye may rede. 
Take hede now of this grete gentilman. 
This Trojan, that so wel hire plese kan, 840 

That feyneth him so trewe and obeysinge. 
So gentil, and so privy of his doynge ; 
And kan so wel doon al his obeysaunce 
To hir, at festes and at daunce. 
And whan she gooth to temple, and home agayne. 
And fasten til he hath his lady sayne ; 
And beren in his devyses for hire sake 
Wot I not what ; and songes wolde he make, 
Justen, and doon of armes many thynges, 
Send hire letres, tokens, broches, and rynges. sso 
Now herkneth how he shal his lady serve. 

Ther as he was in peril for to sterve 
For hunger and for myscheef in the see. 
And desolate, and fledde fro his contree. 
And al his folke with tempeste al to-driven, 
She hath hir body and eke hir reame yiven 
Into his hande, theras she myghte have beene 

Of other lande than of Cartage a queene. 

And lyyed in joy ynogh ; what wolde ye more ? 

Tills Eneas, that hath thus depe yswore, soo 
Ys wery of his crafte within a throwe ; 
The hoote emeste is al overblowe. 
And prively he dooth his shippes dyght^, 
And shapeth him to Steele awey by nyghtc. 

This Dido hath suspecion of this, 
And thoughte wel that hit was al amys ; 
For in his hedde he lythe a nyght and siketh. 
She asketh him anoon what him mysliketh ; 
* My dere herte which that I love mooste ? ' 

* Certes/ quod he, *thys nyght my fadres gooste 
Hath in my slepe me so sore turmentede, sn 

And eke Mercure his message hath presentede. 
That nodes to the conqueste of Ytayle 
My destany is soone for to sayle, 
For whiche me thynketh, brosten ys myn herte.' 
Therwith his false teeres oute they sterte 
And taketh hir within his armes twoo. 

' Ys that in ernest ? ' quod she ; * wol ye soo ? 
Have ye nat swome to wife me to take ? 
Alias, what woman wol ye of me make ? 380 

I am a gentil woman, and a queene ; 
Ye wol nat fro your wyfe thus foule fleene ! 
That I was borne, alias ! what shal Y doo V 

To telle in short, this noble queene Dido 
She seketh halwes, and doothe sacrifise ; 
She kneleth, crieth, that routhe is to de>7Be ; 
Conjureth him, and profereth him to bee 
Hys thral, hys servant, in the lest degre. 
She falleth him to foote, and swowneth there, 
Disshevely with hire bryghte gelte here, soo 

And seith, * Have mercy ! let me with yow ryde ; 

These lordes, which that wonnen me besyde, 

Wol me destroien oonly for youre sake. 

And ye wole now me to wife take, 

As ye han sworn, than wol I yive yow leve 

To sleen me with your swerd now soone at eve, 

For than shal I yet dien as yonre wife. 

I am with childe, arid yive my childe his lyfe ! 

Mercy lorde, have pitee in youre thought !' 

But al this thing avayleth hire ryght nought, 400 

For on a nyght sloping he let hir lye. 

And staal awey upon his companye, 

And as a traytour forthe he gan to sayle 

Towarde the large countree of Ytayle. 

And thus hath he lefbe Dido in woo and pyne, 

And weddid there a lady highte Lav3me. 

A dooth he lefbe, and eke his swerde stondynge 

(Whan he fro Dido staale in Jwre slepynge,) 

Righte at hir beddes hed : so gan he hye, 

Whanne that he staale awey to his navye. 410 

Which clooth, whan sely Dido gan awake. 
She hath i-kyste ful ofte for hys sake ; 
And seyde, ' swete clooth, while Jupiter hit leste. 
Take my soule, unbynde me of this unreste, 
I have fulfilled of fortune al the course.' 
And thus, alias, withouten hys socourse. 
Twenty tyme yswowned hath she thanne. 
And whan that she unto hir suster Anno 
Gomplcjmed had, of which I may not write, 
So grete routhe I have hit for to endite, 420 

And bad hir noryce and hir sustren goon 
To feche fire, and other thinges anoon. 
And seyde that she wolde sacrifie ; 

And whan she myght hir tyme wel espye. 

Upon the fire of sacrifice she sterte^ 

And with his swerde she roof hire to the herte. 

But, as myn auctour scythe, yit thns she seyde^ 

Or she was hurte, hefome or she deide, 

She wroot a letter anoon, that thus higanne. 

' Ryght so,' quod she, ^ as the white swanne 49o 
Ayenst his deeth begynneth for to synge ; 
Ryght so to yow I make my compleynynge^ 
Nat that I trowe to geten yow agayne. 
For wel I woot (hat hit is al in vajrne, 
Syn that the goddys ben oontrariouse to me. 
But syn my name ys loste thurgh yow,' quod she, 
* I may wel leese a worde on yow, or letter. 
Albeit I shal be never the better. 
For thilke wynde that blew your shippe away. 
The same wjmde hath blowe awey your fay/ 440 
But who-so wool al this letter have in mynde. 
Rede Ovyde, and in him he shal hit fynde. 

EXPLICIT LEaSSTDA DIDONIS, HAJLTLBIS, 
CABIAaEinS BSaiNE. 



INCIPIT LEGENDA YPSIPHILE ET MEDEE, 

MARTIRIS. 



HOU roote of false lovers, duke Jason ! 
Thou slye devourer, and confusyon 
Of gen til women, gentil creatures ! 
Thou madest thy reclaymynge and thy 
lures 

To ladies of thy staately aparaunce^ 
And of thy wordes farsed with plesaunce^ 
And of thy feyned trouthe, and thy manere. 
With th3me obeysaunce and humble chore, 
And with thy countrefeted peyn and woo ! 
Ther other falsen oon, thou faJseste twoo ! lo 

O, ofte swore thou that thou woldest deye 
For love, whan thou ne felteste maladeye, 
Save foule delyte, which that thou callest love ! 
If that I lyre, thy name shal be shove 
In Englyssh, that thy sleighte shal be knowe ; 
Have at the, Jason ! now thyn horn is blowe ! 
But certes, it is bothe rowth and woo, 
That love with false lovers werketh soo ; 
For they shalle have wel better and gretter chore 
Than he that hath i-bought love ful dere, 20 

Or had in armes many a blody box. 
For ever as tender a capon eteth the fox, 
Though he be fals, and hath the foule betrayed. 
As shal the goode man that therfor payed ; 
AUe thof he have to the capon skille and ryghte, 
The false fox wil have his part at nyghte. 
On Jason this ensample is wel yseene, 
By Isiphile and Medea the queene. 
In Tessalye, as Ovyde teUeth us, 
Ther was a knyght that highte Pelleus, so 

That had a brother whiche that hight Eson. 
And whan for age he myghte unnethes gon. 
He yaf to Pelleus the govemynge 
Of al his regno, and made him lorde and kynge. 
Of whiche Eson this Jason geten was ; 
That in his tyme in al that lande ther nas 
Nat suche a famouse knyghte of gentilesse. 



1 

Of fredome, of strengthen and of lustynesse. 

After his fader deeth he bar him soo. 

That there nas noon that lyste ben his foo, 40 

But dide him al honour and companye. 

Of which this Pelleus hath grete envye, 

Imagynynge that Jason myghte bee 

Enhaunced so, and put in suche degree. 

With love of lordes of his regioun, 

That from hys regne he may be put adoun. 

And in his witte a nyghte compassed he 

How Jason myghte beste destroyed be, 

Withoute sclaunder of his compassemente. 

And at the laste he tooke avysemente, 50 

To senden him into some fer centre, 

There as this Jason may distroyed be. 

This was his witte, al made he to Jasoun 

Grete chere of love and of affeccioun, 

For drede leste his lordes hyt espyede. 

So felle hyt so as fame renneth wide, 

Ther was suche tidynge overalle, and suche los^ 

That in an ile that called was Golcos, 

Beyonde Troye estewarde in the see. 

That ther was a ram that men myghte see, eo 

That had a flees of golde, that shoon so bryght^. 

That no^ wher was ther suche another syghte. 

But hit was kept alway with a dragoun. 

And many other mervels up and doun ; 

And with twoo booles maked al of bras. 

That spitten fire ; and muche thinge ther was. 

But this was eke the tale nathelees. 

That who-so wolde wynne thilke flees. 

He moste booth, or he hit wynne myghte. 

With the booles and the dragoun fyghte ; 70 



LEGENDE OF 600DE WOMEN. 321 

And kyng Otes lorde was of that ile. 

This Pellens bethoughte upon this wile, 

That he his nevywe Jason wolde enhorte 

To saylen to that londe, him to disporte. 

And seyde, * Neviwe, yf hyt myghte' be, 

That suche worshippe myghte fdle the, 

That thou this famouse tresor myghte wynne. 

And brynge hit my regyoun wytiiinne. 

It were to me grette plesaunce and hononre ; 

Thanne were I holde to quyte thy laboure, so 

And al the costes I wole my-selfe make ; 

And chese what folke thou wilte wyth the take. 

Let see nowe, darstow taken this viage?' 
Jason was yonge, and lustie of corage. 

And undertooke to doon this ilke emprise. 

Anoon Argus his shippes gan devyse. 
With Jason wente the stronge Hercules, 

And many another that he with him ehes. 

But who-so axeth who is with him goon^ 

Let him rede Argonauticon, 90 

For he wol telle a tale longe ynoughe. 

Philoctetes anoon the sayle up droughe. 

Whan the wynde was good, and gan him hye 

Out of his contree called Tessalye. 

So longe he sayled in the salte see. 

Til in the ile of Lemnos arryved he. 

Al be this not rehersed of Guydo, 

Yet sey th Ovyde in hys Epistoles so ; 

And of this ile lady was and queene, 

The faire yonge Ypsiphile the shene, loo 

That whilom Thoas doughter was, the* kynge. 
Ypsiphyle was goon in hire pleynge. 

And romynge on the dyves by the see. 

TOL. V. T 

Under a brake anoon espiede shee 

Where lay the shippe that Jason gan arryre. 

Of hire goodnesse adoun she sendeth blyye. 

To weten, yf that any straunge wyghte 

With tempest thider were yblow anyghte. 

To doon hem socour, as was hir usaunee, 

To forthren every wyghte, and don plesaunce iio 

Of very bountee, and of curteysie. 

This messagere adoun him gan to hye. 
And founde Jason and Ercules also. 
That in a cogge to londe were ygo, 
Hem to refresshen, and to take the eyre. 
The morwenyng atempree was and faire. 
And in hys wey this messager hem mette ; 
Ful kunnyngely these lordes twoo he gretta. 
And did his message, askynge hem anoon 
If they were broken, or woo begoon, im 

Or hadde nede of lodesmen or vitayle ; 
For socoure they shulde nothinge fayle, 
For it was auterly the queues unlle. 

Jason ansuerde mekely and stille ; 
* My lady/ quod he, * thanke I hertely 
Of hire goodnesse ; us nedeth trewely 
Nothing as now, but that we wery bee, 
And come for to pley out of the see, 
Til that the wynde be better in oure weyc* 

This lady rometh by the clyffe to pleye lao 

With hire meynee, endelonge the stronde. 
And fyndeth this Jason and thyse other stonde 
In spekynge of this thinge, as I yow tolde. 

This Ercules and Jason gan beholde 
How that the queene it was, and faire hir grette, 
Anoon ryght as they with this lady mette. 

And she tooke hede, and knywe by hire manere, 

By hire array, by wordes, and by chere, 

That hit were gentil men of grete degree. 

And to the eastel with hir ledeth shee i40 

These straunge folke, and dooth hem grete honour ; 

And axeth hem of trayaylle and labour 

That they han suffired in the salte see ; 

So that withynne a day two or three 

She knywe by the folke that in his shippes bee, 

That hyt was Jason, full of renomee, 

And Ercules, that hadde the grete los. 

That soughten the aventures of Colcos. 

And did hem honour more than before, 

And with hem deled ever the longer the more ; i50 

For they ben worthy folke withouten les. 

And, namely, she spake most with Ercules, 

To him hir herte bare, he shulde bee 

Sad, wise, and trewe, of wordes avysee, 

Withouten any other affeccioun 

Of love, or any other ymaginacioun. 

This Ercules hathe this Jason pre3nsed. 
That to the sonne he. hath hyt up reysed^ 
That balfe so trewe a man ther nas of love 
Under the cope of hevene, that is above ; leo 

And he was wyse, hardy, secre, and ryche ; 
Of these thre poyntes there nas noon hym liche. 
Of fredome passed he, and lusti^ede 
Alle thoo that lyven, or ben dede. 
Therto so grete a gentil man was he. 
And of Tessalye likly kynge to be. 
Ther nas no lakke, but that he was agaste 
To love, and for to speke shamefaste ; 
Him lever had himselfe to mordre and dye, 

Than that men shulde a lover him espye. m 

As wolde God that I hadde iyive 

My bloode and flessh, so that I myght^ lyve 

With the ^nes, that he hadde oughe- where a wife 

For his estaat ! for suche a lusty lyfe 

She sholde lede with this lusty knyghte ! 

And al this was compassed on the nyghte 

Betwix him Jason, and this Ercules. 

Of these twoo here was a shrewede les. 

To come to house upon an innocent, 

For to bedote this queene was her entent. iso 

Thise Jason is as coy as ys a mayde ; 

He loketh pitousely, but noght he sayde 

But freely yafe he to hir counselleres 

Yiftes grete, and to hire officeres, 

As God wolde that I leyser had and tyme. 

By processe al his wowjmg for to rjrme ! 

But in this house yf any fals lover be, 

Ryght as himselfe now dothe, ryght so did he. 

With feynynge, and with every sotil dede. 

Ye gete no more of me, but ye wol rede 190 

The original that telleth al the cas. 

The sothe is this, that Jason weddid was 
Unto this queene, and toke of hire substaunce 
What-so him lyste unto hys purveyaunce ; 
And upon hir begate he children twoo. 
And drough his saylle, and saugh hir never moo. 
A letter sente she to hym certeyn. 
Which were to longe to vmtten and to seyn ; 
And him repreveth of his grete untrouthe, 
And prayeth him on hir to have some routhe. aoo 
And of his children two, she sayede him this; 
That they be lyke of alle thinge, ywis, 

To Jason^ save they couthe nat begile. 
And prayede God, or hit were longe while, 
That she that had his herte yrefte hir fro, 
Most him fynden to hir untrewe alsoo ; 
And that she moste booth hir children spille, 
And aIZe thoo that sufi&eth hym his wiUe ; 
And trewe to Jason was she al hir lyve, 
And ever kept hir chaste, as for his wyve ; 210 
And hsdde never she joye at hir herte. 
But dyede for his love of sorwes smerte. 
To Colcos comen is this duke Jasoun, 
That is of love devourer and dragoun. 
As nature appeteth forme alwey, 
And from a forme to forme it passen may ; 
Or as a welle that were botomeles, 
Ryght so kan Jason ne have no pes. 
For to desiren, thurgh his appetite, 
To doon with gentil wymmen hys delyte ; 220 

This is his luste, and his felicity. 
Jason is romed forthe to the cite. 
That whylom cleped was Jasonicos, 
That was the maister toune of al Colcos, 
And hath ytolde the cause of his comynge 
Unto iEetes, of that contree kynge ; 
Praynge him that he moste doon his assay 
To gete the flese of golde, yf that he may. 
Of which the kynge assentith to hys bone. 
And dothe him honour as hyt is to done, 236 

So ferforthe, that his doghtre and his eyre, 
Medea, which that was so wise and feyre. 
That fe3rrer saugh ther never man with ye, 
He made hire doone to Jason companye 
Atte mete, and sitte by him in the haJle. 

Now was Jason a semely man withalle. 
And like a lorde, and had a grete renoun. 
And of his loke as rial as lyoun. 
And goodly of his speche, and famulere, 
And koude of love al crafte and arte plenere 240 
Withoute boke, and everyche observaunce. 
And as fortune hir oughte a foule meschaunce. 
She wex enamoured upon this man. 

* Jason/ quod she, * for oght Y se or kan. 
As of this thlnge the whiche ye ben aboute. 
Ye, and your-selfe ye put in moche doute ; 
For who-so wol this aventure acheve. 
He may nat wele asterten, as Y lere, 
Withouten dethe, but I his helpe be. 
But nathelesse, hit ys my wille,' quod she, 250 
* To furtheren yow, so that ye shal nat dye. 
But tume sounde home to youre Tessalye.' 

' My ryghte lady,' quod thys Jason, * thoo, 
That ye han of my dethe or of my woo 
Any rewarde, and doon me this honour, 
I wote wel, that my myght, ne my labour. 
May not deserve hit in my lyves day ; 
God thanke yow, ther Y ne kan nor may. 
Youre man am I, and louly yow beseche 
To ben my helpe, withoute more speche ; fieo 

But eertes for my dethe shal I not spare.' 

Thoo gan this Medea to him declare 
The peril of this case, fro poynt to poynt^ 
Of hys batayle, and in what disjot^te 
He mote stonde ; of whiche no creature 
Save oonly she ne myght hys l3rfe assure. 
And shortely, ryght to the poynt to goo. 
They been accorded ful betwex hem two, 

That Jason shal hir wedde, as trewe knyght^ 
And terme ysette to come soone at nyght 270 

Unto hir chambre, and make there hys oothe 
Upon the goddys, that he for leve ne loothe 
Ne shulde hire never falsen, nyght ne day. 
To ben hir husbonde while he l3rye may, 
As she that from hys dethe hym saved there* 
And here ttpon at mfght they mete yfere. 
And doth his oothe, and goothe with hir to bedcfe. 
And on the.morwe upwarde he him sped(2e, 
For she hath taught him how he shal not faile 
The flese to wynne, and stynten hys batayle ; 28O 
And saved him his lyfe and his honour, 
And gete a name as a conquerour, 
Ryght thurgh the sleyghte of hir enehauntement. 
Now hath Jason the fleese, and home ys went 
With Medea, and tresoures ful grete woone ; 
But unwiste of hir fader she is goone 
To Tessalye, with duke Jason hir leefe, 
That afberwarde hath broght hir to myschefe. 
For as a traytour he ys from hire goo, 
And with hir lefte yonge children twoo, 290 

And falsly hath betrayed hir, alias I 
And ever in love a cheve traytour he was j 
And wedded yet the thridde wife anon, 
That was the doghtre of kynge Creon. 

This 3rs the mede of lovynge and guerdoun. 
That Medea receyved of Jasoun 
Ryght for hir trouthe, and for hir kyndenesse, 
That loved hyia beter thane hir-selfe, Y gesse ; 
And lefte hir fadir and hire heritage. 
And of Jason this is the vassalage, sod 

That in hys dayes nas never noon yfounde 

So fals a lover goynge on the grounde. 

And therfore in her letter thus she sayde, 

First whan she of hys falsnesse h3rm umbrayae . — 

* Why lykede me thy yelow heere to see. 

More than the boundes of myn honest^ ? 

Why lykede me thy youthe and thy fairenesse. 

And of thy tonge the infynyte graciousnesse? 

0, haddest thou in thy conquest ded ybe, 

Ful mykel untrouthe hadde ther dyed with the !' 

Wei kan Ovyde hir letter in verse endjrte. su 
Which were as now to longe for me to write. 

EXPLICIT LEOENDA TSIFHILE ET KEDXB 

MABTIBUV. 




INCIPIT LEGENDA LUCRECIE ROME, 

MARTIRIS. 

iOW mote I sayne thexilynge of kynges 
Of Rome, for the horrible doynges 
Of the laste kynge Tarquynyus, 
As saythe Ovyde, and Titus Lyvyus. 
But for that cause telle I nat thys story, 
But for to preysen, and drawen to memory 
The verray wife, the verray Lucresse, 
That for hir wifehode, and hir stedfastnesse, 
Nat oonly that these payens hir comende. 
But that i-cleped ys in oure legende lo 

The grete Austyne, hath grete compassyoun 
Of this Lucresse that starfe in Rome toun. 

And in what wise I wol but shortly trete^ 
And of this thynge 1 tomhe tuil Imt the gi'ete. 

Whan Ardea beseged was aboute 
With Bomaynes, that ful steme were and stoute^ 
Ful longe lay the sege, and lytel wroghten, 
So that they were halfe ydel, as hem thoghten. 
And in his pley Tarquynyns the yonge 
Qan for to jape, for he was lyghte of tonge ; 20 
And sayde, that hyt was an ydel 13^0 ; 
No man dide ther more than hys wife. 
^ And lat us speke of wives that is best ; 
Preise every man hys owne as him lest, 
And with oure speche let us ease oure herte.' 

A knyght, that highte Coktyne, up stert^^ 
And sayde thus : — * Nay, for hit ys no nede 
To trowen on the worde, but on the dede. 
I have a wife,' quod he, ' that as I trowe 
Ys holden good of alle that ever hir knowe. so 
Go we to Rome, to nyght, and we shul se.' 
Tarquynyus answerde, * That lyketh me.' 
To Rome they be come, and faste hem dighte 
To Colatynes house, and doun they lyghte, 
Tarquyn3rus, and eke this Colatyne. 
The housbonde knywe the estres wel and fyne. 
And M prevely into the house they goon. 
For at the gate porter was there noon : 
And at the chambre dore they abyde. 
This noble wyfe sate by hir beddys syde 40 

Disshevely, for no malice she ne thoghte, 
And softe wolle, sayeth our boke, that she wroghte. 
To kepen hir fro slouthe and ydilnesse ; 
And bad hir servauntes doon hir besynesse ; 
And axeth hem, * What tydynges heren ye ? 



330 LEGENDE OF GOODE WOMEN. 

How sayne men of the sege ? how shal jrt be ? 

God wolde the welles werae falle adoiine ! 

Myn housbonde ys to longe out of this toune^ 

For which the drede doth me so to smerte ; 

Ryght as a swerde hyt styngeth to myn herte^ so 

\yiian I thenke on these or of that place. 

God save my lorde, I pray him for Aw grace !* 

And therwithalle ful tendirly she wepe. 

And of hir werke she toke no more kepe^ 

But mekely she let hire eyen falle, 

And thilke semblant sat hir wel withalle. 

And eke the teeres fill of hevytee, 

Embelysshed hire wifely chastitee. 

Hire countenance ys to her hert« digne. 

For they acordeden in dede and in signe. eo 

And with that worde hir husbonde Golatyne, 

Or she of him was ware, come stert3mg ynne. 

And sayede, * Drede the noght, for I am here I ' 

And she anoon up roos, with blysful chere^ 

And kyssed hym, as of wives ys the wone. 

Tarquynyus, this prowde kynges sone, 
Conceyved hath hir beauts and hir chere, 
Hire yelow heer, hir bounty, and hire manere, 
Hir hywe, hir wordes that she hath compl^med. 
And by no craft hire beaute was not feyned ; 70 
And kaughte to this lady suche desire, 
That in his herte brent as cuiy fu*e 
So wodely that hys witte was foryeten, 
For wel he thoghte she shulde nat be geten. 
And ay the more he was in dispaire. 
The more he covetyth, and thoght hir faire; 
Hys blynde lust was al hys covetynge. 
On morwe, whan the brid began to synge. 

Unto the sege he cometh ful pryvely. 
And by himselfe he walketh sobrely, so 

The ymage of hir recordyng alwey newe ; 
Thus lay hir heer, and thus fressh was hir hewe, 
Thus sate, thus spake, thus spanne, this was hir 

chere, 
Thus faire she was, and thys was hir manere. 
Al this conceyte hys herte hath new ytake, 
And as the see, with tempeste al to-shake, 
That after whan the storme ys al agoo, 
Yet wol the watir quappe a day or twoo ; 
Ryght so, thogh that hir forme were absent^ 
The plesaunce of hir forme was present. eo 

But natheles, nat plesaunce, but delyte, 
Or an unryghtful talent with dispite, 
' For mawgree hir, she shal my lemman be : 
Happe helpeth hardy man alway,' quod he, 

* What ende that I make, hit shal be soo I' 
And gjrt hym with his swerde, and gan to goo, 
And he forthe-ryght til he to Rome ys come, 
And al allon hys way than hath he nome, 
Unto the house of Golatyne ful ryght ; 

Doune was the sonne, and day hath lost hys lyght. 
And inne he come unto a prevy halke, loi 

And in the nyght fill thefely gan he stalke. 
Whan every wyght was to hys reste broght, 
Ne no wyghte had of tresoun suche a thoght, 
Whether by wyndow, or by other gynne. 
With swerde ydrawe, shortly he cometh joine 
There as she lay, thys noble W3rfe Lucresse, 
And as she woke, hir bed she felt^ presse : 

* What best ys that,' quod she, ' that weyeth thus?' 
' I am the kynges sone Tarquynyus/ no 

Quod he ; ^ but and thow crye, or noyse make. 

Or yf thou any creature awake, 

Be thilke God that formede man on lyve. 

This swerde thurgh thyn hert« shal Y ryve/ 

And therwithal unto hir throte he sterte. 

And aMe the swerde al sharpe unto hir herte. 

No worde she spake, she hath no myght therto. 

What shal she sayne ? hir wytte jb al agoo ! 

Ryght as a wolfe that^n^ a lomh aUone, 

To whom shal she eompleyne or make mone ? uo 

What? shal she fyghte with an hardy knyghte ? 

Wei wote men a woman hath no myghte. 

What ! shal she crye, or how shal she asterte. 

That hath hir by the throte, with swerde at herte ? 

She axeth grace, and seyde al that she kan. 

'Ne wolt thou nat?' quod this cruelle man ; 
' As wisly Jupiter my soule save, 
I shal in the stable slee thy knave. 
And lay him in thy bed, and lowde crye, 
That I the fynde in suche avowtrye ; lao 

And thus thou shalt be ded, and also lese 
Thy name, for thou shalt not chese.' 
Thise Boma3aie8 wyfes loveden so hir name 
At thilke tyime, and dredden so the shame 
That what for fere of sklaundre, and drede of dethe. 
She loste both attones wytte and brethe ; 
And in a swowgh she lay, and woxe so ded. 
Men myghten smyten of hir arme or hed. 
She feleth nothinge, neither foule ne feyre. 

Tarquynyus, thou art a kynges eyre, i40 

And sholdest as by lynage and by ryght 
Doon as a lorde and cis a t;erray knyght. 
Why hdstow doon dispite to chevalrye ? 



^— 1 

Why hastow doon thys lady vylanye ? 
Alias, of the thys was a vilenouse dede ! 

But now to the purpose ; in the story I rede, 
Whan he was goon al this m3n3chaunce ys falle. 
Thys lady sent aftir hir frendes alle, 
Fader, moder, housbonde, alle jrfere. 
And djrsshevelee with hir heere clere, iso 

In habyte suche as wymmen usede thoo 
Unto the buryinge of hir frendes goo, 
She sytte in halle with a sorowful syghU, 
Hir frendes axen what hir aylen myghte. 
And who was dede, and she sytte aye wepynge. 
A worde for shame ne may she forthe out-brynge, 
Ne upon hem she durste nat beholde, 
But atte laste of Tarquyny she hem tolde 

This rewftd case, and al thys thing horryble. ! 

The woo to telle hyt were impossible i60 

That she and al hir frendes mac^e attones. 
Al hadde folkes hertys ben of stones, 
Hyt myght have maked hem upon hir rewe, 
Hire herte was so wyfely and so trewe. 
She sayde that for hir gylt ne for hir blame 
Hir housbonde shulde nat have the foule name ; 
That nolde she nat suffre by no wey. 
And they answerde alle unto hir fey, 
That they forgaf hyt h3rr, for hyt was ryght. 
Hyt wisus no gilt; hit lay not in hir myght. 170 
And seyden hire ensamples many oon. 
But al for noght, for thus she seyde anoon : 
* Be as be may,' quod she, * of forgyfynge ; 
Y wol not have noo forgyft for nothinge.' 
But pryvely she kaughte forth a knyfe. 
And therwithalle she rafte hir-selfe hir lyfe ; 

And as she felle adoun she kaste hire loke. 

And of hir clothes yet hede she toke; 

For in hir fallynge yet she hadde care. 

Lest that hir fete or suohe thynge lay bare, iso 

So wel she lovede clennesse, and eke trouthe ! 

Of hir had al the toune of Rome routhe. 

And Brutus hath by hir chaste bloode swore. 

That Tarquyny shulde ybanysshed be therfore. 

And al hys kynne ; and let the peple ealle. 

And openly the tale he tolde hem alle ; 

And openly let cary her on a here 

Thurgh al the toune, that men may see and here 

The horryble dede of hir oppressyoun. 

Ne never was ther kynge in Rome toun iw 

Syn thilke day ; and she was holden there 

A seynt, and ever hir day yhalwed dere, 

As in hire lawe. And thus endeth Lucresse 

The noble wyfe, Titus beryth wittnesse. 

I telle hyt, for she was of love so trewe, 

Ne in hir wille she chaungede for no newe, 

And in hir stable herte, sadde and kynde, 

That in these wymmen men may al day fynde, 

Ther as they kaste hire herte, there it dwelleth. 

For wel I wot, that Criste himself telleth, 300 

That in Israel, as wyde as is the londe, 

That so grete feythe in al the londe he ne fonde. 

As in a woman ; and this is no lye. 

And as^br men, loketh which tirannye 

They doon al day, assay hem who-so lyste, 

The trewest ys ful brotil for to triste. 

EXPLICIT LEGENDA LITCBECIE, BOME, KABIIEI8. 

INCIPIT LEGENDA ADRIANE DE 
ATHENES. 

;UGE infernal Mjnos, of Crete king, 
Now Cometh thy lotte ; now com 

mestow on the rynge. 
Nat oonly for thy sake writen ys this 
story, 
But for to dope ageyn unto memory 
Of Theseus the grete untrewe of love, 
For which the goddis of heven above 
Ben wrothe, and wreche han take for thy synne. 
Be rede for shame I now I thy lyfe begynne. 

Mynos, that was the myghty kynge of Crete, 
That wan an hundred citees stronge and grete, lo 
To scole hath sent hys sone Androgens 
To Athenes, of the which hyt happeth thus. 
That he was slayne, lemynge philosophie, 
Ryght in that citee, nat but for envye. 

The grete Mynos of the whiche I speke, 
His sones dethe ys come for to wreke. 
And the citee besegeth harde and longe ; 
But natheles, the walles be so stronge. 
And Nysus, that was kynge of that citee. 
So chevalrouse, that lytel dredeth he ; 20 

Of Mynos or hys oste toke he no cure. 
Til, on a day, befel an aventure. 
That Nisus doghtre stode upon the walle, 
And of the sege sawe the manor alle. 
So hyt happede, that at a skarmysshynge. 
She caste hir hert upon Mynos the kynge. 

For hys beante, and hja chevalrje, 

So sore, that she wende for to dye. 

And, shortly of this processe for to pace, 

She made Mynos wynnen thilke place, so 

So that the citee was al at his wille. 

To saven whom hym lyst, or elles spille. 

But wikkidly he quytte her kyndenesse. 

And let hir drenche in sorowe and distresse, 

Ner that the goddys had of hir pite ; 

But that tale were to longe as now for me. 

Athenes wanne this kynge Mynos also, 

As Alcathoe and other tonnes mo ; 

And this theffect, that Mynos hath so dryven 

Hem of Athenes, that they mote hym yiyen 40 

Fro yere to yere hir owne children dere 

For to be slayne, as ye shal after here. 

Thys Mynos hath a monstre, a wikked beste. 
That was so cruelle that withouten arest^, 
Whan that a man was broght into hys presence. 
He wolde hym ete ; ther helpeth no- defence. 
And every thridde yere, withouten doute. 
They casten lotte, as hyt came aboute. 
On ryche, on pore, he most hys sone take. 
And of hys childe he moste present make so 

To Mynos, to save him or to spille, 
Or lat his best devoure him at his wille. 
And this hath Mynos doon right in dyspite. 
To wreke hys sone was sette all his delyte ; 
And make hem of Athenes hys thralle 
Fro yere to yere, while he lyven shalle ; 
And home he saileth whan this toune ys wonne 
This wikked custome is so longe yronne, 
Til of Athenes kynge Egeus, 

Moste senden his oiine sone Theseus, 60 

Sith that the lotte is fallen hjm upon. 
To be devoured, for grace is ther non. 
And forth is lad thjs woful yonge knyght 
Unto the countree of kynge Mynos ful of mjght. 
And in a prison fetred faste ys he. 
Til the tyme he shulde yfreten be. 

Wei maystow wepe, woful Theseus, 
That art a kynges sone, and dampned thus ! 
Me thynketh this, that thow depe were yholde 
To whom that savede the fro cares colde. 70 

And now yf any woman helpe the, 
Wei oughtestow hir servant for to be. 
And ben hir trewe lover yere by yere ! 
But now to come agayn to my matere. 

The tour, ther this Theseus ys ythrowe, 
Doune in the bothome derke, and wonder lowe. 
Was joynynge to the walle of a foreyne, • 

And hyt was longynge to the doghtren tweyne 

Of Mynos, that in hire chambres grete 

Dweltene above the maystre strete so 

Of Athenes in joy and in solace. 

Wot I not how h3rt happede parcase. 

As Theseus compleyned hjrm by nyghte. 

The kynges doghtre that Adriane hyghte. 

And eke hir suster Phedra, herden alle 

Hys compleynt, as they stode on the walle. 

And loked upon the bryght6 mone ; 

Hem liste nat goo to bedc^ so sone. 

And of h3rs woo they hadde compassyoun ; 

A kynges sone to be in swiche prisoun, 90 

And be devoured, thoughte hem grete pitee. 

Than Adriane spake to hir suster free, 

VOL. V. z 

And seyde, ' Phedra, leve suster dere. 
This woful lordes sone may ye not here. 
How pitousely compleyneth he hp kynne. 
And eke his pore estate that he ys ynne ? 
And gilteles ; certes now hit ys routhe ! 
And yf ye wol assente, by my trouthe. 
He shal be holpen, how soo that we doo.' 

Phedra answerde, * Ywys, me ys as woo loo 

For him, as ever I was for any man ; 
And to his helpe the beste rede that I kan, 
Ys, that we doon the gayler prively 
To come and speke with us hastely, 
And doon this woful man with him to come ; 
For yf he may the monstre overcome, 
Than were he quyte ; ther ys noon other bote ! 
Lat us wel taste him a^ hys herte rote. 
That yf so be that he a wepne have, 
Wher that hys lyfe he dar kepe or save, no 

Fighten with this fende and him defende. 
For in the prison, ther as he shal descende, 
Te wote wel that the best is in a place 
That nys not derke, and hath roume and eke space 
To welde an axe, or swerde, or staffe, or knyffe. 
So that me thenketh he shulde save hys lyffe ; 
Yf that he be a man, he shal do so. 
And we shal make him balles eke alsoo 
Of wexe and towe, that whan he gapeth faste, 
Into the bestes throte he shal hem caste, iso 

To sleke hys hunger, and encombre hys tethe. 
And ryght anoon whan that Theseus sethe 
The beste asleked, he shal on hym lepe 
To sleen hym or they comen more to ^«p6. 
This wepen shal the gayler, or that tyde, 

Ful prively within the prisoun hyde : 

And for the house is cr3nikled to and fro^ 

And hath so queynte weyes for to go. 

For yt is shapen as the mase is wroght ; 

Therto have I a remedy in my thoght, iso 

That by a cljrwe of twyne, as he hath goon, 

The same way he may retume anoon, 

Folwynge alway the threde, as he hath come. 

And whan this beste ys overcome, 

Thanne may he fleen away out of this stede. 

And eke the gayler may he wyth him lede, 

And him avaunce at home in his contree, 

Syn that soo grete a lordes sone ys he.' 

Thys ys my rede yf that ye dar hyt take ; 

What shulde I lenger sermoun of hyt make ?' i40 

The gayler cometh, and with hym Theseus, 

Whan these thynges ben acorded thus. 

Doune sytte Theseus upon hys knee, 

* The Tyghte lady of my lyfe,' quod he, 

* Y sorwfiil man, ydampned to the deth. 
Fro yow, whiles that me lasteth breth, 
I wol not twynne aftir this aventure. 
But in youre servise thus I wol endur^ ; 
That as a wrechche unknowe I wol yow serve 
For evermore, til that myn herte sterve. 160 
Forsake I wol at home myn herytage. 

And, as I sayde, ben of your courte a page, 
Yf that ye vouchesafe that in this place. 
Ye graunte me to have suche a grace, 
That I may have not but my mete and drinke ; 
And for my sustenaunce yet wol I swynke, 
Ryght as yow lyste ; that Mynos ne no wyght, 
Syn that he sawe me never with eighen syght. 

He wolde have wepte for routhe of his penaunce : 
For which this Adriane in this manere, 
Answerde to hys profre and to hys chore. 

^ A kynges sone^ and eke a knyght/ quod she. 
* To ben my servant in so lowe degre, 
God shelde hit, for the shame of wymmen alle. 
And lene me never suche a case befalle ! 
And sonde yow grace and sleyght of hert also 
Yow to defende, and knyghtly sleen your fo I 200 
And lene hereafbir I may yow fynde 
To me and to my suster here so kynde^ 
That T ne repente not to yeve yow lyfe ! 
Yet wer hyt better I were your wife, 
Syn ye ben as gentil borne as Y, 
And have a realme nat but faste by. 
Then that I sufifrede your gentillesse to sterve, 
Or that I lete yow as a page serve ; 
Hyt is not profet, as imto your kynrede. 
But what is that, that man wol not do for drede ? 
And to my suster syn that hyt is so, 211 

That she mote goon with me yf that I goo. 
Or elles suffre deth as wel as I, 
That ye imto your sone as trewely, 
Doon hir be wedded at your home comynge. 
This ys the fynal ende of al this thynge ; 
Ye, Bwere hit here, upon al that may be swome !' 

' Yee, lady myn,' quod he, ' or elles tome 
Mote I be with the Minotawre to morowe ! 
And have here of myn herte bloode to borowe, 220 
Yif that ye wol ! Yf I h&dde knyfe or spere, 
I wolde hit laten out, and theron swere, 
For then at erst, I wote ye wol me leve. 
By Mars, that ys chefe of my beleve, 

Ryght faste by the dorre at hys entrynge, 

And Theseus ys ladde unto hys dethe ; 

And forthe unto this Mynataure he gethe^ aeo 

And by the techynge of thys Adriane, 

He overcome thys beste and was h3rs bane^ 

And oute he cometh by the clywe agayne 

Ful prively. When he thys beste hath slayne, 

And by the gayler gotten hath a barge, 

And of his ivives tresure gan it charge, 

And tok hys vnf, and eke Mr msler free, 

And by the gayler, and wyth hem alle three 

Ys stole away out of the londe by nighte, 

And to the contree of Ennopye hym dyght€, 270 

There as he had a frende of his knowynge. 

There festen they, there dauncen they and synge, 

And in hys armes hath thys Adriane, 

That of the beste hath kepte him from hys bane. 

And gate him there a noble barge anoon. 

And of his countre folke a grete woon, 

And taketh hys leve, and homewarde sayleth hee ; 

And in an yle, amydde the wilde see. 

There as ther dwelleth creature noon 

Save wilde bestes, and that ful many oon, 28O 

He made his shippe a-londe for to sette, 

And in that ile halfe a day he lette. 

And sayde on the londe he moste him reste. 

Hys maryners han don ryght as hym leste ; 

And^ for to telle schortly in thys case, 

Whanne Adriane hys wyfe aslepe was, 

For that hir suster fairer was than she. 

He taketh hir in hys honde, and forth gooth he 

To shyppe, and as a traytour stale hys way, 

While that thys Adriane aslepe lay, 290 

The steppes of hys fete, there he hath fare. 
And to hir bedde ryght thus she speketh thoo : — 
* Thow bedd,' quoth she, ^ that haste receyved 
twoo, 
Thow shalt answere of twoo and not of oon, 
Where ys the gretter parte away i-goon ? 
Alias, where shal I wreched wyght become ? 
For though so be that bote noon here come, 830 
Home to my contree dar I not for drede ; 
I kon my selfe in this case not rede.' 

What shulde I telle more hir compleynynge ? 
Hyt ys so longe hyt were an hevy thynge. 
In hyr epistil Naso telleth alle. 
But shortly to the ende tel I shalle. 
The goddys have hir holpen for pitee. 
And in the sygne of Taurus men may see 
The stones of hir corowne shyne dere ; 
I wol no more speke of thys matere. 840 

But thus these false loveres kan begyle 
Hire trewe love ; the devel qnjrte hym hys while ! 

EXPLICIT LEGENDA ADBIANB DB ATHENES. 



INCIPIT LEGENDA PHILOMENE. 

HOW yiver of the formes, that hast 
wroght 
The faire worlde, and bare hit in thy 
thoght 
Eternally or thow thy werke began^ie, 




' 

Why madest thow unto the sklaunder of iiiaiui«, — 

Or al be that hyt was not thy doyinge. 

As for that^Tie to make suche a thynge, — 

Why suffrest thow that Tereus was bore. 

That ys in love so fals and so forswore. 

That fro thys worlde up to the firste hevene 

Corrumpeth, whan that folke hys name nevene ? lo 

And as to me, so grisly was hys dede, 

That whan that I this foule story rede, 

Myn eyen wexen foule and sore also ; 

Yet laste the venym of so longe ago, 

That infecteth hym that wolde beholde 

The story of Tereus, of which I tolde. 

Of Trase was he lorde, and kynne to Marte, 

The cruelle god that stante with blody darte. 

And wedded had^ he, with blisful chore. 

King Pandyones faire doghter dere, so 

That hyghte Proygne, floure of hir contree ; 

Thogh Juno Zt^ste nat at the feste bee, 

Ne Ymeneus, that god of weddyng is. 

But at the feste redy ben, ywys, 

The furies thre, with al hire mortel bronde. 

The owle al nyght about the balkes wonde. 

That prophete ys of woo and of myschaimce. 

This revel, ful of songe, and ful of daunce^ 

Laste a fourtenyght or lytel lasse. 

But shortly of tJiis story for to passe, so 

(For I am wery of hym for to telle) 

Fyve yere hys wyfe and he togedir dwelle ; 

Til on a day she gan so sore longe 

To seen hir suster, that she sawgh not longe. 

That for desire she nyste what to seye, 

But to hir husbonde gan she for to preye 

For Goddys loye> that she moste ones goon 

Hir Blister for to seen^ and come anoon. 

Or elles but she moste to hyr wende, 

She preyde hym that he wolde aftir hir sende. 40 

And thys was day be day al hir prayere, 

With al humblesse of wyfehode, worde and chore. 

This Tereus let make hys i^hippes yare, 
And into Grece hymselfe ys forthe yfare, 
Unto hys fader in lawe, and gan hym prey«. 
To vouche-safe that for a moneth or tweye. 
That Philomene^ his wyfes suster, myghte 
On Proigne hys wyfe but ones have a syght6 ; 
* And she shal come to yow agayne anoon. 
My selfe with hyr, I wil bothe come and goon, 60 
And as myn hertes lyfe I wol hir kepe/ 

Thys olde Pandeon, thys kynge, gan wepe 
For tendemesse of herte for to leve 
Hys doghtre goon, and for to yive hir leve ; 
Of al thys worlde he lovede nothinge soo ; 
But at the laste leve hath she to go. 
For Philomene with salte teres eke 
Gan of hir fader grace to beseke. 
To seen hir sustre that hir longeth soo, 
And hym enbraceth vrith hir armes twoo. eo 

And ther-with-alle so yonge and faire was she. 
That whan that Tereus sawgh hir beaute. 
And of array that ther nas noon hir lyche. 
And yet of bounty was she too so ryche, 
He caste hys firy hert upon hir soo. 
That he wol have hir how-soo that hyt goo, 
And with hys wiles kneled and so preyde, 
Til at the laste Pandeon thus seyde : — 

* Now sone,' quod he, * that arte to me so dere. 

I the betake my yonge doghtre dere, ;• 

That bereth the key of al myn hertes lyfe. 

And grete wel my doghter and thy wyfe. 

And yeve hir leve sommetyme for to pleye. 

That she may seen me oones or I d^e/ 

And sothely he hath made him ryche feste. 

And to hys folke, the moste and eke the leste^ 

That with him come : and yaf him yeftes grete. 

And him conveyeth thurgh the maistir strete 

Of Athenes, and to the see him broghte. 

And turneth home ; no malyce he ne thoghte, so 

The ores pulleth forthe the vessel faste. 

And into Trace arry veth at the laste ; 

And up into a forest he hir ledde, 

And into a cave prjrvely hym spedde, 

And in this derke cave, yif hir leste, 

Or leste noght, he bad hir for to reste ; 

Of which hir hert agrosse, and seyde thus : — 

* Where ys my suster, brother Tereus?* 
And therewithal she wepte tendirly, 
And quok for fere, pale and pitously, 9o 

Ryghte as the lambe that of the wolfe ys byten. 
Or as the colver that of thegle ys smjrten. 
And ys out of his clawes forthe escaped. 
Yet h3rt jrs aferde and awhaped 
Lest hit be hent eftesones : so sate she. 
But utterly hyt may none other be, 
By force hath this tra3rtour done a dede. 
That he hathe refte hir hir maydenhede 
Maugree hir hede, be strengthe and by his myght. 
Loo, heere a dede of men, and that aryght ! loo 
She crieth * Suster!' with ful longe stevene, 
And ' Fader dere ! helpe me God in hevene I 

Al helpeth nat. And yet this £ahe thefe. 

Hath doon thys lady yet a more mjschefe, 

For ferde lest she sholde hys shame crye. 

And done hym openly a \dlanye, 

And with his swerde hire tonge of kerf he. 

And in a castel made hir for to be, 

Ful prively in prison evermore, 

And kept hir to his usage and to hys store, no 

So that she ne mighte never more asterte, 

O sely Philomene, woo js in thyn hert^ I 
Huge ben thy sorwes, and wonder smerta ! 
God wreke the, and sonde the thy bone ! 
Now ys hyt tyme I make an ende sone. 

This Tereus ys to hys wyfe ycome. 
And in hyse armes hath hys w^e ynome. 
And pitously he wepe, and shoke hys hede. 
And swore hire that he fonde hir snster dede ; 
For which the sely Proigne hath suche woo, 120 
That nyghe hire sorwful herte brake atwoo. 
And thus in teres lat I Proigne dwelle, 
• And of hir suster forthe I wol yow telle. 
This woful lady ylemed had in yowthe. 
So that she werken and enbrowden kowthe. 
And weven in stole the radevore, 
As hyt of wymmen hath be woved yore. 
And, shortly for to seyn, she hath hir fille 
Of mete and drynke, of clothyng at hire wille. 
And kouthe eke rede wel ynogh and endyte, iso 
But with a penne she kouthe nat write ; 
But letteres kan she weve to and froo. 
So that by the yere was agoo, 
She hadde woven in a stames large, 
How she was broght from Athenes in a barge. 

And in a cave how that she was broght^ 

And al the thinge that Tereus hath wroght. 

She wave hyt wel, and wrote the story above. 

How she was served for hir suster love. 

And to a knave a rynge she yaf anoon, 140 

And prayed hym by signes for to goon 

Unto the quene, and beren hir that clothe ; 

And by sygne swome many an othe, 

She shnlde hym yeve what she geten myghte. 

Thys knave anoon unto the queene hym dyghte. 
And toke hit hir, and al the manor tolde. 
And whanne that Proigne hath this thing beholde. 
No worde she spake for sorwe and eke for rage. 
But feyned hyr to goon on pilgrymage 
To Bachus temple. And in a lytel stounde . iso 
Hire dombe suster syttyng hath she founde 
Wepynge in the castel hir-self allone. 
Alias, the woo, constreynt, and eke the mone 
That Proigne upon hir dombe suster maketh ! 
In armes everych of hem other taketh ; 
And thus I lat hem in her sorwe dwelle. 

The remnant ys no charge for to telle. 
For this is al and somme, thus was she served. 
That never harme agylt^ ne deservede 
Unto thys cruelle man, that she of wyste. leo 

Ye may be war of men yif that yow lyste. 
For al be that he wol not for the shame 
Doon as Tereus, to lese hys name, 
Ne serve yow as a morderere or a knave, 
Ful lytel while shul ye trewe hym have. 
That wol I se3nie, al were he nowe my brother. 
But hit so be that he may have another. 

EXPLICIT LEGENDA PHILOMENE. 

INCIPIT LEGENDA PHILLIS. 

I^Y preve, at wel as by auctorit^. 
That wikked frute cometh of wikked tree, 
That may ye fynde yf that hyt liketh yow. 
But for thys ende I speke thys as now. 

To telle yow of fals Demophone. 

In love a falser herde I never none, 

But hit were hys fader Theseus ; 

God for hys gf ace fro suche oon kepe us ! 

Thus these wymen prayen that hit here ; 

Now to theffect turne I of my matere. lo 

Distroyed ys of Troye the citee ; 

This Demophon come saylyng in the see 

Towarde Athenes to hys paleys large. 

With hym come many a shippe, and mony a barge 

Ful of folke, of whiche ful many oon 

Ys wounded sore, and seke, and woo begoon. 

And they han at a sege longe ylayne. 

Byhynde him come a wynde and eke a rayne, 

That shofe so sore, hys saylle myghta not stonde. 

Hym were lever than al the worlde a-londe, 20 

So hunteth hym the tempest to and fro ! 

So derke hyt was, he koutha no-wher go, 

And with a wawe brosten was hys stere. 

Hys shippe was rent so lowe, in suche manere. 

That carpenter koude hit nat amende. 

The see by nyght as any torche brende 

For wode, and posseth hym up and doune ; 

Til Neptunus hath of hym compassyoun. 

And TAetis, Chorus, Triton, and they alle, 

And maden htm upon a londe to falle^ so 

Wherof that Phillis lady was and quene, 

Lycurgus doghtre, fayrer on to sene, 

Than is the floure ageyn the brjght^ sonne. 

Unneth ys Demophoon to londe ywonne, 

Wayke and eke wery, and his folke forpyned 

Of werynesse, and also enfamyned, 

And to the dethe he was almoste ydreven, 

Hys wise folke counseyle han hym yeven, 

To seken helpe and socour of the quene, 

And loken what hys grace myghte bene, 40 

And make in that londe somme chevissaunce^ 

To kepen hym fro woo and fro myschaunce. 

For seke he was, and almoste at the deth6 ; 

Unnethe myght he speke, or drawe brethe ; 

And lyeth in Rhodopeya hym for to reste. 

Whan he may walke, hym thoght hit was the beste 

Unto the contree to seken for socoure. 

Men knewe hym welle and dide hym honoure ; 

For at Athenes duke and lorde was hee, 

As Theseus hys fader hath ybe, 50 

That in hys tyme was grete of renoun, 

No man so grete in al hys regioun ; 

And lyke hys fader of face and of stature. 

And fals of love ; hyt came hym of nature, 

As doothe the fox Renarde, the foxes sone ; 

Of kynde he koude hys olde fadres wone 

Withoute lore, as kan a drake swymme 

Whan hit ys kaught and caried to the brymme. 

Thys honourable quene doth him chore, 
And lyketh wel hys porte and hys manere. 00 

But I am agroteyd here befome, 
To write of hem that in love ben forswome 

And eke to haste me in my legende. 

Which to performe, God me grace sende 

Therfore I passe shortly in thys wyse. 

Ye have wel herde of Theseus the ^yse, 

In the betraysyng of faire Adriane, 

That of hir pi tee kepte hym fro hys bane 

At shorte wordes, ryght so Demophone, 

The same way, the same path hath gone, 70 

That did his false fader Theseus. 

For unto Phillis hath he swome thus, 

To wedden hir, and hir his trouthe plyghte, 

And piked of hyr al the good he myghte, 

Whan he was hole and sounde, and had hys reste, 

And doth with PhiUis what-so that him liste, 

A^ wel kouthe I^ yif that me leste soo, 

Tellen al hys doynges, to and fro. 

He sayede to hys contree moste him sayle, 
For ther he wolde hire weddyng apparaylle so 
As fille to hir honour and hys also, 
And openly he tok his leve tho, 
And to hir swore he wolde not sojoume, 
But in a moneth ageyn he wolde retourrife. 
And in that londe let make hys ordynaunce, 
As verray lorde, and toke the obeisaunce, 
Wel and hom&ely, and his shippis dyghte, 
And home he gooth the nexte wey he myghte. 
For unto Phillis yet come he noght, 
And that hath she so harde and sore yboght, 90 
Alias, that the story doth us recorde. 
She was hir oune dethe with a corde, 
Whanne that she segh that Demophon her trayede. 
But firste wrote she to hym, and faste hym prayede 
He wolde come and delyver hir of pcyne, 

TOL. V. A A. 

As I reherse shal oo worde or twe3me. 

Me IjBte nat vouche-safe on hym to swynkey 

Dispenden on hym a penne ful of jnke, 

For fals in love was he rjght as hys syre ; 

The Devel set hire soules both on a fire ! io» 

But of the letter of Phillis wol I wryte, 

A worde or tweyne althogh hit he but lyte. 

* Thyn hostesse/ quod she, ' Demophone, 
Thy Phillis, which that is so woo begone. 
Of Rhod6pey, upon yow mot comple3me, 
Over the terme sette betwix us tweyne, 
That ye ne holden forwarde, as ye seyde. 
Your anker, which ye in oure haven leyde, 
Hyght us that ye wolde comen out of doute. 
Or that the mone ones went aboute ; no 

But tymes foure, the mone hath kid hir face 
Syn that thylke day ye wente fro this place ; 
And foure tymes lyghte the worlde ageyn. 
But for al that, yet I shal soothly seyn. 
Yet hath the streme of Siihon nat i-broght 
From Athenes the shippe ; yet come hit noght. 
And yf that ye the terme rekne wolde, 
Ai I or other trewe lovers sholde, 
I pleyne nat, God wot ! befome my day.' 
But al hir letter writen I ne may 120 

By ordre, for hit were to me a charge ; 
Hir letter was ryght longe, and therto large. 
But here and there, in ryme I have hyt layde 
There as me thoghte that she hath wel sayde. 

She seyde, ' The saylles cometh nat ageyn, 
Ne to the worde there nys no fey certeyn, 
But I wote why ye come nat,' quod she ; 
* For I was of my love to yow so fre. 

And of the goddys that ye han forswore, 

That hire vengeaunce fal on yow therfore, 130 

Ye be nat suflSsaunt to here the peyne. 

To moche trusted I, wel may I seyne, 

Upon youre Ijniage and youre faire tonge, 

And on youre teres falsely out-wronge. 

How kouthe ye wepe soo be crafte?' quod she; 

* May there suche teres i-feynede be ? 

Now certes yif ye wolde have in memorye, 

Hyt oughte be to yow but lytel glorie, 

To have a sely mayde thus betrayed ! 139 

To God/ quod she, * prey I, and ofte have prayed. 

That hyt be nowe the gretest prise of alle, 

And moste honour that ever yow shal befalle. 

And when thyn olde auncetres peynted be, 

In which men may her worthynesse se, 

Then pray I God, thow peynted be also, 

That folke may reden, forth by as they go : — 

* Lo this is he, that with his flaterye 
Betrayed hath, and doon hir vilanye, 
That was his trewe love in thoghte and dede.' 

' But sothely of 00 poynt yet may they rede, 16O 
That ye ben lyke youre fader, as in this ; 
For he begiled Adriane, ywis, 
With suche an arte, and suche soteltee, 
As thou thy selven haste begiled me. 
As in that poynt, althogh hit be nat feire, 
Thou folwest Jiym certeyn, and art his eyre. 
But syn thus synfully ye me begile. 
My body mote ye seen, within a while 
Ryght in the havene of Athenes fletynge, 
Withouten sepulture and buryinge, ico 

Though ye ben harder then is any stone.' 

And whan this letter was forthe sent anontf. 
And knyw how brotel and how fals he was. 
She for dispeyre fordidde hir-self, alias ! 
Suche sorowe hath she for he beset hire so ! 
Be war ye wymmen of youre sotile fo ! 
Syns yet this day men may ensample se. 
And as in love truste^A no man but me. 

EXPLICIT LEGEITDA PHILLIS. 




INCIPIT LEGENDA YPERMYSTRE. 

!N Grece whilom weren brethren twoo 
Of which that oon was called Danoo, 
That many a sone hath of hys body 
wonne, 

As suche false lovers ofte konne. 

Amonge hys sones aUe there was oon^ 

That aldermoste he loved of everychone. 

And whan this childe was borne, this Danoo 

Shope hym a name, and called hym Lyno. 

That other brother called was Egiste, 

That was in love as fals as ever hym lyste. lo 

And many a doghtre gate he in hys lyfe ; 

Of which he gate upon his ryghte wife 

A doughter dere, and did hyt for to calle, 

'Ypermystra, yongest of hem alle. 

The whiche childe, of hir natyvite, 

To aUe goode thewes borne was she, 

As lykede to the goddes or she was borne. 

That of the shefe she shulde be the come. 

The wirdes that we clepen destanye, 

Hath shapen hir, that she moste nodes be 20 

Pitouse, sad, wise, trewe as ^tele. 

And to this woman hyt acordeth wele ; 

For though that Venus yaf hir grete beauts, 

With Jubiter compouned so was she, 

That conscience, trouthe, and drede of shame, 

And of hir wyfehode for to kepe hir name. 

This thoghte hire was felicite as here. 

And rede Mars, was that tyme of the yere 

So feble, that his malice ys him rafte ; 

Repressed hath Venus hys cruelle crafbe. so 

And what with Venus, and other oppressyoun 

Of houses, Mars hys venym ys adoun. 

That Ypermystra dar not handel a knyfe 

In malyce, thogh she shulde lese hir lyfe. 

But natheles, as heven gan thoo turne. 

To badde aspectes hath she of Satume, 

That made hir to dye in prisoun. 

And I shal after make mensioun, 

Qf Danoo and Egistis also. 

And thogh so be that they were brethren twoo, 40 

For thilke tyme nas spared no lynage, 

Hyt lyketh hem to nmken manage 

Betwix Ypermestra and hym Lyno, 

And casten suche a day hyt shal be so. 

And ful acorded was hit wittirly. 

The array ys wroght, the tyme ys faste by 

And thus Lyno hath of his fadres brother 

The doghter wedded, and echo of hsm hath other. 

The torches brennen, and the lampes bryghte, 

The sacrifices ben ful redy dyght, 50 

Thencence out of the fire reketh sote, 

The floure, the lefe, ys rent up by the rote. 

To maken garlandes and corounes hye ; 

Ful ys the place of sounde of mynstralcye. 

Of songes amorouse of mariage, 

As thilke tyme was the pleyne usage. 

And this was in the paleys of Egiste, 

That in his house was lorde, as hym lyste. 

And thus that day they driyen to an ends ; 

The frendes taken leve, and home they wende ; eo 

The nyght ys comen, the bride shal go to hedde* 

Egiste to hys chambre fast hym Bi^edde, 

And prively he let his doghter calle, 

Whanne that the house voyded was of alle. 

He loked on hys doghter with glad chere. 

And to hir spak as ye shal after here. 

' My ryghte doghter, tresoure of myn herte, 
Syn firste day that shapen was my sherte, 
Or by the fatale sustren hadde my dome, 
So ny myn herte never thinge me come 70 

As thou, Ypermystra, doughter dere ! 
Take hede what thy fader seythe the here, 
And wirke after thy wiser ever moo. 
For alderfirste, doghter, I love the soo 
That al the worlde to me nys halfe so lefe, 
Ne nolde rede the to thy myschefe, 
For al the good under the colde moone. 
And what I meene, hyt shal be seyde ryght scone, 
With protestacioun, as seyn these wyse, 
That but thou do as I shal the devyse, 80 

Thou shalt be ded^ by hym that al hath wrought! 
At shorte wordes thou ne schapest nought 
Out of my paleyse or that thou be dede, 

But thou conscente and werke aftir my rede ; 
Take this to the for ful conclusioun.' 
This Ypermystra caste hir eyen doun, 
And quoke as dooth the lefe of aspe grene ; 
Ded wex hir hewe, and lyke as ashe to sene ; 
And seyde, ' Lorde and fader, al youre wille, 
After my myght, God wote I shal fulfille, 90 

So hit be to me no confusioun/ 

* I nyl/ quod he, * have noon excepcioun/ 
And out he kaughte a knyfe as rasour kene. 
' Hyde this,' quod he, * that hyt be not i-sene ; 
And whan thyn housbonde ys to hedde goo, 
While that he slepeth kut hys throte atwoo ; 
For in my dremes hyt is warned me, 
How that my nevywe shal my bane be. 
But which I not ; wherfore I wol be siker. 
Yif thou say nay, we two shal make a byker, loe 
As I have seyde, by him that I have sworne !' 

This Ypermystra hath nygh hire wytte forlorne. 
And, for to passen harmlesse of that place. 
She graunted hym ; ther was noon other grace. 
And therwithal a costrel taketh he tho 
And seyde, * Hereof a draught, or two, 
Yife hym to drynke whan he gooth to reste. 
And he shal slepe as longe as ever the leste. 
The narcotikes and opies ben so stronge. io9 

And goo thy way, lest that hym thynke to longe.' 

Oute Cometh the bride, and with ful sobre chore. 
As ys of maidenes ofte the manere. 
To chambre broght with revel and with songe. 
And shortly, leste this tale be to longe. 
This Lyno and she beth i-broght to bedde. 
And every wight out at the dore hym spedde. 

The nyght ys wasted and he felle aslepe ; 

Ful tenderly begynneth she to vepe ; 

She riste hir up, and dredefully she quaketh. 

As dothe the braunche that Zepherus shaketh, 120 

And hussht were alle in Argone that citee. 

As colde as eny froste now wexeth shee. 

For pite by the hert^ streyneth hir soo, 

And drede of dethe doth hir so moche woo, 

That thries doun she fil in swich a were. 

She ryst hir up and stakereth her and there. 

And on hir handes faste loketh she. 

' Alias, shal 0:1301 handes blody be ? 

I am a mayde, and as by my nature. 

And be my semblant, and by my vesture, 130 

Myn handes ben nat shapen for a knyfe. 

As for to reve no man fro hys lyfe ! 

What devel have I with the knyfe to doo ? 

And shal I have my throte korve a twoo ? 

Than shal I blede, alias, and be i-shende ! 

And nedes coste thys thing. mot have an ende ; 

Or he or I mot nedes lese oure lyfe. 

Now certes,' quod she, * syn I am hys wyfe, 

And hathe my feythe, yet is hyt bet for me 

For to be ded in wyfely honeste, i4o 

Than be a traytour lyvyng in my shame. 

Be as be may, for erneste or for game. 

He shal awake and ryse and go hys way 

Out at this goter, or that hyt be day.' 

And wepte ful tendirly upon his face. 

And in hir armes gan hym to embrace, 

And hym she roggeth and awaketh softe. 

And at the wyndow lepe he fro the lofte. 

Whan she hath warned hym and doon hjm bote. 

This Lyno swyft was and lyght of fote, iso 

And from hir ranne a ful goode pace. 
This sely womman ys so wayke, allace, 
Helpeles, so that er she ferre wente, 
Her crewel fader did hir for to hente. 

Alias, Lyno, why art thou so nnkynde ? 
Why ne hast thou remembred in thy mynde, 
And taken hir, and ledde hir forthe with the ? 
For when she saw that goon away was he, 
And that she myghte not so faste go, 
Ne folowen hym, she sate hir doun ryght thoo, leo 
Til she was kaught and fetred in prisoun. 
This tale ys sayde for this conclusioun. 



HEBE ENDETH THE LE0ENDE OE GOODE WOMEN. 

